
Omul, un zeu când visează, un biet cerşetor când gândeşte. 
HOLDERLIN, Hyperion 


Nu pot ţine un registru al vieţii mele în funcţie de acţiuni; soarta le-a pus 
pe un plan mult prea jos: îl ţin în funcţie de fanteziile mele. 


MONTAIGNE 
|. Întoarcerea lui Fonchito 


Cineva sună la uşă, dona Lucrecia se duse să deschidă şi, conturat în 
iluzoriu, având ca fundal copacii încovoiaţi şi încărunţiţi din Olivar de Sân Isidro, 
văzu căpşorul cu bucle aurii şi ochii albaştri ai lui Fonchito. Totul începu să se 
învârtească. 

— Mi-e foarte dor de tine, mamă vitregă, ciripi vocea pe care şi-o 
amintea atât de bine. Mai eşti supărată pe mine? Am venit să-ţi cer iertare. Mă 
ierţi? 

— Tu? Tu? agăţată de mânerul uşii, dona Lucrecia căuta să se sprijine de 
perete. Nu ţi-e ruşine să apari aici? 

— Am fugit de la Academie, insistă copilul, arătându-i caietul de desen şi 
creioanele colorate. Îmi era foarte dor de tine, pe cuvânt. De ce eşti aşa de 
palidă? 

— Dumnezeule, Dumnezeule! Dona Lucrecia se împiedică şi se lăsă să 
cadă pe banca în stil colonial, aflată imediat lângă uşă. Îşi acoperi ochii, albă ca 
o coală de hârtie. 

— Să nu mori! strigă copilul, speriat. 

Şi dona Lucrecia simţea că i se face rău văzu cum silueta de copil 
păşeşte peste prag, închide uşa, cade în genunchi la picioarele ei, îi prinde 
mâinile şi i le frământă, buimac. 

— Să nu mori, nu leşina, te rog! 

Făcu un efort să-şi revină şi să-şi recapete controlul. Respiră adânc 


înainte de a vorbi. Rostea cuvintele încet, simțind că în orice moment ar putea 


rămâne fără voce: 

— N-am nimic, sunt bine. Ultimul lucru la care mă aşteptam era să te văd 
aici. Cum de ai îndrăznit? Nu te mustră conştiinţa? 

Încă în genunchi, Fonchito încerca să-i sărute mâna. 

— Spune-mi că mă ierţi, mamă vitregă, imploră. Spune-mi, spune-mi! De 
când ai plecat casa nu mai este la fel. Te-am pândit de multe ori după ce 
ieşeam de la ore. Voiam să sun, dar nu am îndrăznit. Nu mă vei ierta niciodată? 

— Niciodată, spuse ea apăsat. Nu te voi ierta niciodată pentru ceea ce ai 
făcut, afurisitule. 

Însă, contrazicându-i cuvintele, ochii ei mari şi negri cercetau cu interes 
şi cu oarecare satisfacţie, poate chiar cu duioşie, dezordinea ondulată a acelui 
păr, vinişoarele albastre de pe gât, marginile urechilor care se iveau printre 
buclele aurii şi micul trup grațios, înghesuit în sacoul albastru şi pantalonul gri 
al uniformei. Nările ei respirau acel miros adolescentin de partide de fotbal, 
caramele şi îngheţată marca d'Onofrio, iar auzul ei recunoştea acele chiţăituri 
ascuţite şi inflexiunile vocii care îi răsunau în amintire. Mâinile donei Lucrecia 
se resemnară sub săruturile umede de păsăruică ale acelei guriţe: 

— Eu te iubesc mult, mamă vitregă, se smiorcăi Fonchito. Şi, chiar dacă 
nu crezi, şi tata te iubeşte. 

În acel moment apăru Justiniana, siluetă sprintenă de culoarea 
scorţişoarei, înfăşurată într-un halat înflorat, cu un batic pe cap şi un pămătuf 
în mână. Rămase stană de piatră în holul ce ducea către bucătărie. 

— Domnişorul Alfonso, murmură, neîncrezătoare. Fonchito! Nu pot să 
cred! 

—  Închipuie-ţi, închipuie-ţi! exclamă dona Lucrecia, hotărâtă să dea 
dovadă de mai multă indignare decât simţea cu adevărat. Îndrăzneşte să vină 
în casa asta! După ce mi-a distrus viaţa şi i-a dat o asemenea lovitură lui 
Rigoberto. Să-mi ceară să-l iert, să verse lacrimi de crocodil. Ai mai văzut 
asemenea neruşinare, Justiniana? 

Însă nici măcar acum nu-şi retrăsese degetele subţiri pe care Fonchito, 
scuturat de suspine, continua să le sărute. 

— Plecaţi, domnişorule Alfonso, spuse fata, atât de confuză că, fără să-şi 
dea seama, începu să-l tutuiască: Nu vezi cât de tare o superi pe doamna? Hai, 


pleacă, Fonchito. 


— Plec dacă-mi spune că mă iartă, se rugă copilul, printre suspine, cu 
faţa între mâinile donei Lucrecia. Nici nu mă saluţi şi începi să mă insulti, 
Justita? Ce ţi-am făcut? Eu chiar te iubesc mult, iar în ziua când ai plecat de 
acasă am plâns toată noaptea. 

— Taci, mincinosule, nu te cred nici moartă Justiniana îi netezea părul 
donei Lucrecia. Vă aduc o cârpuşoară cu alcool, doamnă? 

— Mai bine un pahar cu apă. Nu-ţi face griji, sunt mai bine. Să-l văd aici 
pe mucosul ăsta m-a dat cu totul peste cap. 

Şi, în sfârşit, fără brutalitate, îşi retrase mâinile din cele ale lui Fonchito. 
Copilul era tot la picioarele ei, se oprise din plâns, înfrânându-şi cu greu noi 
smiorcăieli. Avea ochii roşii, iar lacrimile îi lăsaseră dâre pe obraji. Un fir de 
salivă i se scursese din gură. Prin ceața ce-i acoperea ochii, dona Lucrecia 
privea pe furiş nasul bine conturat, linia buzelor, mica bărbie trufaşă şi gropiţa 
din ea, cât de albi erau dinţii lui. Avea chef să pălmuiască, să zgârie mutriţa aia 
de lisus Copil. Ipocritul! Iuda! Şi chiar să-l muşte de gât şi să-i sugă sângele ca 
un vampir. 

— Tatăl tău ştie că ai venit? 

— Ce-ţi trece prin cap, mamă vitregă, răspunse copilul îndată, cu un ton 
confidenţial. Cine ştie ce mi-ar face? Deşi nu vorbeşte niciodată de tine, eu ştiu 
foarte bine că-i lipseşti. Zi şi noapte nu se gândeşte la altceva, îţi jur. Am venit 
pe furiş, am fugit de la Academie. Mă duc de trei ori pe săptămână, după 
colegiu. Vrei să-ţi arăt desenele mele? Spune-mi că mă ierţi, mamă vitregă. 

— Nu-i spuneţi şi daţi-l afară, doamnă Justiniana se întorcea cu un pahar 
cu apă; dona Lucrecia luă câteva înghiţituri. Nu vă lăsaţi îmbrobodită de 
mutriţa lui frumoasă. Este Lucifer în persoană, ştiţi asta. Vă va face altă 
răutate, mai rea ca prima. 

— Nu spune asta, Justita. Păru că Fonchito va izbucni din nou în plâns. Îţi 
jur că mă căiesc, mamă vitregă. Nu mi-am dat seama ce făceam, îţi jur pe toţi 
sfinţii. Nu am vrut să se întâmple aşa ceva. Crezi că eu am vrut ca tu să pleci 
din casă? Ca eu şi tata să rămânem singuri? 

— Nu am plecat eu din casă, îl dojeni dona Lucrecia, printre dinţi. 
Rigoberto m-a dat afară ca pe o târfă. Din cauza ta! 

— Nu spune măscări, mamă vitregă. Copilul ridică ambele mâini, 


scandalizat. Nu le spune, că nu-ţi şade bine. 


În ciuda supărării şi a furiei, donei Lucrecia îi veni să zâmbească. Nu-i 
şedea bine să spună vorbe urâte! Copilaş perspicace, sensibil? Justiniana avea 
dreptate: o viperă cu figură de înger, un Belzebut. 

Copilul avu o explozie de bucurie: 

— Râzi, mamă vitregă! Atunci, m-ai iertat? Spune-mi, spune-mi că da, 
mamă vitregă! 

Bătea din palme, iar din ochii lui albaştri tristeţea dispăruse şi licărea o 
luminiţă sălbatică. Dona Lucrecia observă că pe degetele lui erau pete de 
cerneală. Fără să vrea, se emoţiona. Avea să leşine din nou? Ce întâmplare! Se 
zări în oglinda de la intrare: îşi recăpătase înfăţişarea, o roşeaţă uşoară îi colora 
obrajii, iar emoția îi urca şi cobora pieptul. Cu un gest mecanic, îşi acoperi 
decolteul capotului de casă. Cum putea să fie atât de neruşinat, de cinic, de 
sucit, fiind atât de mic? Justiniana îi ghicea gândurile. O privea de parcă i-ar fi 
spus: „Să nu fiţi slabă, doamnă, să nu-l iertaţi. Nu fiţi atât de proastă!”. 
Ascunzându-şi stânjeneala, bău din nou câteva înghiţituri de apă; era rece şi îi 
făcu bine. Copilul se grăbi să-i prindă mâna liberă şi să o sărute din nou, 
guraliv: 

— Mulţumesc, mamă vitregă. Eşti foarte bună, ştiam eu, de asta am 
îndrăznit să bat la uşă. Vreau să-ţi arăt desenele mele. Şi să vorbim de Egon 
Schiele, de viaţa şi de picturile lui. Să-ţi povestesc ce vreau să fiu când mă fac 
mare şi mii de alte lucruri. Ai ghicit deja? Pictor, mamă vitregă! Asta vreau să 
fiu. 

Justiniana dădea din cap, alarmată. Afară, motoarele şi claxoanele 
asurzeau amurgul din San Isidro şi, prin perdeluţele din bucătărie, dona 
Lucrecia întrezărea crengile goale şi trunchiurile noduroase ale măslinilor, o 
prezenţă care-i devenise familiară. Gata cu slăbiciunile, era momentul să 
reacționeze. 

— Ei bine, Fonchito, spuse ea, cu o severitate pe care inima încă nu i-o 
împărtăşea. Acum, fă-mi pe plac. Pleacă, te rog. 

— Da, mamă vitregă. Copilul se ridică dintr-un salt. Cum spui tu. Mereu îţi 
voi face pe plac, mereu te voi asculta în toate. Ai să vezi cât de frumos mă voi 
purta. 

Avea vocea şi expresia cuiva care şi-a luat o greutate de pe inimă şi a 
făcut pace cu propria conştiinţă. O şuviţă de aur îi atingea fruntea, ochii îi 


scânteiau de bucurie. Dona Lucrecia îl văzu strecurându-şi o mână în buzunarul 
din spate, scoțând o batistă, suflându-şi nasul; şi imediat îşi culese de pe jos 
ghiozdanul, caietul de desen şi cutia cu creioane. Punându-şi totul pe umăr, o 
porni cu spatele până la uşă, surăzător, fără a-şi dezlipi privirea de la dona 
Lucrecia şi Justiniana. 

— Cum pot, fug din nou pentru a te vizita, mamă vitregă, ciripi el, din 
prag. Şi pe tine, Justita, desigur. 

Când uşa de la intrare se închise, cele două rămaseră nemişcate şi 
tăcute. Peste puţin timp, undeva departe bătură clopotele de la biserica Virgen 
del Pilar. Un câine latră. 

— Este incredibil, murmură dona Lucrecia. A avut obrăznicia să-şi facă 
apariţia în casa asta. 

— Incredibil este cât sunteţi dumneavoastră de bună, răspunse fata, 
indignată. L-aţi iertat, nu? După capcana pe care v-a pregătit-o pentru a vă 
face să vă certaţi cu domnul! Dumneavoastră veţi ajunge direct în rai, doamnă! 

— Nici măcar nu ştiu dacă a fost o capcană, dacă acel căpşor a plănuit 
ceea ce s-a întâmplat. 

Se îndrepta către baie, vorbind cu ea însăşi, când o auzi pe Justiniana că 
o corectează: 

— Evident că a plănuit totul. Fonchito este în stare de cele mai rele 
lucruri, încă nu v-aţi dat seama? 

„Poate”, gândi dona Lucrecia. Însă era un copil, un copil. Nu? Da, măcar 
de acest lucru nu se îndoia. În baie, îşi umezi fruntea cu apă rece şi se examina 
în oglindă. Emoţia îi ascuţise nasul, care palpita nerăbdător, iar în jurul ochilor 
făcuse cearcăne albăstrui. Prin gura întredeschisă vedea vârful acelui şmirghel 
în care i se transformase limba. Îşi aminti de şopârlele şi iguanele din Piura}; 
aveau mereu limba uscată, aşa cum o avea ea acum. Apariţia lui Fonchito în 
casa ei O făcuse să se simtă de piatră şi la fel de bătrână ca acele reminiscenţe 
preistorice din deşerturile nordice. Fără să se gândească, într-un gest mecanic, 
îşi desfăcu nodul de la cordon şi, cu o mişcare din umeri, îşi scoase capotul; 
mătasea alunecă pe corpul ei ca o mângâiere şi căzu pe jos, cu foşnet. Turtit şi 
rotund, capotul îi acoperea gleznele, ca o floare gigant. Fără a şti nici ce făcea, 


nici ce urma să facă, respirând neliniştită, picioarele ei îşi croiră drum prin 


1 provincie în nordul Perului [n. tr.] 


bariera de haine care le înconjura şi o purtară către bideu, unde, imediat ce-şi 
dădu jos chiloţelul de dantelă, se aşeză. Ce făcea? Ce voiai să faci, Lucrecia? 
Nu zâmbea. Încerca să inspire şi să expire aerul cu mai mult calm, în timp ce 
mâinile ei, independente, deschideau robineţii stropitoarei, pe cel de apă caldă, 
pe cel de apă rece, le potrivea, le amesteca, le grada, suiau sau coborau jetul 
călduţ, fierbinte, răcoros, firav, impetuos, zglobiu. Partea de jos a corpului ei se 
avânta înainte, se retrăgea, se aplecă la dreapta, la stânga, până când găsi 
dispunerea cuvenită. Acolo. Un fior îi trecu prin coloana vertebrală. „Poate că 
nici nu-şi dădea seama, poate că o făcea doar aşa”, îşi repetă, îndurându-se de 
acest copil pe care atâta îl blestemase în ultimele şase luni. Poate că nu era 
rău, poate că nu. Ştrengar, răutăcios, înfumurat, iresponsabil şi o mie de alte 
lucruri. Însă ticălos nu. „Poate că nu.” Gândurile îi explodau în minte ca bulbucii 
într-o oală care fierbe. Îşi aminti de ziua în care îl cunoscuse pe Rigoberto, 
văduvul cu urechi mari budiste şi nas obraznic cu care s-a căsătorit la scurt 
timp după aceea, de prima dată când l-a văzut pe fiul ei vitreg, heruvim 
îmbrăcat în mic marinar costum albastru, nasturi aurii, şepeuţă cu ancoră -, de 
ceea ce ajunsese să descopere şi să înveţe, această viaţă neaşteptată, plină de 
imaginaţie, nocturnă, intensă, în căsuţa din Barranco pe care Rigoberto a cerut 
să fie construită pentru a-şi începe viaţa împreună, de certurile dintre arhitect 
şi soţul ei care au jalonat edificarea a ceea ce avea să devină căminul lor. Se 
întâmplaseră atâtea lucruri! Imaginile veneau şi dispăreau, se diluau, se 
descompuneau, se intercalau, se înlocuiau şi era ca şi cum mângâierea lichidă 


a îndemânaticului jet îi ajungea la suflet. 


INSTRUCŢIUNI PENTRU ARHITECT 


Neînţelegerea noastră este de ordin conceptual. Dumneavoastră aţi făcut 
această schiţă frumoasă a casei şi a bibliotecii mele pornind de la supoziţia 
foarte răspândită, din păcate că, într-un cămin, importante sunt persoanele, nu 
obiectele. Nu vă critic pentru că v-aţi însuşit acest criteriu, indispensabil pentru 
un om cu profesia dumneavoastră care nu poate face abstracţie de clienţi. Însă 
concepţia mea cu privire la viitorul meu cămin este complet opusă. Cu alte 
cuvinte: în acest mic spaţiu construit pe care-l voi numi lumea mea şi care va fi 


guvernat de capriciile mele, prioritatea numărul unu o vor avea cărţile, caietele 


şi gravurile mele; persoanele vor fi cetăţeni de mâna a doua. Aceste patru mii 
de volume şi o sută de pânze şi hârtii bristol imprimate trebuie să constituie 
raţiunea primordială a proiectului cu care v-am însărcinat. Veţi subordona 
acestor obiecte comoditatea, securitatea şi tihna oamenilor. 

Este absolut necesar acest detaliu al şemineului care trebuie să se poată 
transforma în cuptor de incinerare a cărţilor şi gravurilor ce prisosesc, la 
discreţia mea. Pentru aceasta, ar trebui să fie foarte aproape de etajere şi să 
ajung la el de pe scaun, vorba e că-mi place să fac pe inchizitorul cu 
calamităţile literare şi artistice aşezat, nu în picioare. Să mă explic. Cele patru 
mii de volume şi o sută de gravuri pe care le am reprezintă un număr inflexibil. 
Nu voi avea niciodată mai multe, pentru a evita supraabundenţa şi dezordinea, 
însă niciodată nu vor fi aceleaşi, se vor reînnoi fără încetare, cât timp voi trăi. 
Ceea ce înseamnă că, pentru fiecare carte pe care o adaug bibliotecii mele, 
elimin o alta, şi fiecare imagine litografie, lemn, xilografie, desen, gravură în 
drypoint, mixografie, uleiuri, acuarele et caetera care intră în colecţia mea o 
înlocuieşte pe cea mai puţin apreciată dintre toate celelalte. Nu vă ascund că 
alegerea victimei este anevoioasă şi, uneori, sfâşietoare, o dilemă hamletiană 
care mă tulbură zile, săptămâni întregi, şi îmi alimentează coşmarurile. La 
început, donam bibliotecilor şi muzeelor publice cărţile şi gravurile sacrificate. 
Acum le ard, de unde şi importanţa şemineului. Am optat pentru această 
formulă drastică ce îmi condimentează neliniştea de a trebui să aleg o victimă 
cu senzaţia piperată că tocmai comit un sacrilegiu cultural, un viol etic, în ziua, 
mai bine zis în noaptea în care, hotărându-mă să înlocuiesc o reproducere a 
unei multicolore conserve de supă Campbell's de Andy Warhol cu un frumos 
Szyszlo inspirat de marea Peninsulei Paracas, am înţeles că era o prostie să 
pedepsesc alţi ochi cu o operă pe care ajunsesem s-o consider nevrednică de ai 
mei. Atunci am pus-o pe foc. Văzând cum arde acel carton, am simţit o vagă 
remuşcare, recunosc. Acum nu mi se mai întâmplă. Am aruncat în flăcări zeci 
de poeţi romantici şi autohtoni şi un număr deloc mic de artişti plastici 
conceptuali, abstracţionişti, informali, peisagişti, portretişti şi religioşi, pentru a 
păstra acel numerus clausus al bibliotecii şi pinacotecii mele, fără durere, ci 
mai degrabă cu stimulanta senzaţie de a face critică literară şi de artă aşa cum 
ar trebui: într-o manieră radicală, ireversibilă şi combustibilă. Adaug, pentru a 


încheia acest subiect, că această activitate mă amuză, dar nu funcţionează nici 


pe departe ca un afrodiziac şi, din acest motiv, o consider mărginită şi de mică 
importanţă, exclusiv spirituală, fără reverberaţii asupra trupului. 

Sper să nu consideraţi ceea ce tocmai aţi citit preponderența pe care o 
acord tablourilor şi cărţilor în detrimentul bipezilor în carne şi oase ca ieşire 
temperamentală sau atitudine de cinic. Nu este vorba de aşa ceva, ci deo 
convingere bine înrădăcinată, consecinţă a unor experienţe dificile, dar 
totodată foarte plăcute. Nu mi-a fost uşor să ajung la o atitudine care 
contrazicea vechile tradiţii să le numim, cu un surâs pe buze, umaniste legate 
de filosofii şi religii antropocentrice, pentru care este de neconceput ca fiinţa 
umană reală, structură palpabilă de carne şi oase, să fie considerată mai puţin 
demnă de interes şi respect decât ceea ce este inventat, ceea ce apare (dacă 
vă face să vă simţiţi mai bine, să spunem „reflectat”) în imaginile artei şi ale 
literaturii. Vă scutesc de detaliile acestei istorii şi vă transpun concluzia la care 
am ajuns şi pe care acum o proclam fără să roşesc. Nu lumea de animale 
nărăvaşe din care dumneavoastră şi eu facem parte este cea care mă 
interesează pe mine, cea care mă bucură şi mă face să sufăr, ci această 
pleiadă de fiinţe animate de imaginaţie, dorinţe şi dibăcie artistică, prezente în 
aceste tablouri, cărţi şi gravuri pe care, cu răbdare şi iubire, am reuşit să le 
strâng de-a lungul anilor. Casa pe care o voi construi în Barranco, cea pe care 
dumneavoastră va trebui să o desenaţi refăcând proiectul de la cap la coadă, 
este mai degrabă pentru ele decât pentru mine sau pentru strălucitoarea mea 
soţie sau pentru fiul meu. Trinitatea pe care o formează familia mea, o spun 
fără nicio intenţie de blasfemie, se află în slujba acestor obiecte şi la fel ar 
trebui să fiţi şi dumneavoastră când, după ce veţi fi citit aceste rânduri, vă veţi 
apleca asupra planşei pentru a vă repara greşeala. 

Ceea ce v-am scris acum este pur şi simplu un adevăr, nu o metaforă 
enigmatică. Construiesc această casă pentru a suferi şi a mă amuza cu ele, 
datorită lor şi pentru ele. Faceţi un efort să-mi urmaţi exemplul pe timpul 


limitat cât veţi lucra pentru mine. Şi acum, desenaţi. 


NOAPTEA PISICILOR 


Punctuală, Lucrecia intră odată cu umbrele, vorbind de pisici. Ea însăşi 


părea o pisică frumoasă de Angora pe sub hermina susurătoare ce-i ajungea 


până la glezne şi îi ascundea mişcările. Era oare goală pe sub învelişul argintiu? 

— Pisici, ai spus? 

— Pisicuţe, mai degrabă, mieună ea, făcând câţiva paşi hotărâți pe lângă 
don Rigoberto, care se gândi la un taur abia ieşit din ţarc, măsurându-l pe 
toreador. Pisoi, mâţe, pisicuţe. Zece, poate chiar mai multe. 

Se hârjoneau pe salteaua de catifea roşie. Îşi strângeau şi îşi întindeau 
lăbuţele sub conul de lumină crudă care, pulbere de stele, cădea pe pat din 
tavanul invizibil. Un miros de mosc umplea atmosfera şi muzica barocă, cu 
bruşte diapazonuri, venea din acelaşi colţ din care se auzi vocea poruncitoare, 
seacă: 

— Dezbracă-te. 

— Vezi să nu! protestă dona Lucrecia. Eu, aici, cu jivinele astea? Nici 
moartă, le urăsc. 

— Voia să faci dragoste cu el în mijlocul pisicuţelor? Don Rigoberto nu 
pierdea niciuna dintre reprezentațiile donei Lucrecia pe covorul pluşat. Inima 
lui începea să se trezească, iar noaptea în Barranco să-şi piardă umezeală şi să 
trăiască. 

— Închipuie-ţi, murmură ea, oprindu-se o clipă şi reluându-şi plimbarea în 
cerc. Voia să mă vadă dezbrăcată în mijlocul acelor pisici. Şi ce silă îmi este 
mie de ele! Mă înfior numai când îmi aduc aminte. 

Don Rigoberto începu să le întrezărească siluetele, urechile lui auzeau 
mieunatul slab al pisicimii. Întruchipate din umbre, căpătau contur, 
materializându-se şi, în incendiara cuvertură, sub ploaia de lumină, îl ameţiră 
lucirile, reflexele, brunele contorsiuni. Intui că, în limita acestor extremităţi 
mişcătoare se insinuau, îmbibate de apă, curbate, abia ivite, gheruţele. 

— Vino, vino aici, ordonă din colţ bărbatul, cu delicateţe. În acelaşi timp, 
trebui să ridice vocea pentru că violinele şi clavicordurile crescuseră, lovindu-i 
timpanele. Pergolesi! recunoscu don Rigoberto. Înţelese alegerea sonatei; 
secolul al XVIll-lea nu era doar evul deghizării şi al confuziei sexelor; era, prin 
excelenţă, secolul pisicilor. Şi nu fusese oare Veneţia, dintotdeauna, o republică 
pisicească? 

— Erai deja goală? 

Ascultându-se, înţelese că nerăbdarea punea rapid stăpânire pe trupul 


— Nu încă. M-a dezbrăcat el, ca întotdeauna. De ce mă întrebi, ştii că 
asta-i place cel mai mult. 

— Şi ţie? o întrerupse, mieros. Dona Lucrecia râse, cu un râs forţat. 

— Întotdeauna este convenabil să ai un valet, susură, inventându-şi un 
zâmbet pudic. Deşi de data aceasta era altfel. 

— Din cauza pisoilor? 

— Din a cui cauză, dacă nu din a lor? Mă făceau să mă simt extrem de 
nervoasă. Eram un car de nervi, Rigoberto. 

Totuşi, ascultă de ordinul amantului ascuns în colţ. În picioare lângă el, 
docilă, curioasă şi plină de dorinţă, aştepta, fără să uite o secundă de droaia de 
feline care, înnodate, întrecându-se pe sine, agitându-se şi lingându-se, se 
etalau în obscenul cerc galben care le încătuşa în centrul cuverturii în flăcări. 
Când simţi cele două mâini pe glezne, coborându-i până la tălpi şi descălţându- 
i-le, sânii ei se tensionară ca două arcuri. Sfârcurile i se întăriră. Meticulos, 
bărbatul îi scotea acum ciorapii, sărutând fără grabă, cu minuţiozitate, fiecare 
petic de piele dezvelită. Murmură ceva ce donei Lucrecia i se păru la început a 
fi cuvinte blânde sau vulgare dictate de excitație. 

— Însă nu, nu era o declaraţie de dragoste, nu erau porcăriile care îi vin 
uneori, râse ea din nou, cu acelaşi râs neîncrezător, ţinându-se aproape de 
mâinile lui don Rigoberto. Acesta nu încercă s-o atingă. 

— Atunci ce? bolborosi el, luptând împotriva încăpăţânării limbii. 

— Explicații, o întreagă conferinţă despre feline începu ea să râdă încă o 
dată, între mici ţipete sufocate. Ştiai că cel mai mult pe lumea asta pisoilor le 
place mierea? Că la coadă au un săculeţ din care se face parfum? 

Don Rigoberto mirosi noaptea cu nările sale dilatate. 

— Atunci a asta miroşi? Nu este mosc? 

— Este zibetă. Parfum de pisică. Sunt impregnată. Te deranjează? 

Povestea îl depăşea, îl derută, credea că se află înăuntrul ei, dar de fapt 
era afară. Don Rigoberto nu ştia ce să creadă. 

— Şi de ce adusese borcanele de miere? întrebă, temându-se că un joc, o 
glumă, ar putea distruge solemnitatea acelei ceremonii. 

— Ca să te ung, spuse bărbatul, încetând s-o mai sărute. Continuă să o 
dezbrace; terminase cu ciorapii, pardesiul, bluza. Acum îi desfăcea nasturii de 


la fustă. Am adus-o din Grecia, de la albinele de pe muntele Hymettos. Mierea 


de care vorbea Aristotel. Am păstrat-o pentru tine, cu gândul la această 
noapte. 

„O iubeşte”, gândi don Rigoberto, gelos şi înduioşat. 

— Vezi să nu, protestă dona Lucrecia. Nu şi nu. Cu mine nu merg 
porcăriile astea. 

O spunea fără autoritate, cu apărarea îngenuncheată de voinţa 
contagioasă a amantului ei, cu tonul cuiva care se ştie învins. Trupul începuse 
să-i distragă atenţia de la ţipetele din pat, să vibreze, să o facă să se 
concentreze, în timp ce bărbatul o elibera de ultimele straie şi, îngenuncheat la 
picioarele ei, continua să o mângâie. Ea îl lăsa s-o facă, încercând să se 
abandoneze plăcerii pe care i-o provoca. Buzele şi mâinile lui lăsau flăcări pe 
unde treceau. Pisoii erau în continuare acolo, cafenii şi verzui, letargici său vioi, 
mototolind cuvertură. Miorlăiau, făcându-şi de lucru. Pergolesi scăzuse în 
intensitate, era ca o briză îndepărtată, un leşin sonor. 

— Să-ţi ungă trupul cu miere de albine de la muntele Hymettos? repetă 
don Rigoberto, silabisind fiecare cuvânt. 

— Pentru că pisicuţele să mă lingă, dă-ţi seama. Cu scârba pe care mi-o 
provoacă lucrurile astea, cu alergia mea la pisici, cu dezgustul pe care mi-l 
provoacă să mă mâzgălesc cu ceva lipicios („Niciodată nu a mestecat gumă”, 
gândi don Rigoberto, mulţumit), chiar de-ar fi doar buricul unui deget. Îți dai 
seama? 

— Era un mare sacrificiu, o făceai doar pentru că... 

— Pentru că te iubesc, îi tăie ea vorba. Şi tu mă iubeşti, nu-i aşa? 

„Din tot sufletul”, gândi don Rigoberto. Ţinea ochii închişi, în sfârşit 
atinsese starea de luciditate deplină pe care o căuta. Putea să se orienteze fără 
dificultate în acest labirint de dense umbre. Foarte clar, cu o brumă de invidie, 
percepea îndemânarea bărbatului care, fără să se grăbească şi fără să piardă 
controlul asupra degetelor sale, o descotorosea pe Lucrecia de furou, sutien, 
chilot, în timp ce buzele lui sărutau cu delicateţe carnea ei de satin, simţindu-i 
granulaţia din cauza frigului, a incertitudinii, a temerii, a silei sau a dorinţei? 
care o vlăguia şi caldă răsuflare care, în conspirația dezmierdărilor, se iveau în 
aceste forme presimţite. Când simţi pe limbă dinţii şi cerul gurii amantului, iar 
chica de pufi deşi şi aromă picantă a fluidelor sale îi sfredeliră creierul, începu 


să tremure. O ungea? Da. Cu un mic penel? Nu. Cu postav? Nu. Cu propriile 


mâini? Da. Mai bine spus, cu fiecare dintre degetele lui lungi şi osoase şi cu 
priceperea unui maseur. Întindeau pe piele substanţa cristalină mirosul dulce 
ajungea până la nările lui don Rigoberto, provocându-i greață şi verificau 
consistenţa muşchilor, a umerilor şi a sânilor, ciupeau acele şolduri, străbăteau 
acele fese, se scufundau în acele profunzimi plisate, separându-le. Muzica lui 
Pergolesi revenea, capricioasă. Răsuna, acoperind stinsele proteste ale donei 
Lucrecia şi excitaţia pisicuţelor, care miroseau mierea şi, ghicind ce urma să se 
Întâmple, începuseră să sară şi să miorlăie. Alergau pe cuvertură, cu gâtlejurile 
deschise, nerăbdătoare. 

— Mai bine spus înfometate, îl corectă dona Lucrecia. 

— Erai deja înfierbântată? gâfâi don Rigoberto. El era gol? îşi dădea şi el 
cu miere pe trup? 

— La fel, la fel, la fel, psalmodie dona Lucrecia. M-a uns, s-a uns, m-a pus 
să-l ung pe spate, unde mâna lui nu ajungea. Foarte excitante aceste joculete, 
evident. Nici el nu este de lemn, şi nici ţie nu ţi-ar plăcea ca eu să fiu, nu? 

— Evident că nu, confirmă don Rigoberto. lubirea mea. 

— Ne sărutam, ne atingeam, ne mângâiam, evident, preciza nevasta lui. 
Reluase plimbarea în cerc şi urechile lui don Rigoberto percepeau fâsâitul 
herminei la fiecare pas. Era înfierbântată amintindu-şi aceste lucruri? Vreau să 
spun fără să ne mişcăm din colţ. Mult timp. Până când m-a luat în braţe şi aşa, 
plină de miere, m-a dus în pat. 

Imaginea era atât de explicită, rezoluţia ei atât de clară, că don 
Rigoberto se sperie: „Aş putea rămâne orb.” Ca acei hipioţi care în anii 
psihedelici, stimulaţi de sinesteziile acidului lisergic?, sfidau soarele Californiei 
până când razele le carbonizau reţină şi îi condamnau să vadă viaţa prin 
intermediul auzului, atingerii şi imaginaţiei. Acolo erau, unşi, îmbibaţi de miere 
şi umori, elenici în nuditate şi înfăţişare, avansând către vacarmul pisicesc. El 
era un lăncier medieval pregătit de luptă şi ea o nimfă a pădurii, o sabină 
răpită, îşi mişca auriile picioare şi protesta „nu vreau, nu-mi place”, însă braţele 
ei se prindeau cu iubire de gâtul celui care o răpise, limba ei se lupta să-i 
invadeze gura şi îi sorbea saliva cu plăcere. „Aşteaptă, aşteaptă”, ceru don 
Rigoberto. Docilă, dona Lucrecia se opri şi parcă dispăru în acele umbre 


complice, în timp ce soţului ei îi venea în memorie copila molatică a lui Balthus 


2 Substanţă cu proprietăţi halucinogene 


(Nu avec chat) care, aşezată pe un scaun, cu capul dat voluptuos pe spate, un 
picior întins, altul strâns sub ea, cu micul călcâi pe marginea scaunului, întinde 
mâna pentru a mângâia o pisică tolănită în vârful unei comode, care, cu ochii 
întredeschişi, îşi aşteaptă cu calm plăcerea. Scormonind, căutând, îşi aminti că 
mai văzuse, fără să le acorde atenţie să fi fost în cartea pictorului olandez de 
animale Midas Dekkers? —, Rosalba lui Botero (1968), ulei în care, ghemuită 
într-un alcov nuptial, o mică felină neagră se pregăteşte să împartă cearşafurile 
şi salteaua cu exuberanta prostituată cu coamă creaţă care îşi termină ţigara, 
şi o sculptură în lemn a lui Felix Valloton (Langiwr, circa 1896?) în care o fată 
cu fese ştrengare, între perne înflorate şi o saltea cu motive geometrice, 
scarpină gâtul erogen al unei pisici arcuite. Dincolo de aceste aproximări 
nesigure, în arsenalul memoriei sale nicio imagine nu coincidea cu aceasta. Era 
intrigat ca un copil. Excitaţia era la reflux, fără a dispărea; în orizontul trupului 
său, asemenea soarelui rece al toamnei europene, se ivea epoca preferată a 
călătoriilor sale. 

— Şi? întrebă el, revenind la realitatea visului său întrerupt. 

Bărbatul o aşezase pe Lucrecia sub conul de lumină şi, desprinzându-se 
cu fermitate de braţele ei care voiau să-l reţină, fără a ţine cont de rugăminţile 
ei, făcuse un pas în spate. Ca şi don Rigoberto, o contemplă din întuneric. 
Spectacolul era insolit şi, odată depăşită nedumerirea iniţială, incredibil de 
frumos. Imediat ce se îndepărtară, speriate, pentru a-i face loc şi a o observa, 
ghemuite, indecise şi mereu alerte scântei verzi, galbene, mici mustăţi întinse 
mirosind-o -, micuţele bestii porniră atacul asupra acelei dulci prizoniere. 
Suiau, asediau, ocupau trupul plin de miere, ţipând pline de fericire. Urletul lor 
şterse protestele întretăiate, râsul pe jumătate stins şi exclamaţiile donei 
Lucrecia. Încrucişându-şi braţele peste faţă pentru a-şi feri gura, ochii şi nasul 
de limbile zeloase, era la cheremul lor. Ochii lui don Rigoberto însoțeau irizatele 
creaturi avide, se prelingeau odată cu ele peste sâni şi coapse, alunecau către 
genunchi, se lipeau de coatele ei, urcau spre muşchi şi îşi dăruiau, la fel ca 
limbutele acelea, dulceaţa lichidă băltind în luna plină ce părea a fi pântecul ei. 
Strălucirea mierii condimentată cu salivă pisicilor dădea formelor albe o 
înfăţişare aproape lichidă şi desele zvâcniri pe care le imprimau incursiunile şi 
cursele micilor animale aveau ceva din mobilitatea moale a trupurilor 


scufundate în apă. Dona Lucrecia plutea, era o corabie vie brăzdând ape 


invizibile. „Ce frumoasă este!”, gândi. Corpul ei cu sâni tari şi coapse 
generoase, cu fese şi muşchi bine definiţi, se afla în această limită pe care el o 
admira cel mai mult la o siluetă feminină: abundența ce sugerează, evitând-o, 
nedorita obezitate. 

— Desfă picioarele, iubirea mea, ceru omul fără chip. 

— Desfă-le, desfă-le, imploră don Rigoberto. 

— Sunt foarte micuţe, nu muşcă, nu-ţi vor face nimic, insistă bărbatul. 

— Savurai deja? întrebă don Rigoberto. 

— Nu, nu, răspunse dona Lucrecia, care îşi reluase hipnotizanta 
promenadă. 

Foşnetul herminei îl făcu să se întrebe dacă o fi goală pe sub haină. Da, 
era. 

— Mă înnebuneau gâdilăturile. 

Sfârşi prin a accepta şi două sau trei feline se grăbiră nerăbdătoare să-i 
lingă faţa ascunsă a muşchilor, picăturile de miere care licăreau în puful 
mătăsos şi negru al muntelui lui Venus. Corul linsului îi suna lui don Rigoberto 
ca o muzică celestă. Revenea Pergolesi, acum fără forţă, cu duioşie, gemând 
încetişor. Trupul ferm, curăţat, era nemişcat, într-un repaus profund. Însă dona 
Lucrecia nu dormea, pentru că la urechile lui don Rigoberto ajungea discreta 
trândăveală care, fără ca ea să-şi dea seama, îi ieşea din măruntaie. 

— Îţi trecuse sila? întrebă el. 

— Evident că nu, răspunse ea. Apoi, după o scurtă pauză, cu umor: însă 
nu-mi mai păsa atât de mult. 

Râse, de data asta, cu râsul sincer pe care-l păstra pentru el în nopţile de 
împărtăşită intimitate, de fantezie descătuşată care-i făcea fericiţi. Don 
Rigoberto o dori cu toate gurile trupului său. 

— Scoate-ţi haina, o imploră. Vino, vino în braţele mele, regină, zeiţa 
mea. 

Însă îi atrase atenţia spectacolul care tocmai în acea clipă se duplică. 
Bărbatul invizibil încetase să mai fie invizibil, în tăcere, lungul său trup unsuros 
se infiltra în imagine. Acum era şi el aici. Trântindu-se pe salteaua roşiatică, se 
unea cu doña Lucrecia. Ţipetele pisoilor striviţi între amanți, chinuindu-se să 
scape, cu ochii ieşiţi din orbite, gâtlejuri deschise, limbi atârnând, îi răniră 
timpanele lui don Rigoberto. Deşi îşi astupă urechile, continuă să le audă. Şi, cu 


toate că închise ochii, îl văzu pe bărbat urcat deasupra dofei Lucrecia. Părea 
că se cufundă în acele coapse robuste şi albe care-l primeau cu încântare. El o 
săruta cu aviditatea cu care o linseseră pisicile şi se mişca deasupra ei, cu ea, 
încătuşat între braţele ei. Mâinile doñei Lucrecia îi apăsau spatele şi picioarele, 
ridicate, cădeau peste ale lui şi picioarele semeţe se aşezau peste pulpele ei, 
locul care îl aţâţa pe don Rigoberto. Suspină, înfrânându-şi cu greu dorinţa 
copleşitoare de a plânge. Reuşi să vadă că doña Lucrecia se prelingea către 


uşă. 

— Mâine mai vii? întrebă, nerăbdător. 

— Şi mâine şi poimâine, îi răspunse muta siluetă care se pierdea. Oare 
am plecat? 


Pisicile, revenindu-şi din surpriză, îşi reluară asaltul şi profitară de 


ultimele picături de miere, indiferente la încleştarea perechii. 


FETIŞISMUL NUMELOR 


Am fetişismul numelor, iar al tău mă seduce şi mă înnebuneşte. 
Rigoberto! Este viril, este elegant, este de bronz, este italian. Când îl pronunt, 
cu voce scăzută, doar pentru mine, simt un şerpişor pe spate şi-mi îngheaţă 
călcâiele trandafirii pe care mi le-a dat Dumnezeu (sau, dacă preferi, Natura 
Mamă, necredinciosule). Rigoberto! Veselă cascadă de ape transparente. 
Rigoberto! Galbenă bucurie de sticlete sărbătorind soarele. Aici unde tu eşti, 
sunt şi eu. Tăcută şi îndrăgostită, eu aici. Semnezi o poliţă, un bilet la ordin cu 
numele tău de patru silabe? Eu sunt micul punct pe i, codiţa lui g şi liniuţa lui t. 
Mica pată de cerneală care îţi rămâne pe degetul mare. Îţi potoleşti setea cu un 
păhărel de apă minerală? Eu, băşicuţa ce-ţi răcoreşte cerul gurii şi cubuleţul de 
gheaţă care dă fiori limbii tale viperă. Eu, Rigoberto, sunt şiretul pantofilor tăi şi 
pastila cu extract de prune pe care o iei în fiecare noapte împotriva 
constipaţiei. Cum de ştiu acest amănunt al vieţii tale gastroenterologice? Cine 
iubeşte ştie şi cunoaşte la perfecţie tot ceea ce ţine de persoana iubită, 
sacralizând şi cel mai trivial aspect legat de ea. În faţa portretului tău îmi fac 
semnul crucii şi mă rog. Pentru a-ţi cunoaşte viaţa am numele tău, numerologia 
cabaliştilor şi arta prezicerii întocmită de Nostradamus. Cine sunt? Cineva care 
te iubeşte aşa cum spuma iubeşte valul şi norul zorii de zi. Caută, caută şi află- 


mă, iubitule. 


Ata, ata, ata Fetişista numelor 


II. Trebuşoarele lui Egon Schiele 


— De ce te interesează atât Egon Schiele? întrebă dona Lucrecia. 

— Îmi pare rău că a murit atât de tânăr şi că l-au băgat la închisoare, 
răspunse Fonchito. Picturile lui sunt foarte frumoase. Petrec ore întregi 
privindu-le în cărţile tatălui meu. Ţie nu-ţi plac, mamă vitregă? 

— Nu mi le amintesc foarte bine. Doar posturile. Nişte trupuri forţate, 
dezmembrate, nu? 

— Şi îmi mai place Schiele pentru că, pentru că... o întrerupse copilul, ca 
şi cum ar fi urmat să-i dezvăluie un secret. Nu îndrăznesc să-ţi spun, mamă 
vitregă. 

— Tu ştii să spui lucrurilor pe nume atunci când vrei, nu face pe 
prostuţul. 

— Pentru că simt că-i semăn. Că voi avea o viaţă tragică, la fel ca a lui. 

Dona Lucrecia izbucni în râs. Însă o invada un sentiment de nelinişte. De 
unde scotea copilul ăsta o asemenea poveste? Alfonsito continua s-o privească, 
foarte serios. Puțin după aceea, făcând un efort, îi surâse. Era aşezat pe podea 
în micuța sufragerie, cu picioarele încrucişate; avea încă pe el sacoul albastru 
şi cravata gri de la uniformă, însă îşi scosese şepeuţa cu cozoroc, care zăcea 
lângă el, între ghiozdan, caietul de desen şi cutia de creioane de la Academie. 
În acel moment, intră Justiniana cu tava de ceai. Fonchito o primi nebun de 
bucurie. 

— Turtite cu unt şi dulceaţă aplaudă, eliberat brusc de îngrijorare. Ceea 
ce-mi place cel mai mult în lumea asta, ţi-ai amintit, Justita! 

— Nu le-am făcut pentru tine, ci pentru doamnă, minţi Justiniana, 
simulând severitatea. Ţie, nicio firimitură arsă. 

Servea ceaiul şi aranjă ceştile pe măsuţa din sufragerie. În Olivar, nişte 
băieţi jucau fotbal şi siluetele lor înflăcărate se zăreau printre perdeluţe; 
dinspre ei veneau, în surdină, înjurături, lovituri zdravene de picior şi urlete de 
triumf. Curând se va întuneca. 


— Nu mă vei ierta niciodată, Justita? se întrista copilul, învaţă de la 


mama mea vitregă; a uitat ce s-a întâmplat şi acum ne înţelegem la fel de bine 
ca înainte. 

„Nu ca înainte”, gândi dona Lucrecia. Un val fierbinte o linse din tălpi şi 
până în vârful firelor de păr. Disimula, bând din ceai cu sorbituri mici. 

— Poate pentru că doamna este foarte bună, iar eu sunt foarte rea, zise 
în batjocură Justiniana. 

— Atunci ne asemănăm, Justita. Pentru că, după tine, eu sunt foarte rău, 
nu? 

— Tu mă întreci de departe îşi luă rămas-bun fata, pierzându-se prin hol 
către bucătărie. 

Dona Lucrecia şi copilul rămaseră în tăcere, în timp ce mâncau biscuiţi şi 
beau ceai. 

— Justita mă urăşte din tot sufletul, spuse Fonchito, când termină de 
mestecat. În fond, cred că şi ea m-a iertat. Nu ţi se pare, mamă vitregă? 

— Nu prea cred. Ea nu se lasă îmbrobodită de manierele tale de copil 
bun. Nu vrea să trec din nou prin ce-am trecut. Pentru că, deşi nu-mi place să- 
mi amintesc asta, eu am suferit mult din cauza ta, Fonchito. 

— Crezi că nu ştiu, mamă vitregă se albi copilul. De aceea, voi face totul, 
totul, pentru a îndrepta răul pe care ţi l-am făcut. 

Vorbea serios? Juca o farsă, folosind vocabularul ăsta bătrânicios? 
Imposibil să-şi dea seama, pe această mutriţă în care ochii, gura, nasul, 
pomeţii, urechile şi chiar dezordinea părului păreau opera unui estet 
perfecţionist. Era frumos ca un arhanghel, un mic zeu păgân. Cel mai rău, cel 
mai rău, gândea dona Lucrecia, era că părea încărnarea purității, un model de 
inocenţă şi virtute. „Aceeaşi aureolă de neprihănire pe care o avea Modesto”, 
îşi spuse, amintindu-şi de inginerul îndrăgostit de cântecele ridicole care-i 
făcuse curte înaintea căsătoriei cu Rigoberto şi pe care ea îl dispreţuise, poate 
pentru că nu ştiuse să aprecieze suficient corectitudinea şi bunătatea lui. Sau 
poate că-l respinsese pe bietul Pluto tocmai pentru că era bun? Oare de ce 
inima ei era atrasă de aceste abisuri tulburi în care se cufunda Rigoberto? Cu el 
nu ezitase nicio clipă. La Pluto cel cumsecade, expresia de neprihănire era o 
reflexie a sufletului; în acest diavol mic de Alfonso era o strategie de seducţie, 
un cântec al acelor sirene care strigă din abisuri. 


— O iubeşti mult pe Justita, mamă vitregă? 


— Da, mult. Pentru mine ea este mai mult decât o angajată. Nu ştiu ce 
m-aş fi făcut fără Justiniana în toate lunile astea, în timp ce mă obişnuiam din 
nou să trăiesc singură. A fost o prietenă, o aliată. Aşa o consider. Eu nu am 
prejudecățile idioate ale oamenilor din Limă în privinţa menajerelor. 

Fusese pe punctul de a-i povesti lui Fonchito cazul foarte respectabilei 
doamne Felicia de Gallagher, pe care o bănuia că i-a interzis şoferului, un 
negru robust îmbrăcat în uniformă bleumarin, să bea apă în timpul serviciului 
pentru a nu-i veni să urineze şi să fie nevoit să oprească maşina în căutarea 
unei toalete, lăsându-şi stăpâna singură pe străzile astea pline de hoţi. Însă nu 
o făcu, presimţind că o aluzie oricât de indirectă în prezenţa copilului la o 
funcţie organică ar echivala cu a scoate ape mefitice dintr-o mocirlă. 

— Îţi mai pun ceai? Turtele sunt foarte bune, o linguşi Fonchito. Când pot 
fugi de la Academie pentru a veni aici, mă simt fericit, mamă vitregă. 

— Nu trebuie să pierzi atâtea după-amiezi. Dacă vrei cu adevărat să fii 
pictor, cursurile astea te vor ajuta mult. 

De ce, atunci când îi vorbea ca unui copil ceea ce şi era o domina 
senzaţia de fals, de minciună? Dar şi dacă-l trata ca pe un mic bărbat, avea 
aceeaşi senzaţie neplăcută, acelaşi sentiment de falsitate. 

— Justiniana ţi se pare drăguță, mamă vitregă? 

— Păi da. Are un aspect foarte peruan, cu pielea ei de culoarea 
scorţişoarei şi înfăţişarea ei ştrengărească. Cred că a rupt câteva inimi. 

— Tata ţi-a spus vreodată că i se pare drăguță? 

— Nu, nu cred că mi-a zis. De ce atâtea întrebări? 

— Fără motiv. Însă tu eşti mai frumoasă decât Justita şi decât toate, 
mamă vitregă, exclamă copilul. Deşi, imediat, speriat, îşi ceru scuze. Am făcut 
rău că ţi-am spus asta? N-ai să te superi, nu? 

Dona Lucrecia făcea eforturi pentru ca fiul lui Rigoberto să nu-şi dea 
seama că se sufocă. leşea din nou Lucifer la iveală? Trebuia să-l ia de urechi şi 
să-l dea afară, poruncindu-i să nu mai vină? Fonchito însă părea a fi uitat ceea 
ce tocmai spusese şi răsfoia caietul, căutând ceva. În cele din urmă, găsi. 

— Uite, mamă vitregă îi întinse mică tăietură. Schiele, când era mic. Nu 
semăn cu el? 

Dona Lucrecia examina ado-escentul sfrijit cu păr scurt şi trăsături 


delicate, încorsetat într-un costum negru de început de secol, cu trandafir la 


rever, pe care cămaşa cu guler tare şi cravata minusculă păreau să-l sufoce. 

— Absolut deloc, spuse. Nu semeni deloc. 

— Lângă el se află surorile lui. Gertrude şi Melanie. Cea mai mică, blondă, 
este faimoasa Gerti. 

— De ce faimoasă? întrebă dona Lucrecia, stânjenită. Ştia foarte bine că 
se aventurează pe un câmp minat. 

— Cum de ce? se miră mutriţa rubicondă; mâinile lui făcură un gest 
teatral. Nu ştiai? l-a fost model pentru cele mai cunoscute dintre nudurile lui. 

— A, da? Stânjeneala donei Lucrecia se accentua. E clar, cunoşti foarte 
bine viaţa lui Egon Schiele. 

— Am citit tot ceea ce există despre el în biblioteca tatei. O mulţime de 
fete au pozat goale pentru el. Fete de liceu, femei de stradă, amanta lui, Wally. 
Ba chiar şi soţia lui, Edith, şi cumnata Adele. 

— Bine, bine. Doña Lucrecia se uita la ceas. Se face târziu, Fonchito. 

— Nu ştiai nici că pe Edith şi pe Adele le-a pus să pozeze împreună? 
continuă copilul, entuziasmat, ca şi cum nu ar fi auzit-o. Şi, când trăia cu Wally, 
în sătucul Krumau, acelaşi lucru. Goală, împreună cu fete de liceu. Din cauza 
asta a fost scandal. 

— Nu mă miră, dacă erau fete de liceu, comentă doamna Lucrecia. Acum 
că se întunecă, mai bine pleci. Dacă Rigoberto sună la Academie, va afla că 
lipseşti de la cursuri. 

— Însă acel scandal a fost o nedreptate, continuă copilul, pradă unei 
imense excitaţii. Schiele era un artist, avea nevoie să se inspire. N-a pictat el 
capodopere? Ce era rău în faptul că le punea să se dezbrace? 

— Duc ceştile astea la bucătărie. Doamna Lucrecia se ridică în picioare. 
Ajută-mă cu farfuriile şi coşul de pâine, Fonchito. 

Copilul se grăbi să culeagă cu mâinile firimiturile de biscuit împrăştiate 
pe măsuţă. Îşi urmă mama vitregă, docil. Însă doamna Lucrecia nu reuşise să-l 
îndepărteze de subiect. 

— Mă rog, este adevărat că a făcut trebuşoare cu unele dintre cele care 
i-au pozat, spunea el, în timp ce mergeau pe hol. De exemplu, cu Adele, 
cumnata lui, le-a făcut. Deşi cu sora lui, Gerti, nu, nu-i aşa, mamă vitregă? 

Ceştile începură să danseze în mâinile doamnei Lucrecia. Mucosul avea 


afurisitul obicei de a îndrepta discuţia fără să vrea către teme scabroase. 


— Evident că nu, răspunse, simțind că limba i se împleti. Bineînţeles că 
nu, ce idee! 

Intraseră în mica bucătărie, cu dale precum oglinzile. Şi pereţii luceau. 
Justiniana îi observă, intrigată. Un fluturaş dădea târcoale în ochii ei, 
însufleţindu-i figura creolă. 

— Cu Gerti poate că nu, dar cu Adele, cumnată, da, insistă copilul. A 
recunoscut-o ea însăşi, când Egon Schiele murise deja. O spun cărţile, mamă 
vitregă. Altfel zis, a făcut trebuşoare cu cele două surori. Poate că tocmai 
datorită acestui lucru îi venea inspiraţia. 

— Cine era obraznicul ăsta? întrebă fata în casă. Expresia de pe figura ei 
era de viu interes. Primea ceşti şi farfurii şi le punea sub robinetul deschis; apoi 
le scufunda în chiuvetă plină ochi cu apă spumoasă şi albăstruie. Mirosul leşiei 
impregna bucătăria. 

— Egon Schiele, şopti dona Lucrecia. Un pictor austriac. 

— A murit la douăzeci şi opt de ani, Justita, preciza copilul. 

— A murit de atâta făcut trebuşoare Justiniana vorbea şi clătea farfuriile 
şi ceştile, le usca apoi cu un prosop cu romburi colorate. Aşa că ai grijă cum te 
porţi, Foncho, ai mare grijă să nu ţi se întâmple la fel. 

— Nu a murit din cauză că făcea trebuşoare, ci de gripă spaniolă, 
răspunse copilul, imun la umor. La fel şi soţia lui, cu trei zile înainte. Ce este 
gripa spaniolă, mamă vitregă? 

— O gripă letală, îmi închipui. A ajuns la Viena din Spania, cu siguranţă. 
Ei bine, trebuie să pleci, s-a făcut târziu. 

— Ştiu de ce vrei să te faci pictor, banditule, interveni Justiniana, de 
neoprit. Pentru că pictorii îşi fac de cap cu modelele lor, din câte am văzut. 

— Nu face astfel de glume, o certă dona Lucrecia. Este un copil. 

— Cu aere de om mare, doamnă, răspunse ea, deschizând gură cât o 
şură şi arătându-şi dinţii extrem de albi. 

— Înainte de a le picta, se juca cu ele, reluă Fonchito firul gândirii, fără a 
da atenţie dialogului dintre stăpână şi fata în casă. Le punea să pozeze în 
diverse ipostaze, făcând probe. Îmbrăcate, fără haine, pe jumătate îmbrăcate. 
Cel mai mult îi plăcea ca ele să-şi schimbe ciorapii. Coloraţi, verzi, negri, de 
toate culorile. Şi să se arunce pe jos. Împreunate, separate, îmbârligate. Să 


simuleze că se luptă. Le privea ore Întregi. Se juca cu cele două surori ca şi 


cum ar fi fost păpuşile lui. Până când îi venea inspiraţia. Atunci, le picta. 

— Ce mai joculeţ, îl provocă Justiniana. De-a dezbrăcatelea, dar pentru 
adulţi. 

— Gata! Ajunge! Dona Lucrecia ridică atât de mult tonul că Fonchito şi 
Justiniana rămaseră cu gurile căscate. Ea se domoli: Nu vreau ca tatăl tău să te 
ia la întrebări. Trebuie să pleci. 

— Bine, mamă vitregă, gângavi copilul. 

Era alb de groază şi dona Lucrecia regretă că ţipase. Însă nu-i putea 
permite să-i vorbească în continuare cu foc despre chestiunile personale ale lui 
Egon Schiele, inima ei îi spunea că era aici o capcană, un risc, pe care trebuia 
să-l evite cu orice preţ. Ce-o fi apucat-o pe Justiniana de-l aţâţase în halul ăsta? 
Copilul ieşi din bucătărie. Îl auzi luându-şi ghiozdanul, caietul şi creioanele în 
mica sufragerie. Când se întoarse, îşi aranjase deja cravata, îşi pusese şapea şi 
îşi încheiase nasturii de la sacou. Înfipt în prag, privind-o în ochi, o întrebă cu 
naturalete: 

— Îți pot da un sărut de bun-rămas, mamă vitregă? Inima donei Lucrecia, 
care începuse să se liniştească, o luă razna din nou; însă cel mai mult o tulbură 
surâsul Justinianei. Ce trebuia să facă? Ar fi fost ridicol să-l refuze. Acceptă, 
aplecând capul. O secundă după aceea, simţi pe obraz cioculeţul unei păsărele. 

— Pot să te sărut şi pe tine, Justita? 

— Ai grijă să fie pe gură râse cu poftă fata. 

De data asta copilul gustă gluma, izbucnind în râs, în timp ce se ridica în 
vârful picioarelor pentru a o săruta pe Justiniana pe obraz. Era o prostie, 
evident, însă doamna Lucrecia nu îndrăzea să-şi privească în ochi angajată, nici 
nu reuşea s-o dojenească pentru că întrecuse măsura cu glume de prost gust. 

— Am să te omor, îi spuse, într-un final, pe jumătate în glumă şi pe 
jumătate în serios, când auzi închizându-se uşa de la intrare. Ai înnebunit de 
faci astfel de glume cu Fonchito? 

— Copilul ăsta are un nu-ştiu-ce, se scuză Justiniana, ridicând din umeri. 
Face să ţi se umple capul de păcate. 

— Oricum ar fi, zise dona Lucrecia, cu el este mai bine să nu pui paie pe 
foc. 

— Foc este ceea ce aveţi dumneavoastră pe faţă, doamnă, replică 


Justiniana, cu neruşinarea ei obişnuită. Însă nu vă faceţi griji, culoarea asta vă 


prinde de minune. 


CLOROFILĂ ŞI BĂLEGAR 


Îmi pare rău că trebuie să vă dezamăgesc. Pătimaşele dumneavoastră 
îndemnuri în favoarea ocrotirii naturii şi a mediului înconjurător nu mă 
impresionează. M-am născut, am trăit şi voi muri la oraş (în urâtul oraş Limă, 
dacă-i vorba să căutăm circumstanţe agravante), iar a mă îndepărta de 
această urbe, fie chiar şi pentru un sfârşit de săptămână, este o corvoadă pe 
care o accept uneori din obligaţie familială sau din interes de serviciu, însă 
întotdeauna cu lehamite. Nu mă includeți între aceşti partizani ai guvernării 
clasei de mijloc, a căror cea mai scumpă aspirație este să-şi cumpere o căsuţă 
pe o plajă din sud pentru a petrece acolo verile şi sfârşitul de săptămână într-o 
obscenă promiscuitate cu nisipul, cu apă sărată şi cu burdihanele pline de bere 
ale altor partizani din clasa de mijloc identici lor. Acest spectacol duminical al 
familiilor care fraternizează într-un exhibiţionism bien pensant la malul mării 
este pentru mine unul dintre cele mai deprimante pe care, în ignobila schemă a 
gregarului, le oferă această ţară preindividualistă. 

Înţeleg că, unor oameni ca dumneavoastră, un peisaj asezonat cu vaci 
care pasc între ierburi parfumate sau căpriţe care adulmecă roşcovi vă umple 
inima de bucurie şi vă face să experimentați extazul tinerelului care contemplă 
pentru prima oară o femeie dezbrăcată. În ceea ce mă priveşte, destinul 
natural al taurului matur este în arenă cu alte cuvinte, trăieşte pentru a 
înfrunta mantia, muleta, sulița, banderila şi spadă; pe stupidele bovine vreau 
doar să le văd tranşate şi făcute la grătar, cu mirodenii iuți, să sângereze în 
faţa mea, înconjurate de cartofi prăjiţi crocanţi şi salate proaspete, iar, pe 
căpriţe, mărunţite, deşirate, fripte sau gătite, conform reţetelor de seco nordic, 
una dintre preferatele mele dintre felurile de mâncare oferite de brutală 
gastronomie creolă. 

Ştiu că vă insult cele mai scumpe convingeri, pentru că nu ignor faptul că 
dumneavoastră şi ai dumneavoastră altă conspirație colectivistă! Sunteţi 
convinşi, sau pe cale de a fi convinşi, că animalele au drepturi şi, eventual, 
suflet, toate, fără să excludem ţânţarul anofel ce provoacă paludismul, hiena 


mâncătoare de hoituri, şuierătoarea cobră şi piranha vorace. Eu mărturisesc 


public că pentru mine animalele prezintă un interes pur comestibil, decorativ şi 
eventual sportiv (deşi v-aş face precizarea că dragostea faţă de cai îmi 
provoacă tot atâta supărare că şi vegetarianismul, iar despre iubitorii de cai 
cred că au testicule de liliputani din cauza frecării provocate de şi un tip de-a 
dreptul lugubru al scopiţilor rasei umane). Deşi îi respect, de la distanţă, pe cei 
care le atribuie o funcţionalitate erotică, pe mine personal nu mă seduce (mai 
bine spus, mă face să simt mirosuri dezagreabile şi să-mi imaginez neplăceri 
fizice) ideea de a copula cu o găină, o rață, o maimuţă, o iapă sau cu oricare alt 
animal cu orificii, şi am enervanta bănuială că cei care îşi oferă astfel de 
experienţe sunt, în adâncul lor nu o luaţi ca pe ceva personal ecologişti în stare 
sălbatică, fără voia lor conservaţionişti, foarte capabili, pe viitor, să se înhăiteze 
cu Brigitte Bardot (pe care am şi iubit-o când eram tânăr, de-altminteri) pentru 
a acţiona în favoarea supravieţuirii focilor. Deşi, odată, am avut fantezii 
neliniştitoare cu imaginea unei femei frumoase şi goale zbenguindu-se pe un 
pat scuturat de praf de nişte pisici, a şti că în Statele Unite există şaizeci şi trei 
de milioane de pisici şi cincizeci şi patru de milioane de câini mă îngrijorează 
mai mult decât puzderia de arme atomice depozitate în jumătate de duzină de 
ţări ale fostei Uniuni Sovietice. 

Dacă gândesc astfel despre aceste patrupede şi păsăroaie, vă puteţi 
imagina umorile pe care le trezesc în mine şoptitorii dumneavoastră arbori, 
pădurile dese, frunzişurile desfătătoare, râurile cântătoare, abisurile abrupte, 
piscurile cristaline, identice şi anexe. Toate aceste materii prime au pentru 
mine sens şi justificare doar dacă trec prin ciurul civilizaţiei urbane, altfel spus, 
dacă le prelucrează şi le transformă nu-mi pasă dacă spunem „le idealizează”, 
deşi aş prefera discreditata formulă „le umanizează” cartea, tabloul, 
cinematograful sau televiziunea. Ca să ne înţelegem, mi-aş da viaţa (ceea ce 
nu trebuie luat ad litteram, pentru că este evident că-i vorba de o expresie 
metaforică) ca să salvez plopii ce-şi înalţă mândra coroană în Fabula lui Polifem 
şi migdalii ce încărunţesc Solitudinile lui Gongora? şi pentru sălciile plângătoare 
din eglogele lui Garcilaso* sau pentru floarea-saarelui şi lanurile de grâu ce-şi 
picură mierea aurie în tablourile lui Van Gogh, însă n-aş vărsa o lacrimă în 
onoarea pădurilor de pin devastate de incendii în timpul verii şi nu mi-ar 


3 Luis de Góngora, poet spaniol (1561-1627, Córdoba), autor a numeroase balade şi canţonete, 
printre care Fabula de Polifemo (Fabula lui Polifem) şi Soledades (Solitudini) [n. tr.]. 

4 Garcilaso de la Vega (1503-1536), poet spaniol. Cea mai bună parte a operei sale o constituie 
Eglogas (Egloge) şi Sonetos (Sonete) [n. tr.]. 


tremura mâna să semnez decretul de amnistie în favoarea piromanilor care 
carbonizează păduri andine, siberiene sau alpine. Natura netrecută prin artă 
sau literatură, natura naturală, plină de muşte, țânțari, glod, şobolani şi 
gândaci, este incompatibilă cu plăcerile rafinate, precum igiena corporală şi 
eleganța vestimentară. 

Ca să fiu scurt, îmi voi rezuma conceptele sau, în orice caz, fobiile 
explicându-vă că dacă ceea ce dumneavoastră numiţi „pestă urbană” ar 
progresa necontenit şi ar înghiţi toate păşunile din lume, iar globul terestru s-ar 
acoperi de o erupție de zgârie-nori, poduri metalice, străzi asfaltate, lacuri şi 
parcuri artificiale, pieţe pietruite şi parcări subterane, iar planeta întreagă ar fi 
înghițită de beton armat şi grinzi de oţel şi ar deveni un unic oraş sferic şi 
interminabil (desigur, burduşit de librării, galerii, biblioteci, restaurante, muzee 
şi cafenele) subsemnatul, homo urbanus până în măduva oaselor, ar fi de 
acord. 

Date fiind considerentele de mai sus, nu voi contribui nici măcar cu un 
chior la fondurile Asociaţiei Clorofilă şi Bălegar pe care dumneavoastră o 
prezidaţi şi voi face tot ce-mi stă în putinţă (foarte puţin, liniştiţi-vă), pentru a 
vă împiedica să vă atingeţi scopurile şi pentru a face astfel încât bucolica 
dumneavoastră filosofie să fie terciuită de acest obiect emblematic al culturii 


pe care dumneavoastră o urâţi şi eu o venerez: camionul. 


VISUL LUI PLUTO 


În solitudinea studioului său, înviorat de zorii reci, don Rigoberto îşi 
aminti fraza lui Borges peste care tocmai dăduse: „La adulter tind să contribuie 
duioşia şi abnegaţia”. La câteva pagini după citatul borgesian, în faţa lui apăru 
scrisoarea, neatinsă de anii corozivi: 

Dragă Lucrecia, 

La citirea acestor rânduri vei avea surpriza vieţii tale şi, poate, mă vei 
dispreţui. Însă nu contează. Chiar dacă şansa de a-mi fi acceptată propunerea 
este de una la un milion, tot m-aş hazarda, îţi rezum ceea ce ar necesita ore de 
conversaţie, însoţită de inflexiuni ale vocii şi gesturi convingătoare. 

De când (din cauză că mi-ai dat papucii) am plecat din Peru, am lucrat în 


Statele Unite, cu destul succes. În zece ani am ajuns director şi asociat 


minoritar în această fabrică de conductori electrici, bine implantată în statul 
Massachusetts. Ca inginer şi om de afaceri am reuşit să-mi fac un rost în 
această a doua patrie a mea şi de patru ani sunt cetăţean american. 

Vreau să ştii că tocmai am renunţat la postul de director şi îmi vând 
acţiunile de la fabrică, pentru că sper să obţin un profit de şase sute de mii de 
dolari cu ceva noroc, chiar mai mult. 

O fac pentru că mi s-a oferit postul de rector al TIM (Technological 
Institute of Mississippi), college unde am studiat şi cu care am ţinut mereu 
legătura. O treime dintre studenţi sunt acum hispanic (latino-americani). 
Salariul meu va fi jumătate din ceea ce câştig aici. Nu-mi pasă. Mă încântă 
ideea de a mă dedica formării acestor tineri din cele două Americi care vor 
clădi secolul al XXI-lea. Am visat mereu să-mi dedic viaţa Universităţii şi este 
ceea ce aş fi făcut dacă aş fi rămas în Peru, adică dacă te-ai fi căsătorit cu 
mine. 

„Ce l-a apucat?”, te vei întreba, „De ce reînvie din morţi Modesto, după 
zece ani, ca să-mi povestească o asemenea istorie?”. Ajung şi acolo, mult 
iubită Lucrecia. 

Am decis, între plecarea mea de la Boston şi sosirea la Oxford, 
Mississippi, să cheltuiesc pe o săptămână de concediu o sută din cele şase sute 
de mii de dolari economisiţi. Concediu, în treacăt fie spus, nu mi-am luat 
niciodată şi nu-mi voi lua nici în viitor, pentru că, după cum îţi aminteşti, mi-a 
plăcut mereu să muncesc. job-ul continuă să fie cea mai mare distracţie a mea. 
Însă, dacă planurile mele ies aşa cum sper, săptămâna aceasta va fi ceva ieşit 
din comun. Nu concediul convenţional cu un vas de croazieră prin Caraibe sau 
plaje cu palmieri şi surferi în Hawaii. Ceva foarte personal şi irepetabil: 
materializarea unui vis mai vechi. Aici intri tu în joc, pe uşa din faţă. Ştiu că eşti 
măritată cu un onorabil domn din Limă, văduv şi director al unei companii de 
asigurări. Şi eu sunt, cu o gringuita din Boston, medic de profesie, şi sunt 
fericit, în măsura modestă în care ţi-o permite căsătoria. Nu-ţi propun să 
divorţezi şi să-ţi schimbi viaţa, nimic din toate acestea. Doar să petreci cu mine 
această săptămână ideală, imaginată de mintea mea de-a lungul multor ani şi 
pe care circumstanţele îmi permit s-o transform în realitate. Nu vei regreta să 


trăieşti alături de mine aceste şapte zile de iluzie şi ţi le vei aminti cu nostalgie 


5 Diminutiv al substantivului „gringa" care în spaniola vorbită în ţările Americii Latine se referă 
la o persoană născută în Statele Unite [n. red.]. 


pentru tot restul vieţii tale. Îţi promit. 

Ne întâlnim sâmbătă, 17, pe aeroportul Kennedy, din New York, tu venind 
de la Limă cu un zbor Lufthansa, şi eu de la Boston. O limousine ne va duce la 
suite-ul de la Piaza Hotel, deja rezervat, inclusiv cu indicarea florilor care 
trebuie să-l înmiresmeze. Vei avea timp să te odihneşti, să mergi la coafor, să 
faci saună sau cumpărături pe Fifth Avenue, aflată practic la picioarele tale. În 
acea noapte avem bilete la Metropolitan ca să vedem Toşca de Puccini, cu 
Luciano Pavarotti în rolul lui Mario Cavaradossi şi cu Orchestra Simfonică 
Metropolitan dirijată de maestrul Edouardo Muller. Vom lua cina la Le Cirque, 
unde, cu puţin noroc, vei putea să-ţi dai coate cu Mick Jagger, Henry Kissinger 
sau Sharon Stone. Vom termina seara în zgomotosul Regine's. 

Avionul Concorde către Paris pleacă duminică la amiază, nu va trebui să 
te trezeşti devreme. Dat fiind că zborul abia dacă durează trei ore şi jumătate 
neobservate, din câte am înţeles, graţie delicateselor de la masa de prânz 
preparate de Paul Bocusse vom ajunge pe zi în Oraşul Lumină. Abia instalaţi la 
Ritz (vederea spre Place Vend6me este garantată) va fi timp de o plimbare pe 
podurile Senei, profitând de serile călduţe ale începutului de toamnă, cele mai 
bune conform cunoscătorilor, cu condiţia să nu plouă. (Am dat greş în eforturile 
mele de a afla prognoza precipitațiilor pariziene în acele zile de duminică şi 
luni, pentru că NAŞA, mai bine zis meteorologia, prevede capriciile cerului cu o 
anticipație de doar patru zile.) Nu am fost niciodată la Paris şi sper că nici tu, 
astfel că în această plimbare de seară de la Ritz până la Saint-Germain, vom 
descoperi împreună ceea ce, din câte am văzut, este un itinerariu uluitor. Pe 
cheiul stâng (un fel de Miraflores parizian, ca să ne înţelegem) ne aşteaptă, în 
abația Saint-Germain des Prés, neterminatul Réquiem de Mozart şi o cină Chez 
Lipp, brasserie alsaciană unde choucroute este obligatorie (nu ştiu ce este, 
însă, dacă n-are usturoi, îmi va plăcea). Am presupus că, odată cina încheiată, 
vei vrea să te odihneşti pentru a începe, proaspătă, intensa zi de luni, astfel că 
în această noapte programul nu va fi încărcat de nicio discotecă, bar, boite nici 
tavernă până-n zori. 

Dimineaţa următoare vom trece pe la Luvru ca să-i prezentăm Gioconda 
omagiile noastre, vom lua un prânz uşor la La Closerie de Lilas sau La Coupole 
(respectabile restaurante snobs din Montparnasse), după-amiază vom lua 


contad cu avangarda în Centrul Pompidou şi vom arunca o privire prin Marais, 


faimos pentru palatele sale de secol XVIII şi contemporanii idioţi. Vom lua 
ceaiul la La marquise de Sévigné, în La Madelaine, după care ne vom reface 
forţele cu un duş la hotel. Programul nopţii este pur şi simplu frivol: aperitiv în 
barul de la Ritz, cina în decorul modernist de la Maxim's şi sfârşitul fiestei la 
catedrala striptease-wzwz: Crazy Horse Saloon, care prezintă noul spectacol de 
revistă „Ce căldură!”. (Biletele sunt cumpărate, mesele rezervate şi maitres şi 
portarii mituiţi pentru a ne asigura cele mai bune locuri, mese şi atenţie.) 

O limousine, mai puţin spectaculoasă, dar mai rafinată decât cea din New 
York, cu şofer şi ghid, ne va duce marţi dimineaţa la Versailles, să cunoaştem 
palatul şi grădinile Regelui Soare. Vom mânca ceva specific (mă tem că biftec 
cu cartofi prăjiţi) într-un bistrot de pe drum, şi, înainte de Operă (Ottelo, de Ver 
di, cu Placido Domingo, evident) vei avea timp pentru cumpărături în Faubourg 
Saint-Honore, aproape de Hotel. Vom lua un simulacru de cină, din motive pur 
vizuale şi sociologice, chiar în Ritz, unde experţii dixit somptuozitatea locului şi 
distincţia serviciului vor compensa meniul lipsit de imaginaţie. Adevărata cină o 
vom lua după operă, în La Tour d'Argent, de la ale cărui ferestre ne vom lua 
rămas-bun de la turnurile din Notre Dame şi de la luminile podurilor reflectate 
în apele discursive ale Senei. 

Orient Expressul către Veneţia pleacă miercuri la amiază, din gara Saint 
Lazăre. Vom petrece acea zi şi noaptea următoare călătorind şi odihnindu-ne, 
însă, după cei care au fost protagoniştii unei asemenea aventuri feroviare, a 
trece în revistă în aceste vagoane belle époque geografia Franţei, Germaniei, 
Austriei, Elveţiei şi Italiei, este relaxant şi propedeutic, deşteaptă interesul fără 
a obosi, entuziasmează fără să zăpăcească şi distrează inclusiv din motive de 
arheologie, datorită gustului cu care a fost reînviată eleganța vagoanelor, 
locurilor, barurilor şi restaurantelor în acest mitic tren, scenariu al atâtor 
romane şi filme interbelice. Voi lua cu mine romanul Agathei Christie, Crima din 
Orient Express, în ediţie engleză şi spaniolă, în caz că simţi nevoia să arunci o 
privire asupra scenelor de acţiune. Potrivit prospectului, pentru cina aux 
chandelles din această noapte eticheta şi decolteurile adânci sunt obligatorii. 

Suite-ul din Hotel Cipriani, pe insula Giudecca, are vedere spre Canal 
Grande, Piazza San Marco şi turnurile bizantine şi stinghere ale bisericii sale. 
Am închiriat o gondolă şi ghidul pe care agenţia îl consideră cel mai pregătit (şi 


singurul amabil) din oraşul lacustru, pentru ca în dimineaţa şi în după-amiaza 


zilei de joi să ne familiarizeze cu bisericile, pieţele, mănăstirile, podurile şi 
muzeele, cu un scurt interval la prânz pentru o gustare o pizză, de exemplu 
înconjurați de porumbei şi turişti, pe terasa Florian. Vom lua un aperitiv o 
fiertură ce nu poate fi evitată, numită Bellini în Hotel Danielii şi vom cina la 
Harry's Bar, imortalizat într-un oribil roman al lui Hemingway. Vineri vom 
continua maratonul cu o vizită pe plajă de la Lido şi o excursie la Murano, unde 
încă se mai modelează sticla prin suflări omeneşti (tehnică ce salvează tradiţia 
şi întăreşte plămânii localnicilor). Vom avea timp pentru souvenirs şi pentru a 
arunca o privire fugară unei vile de Palladiof. 

Seara, concert în insuliţa San Giorgio | Musici Veneţi cu piese dedicate 
reprezentanţilor barocului venețian, evident: Vivaldi, Cimarosa şi Albinoni. Cina 
va avea loc la terasa Danielii, întrezărind, în noaptea fără nori, ca „un covor de 
licurici” (îţi citesc din ghiduri) felinarele Veneţiei. Ne vom lua rămas-bun de la 
oraş şi de la Bătrânul Continent, dragă Lucre, cu condiţia ca trupul să ne lase, 
înconjurați de modernitate, în discotecă Il gatto nero, ce atrage ca un magnet 
bătrâni, maturi şi tineri iubitori de jazz (eu nu am fost niciodată şi nici tu, însă 
una dintre cerinţele acestei săptămâni ideale este să facem ce n-am mai făcut, 
supuşi obligaţiilor mondenităţii). 

În dimineaţa următoare a şaptea zi, cuvântul „sfârşit” deja la orizont va 
trebui să ne trezim devreme. Avionul spre Paris pleacă la zece, ca să prindă 
Concorde-ul de New York. Deasupra Atlanticului, vom compara imaginile şi 
senzațiile înmagazinate în memorie pentru a le alege pe cele mai demne să 
dureze. 

Ne vom lua rămas-bun pe Kennedy Airport (zborul tău spre Limă şi al 
meu spre Boston sunt aproape simultane) pentru ca, fără îndoială, să nu ne 
mai vedem niciodată. Mă îndoiesc că destinele noastre se vor mai întretăia. Eu 
nu o să mă întorc în Peru şi nu cred că tu ai să-ţi faci vreodată apariţia în 
pierdutul colţ din Deep South, care, începând din octombrie, se va putea lăuda 
cu singurul rector hispanic din această ţară (restul de două mii cinci sute sunt 
americani, africani sau asiatici). 

Vei veni? Biletul te aşteaptă în birourile Lufthansa din Limă. Nu-i nevoie 
să-mi răspunzi. Eu voi fi oricum sâmbătă, 11, la locul întâlnirii. Prezenţa sau 


absenţa ta va fi răspunsul. Dacă nu vii, voi respecta programul, singur, 


6 Andrea Palladio, arhitect italian (1508 -l580) cunoscut prin structurile clasice armonioase şi 
echilibrate [n. tr.]. 


imaginându-mi că eşti cu mine, transformând în realitate acest capriciu cu care 
m-am consolat în aceşti ani, gândindu-mă la o femeie care, în pofida respingerii 
care mi-a schimbat viaţa, va continua săfie mereu inima amintirii mele. 

Mai este nevoie să-ţi spun că aceasta este o invitaţie pe care să o onorezi 
cu prezenţa ta şi că ea nu implică altă obligaţie decât aceea de a mă însoţi? 
Nu-ţi cer în niciun caz că, în aceste zile de călătorie nu ştiu ce eufemism să 
folosesc pentru a ţi-o spune să împărţi patul cu mine. Mult iubită Lucrecia: 
năzuiesc numai să împărţi cu mine visul. Toate acele suites rezervate în Neiv 
York, Paris şi Veneţia au camere separate, cu chei şi zăvoare, la care, dacă 
scrupulele ţi-o cer, poţi adăuga pumnale, topoare, revolvere şi chiar gărzi de 
corp. Însă ştii bine că nu vei avea nevoie de nimic din toate acestea şi că, în 
acea săptămână, Modesta cel cumsecade, blândul Pluto, cum mă porecliseră în 
cartier, va fi la fel de respectuos cu tine ca şi în urmă cu atâţia ani, în Limă, 
când încercam să te conving să te măriţi cu mine şi abia dacă îndrăzneam să-ţi 
ating mâna în întunericul cinematografelor. 

Ne vedem la aeroportul Kennedy sau niciodată, Lucre, 

Modestă (Pluto) 

Don Rigoberto se simţi atacat de febră şi de tremurul cefaleelor. Ce-i va 
răspunde Lucrecia? Va respinge indignată scrisoarea acestui reînviat din morţi? 
Va sucomba în faţa frivolei tentaţii? În dimineaţa lăptoasă i se păru că şi 
caietele aşteptau deznodământul cu o nerăbdare egală cu cea a sufletului său 


chinuit. 


IMPERATIVELE ÎNSETATULUI CĂLĂTOR 


Acesta este un ordin al sclavului tău, iubito. 

În faţa oglinzii, pe un pat sau pe o sofa împodobite cu mătăsuri din India 
pictate manual sau cu batik indonezian cu ochiuri circulare, te vei răsturna pe 
spate, dezbrăcată, şi-ţi vei desface lungul păr negru. 

Vei îndoi piciorul stâng până ce va forma un unghi. Îţi vei sprijini capul pe 
umărul drept, îţi vei întredeschide buzele şi, boţind cu mâna dreaptă un capăt 
al cearceafului, vei cobori genele, prefăcându-te că dormi. Îţi vei imagina că un 
râu galben de aripi de fluturi şi pulbere de stele coboară deasupra ta din cer şi 
te despică. 


Cine eşti? 

Danae de Gustav Klimt, evident. Nu contează de cine s-a servit pentru a 
picta acest ulei între 1907 şi 1908, maestrul te-a anticipat, te-a ghicit, te-a 
văzut exact aşa cum urma să vii pe lume şi să fii, la celălalt capăt al oceanului, 
jumătate de veac mai târziu. Credea că recreează cu penelurile sale o 
protagonistă a mitologiei greceşti şi de fapt te precrea, viitoare frumuseţe, 
soţie-amantă, mamă vitregă senzuală. 

Doar tu, între toate femeile, ca în această fantezie plastică, îmbini 
delicata perfecţiune a îngerului, inocenţa şi puritatea lui, cu un trup îndrăzneţ 
de terestru. Astăzi fac abstracţie de fermitatea sânilor tăi şi de beligeranţa 
şoldurilor tale pentru a aduce un exclusiv omagiu consistenţei muşchilor tăi, 
templu de coloane de care aş vrea să fiu legat şi biciuit pentru că m-am purtat 
urât. 

Întreaga ta fiinţă este o sărbătoare a simţurilor mele. 

Piele de catifea, salivă de aloe, delicată doamnă cu coate şi genunchi 
nepieritori, trezeşte-te, priveşte-te în oglindă, spune-ţi: „Sunt venerată şi 
admirată că nicio altă, mi se duce dorul şi sunt dorită precum mirajele lichide 
ale deşertului de însetatul călător”. 

Lucrecia-Danae, Danae-Lucrecia. 


Aceasta este o rugăminte fierbinte a stăpânului tău, sclavo. 


SĂPTĂMÂNA IDEALĂ 


— Secretara mea a sunat la Lufthansa şi biletul tău este acolo, plătit, 
spuse don Rigoberto. Dus-întors. La clasa business, evident. 

— Am făcut bine că ţi-am arătat această scrisoare, iubitule? strigă dona 
Lucrecia, cu avânt. Nu te-ai supărat, nu? Dat fiind că ne-am promis să nu ne 
ascundem nimic, mi s-a părut că trebuia să ţi-o arăt. 

— Ai făcut foarte bine, regina mea, spuse don Rigoberto, sărutând mâna 
soţiei sale. Vreau să te duci. 

— Vrei să mă duc? surâse dona Lucrecia, luă o mină gravă şi surâse din 
nou. Serios? 

— Te rog, insistă el, cu buzele pe degetele soţiei sale. Cu condiţia că 
ideea să nu-ţi displacă. Însă, de ce ţi-ar displăcea? Deşi este un program făcut 


de un proaspăt îmbogăţit şi oarecum vulgar, este elaborat cu umor şi cu o 
ironie puţin frecventă printre ingineri. Te vei distra, iubirea mea. 

— Nu ştiu ce să spun, Rigoberto, îngăimă dona Lucrecia, chinuindu-se să 
nu roşească. Este generos din partea ta, dar... 

— Te rog să accepţi din motive egoiste, o lămuri soţul ei. Ştii deja, 
egoismul este o virtute în filosofia mea. Călătoria ta va fi o mare experienţă 
pentru mine. 

Din privirea şi expresia lui don Rigoberto, dona Lucrecia ştiu că vorbea 
serios. Făcu deci călătoria şi în a opta zi se întoarse la Limă. Pe Corpac o 
întâmpinară soţul şi Fonchito, acesta din urmă cu nişte flori împachetate în 
celofan şi un bileţel: „Bun venit pe pământ, mamă vitregă”. O întâmpinară cu 
multe dovezi de dragoste, şi don Rigoberto, încercând s-o ajute să-şi ascundă 
stinghereală, o copleşi cu întrebări despre vreme, vămi, schimbări de fus orar, 
jet lag şi oboseală, evitând orice apropiere de subiectul nevralgic. Odată ajunşi 
la Barranco, îi povesti ceas cu ceas despre serviciu, colegiul lui Fonchito, toate 
mesele mic dejun, prânz şi cină din timpul absenței ei. Casa strălucea de ordine 
şi curăţenie exagerate. Justiniana ceruse să fie spălate perdeluţele şi să fie 
schimbat îngrăşământul din grădină, sarcini ce se executau doar la sfârşit de 
lună. 

După-amiaza o petrecu desfăcând bagaje, conversând cu servitorii pe 
teme practice şi răspunzând la telefoanele prietenelor şi rudelor care voiau să 
ştie cum i-a fost în călătoria de cumpărături pentru Crăciun la Miami (versiunea 
oficială a escapadei sale). Atmosfera nu se altera deloc când ea scoase darurile 
pentru soţul ei, fiul vitreg şi Justiniana. Don Rigoberto îşi dădu asentimentul în 
ceea ce priveşte cravatele franţuzeşti, cămăşile italiene şi puloverul 
newyorkez, iar lui Fonchito jeanşii, jacheta de piele şi îmbrăcămintea sportivă îi 
picară la mare fix. Justiniana dădu un țipăt de entuziasm după ce probă, peste 
şorţ, rochia galben-răţuşcă ce-i era destinată. 

Imediat după cină, don Rigoberto se închise în baie şi întârzie mai mult 
decât de obicei cu abluţiunile sale. Când reveni, găsi dormitorul într-o 
penumbră rănită de moarte de un fascicul de lumină indirectă care ilumina 
doar cele două gravuri ale lui Utamaro: acuplări incompatibile, dar ortodoxe ale 
unei perechi, el dotat cu un mădular precum tirbuşonul şi ea cu un sex 


liliputan, între kimonouri umflate precum norii de furtună, lanterne de hârtie, 


rogojini, măsuţe cu servicii de ceai din porțelan şi, în depărtare, punți peste un 
râu sinuos. Dona Lucrecia se afla sub cearceafuri, nu goală, constată, 
strecurându-se lângă ea, ci cu o cămaşă de noapte nouă cumpărată şi folosită 
în timpul călătoriei? care permitea mâinilor lui să ajungă în colţişoarele cele 
mai intime. Ea se lăsă pe-o parte şi el putu să-i treacă braţul pe sub umeri şi s- 
o simtă din cap până-n picioare. O sărută fără s-o sufoce, cu multă duioşie, pe 
ochi, pe obraji, zăbovind să ajungă la gură. 

— Nu-mi povesti nimic din ceea ce nu doreşti, o minţi în ureche, cu o 
cochetărie copilărească ce îi înteţea nerăbdarea, în timp ce buzele lui îi 
cutreierau lobul urechii. Ce crezi de cuviinţă. Sau, dacă preferi, nimic. 

— Îţi voi povesti totul, murmură dona Lucrecia, căutându-i gura. Nu 
pentru asta m-ai trimis? 

— Ba da, recunoscu don Rigoberto, sărutând-o pe gât, pe păr, pe frunte, 
insistând asupra naşului, a obrajilor şi a bărbiei. Te-ai distrat? Ţi-a fost bine? 

— Bine sau rău, asta depinde de ceea ce se întâmplă acum între noi doi, 
spuse doamna Lucrecia dintr-o răsuflare, şi don Rigoberto simţi că, pentru o 
clipă, soţia lui devenise nervoasă. M-am distrat, da. Am savurat, da. Însă mi-a 
fost frică tot timpul. 

— Că mă voi supăra? don Rigoberto săruta acum sânii tari, milimetru cu 
milimetru, şi vârful limbii lui se juca cu sfârcurile, simțind cum se întăresc. Că-ţi 
voi face o scenă de gelozie? 

— Că vei suferi, murmură dona Lucrecia, îmbrăţişându-l. 

„începe să asude”, constată don Rigoberto. Se simţea fericit mângâind 
acest trup mai activ cu fiecare clipă şi trebui să-şi pună în funcţiune stăpânirea 
de sine pentru a controla ameţeala care începea să-l cuprindă. În urechea 
soţiei sale, şopti că o iubeşte, mai mult, mult mai mult decât înainte de 
călătorie. 

Ea începu să vorbească, făcând pauze, căutându-şi cuvintele tăceri ca un 
alibi pentru tulburarea ei însă, încet-încet, stimulată de mângăieri şi 
drăgăstoase întreruperi, începu să capete încredere. În cele din urmă, don 
Rigoberto îşi dădu seama că ea îşi recăpătase dezinvoltura şi relata păstrând o 
falsă distanţă faţă de ceea ce povestea. Lipită de trupul lui, îşi sprijinea capul 
pe umărul său. Mâinile lor se mişcau din când în când, pentru a lua în posesie 


sau a verifica existenţa unui membru, muşchi sau bucată de piele a celuilalt. 


— S-a schimbat mult? 

Devenise mai american în felul de a se îmbrăca şi de a vorbi, mereu îi 
scăpau expresii în engleză. Însă, deşi încărunţise şi se îngrăşase, avea încă 
acea figură de Pluto, lungă şi tristă, şi timiditatea şi inhibiţiile tinereţii. 

— Te-a văzut venind ca picată din cer. 

— S-a făcut atât de palid! Am crezut că va leşina. Mă aştepta cu un 
buchet de flori mai mare decât el. Limuzina era din acelea, argintii, ca a 
gangsterilor din filme. Cu bar, televizor, muzică stereo şi, să nu-ţi vină să crezi, 
scaune din piele de leopard. 

— Bieţii ecologişti, se entuziasma don Rigoberto. 

— Ştiu că este de prost gust, se scuză Modesto, în timp ce şoferul, un 
afgan extrem de înalt îmbrăcat cu o uniformă grena, punea valizele în 
portbagaj. Însă era cea mai scumpă. 

— Este capabil să râdă de el însuşi, hotărî don Rigoberto. Simpatic. 

— Pe drumul către Piaza mi-a făcut câteva complimente, roşu până în 
vârful urechilor, continuă dona Lucrecia. Că mă menţin foarte bine, că sunt mai 
frumoasă decât atunci când a vrut să se însoare cu mine. 

— Eşti o întrerupse don Rigoberto, sorbindu-i suflarea. Zi de zi mai 
frumoasă, oră de oră. 

— Nici măcar un singur cuvânt deplasat, nici măcar o insinuare şocantă, 
spuse ea. Atâta mi-a mulţumit că am venit că m-a făcut să mă simt ca bună 
samariteancă din Biblie. 

— Ştii la ce se gândea, în timp ce-ţi adresa toate galanteriile astea? 

— La ce? dona Lucrecia îşi strecură un picior între picioarele soţului ei. 

— Dacă te va vedea goală chiar în acea seară, la Piaza, sau va trebui să 
aştepte noaptea, sau să ajungeţi la Paris, o lămuri don Rigoberto. 

— Nu m-a văzut goală nici în seara aceea, nici noaptea. Doar dacă m-a 
spionat prin gaura cheii, în timp ce mă îmbăiam şi mă îmbrăcam pentru a 
merge la Metropolitan. Povestea cu camerele separate a fost adevărată. 
Camera mea avea vedere spre Central Park. 

— Însă măcar te lua de mână la operă, la restaurant se plânse el, 
decepţionat. Cu ajutorul şampaniei, se lipea de obrazul tău în timp ce dansaţi 
la Regine's. Te săruta pe gât, pe urechiuşă. 


Nimic din toate acestea. Nu încercase s-o ia de mână sau s-o sărute în 


acea lungă noapte în care, totuşi, nu făcuse economie de înflorituri verbale, 
păstrând mereu o distanţă respectuoasă. De fapt, se dovedise simpatic, făcând 
haz pe seama propriei lipse de experienţă („Mor de ruşine, Lucre, însă, în şase 
ani de căsătorie, nu mi-am înşelat nevasta nici măcar o dată”), şi mărturisindu-i 
că era pentru prima dată în viaţa lui când mergea la operă sau punea piciorul 
în Le Cirque şi Regine's. 

— Singurul lucru care mi-e clar este că trebuie să comand şampanie Dom 
Perignon, să miros paharul de vin cu nări de alergic şi să cer feluri de mâncare 
scrise în franceză. 

O privea cu o recunoştinţă incomensurabilă, canină. 

— Dacă vrei să fiu sinceră, am venit din trufie, Modesto. Şi de curiozitate, 
evident. Este posibil ca în aceşti zece ani, fără să ne fi văzut, fără să mai ştim 
ceva unul de celălalt, tu să continui să fii îndrăgostit de mine? 

— Îndrăgostit nu este cuvântul potrivit, o lămuri el. Sunt îndrăgostit de 
Dorothy, micuța americancă cu care m-am căsătorit, care este foarte 
înţelegătoare şi mă lasă pe mine să fiu cocoș în pat. 

— Pentru el reprezentai ceva mai subtil, îi explică don Rigoberto. 
lrealitatea, iluzia, femeia amintirilor şi dorințelor lui. Eu vreau să te iubesc aşa, 
ca el. Aşteaptă, aşteaptă. 

O despuie de cămaşa minusculă şi o aşeză din nou în aşa fel încât 
epidermele lor aveau mai multe puncte de contact, înfrânându-şi dorinţa, îi 
ceru să continue. 

— Ne-am întors la hotel la primul meu căscat. Mi-a spus noapte bună 
departe de încăperea mea. Să visez frumos. S-a purtat atât de bine, a fost atât 
de cavaler că, în dimineaţa următoare, am cochetat cu el. 

Venise să ia micul dejun, în camera dintre cele două dormitoare, desculţă 
şi cu o cămăşuţă văratică, foarte scurtă, care îi lăsa la vedere picioarele şi 
coapsele. Modesto o aştepta bărbierit, îmbăiat şi îmbrăcat. Rămase cu gura 
căscată. 

— Ai dormit bine? articulă, cu greutate, ajutând-o să se aşeze în faţa 
sucurilor de fructe, a pâinii prăjite şi a marmeladei de la micul dejun. Îmi 
permiţi să-ţi spun că eşti foarte frumoasă? 

— Stop i-o tăie don Rigoberto. Lasă-mă să îngenunchez şi să sărut 


picioarele care l-au năucit pe câinele Pluto. 


Din nou la aeroport şi, la scurt timp după aceea, în avionul Concorde al 
companiei Air France, în timp ce luau prânzul, Modesto adoptă din nou 
atitudinea de atentă adoraţie din prima zi. Îi aminti Lucreciei, fără dramatism, 
cum hotărâse să renunţe la Universitatea de Inginerie când s-a convins că ea 
nu se va căsători cu el şi să plece la Boston, la voia întâmplării. Începuturile 
dificile în acel oraş cu ierni friguroase şi reşedinţe vişinii în stil victorian, unde i- 
au trebuit trei luni ca să-şi găsească primul loc de muncă stabil, îi frânsese 
inima, însă nu-i părea rău. Reuşise să obţină indispensabila securitate, o soţie 
cu care se înţelegea şi, acum că urma să înceapă altă etapă întorcându-se la 
Universitate, căreia îi dusese mereu dorul, prindea contur o fantezie, jocul adult 
în care se refugiase în toţi aceşti ani: săptămâna ideală, prefăcându-se că este 
bogat, în New York, Paris şi Veneţia, cu Lucre. Acum putea să moară fericit. 

— Chiar vei cheltui un sfert din economiile tale în această călătorie? 

— AŞ cheltui cei trei sute de mii ai mei, restul sunt ai lui Dorothy, 
încuviinţă el, privind-o în ochi. Nu pentru o săptămână întreagă. Doar pentru că 
am putut să te văd, la micul dejun, cu aceste picioare, braţe şi umeri dezgoliţi. 
Nu există nimic mai frumos pe lume, Lucre. 

— Ce-ar mai fi spus dacă ti-ar fi văzut pieptul şi funduleţul? o sărută don 
Rigoberto. Te iubesc, te iubesc. 

— În acel moment am decis ca, la Paris, să vadă şi restul, se scăpă dona 
Lucrecia, printre sărutările soţului ei. Am hotărât acest lucru atunci când pilotul 
a anunţat că am depăşit bariera sunetului. 

— Era minimum pe care-l puteai face pentru un domn atât de politicos, o 
aprobă don Rigoberto. 

Abia instalaţi, fiecare în dormitorul său de la ferestrele Lucreciei, 
priveliştea cuprindea întunecata coloană din Place Vendome pierzându-se în 
înălţimi şi strălucitoarele vitrine ale magazinelor de bijuterii din împrejurimi 
ieşiră să se plimbe. Modesto ştia pe de rost itinerariul şi avea timpul calculat. 
Străbătură Tuileries, traversară Sena şi coborâră spre Saint-Germain prin cheile 
de pe malul stâng. Ajunseră la abație cu o jumătate de oră înainte de începerea 
concertului. Era o seară palidă şi călduţă de toamnă care colorase deja castanii 
şi, din când în când, inginerul se oprea, cu ghidul şi harta în mână, pentru a-i 
da Lucreciei un indiciu istoric, urbanistic, arhitectonic sau estetic. În 


incomodele bănci din biserica arhiplină pentru concert, fură nevoiţi să se aşeze 


foarte aproape unul de celălalt. Lucreciei îi plăcu lugubra generozitate a 
Requiem-vim mozartian. Apoi, aşezaţi la o măsuţă la primul etaj de la Lipp, îl 
felicită pe Modesto: 

— Nu pot crede că aceasta este prima ta călătorie la Paris. Cunoşti 
străzile, monumentele şi adresele ca şi cum ai trăi aici. 

— M-am pregătit pentru această călătorie ca pentru un examen de 
absolvire, Lucre. Am consultat cărţi, hărţi, agenţii, i-am întrebat pe călători. Eu 
nu colecţionez timbre, nu cresc câini, nici nu joc golf. De ani de zile, singurul 
meu hobby este să pregătesc această săptămână. 

— Am făcut mereu parte din ea? 

— Încă un pas pe calea cochetăriei, remarcă don Rigoberto. 

— Mereu tu şi numai tu se înroşi Pluto. New York, Paris, Veneţia, opera, 
restaurantele şi restul erau setting-ul. Cel mai important, rolurile principale, tu 
şi eu, singuri pe scenă. 

Se întoarseră la Ritz cu un taxi, obosiţi şi uşor ameţiţi de cupă de 
şampanie, vinul de Borgogne şi coniacul cu care aşteptaseră, însoţiseră şi îşi 
luaseră rămas-bun de la choucroute. Spunându-şi noapte bună, în picioare în 
micul hol ce separa cele două dormitoare, fără cea mai mică şovăială, dona 
Lucrecia îl anunţă pe Modesto: 

— Te porţi atât de frumos încât şi eu vreau să mă joc. Îţi voi face un dar. 

— A, da? se sufocă Pluto. Care, Lucre? 

— Trupul meu întreg, ciripi ea. Intră atunci când te chem. Doar să 
priveşti. 

Nu auzi ce-i răspundea Modesto, însă fu sigură că, în penumbra încăperii, 
în timp ce încuviinţa amuţit, deborda de fericire. Fără să ştie cum urma s-o 
facă, se dezbrăcă, îşi agăţă hainele şi, în sala de baie, îşi desfăcu părul („Aşa 
cum îmi place mie, iubirea mea?” „Exact la fel, Rigoberto.”), se întoarse în 
cameră, stinse toate luminile mai puţin cea de pe noptieră şi mişcă lampa în 
aşa fel încât fasciculul, filtrat printr-un ecran de satin, să ilumineze 
cearceafurile pe care camerista le pregătise pentru noapte. Se întinse pe spate, 
se aplecă uşor într-o parte, într-o poziţie de lâncezeală, dezinhibată, şi îşi aşeză 
capul pe pernă. 

— Când vrei tu. 


„A închis ochii ca să nu-l vadă când intră”, gândi don Rigoberto, înduioşat 


de acest detaliu pudic. Vedea foarte desluşit, din perspectiva siluetei dubitative 
şi jinduitoare a inginerului care tocmai trecuse pragul, în tonalitatea albăstruie, 
corpul cu forme care, fără să ajungă la excese rubensiene, emulau abundentele 
virginale ale unui Murillo, întins pe spate, cu un genunchi adus înainte, 
acoperind pubisul, cu celălalt oferindu-se, cu marcatele curbe ale şoldurilor 
stabilizând dimensiunile cărnii aurii în centrul patului. Deşi îl contemplase, 
studiase, mângâiase şi posedase de atâtea ori, acum îl vedea pentru prima 
oară cu acei ochi străini. O bună perioadă de timp cu respiraţia alterată, cu 
falusul tare îl admiră. Citindu-i gândurile şi fără ca măcar un cuvânt să rupă 
tăcerea, dona Lucrecia se mişca din când în când cu încetinitorul, cu abandonul 
celei care se crede ferită de priviri indiscrete, şi îi arăta respectuosului 
Modestă, țintuit la doi paşi de pat, coastele şi spatele, posteriorul şi pieptul, 
axilele depilate şi păduricea pubisului. În sfârşit, îşi desfăcu picioarele, 
dezvăluind interiorul coapselor şi semiluna sexului. „În poziţia modelului 
anonim din Uorigine du înonde, de Gustave Courbet (1866)”, căută şi găsi don 
Rigoberto, cuprins de emoție când îşi dădu seama că vigoarea pântecelui soţiei 
sale, robusteţea coapselor şi muntele lui Venus coincideau milimetric cu femeia 
decapitată din acea pictură în ulei, princeps al pinacotecii sale private. Chiar 
atunci, eternitatea se evaporă: 

— Mi-e somn şi cred că şi ţie, Pluto. E timpul să dormim. 

— Noapte bună, răspunse imediat acea voce, în apogeul fericirii sau al 
agoniei. Modesto se dădu înapoi, împiedicându-se; câteva secunde după aceea, 
uşa se închise. 

— A fost în stare să se abţină, nu s-a aruncat asupra ta ca o fiară 
înfometată, exclamă don Rigoberto, fermecat. Îl aveai la degetul mic. 

— Nu-mi venea să cred, râse Lucrecia. Însă şi această docilitate a lui 
făcea parte din joc. 

În dimineaţa următoare, un valet îi aduse în cameră un buchet de 
trandafiri cu un bilet: „Ochi care văd, inimă ce simte, memorie ce-şi aduce 
aminte şi un căţel din desene animate care-ţi mulţumeşte din tot sufletul”. 

— Te doresc prea mult, se scuză don Rigoberto, acoperindu-i gura cu 
mâna. Trebuie să te iubesc. 

— Imaginează-ţi, atunci, noaptea pe care a petrecut-o bietul Pluto. 

— Bietul? se gândi don Rigoberto, după ce făcură dragoste, iar acum se 


aflau în convalescenţă, obosiţi şi fericiţi. De ce bietul? 

— Bărbatul cel mai fericit din lume, Lucre, declară Modesto, în acea 
noapte, între două reprize de striptease, în înghesuiala de la Crazy Horse 
Saloon, înconjurați de japonezi şi germani, după ce băură o sticlă de şampanie. 
Nici măcar trenuleţul electric pe care mi l-a adus Moş Crăciun când am împlinit 
zece ani nu se compară cu darul tău. 

În acea zi, în timp ce se plimbau prin Luvru, prânzeau la La Closerie de 
Lilas, vizitau Centrul Pompidou sau se pierdeau pe străduţele remodelate din 
Marais, nu făcu nici cea mai mică aluzie la noaptea trecută. Continua să joace 
rolul de partener de călătorie, informat, devotat şi serviabil. 

— Cu fiecare lucru pe care mi-l povesteşti, am o părere tot mai bună 
despre el, comentă don Rigoberto. 

— Mi se întâmpla acelaşi lucru, recunoscu doña Lucrecia. Şi, din acest 
motiv, în acea zi, am mai făcut un mic pas pentru a-l premia. La Maxim's, a 
simţit genunchiul meu lipit de al lui pe parcursul întregii cine. lar când am 
dansat, sânii. Şi, la Crazy Horse, picioarele. 

— Cine mai era ca el! exclamă don Rigoberto. Să ajungă să te cunoască 
aşa, ca într-un serial, pe episoade, bucăţică cu bucăţică. De-a şoarecele şi 
pisica, în fond şi la urma urmei. Un joc care nu înceta să fie periculos. 

— Nu, dacă este jucat cu un cavaler ca tine, cochetă doña Lucrecia. Mă 
bucur că am acceptat invitaţia ta, Pluto. 

Se întorceau la Ritz, veseli şi somnoroşi. În holul din suite, îşi luau rămas- 
bun. 

— Aşteaptă, Modesto, improviza ea, fluturându-şi genele. Surpriză, 
surpriză! Închide ochişorii. 

Pluto se supuse, transfigurat de aşteptare. Ea se apropie, se lipi de el şi îl 
sărută, mai întâi superficial, dându-şi seama că el întârzia în a răspunde 
buzelor care se frecau de ale lui, dar răspunzând imediat atacului limbii ei. 
Când o făcu, simţi că în acest sărut inginerul îi dăruia vechea lui dragoste, 
adoraţia, fantezia, sănătatea şi (dacă îl avea) sufletul. Când o prinse de mijloc, 
cu prudenţă, pregătit să-i dea drumul la cel mai mic semn de respingere, doña 
Lucrecia îi permise s-o îmbrăţişeze. 

— Pot deschide ochii? 

— Poţi. 


„Şi atunci el o privi, nu cu privirea rece a libertinului perfect, a lui Sade, 
gândi don Rigoberto, ci cu privirea pură, înfocată şi pasională a misticului în 
momentul înălţării şi al viziunii.” 

— Era foarte excitat? îi scăpă, şi regretă. Ce întrebare idioată! lartă-mă, 
Lucrecia. 

— Deşi era, nu a încercat să mă reţină. La primul semn, s-a îndepărtat. 

— Ar fi trebuit să te culci cu el în acea noapte, o admonestă don 
Rigoberto. Abuzai. Sau poate că nu. Poate că făceai ceea ce se cuvine. Da, da, 
desigur. Lent, formal, ritualic, teatral, acesta este erotismul. Era o aşteptare 
înţeleaptă. Repezeala ne apropie mai degrabă de animal. Ştiai că măgarul, 
maimuta, porcul şi iepurele ejaculează în douăsprezece secunde, în cel mai 
fericit caz? 

— Însă broscoiul poate copula patruzeci de zile şi patruzeci de nopţi, fără 
să se oprească. Am citit asta într-o carte de Jean Rostand: De la muscă la om. 

— De invidiat! se minună don Rigoberto. Eşti plină de înţelepciune, 
Lucrecia. 

— Sunt cuvintele lui Modesto, îl deconcerta soţia lui, întorcându-l într-un 
Orient Express care străpungea noaptea europeană, către Veneţia. Ziua 
următoare, în cuşeta noastră belle epoque. 

Acelaşi lucru îl spunea şi buchetul de flori care o aştepta la Hotel Cipriani, 
în însorita Giudecca: „Pentru Lucrecia, frumoasă în viaţă şi înţeleaptă în iubire”. 

— Aşteaptă, aşteaptă, o repuse pe şine don Rigoberto. Aţi împărţit 
cuşeta, în tren? 

— Una cu două paturi. Eu deasupra şi el dedesubt. 

— Sau mai degrabă... 

— A trebuit să ne dezbrăcăm unul deasupra celuilalt, pur şi simplu, 
completă ea. Ne-am văzut în lenjerie, deşi în penumbră, pentru că am stins 
toate luminile, mai puţin cea de pe noptieră. 

— Lenjerie este un concept general şi abstract se supără don Rigoberto. 
Detalii. Dona Lucrecia i le dădu. Când veni momentul să se dezbrace 
anacronicul Orient Express traversa nişte păduri germane sau austriece şi, din 
când în când, un sat -, Modesto o întrebă dacă vrea ca el să iasă. „Nu-i nevoie, 
în penumbra asta părem năluci”, răspunse dona Lucrecia. Inginerul se aşeză în 


patul de jos, strângându-se cât mai mult cu putinţă pentru a-i lăsa cât mai mult 


spaţiu. Ea se dezbrăcă fără mişcări forţate sau stilizate, învârtindu-se pe loc în 
timp ce-şi scotea fiecare haină; rochia, jupa, sutienul, ciorapii, chiloţii. 
Strălucirea sursei de lumină, o mică lampă de forma unei ciuperci cu desene cu 
vârfuri de lance, îi mângâie gâtul, umerii, sânii, pântecele, fesele, coapsele, 
genunchii, picioarele. Ridicându-şi braţele, îşi trecu peste cap o pijama din 
mătase chinezească, imprimată cu dragoni. 

— Mă voi aşeza cu picioarele în sus, în timp ce-mi voi pieptăna părul, 
spuse ea, făcând ceea ce spusese. Dacă îţi vine să mă săruţi, ai voie. Până la 
genunchi. 

Era supliciul lui Tantal? Era grădina desfătărilor? Don Rigoberto se lăsase 
să alunece spre piciorul patului şi, ghicind, dona Lucrecia se aşeză pe margine 
pentru ca, la fel ca Pluto în Orient Express, soţul ei să-i sărute călcâiele, să 
respire parfumul cremelor şi coloniilor care-i răcorea gleznele, să o muşte de 
degetele picioarelor şi să lingă scobiturile călduţe care le separau. 

— Te iubesc şi te admir, spuse don Rigoberto. 

— Te iubesc şi te admir, spuse Pluto. 

— Şi acum, să dormim, porunci dona Lucrecia. 

Sosiră la Veneţia într-o dimineaţă impresionistă, soare puternic şi cer 
bleumarin, şi în timp ce şalupa îi ducea la Cipriani printre valuri ondulate, cu 
ghidul Michelin în mână, Modesto îi dădu Lucreciei explicaţii sumare despre 
palatele şi bisericile de pe Canal Grande. 

— Sunt gelos, iubirea mea, o întrerupse don Rigoberto. 

— Dacă vorbeşti serios, trecem peste asta, iubitule, îi propuse dona 
Lucrecia. 

— Sub nicio formă, dădu el înapoi. Cei curajoşi mor cu cizmele în 
picioare, ca John Wayne. 

De la balconul hotelului Cipriani, peste copacii din grădină, se profilau, 
într-adevăr, turnurile din San Marco şi palatele de pe mal. leşiră, cu gondola şi 
ghidul care-i aşteptau. A fost un vertij de canale şi poduri, ape verzui şi stoluri 
de pescăruşi care se ridicau în zbor la trecerea lor, şi biserici înegrite asupra 
cărora trebuia să-ţi forţezi ochii pentru a desluşi formele zeităților şi sfinţilor 
agăţate de ele. Văzură Tiţian şi Veronese, Bellini şi Piombo, caii din San Marco, 
mozaicurile catedralei şi dădură să mănânce boabe rahitice de porumb 


porumbeilor graşi din piaţă. La prânz, făcură fotografia de rigoare la o masă de 


la Florian, în timp ce degustau nelipsita pizza. După-amiază, au continuat 
drumul, auzind nume, date şi anecdote pe care abia dacă le ascultau, amuzaţi 
de vocea alintată a ghidului de la agenţie. La şapte şi jumătate, schimbaţi şi 
îmbăiaţi, băură un Bellini” în salonul cu arcade maure şi perniţe arăbeşti de la 
Danieli, şi, la oră fixă la nouă erau la Harry's Bar. Acolo, o văzură sosind la 
masa alăturată (părea că face parte din program) pe divina Catherine 
Deneuve. Pluto spuse ceea ce trebuia să spună: „Tu îmi pari mai frumoasă, 
Lucre”. 

— Şi? o grăbi don Rigoberto. 

Înainte de a lua vaporaşul către Giudecca, făcură o plimbare, dona 
Lucrecia agăţată de braţul lui Modesto, pe străduţe aproape pustii. Ajunseră la 
hotel după miezul nopţii. Dona Lucrecia căsca. 

— Şi? îşi pierdu răbdarea don Rigoberto. 

— Când sunt atât de epuizată de plimbarea şi de lucrurile frumoase pe 
care le-am văzut, nu pot închide ochii, se plânse dona Lucrecia. Din fericire, am 
o reţetă care nu dă greş niciodată. 

— Care? întrebă Modesto. 

— Ce reţetă? spuse ca un ecou don Rigoberto. 

— Un jacuzzi, alternând apa rece cu cea fierbinte, explică dona Lucrecia, 
îndreptându-se spre dormitorul ei. Înainte de a dispărea în el, îi arătă 
inginerului baia enormă şi luminoasă, cu gresie albă şi plăci de faianţă pe 
pereţi. Îmi umpli cadă în timp ce-mi pun halatul? 

Don Rigoberto se foi cu nerăbdarea unui om fără somn: şi? Ea se duse în 
cameră, se dezbrăcă fără grabă, împăturindu-şi hainele bucată cu bucată, ca şi 
cum ar fi avut la dispoziţie o eternitate. Înfăşurată într-un halat de prosop şi cu 
un prosop mai mic pe post de turban, se întoarse. Cada circulară horcăia în 
spasme de jacuzzi. 

— Am aruncat şi nişte săruri, se aventură Modesto, cu timiditate. E bine 
sau nu? 

— Este perfect, spuse ea, încercând apa cu vârful unui picior. 

Lăsă să-i cadă la picioare halatul galben din prosop şi, păstrându-şi 


turbanul improvizat, intră şi se întinse în jacuzzi. Îşi sprijini capul pe o pernuţă 


7 Bellini, un cocktail elegant creat în 1948 de Giuseppe Cipriani, fondatorul legendarului 
Harry's Bar din Veneţia, în onoarea faimosului pictor venețian Giovanni Bellini, cu ocazia unei 
expoziţii a operei acestuia în oraş [n. tr.]. 


pe care inginerul se grăbi să i-o întindă. Oftă, mulţumită. 

— Trebuie să mai fac ceva? auzi don Rigoberto întrebarea lui Modesto, cu 
un firicel de voce. Să plec? Să rămân? 

— Ce plăcut este, ce plăcute sunt aceste masaje de apă răcoroasă. Dona 
Lucrecia îşi întindea picioarele şi braţele, simțind o plăcere prostească. După 
aceea, îi voi adăuga apă foarte fierbinte. Şi apoi în pat, ca nouă. 

— ÎI fierbeai la foc mic, aprobă Rigoberto, strigând. 

— Rămâi, dacă vrei, Pluto, spuse ea în cele din urmă, cu expresia 
concentrată a cuiva care se bucură la nesfârşit de mângâierile apei care vine şi 
trece peste corpul său. Cada este enormă, e loc suficient. De ce nu te îmbăiezi 
împreună cu mine? 

Urechile lui don Rigoberto înregistrară straniul cârâit al bufniței, urlet al 
lupului, piuit al păsării care răspunse invitaţiei soţiei sale. Şi, câteva clipe mai 
târziu, îl văzu pe inginer gol, scufundându-se în cadă. Corpul lui, al unui bărbat 
în pragul vârstei de cincizeci de ani, cu obezitate frânată la timp de aerobic şi 
jogging practicate până la limita infarctului, se afla la câţiva milimetri de cel al 
soţiei sale. 

— Ce mai pot face? îl auzi întrebând, şi simţi că admiraţia pentru el 
creştea în ritmul geloziei lui. Nu vreau să fac nimic din ceea ce tu nu vrei. Nu 
voi lua nicio iniţiativă. la-le tu pe toate. În acest moment, sunt fiinţa cea mai 
fericită şi cea mai nefericită de la facere şi până în prezent, Lucre. 

— Poţi să mă atingi, şopti ea, fără să deschidă ochii, în cadenţa unui 
bolero. Mângâie-mă, sărută-mă, pe corp, pe faţă. Nu pe păr, pentru că, dacă mi 
se udă, mâine îţi va fi ruşine de părul meu, Pluto. Nu vezi că, în programul tău, 
nu ai lăsat niciun pic de timp pentru coafor? 

— Şi eu sunt omul cel mai fericit din lume, murmură Rigoberto. Dar şi cel 
mai nefericit. 

Dona Lucrecia deschise ochii: 

— Nu fi aşa, atât de speriat. Nu putem rămâne mult timp în apă. 

Pentru a-i vedea mai bine, don Rigoberto închise ochii. Auzea clipocitul 
monoton din jacuzzi şi simţea gâdilătura, loviturile apei, ploaia de picăturele 
care stropea dalele, şi îl vedea pe Pluto, luându-şi toate precauţiile pentru a nu 
părea neîndemânatic, în timp ce trudea din greu la acel trup moale care se lăsa 


atins, mângâiat, uşurând cu mişcările sale accesul mâinilor şi buzelor lui în 


toate direcţiile, însă fără a răspunde dezmierdărilor şi nici săruturilor, într-o 
stare de pasivă desfătare. Simţea cum febra ardea pielea inginerului. 

— Nu ai de gând să-l săruţi, Lucrecia? Nu ai de gând să-l iei în braţe, nici 
măcar o dată? 

— Încă nu, răspunse soţia lui. Şi eu aveam planul meu, foarte bine pus la 
punct. Oare nu era fericit? 

— Niciodată nu am fost atât de fericit, spuse Modesto, capul apărându-i 
de pe fundul căzii, între picioarele Lucreciei, înainte de a se scufunda din nou. 
Aş vrea să cânt în gura mare, Lucre. 

— Spune exact ceea ce simt şi eu, interveni don Rigoberto, permiţându-şi 
o glumă. Nu risca o pneumonie, cu aceste mofturi talazoerotice? 

Râse şi imediat regretă, amintindu-şi că umorul şi plăcerea se înţeleg 
precum apa cu uleiul. „lartă-mă că te-am întrerupt”, se scuză el. Însă era 
târziu. Dona Lucrecia începuse să caşte în asemenea hal încât inginerul 
îngrozit, cu inima cât un purice, rămase fără grai. În genunchi, plin de apă, 
ciufulit, se prefăcea resemnat. 

— Deja ţi-e somn, Lucre. 

— M-a doborât oboseala întregii zile. Nu mai pot. Dintr-un salt uşor, ieşi 
din cadă, înfofolindu-se în halat. 

Din uşa camerei sale spuse noapte bună, cu o frază care făcu ca inima 
soţului ei să sară din piept: 

— Mâine va fi altă zi, Pluto. 

— Ultima, Lucre. 

— Şi, totodată, ultima noapte, stabili ea, trimiţându-i un sărut. 

Începură dimineaţa de sâmbătă cu o întârziere de o jumătate de oră, pe 
care au recuperat-o la vizita la Murano, unde, într-o căldură infernală, artizani 
în cămăşi protectoare suflau în sticlă după obiceiul tradiţional şi o transformau 
în obiecte decorative sau de uz domestic. Inginerul insistă ca Lucrecia, care 
refuza să mai facă alte cumpărături, să accepte trei animăluţe transparente: o 
veveriţă, o barză şi un hipopotam, întorşi la Veneţia, ghidul îi lămuri cu privire 
la două vile ale lui Palladio. În loc să ia masa, băură ceai cu biscuiţi la Quadri, 
bucurându-se de un crepuscul însângerat care făcea ca acoperişurile, podurile, 
apele şi clopotniţele să ardă în flăcări şi ajunseră la Sân Giorgio pentru 


concertul baroc, având suficient timp la dispoziţie ca să viziteze mică insulă şi 


să admire laguna şi oraşul din diverse locuri. 

— Ultima zi este mereu tristă, comentă dona Lucrecia. Aceasta se va 
termina mâine, pentru totdeauna. 

— Vă ţineaţi de mână? a vrut să ştie don Rigoberto. 

— Ne-am ţinut, chiar şi în timpul concertului, îi mărturisi soţia sa. 

— Inginerul a bocit? 

— Era palid. Mă strângea de mână şi îi străluceau ochişorii. 

„De recunoştinţă şi speranţă”, gândi don Rigoberto. Diminutivul 
„ochişori” repercuta în terminaţiile sale nervoase. Hotări că, începând din acel 
moment, are să tacă. În timp ce dona Lucrecia şi Pluto cinau la Danieli, 
contemplând luminile Veneţiei, îi respectă melancolia, nu-i întrerupse dialogul 
convenţional şi suferi cu stoicism dându-şi seama că, pe parcursul cinei, nu 
doar Modesto îşi înmulţise atenţiile. Lucrecia îi oferea bucățele de pâine prăjită 
pe care le ungea cu unt pentru el, îi dădea să guste din propria furculiţă 
bucățele din pastele ei rigatoni şi îi oferea mulţumită mâna atunci când el i-o 
ducea la gură pentru a-şi aşeza buzele pe ea, o dată în palmă, o dată pe dosul 
mâinii, altă dată pe degete şi pe fiecare unghie în parte. Cu inima strânsă şi un 
început de erecţie, aştepta ceea ce inevitabil trebuia să se producă. 

Şi, într-adevăr, abia intraţi în apartamentul de la Cipriani, dona Lucrecia îl 
luă pe Modesto de braţ, îl făcu să se aplece, îi apropie buzele şi, gură pe gură, 
limbă pe limbă, şopti: 

— De rămas-bun, vom petrece noaptea împreună. Voi fi cu tine la fel de 
binevoitoare, de afectuoasă, de iubitoare cum numai cu soţul meu am fost. 

— l-ai spus asta? Don Rigoberto înghiţea stricnina şi miere. 

— Am făcut rău? se alarmă soţia lui. Ar fi trebuit să-l mint? 

— Ai făcut bine, latră don Rigoberto. lubita mea. 

Într-o stare ambiguă în care excitaţia nu cadra cu gelozia şi ambele se 
alimentau reciproc, îi văzu dezbrăcându-se, admiră dezinvoltura cu care soţia 
lui o făcea şi se bucură de neîndemânarea acestui fericit muritor covârşit de 
fericirea care-i recompensa, în această ultimă noapte, timiditatea şi obedienţa. 
Urma să fie a lui, urma s-o iubească: mâinile nu nimereau să desfacă nasturii 
cămăşii, se încurcau în fermoarul pantalonilor, se împiedicau atunci când îşi 
scoase pantofii, şi când, cu ochii ieşiţi din orbite, se duse să se urce în patul 
aflat în penumbră unde îl aştepta, într-o poziţie de lâncezeală „Maja dezbrăcată 


de Goya”, gândi don Rigoberto, „deşi cu coapsele mult mai desfăcute” acel 
trup magnific, îşi pocni gleznă în muchia patului şi ţipă „Aoleuuuuuuu!”. Don 
Rigoberto se bucură ascultând ilaritatea pe care accidentul i-o provocase 
Lucreciei. Modesto râdea şi el, îngenuncheat în pat: „Emoţia, Lucre, emoția”. 

Jăraticul plăcerii lui se stinse când, odată râsul înăbuşit, îşi văzu soţia 
renunțând la indiferența de statuie cu care primise cu o zi în urmă mângâierile 
inginerului şi preluând iniţiativa. Îl cuprindea în braţe, îl obliga să se întindă 
alături de ea, peste ea, sub ea, îşi împletea picioarele cu ale lui, îi căuta gura, 
îşi scufunda limba şi „vai, vai”, se răzvrătea don Rigoberto se lăsa în jos cu 
drăgăstoasă dispoziţie, prindea între degetele ei subţiri mădularul zvâcnitor şi 
după ce-i străbătu de la un capăt la celălalt, îl duse la buze şi îl sărută înainte 
de a-l face să dispară în gura ei. Atunci, strigând în gura mare, ricoşând în 
aşternutul moale, inginerul începu să cânte să ragă, să urle Torna a Surriento. 

— A început să cânte Torna a Surrientol se ridică violent în capul oaselor 
don Rigoberto. În acel moment? 

— Chiar atunci. Dona Lucrecia izbucni din nou în râs, apoi se stăpâni şi-şi 
ceru scuze. Mă laşi tablou, Pluto. Cânţi pentru că-ţi place sau pentru că nu-ți 
place? 

— Cânt pentru că-mi place, explică el, tremurător şi congestionat, între 
note false şi arpegii. 

— Vrei să mă opresc? 

— Vreau să continui, Lucre, o imploră Modesto, euforic. Râzi, nu 
contează. Pentru ca fericirea mea să fie completă, cânt. Astupă-ţi urechile dacă 
îţi distrage atenţia sau îţi vine să râzi. Însă, pe ce-ai mai sfânt, nu te opri. 

— Şi a continuat să cânte? exclamă, beat, nebun de satisfacţie, don 
Rigoberto. 

— Fără să se oprească o secundă, declară dona Lucrecia, printre 
sughiţuri. În timp ce-i sărutam, mă aşezam deasupra lui şi el deasupra mea, în 
timp ce făceam amor ortodox şi heterodox. Cânta, trebuia să cânte. Pentru că, 
dacă nu cânta, fiasco. 

— Mereu Torna a Surriento Don Rigoberto savura gustul dulce al 
răzbunării. 

— Oricare cântec al tinereţii mele, fredona inginerul, sărind, cu toată 


forţa plămânilor săi, din Italia în Mexic. Voy a cantarles un corrido muy 


mentadooo... 

— Un potpourri cu caraghioslăcuri din anii cincizeci, preciza doña 
Lucrecia. O sole mió, Caminito, Juan Churrasqueado, Alia en el rancho grande, 
şi chiar Madrid, de Agustin Lara. Vai, ce distracţie! 

— Şi fără aceste porcării muzicale, fiasco? cerea o confirmare don 
Rigoberto, oaspete în cel de-al nouălea cer. E cea mai grozavă treabă din acea 
noapte, iubita mea. 

— Încă n-ai auzit ce-a fost mai grozav, cel mai grozav a fost finalul, 
clovneria supremă îşi ştergea lacrimile doña Lucrecia. Vecinii au început să 
bată în perete, au sunat de la recepţie, cică să dăm mai încet televizorul, pick- 
upul, nimeni nu putea să doarmă în hotel. 

— Adică nici tu, nici el nu aţi terminat... insinua don Rigoberto, cu firavă 
speranţă. 

— Eu, de două ori, îl făcu doña Lucrecia să revină la realitate. Şi el, cel 
puţin o dată, sunt sigură. Când era la un pas să termine şi a doua oară, începu 
scandalul şi rămase fără inspiraţie. Totul s-a terminat cu râsete. Halal noapte. 
Ca din Ripley. 

— Acum ai aflat secretul meu, spuse Modesto, odată ce vecinii şi recepţia 
fură domoliţi, râsetele se stinseră, pornirile se potoliră, iar ei, înfăşuraţi în 
halate albe de baie de la Cipriani, începură să vorbească. Te deranjează dacă 
nu vorbim despre asta? După cum îţi imaginezi, îmi este ruşine... În sfârşit, 
lasă-mă să-ţi spun, încă o dată, că nu voi uita niciodată această săptămână, 
Lucre. 

— Nici eu, Pluto. Mi-o voi aminti mereu. Şi nu doar pentru concert, îţi jur. 

Dormiră precum marmotele, cu conştiinţa datoriei împlinite, şi ajunseră 
la timp la debarcader pentru a lua vaporaşul spre aeroport. Chiar şi Alitalia îşi 
dădu toată silinţa şi plecă fără întârziere, astfel că prinseră Concorde-ul de 
Paris spre New York. Acolo îşi luară rămas-bun, conştienţi că nu se vor mai 
vedea niciodată. 

— Spune-mi că a fost o săptămână oribilă, că nu ţi-a plăcut deloc, gemu, 
deodată, don Rigoberto, apucându-şi de mijloc soţia şi urcând-o peste el. Nu-i 
aşa, nu-i aşa, Lucrecia? 

— De ce nu încerci să cânţi ceva, din toţi rărunchii, îi sugeră ea, cu vocea 


catifelată a celor mai bune întâlniri nocturne. Ceva de prost gust, iubitule. La 


fior de la canela, Fumando espero, Bruşii, terra de meu coragâo. Să vedem ce 
se întâmplă, Rigoberto. 


III. joacă de-a tablourile 


— Ce nostim, mamă vitregă, spuse Fonchito. Ciorapii tăi verde închis 
sunt la fel că ai unuia dintre modelele lui Egon Schiele. 

Doamna Lucrecia îşi privi şosetele groase de lână care-i acopereau 
picioarele până deasupra genunchilor. 

— Sunt grozave pentru umezeala din Limă, spuse, pipăindu-le; datorită 
lor, am picioarele calde. 

— Nud înclinat cu şosete verzi, îşi aminti copilul. Unul dintre tablourile 
sale cele mai faimoase. Vrei să-l vezi? 

— Ei bine, arată-mi-l. 

În timp ce Fonchito se grăbea să-şi deschidă ghiozdanul pe care, ca de 
fiecare dată, îl aruncase pe covor în sufragerie, doamna Lucrecia simţi 
neliniştea difuză pe care obişnuia să i-o transmită copilul cu aceste porniri care 
păreau mereu să ascundă, sub aparenţa lor inofensivă, un pericol. 

— Ce coincidenţă, mamă vitregă, spunea Fonchito, în timp ce răsfoia 
cartea de reproduceri de Schiele pe care tocmai o scosese din ghiozdan. Eu 
semăn cu el şi tu semeni cu modelele lui. Din multe puncte de vedere. 

— Cum ar fi? 

— În aceşti ciorapi verzi, negri sau maro pe care ti-i pui. Şi în pătura cu 
pătrăţele de pe patul tău. 

— la uite, ce spirit de observaţie. 

— ŞI, în fine, în măreție, adăugă Fonchito, fără să ridice privirea, 
cufundat în căutarea Nudului înclinat cu şosete verzi. Dona Lucrecia nu ştia 
dacă să râdă sau să-l ia în râs. Îşi dădea seama de galanteria pompoasă sau îi 
ieşise din întâmplare? Nu zicea tata că ai o măreție foarte mare? Că orice ai 
face nimic în tine nu este vulgar? Eu am înţeles ce voia să spună datorită lui 
Schiele. Modelele lui îşi ridică fustele, arată totul, apar în poziţii foarte stranii, 
dar niciodată nu par vulgare. Mereu, nişte regine. De ce? Pentru că au măreție. 
Ca şi tine, mamă vitregă. 


Încurcată, flatată, iritată, alarmată, dona Lucrecia voia şi nu voia să pună 


punct acestei explicaţii. Se simţea nesigură, o dată în plus. 

— Ce lucruri spui, Fonchito! 

— Aici este! exclamă copilul, arătându-i cartea. Înţelegi ce spun? Nu se 
află într-o poziţie în care, la oricare alta, ar apărea rău? Însă nu şi ea, mamă 
vitregă. Asta înseamnă deci să aibă măreție. 

— Dă-mi să văd. Doamna Lucrecia luă cartea şi, după ce examina o bună 
bucată de timp Nud înclinat cu şosete verzi, încuviinţă: Sigur, au aceeaşi 
culoare ca cele de pe mine. 

— Nu ţi se pare frumos? 

— Ba da, este foarte frumos. Închise cartea şi i-o dădu înapoi cu 
promptitudine. Încă o dată o copleşi ideea că pierde iniţiativa, că acel copil 
începea s-o învingă. Însă ce bătălie era această? Întâlni ochii lui Alfonso: 
străluceau cu o luminiţă echivocă şi pe chipul lui proaspăt se prevestea un 
surâs. 

— Aş putea să-ţi cer o favoare imensă? Cea mai mare din lume? Îmi vei 
face pe plac? 

„Îmi va cere să mă dezbrac”, îi trecu prin cap, îngrozită, „îi voi trage o 
scatoalcă şi nu-l voi mai vedea niciodată.” îl urî pe Fonchito şi se uri pe ea. 

— Ce favoare? îngăimă, încercând că zâmbetul ei să nu fie macabru. 

— Aşază-te ca doamna din Nud înclinat cu şosete verzi, intona mica voce 
mieroasă. Doar un pic, mamă vitregă! 

— Ce spui? 

— Evident că fără să te dezbraci, o linişti copilul, mişcânilu-şi ochii, 
mâinile, ridicând din nas. În această poziţie. Nu mai pot de nerăbdare. Îmi faci 
favoarea asta mare, mare? Nu fi rea, mamă vitregă. 

— Nu vă lăsaţi atâta rugată, ştiţi bine că are să vă placă spuse Justiniana, 
făcându-şi apariţia şi etalându-şi umorul ei excelent de zi cu zi. Dat fiind că 
mâine este ziua lui Fonchito, acesta să fie cadoul. 

— Bravo, Justita! aplaudă copilul. Amândoi o convingem, îmi faci cadoul 
ăsta, mamă vitregă? Evident, trebuie să-ţi scoţi pantofii. 

— Mărturiseşte că vrei să vezi picioarele doamnei pentru că ştii că sunt 
frumoase, îl aţâţă Justiniana, mai îndrăzneață ca în alte seri. Aranjă pe măsuţă 
sticla de Coca-Cola şi paharul de apă minerală pe care i-l ceruseră. 


— Ea are totul frumos, spuse copilul, cu candoare. Haide, mamă vitregă, 


nu-ţi fie ruşine de noi. Dacă vrei, ca să nu te simţi prost, Justita şi eu ne-am 
putea juca după aceea şi să imităm un alt tablou de Egon Schiele. 

Fără să ştie ce să răspundă, ce glumă să facă, cum să simuleze o 
supărare pe care nu o simţea, doamna Lucrecia surâse în scurt timp, 
consimţind, şoptind „Va fi cadoul tău pentru ziua de naştere, capricios mic”, 
descălţându-se, aşezându-se pe-o parte şi întinzându-se pe fotoliul cel mare. 
încercă să imite reproducerea pe care Fonchito i-o despăturise şi pe care i-o 
prezenta, ca un regizor de teatru care-şi instruieşte steaua spectacolului. 
Prezenţa Justinianei o făcea să se simtă protejată, deşi nebunei ăsteia i se 
năzărise acum să-i ia partea lui Fonchito. În acelaşi timp, faptul că se afla 
acolo, ca martor, oferea o oarecare reparaţie insolitei situaţii. Încercă să facă 
haz de ceea ce făcea, „Aşa e bine? Nu, niţel mai sus spatele, gâtul ca de 
găinuşă, căpşorul drept”, în timp ce se sprijinea în coate, întindea un picior şi îl 
îndoia pe celălalt, copiind postura modelului. Ochii Justinianei şi ai lui Fonchito 
treceau de la ea la carton, de la carton la ea, surăâzători cei ai feţei şi profund 
concentrați cei ai copilului. „Acesta este jocul cel mai serios din lume”, îi trecu 
prin cap donei Lucrecia. 

— Este la fel, doamnă. 

— Nu încă, îi luă vorbă din gură Fonchito. Trebuie să ridici un pic mai 
mult genunchiul, mamă vitregă. Te ajut eu. 

Înainte să aibă timp să-i interzică să facă acest lucru, copilul îi dădu 
cartea Justinianei, se apropie de sofa şi îşi puse mâinile sub genunchi, unde se 
termina şoseta verde închis şi se ivea coapsă. Cu delicateţe, atent la 
reproducere, îi ridică piciorul şi i-l mişcă. Contactul degetelor subţirele în 
scobitura genunchiului dezvelit o tulbură pe dona Lucrecia. Jumătatea 
inferioară a corpului ei începu să tremure. Simţea o palpitaţie, un vertij, ceva 
înrobitor care o făcea să sufere şi să savureze. Şi, în acel moment, descoperi 
privirea Justinianei. Pupilele dilatate ale acestei feţişoare oacheşe vorbeau de 
la sine. „Ştie cum mă simt”, gândi, ruşinată. Ţipătul copilului o salvă: 

— Acum da, mamă vitregă! Nu-i aşa că-i la fel, Justita? Rămâi aşa o clipă, 
te rog. 

De pe covor, aşezat cu picioarele încrucişate ca un oriental, o privea 
vrăjit, cu gura întredeschisă, ochii o pereche de luni pline, în extaz. Doamna 


Lucrecia lăsă să treacă cinci, zece, cincisprezece secunde, liniştită, contagiată 


de solemnitatea cu care copilul privea jocul. Se întâmpla ceva. Suspendarea 
timpului? Presentimentul absolutului? Secretul perfecțiunii artistice? O invada o 
suspiciune: „Seamănă cu Rigoberto. l-a moştenit fantezia întortocheată, 
maniile lui, puterea de seducţie. Însă, din fericire, nu şi figura lui de funcţionar, 
nici urechile ca de Dumbo, nici nasul ca un morcov”, îi trebui ceva ca să rupă 
vraja: 

— S-a terminat. Acum e rândul vostru. 

Deziluzia puse stăpânire pe arhanghel. Însă, imediat, reacţiona: 

— Ai dreptate. Ne oprim aici. 

— La treabă, îi îmboldi dona Lucrecia. Ce tablou veţi imita? Eu aleg. Dă- 
mi cartea, Justiniana. 

— Aici sunt doar două tablouri pentru Justita şi pentru mine, o preveni 
Fonchito. Mamă şi fiu şi Nud de bărbat şi femeie aplecaţi şi întrepătrunşi. Restul 
sunt bărbaţi singuri, femei singure sau perechi de femei. Pe care-l vrei tu, 
mamă vitregă. 

— Cum le ştie pe toate, exclamă Justiniana, stupefiată. Dona Lucrecia 
inspecta imaginile şi, într-adevăr, cele menţionate de Alfonsito erau singurele 
ce puteau fi imitate. Renunţă la ultima cât de verosimil putea să fie un copil 
imberb imitând un roşcovan bărbos identificat de autorul cărţii drept artistul 
Felix Albrecht Harta, care, din fotografia picturii în ulei, o privea cu o expresie 
tâmpă, indiferent la nudul fără chip, cu şosete roşii, care se târa ca un şarpe 
drăgăstos pe sub piciorul lui îndoit? În Mamă şi copil exista măcar o diferenţă 
de vârstă apropiată de cea între Alfonso şi Justiniana. 

— Ce poziţie au această mamă şi băieţelul, se prefăcu angajată că se 
alarmează. Presupun că nu-mi vei cere să-mi scot hainele, neruşinatule. 

— Măcar pune-cţi nişte şosete negre, îi răspunse copilul, fără să 
glumească. Eu am să-mi scot doar pantofii şi cămaşa. 

Nu exista nimic compromiţător în vocea lui, nici urmă de aluzie 
răutăcioasă. Dona Lucrecia îţi ascuţea auzul, scrută cu neîncredere mutriţa 
precoce: nu, nici urmă. Era un actor desăvârşit. Sau un copil pur şi ea o idioată, 
o babetă impură? Ce avea Justiniana? În atâţia ani alături de ea, nu-şi amintea 
s-o fi văzut vreodată să se întreacă atâta pe sine. 

— Ce şosete negre să-mi pun, oare am aşa ceva? 


— Să ţi le împrumute mama mea vitregă. 


În loc să pună capăt jocului, aşa cum o sfătuia raţiunea, se auzi spunând: 
„Desigur”. Se duse în camera ei şi se întoarse cu şosetele negre de lână pe 
care şi le punea în nopţile cele mai reci. Copilul îşi scotea cămaşa. Era slab, 
armonios, între alb şi auriu. Îi văzu torsul, braţele zvelte, umerii cu osişoarele 
care-i ieşeau în evidenţă şi dona Lucrecia îşi aminti. Atunci, ceea ce a fosta 
trecut? Justiniana încetase să mai râdă şi evita s-o privească. Stătea şi ea ca pe 
ghimpi. 

— Pune-ţi-le, Justita, o grăbi copilul. Vrei să te ajut? 

— Nu, mulţumesc frumos. 

Chiar şi fata îşi pierduse naturaleţea şi încrederea care rareori o 
părăseau. Degetele i se încurcară, îşi puse strâmb şosetele. În timp ce le ridică 
în sus, se aplecă, încercând să-şi ascundă picioarele. Rămase cu capul în jos, 
pe covor, lângă copil, mişcându-şi mâinile fără nicio noimă. 

— Să începem, spuse Alfonso. Faţa în jos, capul pe braţe, încrucişate ca 
peste o pernă. Trebuie să mă lipesc de braţul tău drept. Genunchii pe piciorul 
tău, capul în coasta ta. Doar că, pentru că sunt mai mare decât cel din tablou, 
îţi ajung la umăr. Ne asemănăm cât de cât, mamă vitregă? 

Cu cartea în mână, subjugată de un scrupul al perfecțiunii, dona Lucrecia 
se apleca asupra lor. Mânuţa dreaptă trebuia să fie sub umărul drept al 
Justinianei, feţişoara mai aşa. „Sprijină-ţi mâna stângă de spatele ei, Foncho, să 
se odihnească pe el. Da, acum vă asemănaţi destul de bine.” 

Se aşeză pe fotoliu şi îi contemplă, fără să-i vadă, absorbită în gândurile 
ei, uimită de ceea ce se petrecea. Era Rigoberto. Corectat şi îmbunătăţit. 
Îmbunătăţit şi corectat. Se simţi transportată, schimbată. Ei rămâneau 
nemişcaţi, jucându-se cu toată seriozitatea. Nimeni nu surâdea. Din acea 
poziţie, singurul ochi care i se mai vedea Justinianei nu mai scânteia de 
ştrengărie, băltea în el o toropeală sfârşită. Era şi ea excitată? Da, da, la fel ca 
ea, mai mult decât ea. Doar Fonchito cu ochii închişi pentru a se asemăna mai 
mult cu copilul fără chip al lui Schiele părea că joacă jocul fără gânduri ascunse 
şi prefăcătorii. Atmosfera devenise compactă, zgomotele din Olivar se 
stingeau, timpul se scurgea, şi căsuţa, San Isidro, lumea, se evaporaseră. 

— Avem timp pentru încă unul, spuse în cele din urmă 1; onchito, 
ridicându-se. Acum voi două. Cum vi se pare? Se poate doar, dă pagina, mamă 


vitregă, acesta, la fix. Două tinerele zăcând întrepătrunse. Nu te mişca, Justita. 


Doar întoarce-te. Aşază-te lângă ea, mamă vitregă, cu spatele la ea. Cu mâna 
aşa, sub şold. Tu eşti cea cu haine galbene, Justita. Imit-o. Braţul ăsta aici şi, 
dreptul, trece-l pe sub picioarele mamei mele vitrege. Tu, apleacă-te niţel, 
pentru că genunchiul tău să se lovească de umărul Justitei. Ridică mâna 
aceasta, pune-o pe piciorul mamei vitrege, desfă degetele. Aşa, aşa. Perfect! 

Ele tăceau şi ascultau, se aplecau, se îndreptau, se lăsau pe-o parte, îşi 
întindeau sau îşi strângeau picioarele, braţele, gâturile. Docile? Vrăjite? 
Fermecate? „înfrânte”, recunoscu dona Lucrecia. Capul ei se odihnea pe 
coapsele fetei şi cu dreaptă o prinsese de mijloc. Din când în când, o apăsa, 
pentru a-i simţi umezeală şi căldura care emanau din ea; şi, răspunzând la 
această presiune, degetele Justinianei se scufundau în coapsa ei dreaptă şi o 
făceau să simtă ceea ce simţea. Era vie. Desigur că era; acel miros intens, 
dens, tulburător pe care-l aspira, de unde venea dacă nu din corpul Justinianei? 
Său venea chiar de la ea? Cum ajunseseră atât de departe? Ce se întâmplase 
de acest copilaş, fără să-şi dea seamă sau poate dându-şi le-a făcut să se joace 
de-a aşa ceva? Acum nu-i păsa. Se simţea foarte bine în interiorul tabloului. Cu 
ea, cu corpul ei, cu Justiniana, cu situaţia pe care o trăia. Îl auzi pe Fonchito 
care se îndepărta: 

— Ce păcat că trebuie să plec! Şi totul aşa frumos. Însă voi continuaţi să 
jucaţi. Mulţumesc pentru cadou, mamă vitregă. 

ÎI simţi deschizând uşa, îl simţi închizând-o. Plecase. Le lăsase singure, 
întinse, întrepătrunse, abandonate, pierdute într-o fantezie a pictorului său 


favorit. 


REVOLTA CLITORISULUI 


Înţeleg, doamnă, că varianta de feminism pe care dumneavoastră o 
reprezentaţi a declarat război sexelor şi că filosofia mişcării dumneavoastră se 
bazează pe convingerea că, din punct de vedere moral, fizic, cultural şi erotic, 
clitorisul este superior penisului, iar ovarele sunt de o idiosincrasie mai nobilă 
decât testiculele. 

Admit că tezele dumneavoastră sunt justificabile. Nu pretind să le opun 
cea mai mică obiecţie. Simpatiile mele pentru feminism sunt profunde, deşi 


subordonate dragostei mele pentru libertatea individuală şi drepturile omului, 


ceea ce le încadrează între nişte limite pe care trebuie să le precizez pentru că 
ceea ce vă voi spune să aibă sens. Generalizând, şi ca să încep cu lucrul cel 
mai evident, voi declara că sunt pentru eliminarea oricărui obstacol legal 
pentru că femeia să acceadă la aceleaşi responsabilităţi precum bărbatul şi în 
favoarea luptei intelectuale şi morale împotriva prejudiciilor pe care se 
întemeiază îngrădirea drepturilor femeilor, între care, mă grăbesc să adaug, cel 
mai important mi se pare, identic în ceea ce priveşte bărbaţii, nu dreptul la 
muncă, educaţie, sănătate et caetera, ci dreptul la plăcere, moment în care, 
sunt sigur, se iveşte prima noastră discrepanţă. 

Principala discrepanţă şi, mă tem, ireversibilă, cea care cască o prăpastie 
de netrecut între dumneavoastră şi mine sau, ca să ne mutăm în domeniul 
neutralității ştiinţifice, între falusul meu şi vaginul dumneavoastră rezidă în 
faptul că, din punctul meu de vedere, feminismul este o categorie conceptuală 
colectivistă, altfel spus, un sofism, deoarece încearcă să închidă în interiorul 
unui concept generic omogen o vastă colectivitate de individualităţi 
heterogene, în care diferenţele şi disparităţile sunt cel puţin la fel de 
importante (cu siguranţă chiar mai mult) decât numitorul comun cilitoridian şi 
ovarian. Vreau să spun, fără cea mai mică piruetă cinică, faptul de a fi dotat cu 
falus sau clitoris (dispozitive de dubios hotar, după cum vă voi demonstra în 
continuare) mi se pare mai puţin important pentru a diferenţia o fiinţă de 
cealaltă, decât toate celelalte atribute (vicii, calităţi sau defecte) specifice 
fiecărui individ. Uitarea acestui fapt a făcut ca ideologiile să creeze forme de 
opresiune egali tară în general mai rele decât acele despotisme împotriva 
cărora încercaseră să se răzvrătească. Mă tem că feminismul, în variantă pe 
care o susţineţi dumneavoastră, o va lua pe acest drum în cazul în care tezele 
dumneavoastră vor triumfa, ceea ce, din punct de vedere al condiţiei femeii nu 
ar însemna altceva decât, popular vorbind, a scăpa de dracu' pentru a da de 
tac-su. 

Acestea sunt pentru mine consideraţii de principiu moral şi estetic, pe 
care dumneavoastră nu aveţi de ce să le împărtăşiţi. Din fericire, am ştiinţa de 
partea mea. Vă veţi convinge dacă veţi arunca o privire, de exemplu, asupra 
lucrărilor profesoarei de genetică şi ştiinţă medicală de la Universitatea Brown, 
medicul Arine Fausto-Sterling, care de ani buni îşi sparge bojocii încercând să 


demonstreze gloatei idiotizate de convenţii şi mituri şi oarbă în faţa adevărului 


că sexele umane nu sunt cele două, aşa cum ne-au făcut să credem feminin şi 
masculin ci cel puţin cinci, dacă nu chiar mai multe. Deşi din motive fonetice 
am obiecţii faţă de numele alese de doctoriţa Fausto-Sterling (herms, merms şi 
ferms) pentru cele trei varietăţi intermediare între masculin şi feminin 
detectate de biologie, genetică şi sexologie, salut în investigaţiile ei şi ale altor 
oameni de ştiinţă asemănători ei nişte aliaţi puternici datorită cărora, indiferent 
de ceea ce scrie acest laş, credem că împărţirea maniheistă a umanităţii între 
bărbaţi şi femei este o iluzie colectivistă, plină de conspirații împotriva 
suveranităţii individuale şi prin urmare împotriva libertăţii şi un fals ştiinţific 
ridicat în slăvi de încăpăţânarea tradiţională a statelor, religiilor şi sistemelor 
legale de a menţine acest sistem dualist, împotriva Firii care o dezminte tot 
timpul. 

Imaginaţia foarte liberei mitologii elene o ştia foarte bine când a patentat 
acea creatură compusă din Hermes şi Afrodita, hermaţroditul adolescent care, 
îndrăgostindu-se de o nimfă, şi-a contopit trupul cu al ei, devenind de atunci 
bărbat-femeie sau femeie-bărbat (fiecare dintre aceste formule, doctoriţa 
Fausto-Sterling dixit, reprezintă o nuanţă distinctă de coaliţie a gonadelor, 
hormonilor, compoziţiei de cromozomi într-un singur individ şi, din acest motiv, 
generează sexe diferite faţă de ceea ce cunoaştem ca bărbat şi femeie, altfel 
spus cacofonicele şi stufoasele herms, merms şi ferms). Este important de ştiut 
că aceasta nu este mitologie, ci cruda realitate, pentru că, înainte şi după 
hermaţroditul grec, s-au născut aceste fiinţe intermediare (nici bărbaţi, nici 
femei în concepţia uzuală a termenului) condamnate de prostie, ignoranță, 
fanatism sau prejudecăţi să trăiască în prefăcătorie sau, dacă erau descoperiţi, 
să fie arşi, spânzurați, exorcizaţi ca nişte creaturi ale diavolului, şi, în epoca 
modernă, să fie „aduşi la normal” din faşă, graţie chirurgiei şi manipulării 
genetice a unei ştiinţe aflate în slujba acestei nomencilaturi înşelătoare care 
acceptă numai masculinul şi femininul şi alungă în afara normalităţii, în 
infernurile anomaliei, monstruozităţii sau ciudăţeniei fizice, aceşti delicaţi eroi 
intersexuali am toată simpatia pentru ei dotați cu testicule şi ovare, clitoris pe 
post de penis şi penis pe post de clitoris, uretre şi vagine, şi care, uneori, 
expulzează spermatozoizi şi deopotrivă au menstruaţie. Pentru ştiinţa 
dumneavoastră, aceste cazuri rare nu sunt atât de rare; medicul John Money, 


de la Universitatea John Hopkins, estimează că intersexualii reprezintă patru la 


sută din hominizii care se nasc (calculaţi şi veţi vedea că, ei singuri, ar popula 
un continent). 

Existenţa acestei numeroase umanităţi dovedită ştiinţific (despre care 
am aflat citind aceste lucrări care, pentru mine, au un interes îndeosebi erotic), 
la marginea normalităţii şi pentru a cărei eliberare, recunoaştere şi acceptare 
lupt în felul meu frivol (adică din colţul meu solitar al libertarului hedonist, 
iubitor al artei şi al plăcerilor trupului, înlănţuit de salahoria anodină ca director 
al unei companii de asigurări) îi trăsneşte pe cei care, ca dumneavoastră, se 
încăpăţânează să separe umanitatea în compartimente etanşe pe criterii de 
sex: falusuri aici, clitoris de partea cealaltă, vaginuri la dreapta, scroturi la 
stânga. Acest schematism gregar nu corespunde realităţii. Şi, în ceea ce 
priveşte sexul, oamenii reprezintă un evantai de variante, familii, excepţii, 
originalităţi şi nuanţe. Ca să cuprinzi realitatea ultimă şi netransferabilă a fiinţei 
umane, în acest domeniu, precum şi în toate celelalte, înseamnă să renunti la 
turmă, la viziunea tumultuoasă, şi să te repliezi în individual. 

Pe scurt, vă voi spune că orice mişcare ce pretinde a transcende (sau a 
trece în planul doi) lupta pentru suveranitatea individuală, dând întâietate 
intereselor unui colectiv clasă, rasă, gen, naţiune, sex, etnie, biserică, viciu sau 
profesie) mi se pare o conjurație menită să ţină şi mai mult în frâu maltratata 
libertate umană. Această libertate capătă sens deplin în sfera individualului, 
patrie primitoare şi indivizibilă pe care o întruchipăm noi, dumneavoastră cu 
clitorisul dumneavoastră beligerant şi eu cu falusul meu ascuns (am prepuţ şi 
la fel are şi fiul meu Alfonso şi sunt împotriva circumciziei religioase a nou- 
născuţilor dar nu împotriva celei alese de fiinţe umane cu uzul raţiunii din 
aceleaşi motive pentru care condamn ablaţiunea clitorisului şi a labiilor 
superioare vaginale pe care o practică mulţi islamişti africani) şi ar trebui s-o 
apărăm, mai presus de toate, împotriva pretențiilor acelora care ar vrea să ne 
dizolve în aceste conglomerate amorfe şi scopite pe care le manipulează cei 
hămesiţi de putere. Totul pare să indice că dumneavoastră şi adeptele 
dumneavoastră faceţi parte din această tagmă şi, din acest motiv, îmi revine să 
vă comunic antagonismul şi ostilitatea mea prin intermediul acestei scrisori pe 
care, de altminteri, nu intenţionez s-o pun la poştă. 

Pentru a mai atenua un pic din seriozitatea funerară a misivei mele şi ao 


încheia cu un surâs, îndrăznesc să vă povestesc cazul pragmaticului androgin 


Emma (ar trebui, poate, să-i spun androgină?) pe care-l prezintă urologul Hugh 
H. Young (tot de la John Hopkins) care l-a tratat/a tratat-o. Emma a fost 
educată ca fetiţă, în ciuda faptului că avea un clitoris de dimensiunea unui 
penis şi un vagin primitor, ceea ce-i permitea să se bucure de schimburi 
sexuale cu femei şi bărbaţi deopotrivă. Pe când era nemăritată, a avut relaţii 
mai ales cu fetele, ea jucând rolul bărbatului. Apoi se căsători cu un bărbat şi 
făcu dragoste ca o femeie, fără ca acest rol să-i producă totuşi aceeaşi plăcere 
ca şi celălalt; din acest motiv, a avut femei pe post de amante pe care le 
penetra vesel cu clitorisul său viril. Consultat de ea, doctorul Young i-a explicat 
că ar fi foarte uşor să intervină chirurgical şi s-o transforme doar în bărbat, dat 
fiind că aceasta părea să-i fie preferința. Răspunsul Emmei face cât o mulţime 
de biblioteci ce tratează îngustimea universului omenesc: „Va trebui să-mi 
scoateţi vaginul, nu-i aşa, doctore? Nu cred să-mi convină, pentru că el îmi dă 
să mănânc. Dacă mă operaţi, va trebui să mă despart de soţul meu şi să-mi 
caut de lucru. De aceea prefer să continui aşa cum sunt.” Această întâmplare 
este citată de medicul Anne Fausto-Sterling în Myths ofgender: Biologicul 
Theories about Women and Men, carte pe care v-o recomand. Pa şi puşi, 
prietenă. 


BEŢIE CU PUNGĂŞIE 


În tihnă nopţii barranquine&, don Rigoberto se întinse în pat cu agilitatea 
unei cobre chemate de îmblânzitor. lat-o pe dona Lucrecia, extrem de 
frumoasă în rochia ei de voal, neagră şi decoltată, cu umerii şi braţele 
dezvelite, surâzătoare, ocupându-se de vreo zece invitaţi. Dădea ordine 
majordomului care servea băuturile şi Justinianei care, cu uniforma ei albastră 
cu şorţ alb scrobit, trecea tăvile cu aperitive manioc cu sos de usturoi, crochete 
de caşcaval, scoici cu parmezan, măsline umplute cu dezinvoltură unei stăpâne 
a casei. Însă inima lui don Rigoberto sări în piept: cea care se îndârjea să ocupe 
toată scena în amintirea indirectă a acelei întâmplări (el fusese marele absent 
al acelei petreceri, pe care o cunoştea prin intermediul povestirilor Lucreciei şi 
a propriei imaginaţii) era vocea bizară a lui Fito Cebolla. Era deja beat? Era pe 
cale să fie, dat fiind că paharele de whisky treceau prin mâinile lui că şiragul de 


8 de la Barranco, cartier celebru al Limei [n. tr.] 


mătănii în mâinile unei femei evlavioase. 

— Dacă tot plecai află el în braţele donei Lucrecia -, ar fi trebuit să 
anulăm cocktailul. Eu ţi-am spus. 

— De ce? întrebă don Rigoberto, mulându-şi trupul după cel al soţiei sale. 
S-a întâmplat ceva? 

— Multe lucruri, râse dona Lucrecia, cu gura pe pieptul lui. Nu-ţi voi 
povesti. Nici nu-ţi trece prin cap. 

— Cineva s-a purtat urât? îndrăzni don Rigoberto. Fito Cebolla, de pildă, a 
sărit peste cal? 

— Cine altcineva dacă nu el, îi făcu pe plac soţia. El, desigur. 

„Fito, Fito Cebolla”, gândi el. Îl iubea sau îl ura? Nu era uşor de ştiut, 
deoarece trezea în el unul din acele sentimente difuze şi contradictorii care 
erau specialitatea lui. Îl cunoscuse când, într-o şedinţă a conducerii, hotărâseră 
să-l numească comunicator pe relaţii publice al companiei. Fito avea prieteni 
peste tot şi, deşi se afla în plină decadenţă şi lansat în dipsomania cea mai 
neghioabă, ştia să facă bine ceea ce sugera numirea lui bombastică: să aibă 
relaţii şi să fie public. 

— Ce grozăvie a făcut? întrebă, nerăbdător. 

— Pe mine m-a pipăit, lăsă să-i scape dona Lucrecia, ruşinându-se. Pe 
Justiniana aproape că a violat-o. 

Don Rigoberto îl ştia din auzite şi era sigur că l-ar detesta din momentul 
în care şi-ar face apariţia în birou pentru a-şi lua în primire postul. Ce altceva 
putea să fie dacă nu o canalie indecentă, un individ cu o viaţă jalonată de 
activităţi sportive numele lui se asocia, în vagile amintiri ale lui don Rigoberto, 
cu tabla de surf, tenisul, golful, prezentările de modă sau concursurile de 
frumuseţe din al căror juriu făcea parte şi cu tabloidele, de unde irupeau 
frecvent dantura lui de carnivor şi pielea bronzată pe plajele planetei, îmbrăcat 
de protocol, sport, în stil hawaian, de noapte, de seară, de zori de zi şi de apus, 
cu un pahar în mână şi încadrat de femei foarte frumoase. Se aştepta la 
imbecilitatea totală, în versiunea înaltei societăţi a Limei. Surpriza i-a fost 
imensă atunci când a descoperit că Fito Cebolla, fiind întocmai ceea ce se 
aştepta din partea lui frivol, peşte de lux, cinic, lipsit de scrupule, parazit, fost 
sportiv şi fost as al seratelor era totodată un tip original, imprevizibil şi, înainte 
de colapsul alcoolic, chiar extrem de distractiv. Citise mult, pe timpuri, şi 


profită de pe urma acestor lecturi, citându-l pe Fernando Casos „în Peru este 
admirabil ceea ce nu se întâmplă” şi, printre hohotele de râs dojenitoare, pe 
Paul Groussac: „Florenţa este oraşul-artist, Liverpool oraşul-afacerist şi Limă 
oraşul-femeie”. (Pentru a dovedi statistic această afirmaţie, purta cu el un 
carneţel în care nota femeile urâte şi frumoase pe care le întâlnea.) La scurt 
timp după ce s-au cunoscut, pe când beau un păhărel cu doi colegi de serviciu 
în Club de la Unión, au pus toţi patru un pariu pentru a vedea cine rosteşte 
fraza cea mai pedantă. Cea a lui Fito Cebolla („De fiecare dată când trec prin 
Port Douglas, în Australia, înfulec un biftec de crocodil şi mi-o trag cu o 
aborigenă”) câştigă cu unanimitate. 

În singurătatea întunecată, don Rigoberto fu victima unui acces de 
gelozie care-i acceleră pulsul. Imaginaţia îi lucra ca o dactilografă. la ţ-o din 
nou pe doña Lucrecia. Splendidă, cu umeri cizelaţi şi braţe fastuoase, ridicată 
pe pantofii brodaţi, cu toc cui, şi pe sculpturalele picioare epilate, stătea de 
vorbă cu invitaţii, explicând fiecărui cuplu în parte plecarea urgentă a lui 
Rigoberto la Rio de Janeiro, în acea după-amiază, din motive de serviciu. 

— Şi ce ne pasă? glumi, galant, Fito Cebolla, sărutând mâna stăpânei 
casei, şi apoi obrazul. Ce ne-am mai putea dori? 

Era lipsit de vlagă, în pofida isprăvilor sale sportive din anii tinereţii, înalt, 
miădios, ochi de batracian şi o gură mobilă ce mânjea cu desfrâu cuvintele pe 
care le emitea. Desigur, se prezentase la cocktail fără soţia sa, ştiind că don 
Rigoberto survola pădurile amazoniene? Fito Cebolla delapidase modestele 
averi ale primelor trei soţii legitime, de care divorțase pe măsură ce le 
vlăguise, plimbându-le prin cele mai bune staţiuni balneare din lumea largă. 
Odată venită clipa repausului, se resemnă cu cea de-a patra şi, fără îndoială, 
ultima nevastă, al cărei patrimoniu redus nu-i mai asigura nici luxuri, nici 
excese de ordin turistic, vestimentar sau culinar, ci abia o casă bună în La 
Planicie, o cămară corectă şi suficient scotch pentru a-i alimenta ciroza până la 
capătul zilelor, cu condiţia să nu depăşească vârsta de şaptezeci de ani. Ea era 
fragilă, mărunţică, elegantă şi parcă năucită de admiraţie retrospectivă pentru 
acel Adonis ce fusese cândva Fito Cebolla. 

Acum, era un bărbat buhăit de şaizeci de ani şi trecea prin viaţă înarmat 
cu un carneţel şi un binoclu cu care, în drumurile lui prin centru şi la lumina 


roşie a semafoarelor, când îşi conducea învechitul Cadillac de culoarea drojdiei 


de vin, vedea şi nota, dincolo de statistică generală (urâte sau frumoase), alta 
mai specializată: fese bombate, sâni bosumflaţi, cele mai sculpturale picioare, 
cele mai de lebădă gâturi, gurile cele mai senzuale şi ochii cei mai fermecători 
pe care îi oferea traficul. Investigația lui, cât se poate de riguroasă şi de 
arbitrară, consacra uneori o zi întreagă, ba chiar şi o săptămână, unei părţi a 
anatomiilor feminine aflate în trecere, într-un mod nu foarte diferit de cel în 
care don Rigoberto îl configurase pentru toaleta organelor sale: luni, funduri; 
marţi, sâni; miercuri, picioare; joi, braţe; vineri, gâturi; sâmbătă, gură şi 
duminică, ochi. Clasificărilor, de la zero la douăzeci, le calcula media la fiecare 
sfârşit de lună. 

Din momentul în care Fito Cebolla i-a permis să-i răsfoiască statisticile, 
don Rigoberto începuse să presimtă, în insondabilul ocean al capriciilor şi 
maniilor, o îngrijorătoare asemănare cu el însuşi, şi să-şi permită o simpatie de 
nestăvilit pentru un specimen capabil să-şi revendice extravaganţele cu atâta 
insolenţă. (Nu era cazul lui, pentru că extravaganţele sale erau disimulate şi 
matrimoniale.) Într-un anumit sens, deşi îi mai rămăseseră laşitatea şi 
timiditatea, care îi lipseau lui Fito Cebolla, el intui că Fito era aidoma lui. 
închizând ochii în zadar, pentru că umbrele dormitorului erau totale şi 
dezmierdat de zumzetul mării în faleză, don Rigoberto întrezări mâna cu 
perişori pe articulațiile degetelor, împodobită cu verighetă şi ghiul de aur pe 
degetul mic, aşezată infidel pe fundul soţiei sale. Un geamăt animal care l-ar fi 
putut trezi pe Fonchito îi sparse gâtlejul: „Nenorocitul!”. 

— Nu a fost aşa, spuse dona Lucrecia, frecându-se de el. Stăteam de 
vorbă într-un grup de trei sau patru, Fito între ei, umflat deja cu multe pahare 
de whisky. Justiniana a întins platoul şi atunci el, obraznic din cale afară, a 
început să-i spună vorbe dulci. 

— Ce servitoare frumoasă, a exclamat, cu ochii injectaţi, scăpând printre 
buze un firicel de salivă, cu voce alterată. O oacheşă din cale afară. Ce 
bucăţică! 

— Servitoare este un cuvânt urât, dispreţuitor şi puţin rasist, reacţiona 
dona Lucrecia. Justiniana este o angajată, Fito. La fel ca tine. Rigoberto, 
Alfonsito şi eu o iubim mult. 

— Angajată, favorită, prietenă, protejată, ce-o fi, nu vreau să jignesc pe 


nimeni, continuă Fito Cebolla, atras ca un magnet de tânăra care se îndepărta. 


Mi-ar plăcea să am în casă o oacheşă ca asta. 

Şi, în acel moment, dona Lucrecia simţi, neechivocă, puternică, uşor 
umedă şi fierbinte, o mână de bărbat în partea inferioară a fesei sale stângi, în 
acel loc sensibil unde cobora într-o curbă pronunţată către întâlnirea cu 
coapsă. Preţ de câteva secunde, nu îndrăzni să reacționeze, să se retragă, să 
se îndepărteze sau să se supere. El profitase de imensa plantă Croton lângă 
care stăteau de vorbă pentru a executa operaţiunea fără ca ceilalţi să-şi dea 
seama. Don Rigoberto fu distras de o expresie franţuzească: la main 
baladeuse. Cum s-o traduce? Mâna călătoare? Mâna transhumantă? Mâna 
ambulantă? Mâna alunecoasă? Mâna pasageră? Fără să rezolve dilema 
lingvistică, se indignă din nou. Un imperturbabil Fito o privea pe Lucrecia cu un 
surâs insinuant în timp ce degetele lui începeau să se mişte, şifonând voalul 
rochiei. Dona Lucrecia se îndepărtă cu bruscheţe. 

— Năucită de furie, m-am dus în bucătărie să beau un pahar cu apă, i-a 
explicat ea lui don Rigoberto. 

— Ce vi se întâmplă, doamnă? o întrebă Justiniana. 

— Scârbosul ăla mi-a pus mâna aici. Nu ştiu cum de nu i-am dat un 
pumn. 

— Ar fi trebuit să-i tragi una, să-i spargi o vază în cap, să-l zgârii, să-l dai 
afară din casă, se înfurie Rigoberto. 

— l-am tras, i-am spart, l-am zgâriat şi l-am dat afară din casă. Dona 
Lucrecia îşi frecă nasul de eschimos de cel al soţului ei. Însă după aceea. 
Înainte, s-au petrecut nişte lucruri. 

„Noaptea-i lungă”, gândi don Rigoberto. Ajunsese să se intereseze de 
Fito Cebolla aşa cum o face un entomolog cu o insectă extrem de rară, de 
colecţie. Pizmuia în această fiinţă grosolană ce-şi expunea atât de impudic 
ticurile şi fanteziile toate acele lucruri care, din prisma unui canon moral pe 
care el nu-l împărtăşea, erau numite vicii, defecte, degenerări. Prin exces de 
egoism, fără să o ştie, imbecilul de Fito Cebolla cucerise o mai mare libertate 
decât el, care ştia de toate dar era un ipocrit şi, pe deasupra, un asigurător 
(„Aşa cum fuseseră Kafka şi poetul Wallace Stevens”, se scuză în faţa propriei 
persoane, în van). Amuzat, don Rigoberto îşi aminti acea conversaţie din barul 
Cesar's, consemnată în caietele sale, în care Fito Cebolla i-a mărturisit că cea 


mai mare excitație din viaţă nu îi fusese provocată de trupul sculptural al 


vreuneia dintre nesfârşitele sale amante, nici de spectacolele de varieteu de la 
Folies Bergère din Paris, ci de austera Luisiana, virtuoasa Universitate Baton 
Rouge, în care îl înscrisese ilustrul său tată în speranţa că va absolvi chimia 
industrială. Acolo, pe pervazul propriului dormitor, într-o seară de primăvară, s- 
a nimerit să asiste la cea mai grozavă încleştare sexuală de la dezmăţul 
dinozaurilor încoace. 

— Între doi păianjeni? 

Nările lui don Rigoberto se deschiseseră şi continuau să palpite, feroce. 
Urechile lui imense de Dumbo fâlfâiau şi ele, din cale afară de excitate. 

— Uite aşa de mari, mimă scena Fito Cebolla, ridicând, încovoindu-şi cele 
zece degete şi apropiindu-le cu obscenitate. S-au văzut, s-au dorit şi au înaintat 
unul către celălalt, dispuşi să se iubească sau să moară. Mai bine zis: să se 
iubească până la moarte. În clipa în care s-au aruncat unul asupra celuilalt, se 
auzi o trosnitură ca de cutremur. Fereastra, dormitorul, se umplură de miros 
seminal. 

— De unde ştii că cele două vietăţi copulau? îl luă în zeflemea don 
Rigoberto. Poate că se luptau? 

— Se luptau şi se împreunau în acelaşi timp, aşa cum trebuie să şi fie, 
cum ar trebui să fie mereu, se bâţâi în scaun Fito Cebolla; mâinile lui se 
întrepătrunseră şi cele zece degete se frecau cu scrâşnet de oase. Se 
sodomizau unul pe celălalt cu toate picioarele, inelele, perişorii şi ochii, cu tot 
ceea ce aveau în trup. Niciodată n-am văzut fiinţe mai fericite. Niciodată nimic 
mai excitant, îţi jur pe sfânta mea mamă care este în ceruri, Rigo. 

Potrivit lui, excitaţia provocată de coiful arahnoid rezistase unei ejaculări 
în aer şi mai multor duşuri cu apă rece. După patru decenii şi nenumărate 
aventuri, amintirea micilor bestii păroase încleştate sub neîndurătorul cer 
albastru de la Baton Rouge venea uneori să-l tulbure şi, chiar şi acum, când 
anii îi recomandau moderație, acea viziune îndepărtată, ivindu-i-se brusc în 
cuget, îi trezea simţurile mai ceva ca o duşcă de clorhidrat de yohimbină?. 

— Povesteşte-ne ce făceai la Folies Bergère, Fito, îi ceru Teté Barriga, 
ştiind prea bine la ce se expunea. Chiar dacă-i o minciună, e atât de distractiv! 

— Asta însemna să-l provoci să spună baliverne, să scoată castane din 


foc, consemnă doamna Lucrecia, întârziind povestirea, însă lui Tete îi place să 


9 un derivat al yohimbinei (Pausinystalia yohimbe), plantă cu presupuse proprietăţi afrodiziace 
[n. tr.] 


se pârlească. 

Fito Cebolla se învârti în scaunul în care zăcea aproape doborât de 
whisky: 

— Cum adică minciună! A fost singurul loc de muncă plăcut din viaţa 
mea. Chiar dacă se purtau cu mine la fel de rău cum o face soţul tău la birou, 
Lucre. Vino, stai cu noi, ocupă-te de noi. 

Avea ochii sticloşi şi vocea iritată. Invitaţii începeau să se uite la ceas. 
Luându-şi inima în dinţi, doña Lucrecia se duse să se aşeze alături de familia 
Barriga. Fito Cebolla începu să evoce acea vară. Rămăsese să-şi petreacă 
vacanţa în Paris fără un ban în buzunar şi, graţie unei prietene, obţinu un post 
de ridicător în „celebrul teatru de pe rue Richer”. 

— „Ridicător” vine de la ridicător de sfârcuri, nu de greutăţi, explică el, 
scoţându-şi la iveală vârful obscen al limbii roşiatice şi holbându-şi ochii lascivi 
de parcă ar fi vrut să vadă mai bine ceea ce vedea („iar ceea ce vedea era 
decolteul meu, iubitule”. Singurătatea lui don Rigoberto începea să se populeze 
şi să se înfierbânte). Deşi eram ultimul pungaş şi cel mai prost plătit, de mine 
depindea succesul showului. A dracului răspundere! 

— Care, care? îl zori Teté Barriga. 

— Să întăresc, în momentul ieşirii pe scenă, sfârcurile coristelor. 

Motiv pentru care, în ascunzătoarea lui de sub scenă, avea la dispoziţie o 
găleată cu gheaţă. Fetele, împodobite cu pompoane din pene, ornamente 
florale, pieptănături exotice, gene lungi, unghii false, costume invizibile şi cozi 
de păuniţe, cu fesele şi sânii în vânt, se plecau în faţa lui Fito Cebolla, care 
freca fiecare sfârc şi corola dimprejur cu un cubuleţ de gheaţă. Atunci ele, dând 
un țipăt, săreau pe scenă, cu sânii ca spadele. 

— Funcţionează, funcţionează? insista Tete Barriga, aruncând o privire 
pieptului său moleşit, în timp ce soţul ei căsca. Dacă îi freci cu gheaţă devin...? 

— Ţepeni, duri, drepţi, semeţi, falnici, ţanţoşi, mândri, zburliţi, înfuriaţi îşi 
dovedea Fito Cebolla îndemânarea în materie de sinonime. Rămân aşa 
cincisprezece minute cronometrate. 

„Chiar funcţionează”, se repetă don Rigoberto. Printre jaluzele se insinua 
o mică rază palidă. Alţi zori de zi departe de Lucrecia. Venise oră să-l trezească 
pe Fonchito ca să meargă la colegiu? Încă nu. Însă nu era ea aici? Ca atunci 


când au verificat pe frumoşii ei sâni reţeta de la Folies Bergère, îi văzuse 


sfârcurile întunecate îndreptându-se în sus pe aureolele aurii şi oferindu-se 
buzelor lui, reci şi duri ca piatra. Acea verificare i-a provocat Lucreciei o răceală 
care, de-altminteri, l-a contagiat. 

— Unde este baia? întrebă Fito Cebolla. Ca să mă spăl pe mâini, nu vă 
gândiţi la proştii. 

Lucrecia îl conduse către hol, păstrând o distanţă prudentă. Se temea să 
nu simtă din nou, în orice clipă, acea ventuză manuală. 

— Oacheşa ta mi-a plăcut, serios, îngăima Fito, printre poticneli. Eu sunt 
democrat, să vină negre, albe sau galbene, dacă sunt obraznice. Mi-o faci 
cadou? Sau, dacă preferi, cesionează-mi-o. Te mituiesc. 

— Aici este baia, îl potoli dona Lucrecia. Să-ţi speli şi limba, Fito. 

— Dorinţele tale sunt ordine, băloşi el şi, înainte ca ea să apuce să se 
îndepărteze, nenorocita de mână se aşeză direct pe pieptul ei. O retrase şi 
intră în baie: Scuze, scuze, am crezut că e uşa. 

Dona Lucrecia se întoarse în cameră. Invitaţii începeau să plece. Tremura 
de furie. De data asta îl va da afară din casă. Schimba ultimele banalităţi şi îşi 
lua rămas-bun de la ei în grădină. „Este culmea, este culmea.” Minutele 
treceau şi Fito Cebolla nu-şi făcea apariţia. 

— Vrei să spui că plecase? 

— Aşa am crezut şi eu. Că, la ieşirea din baie, şi-a luat discret tălpăşiţa, 
pe uşa de serviciu. Dar nu, nu. Blestematul a rămas. 

Plecară invitaţii, chelnerul angajat şi, după ce o ajută pe Justiniana să 
strângă pahare şi farfurii, să închidă ferestre, să stingă luminile din grădină şi 
să pornească alarma, majordomul şi bucătăreasa îi spuseră noapte bună 
Lucreciei şi se retraseră în dormitoarele lor îndepărtate, într-un corp de clădire 
separat, în spatele piscinei. Justiniana, care dormea la etajul de sus, alături de 
biroul lui don Rigoberto, era în bucătărie punând serviciul de masă în maşina 
de spălat vase. 

— Fito Cebolla a rămas înăuntru, ascuns? 

— În mica încăpere a saunei, poate, sau între plantele din grădină. 
Aşteptând ca toţi ceilalţi să plece, ca bucătăreasa şi majordomul să se culce, 
pentru a intra în bucătărie. Ca un hoţ! 

Dona Lucrecia era pe o sofa din antreu, obosită, fără să-i | i trecut încă 
supărarea. Tâlharul de Fito Cebolla nu va mai pune piciorul în casa asta. Se 


întreba dacă să-i povestească lui Rigoberto ceea ce se întâmplase, când se auzi 
un urlet. Venea dinspre bucătărie. Se ridică, alergă. În uşa cămăruţei albe 
pereţii de faianţă scânteiau sub lumina ca de farmacie spectacolul o paraliza. 
Don Rigoberto clipi de câteva ori înainte de a-şi fixa privirea asupra micii raze 
palide de pe jaluzele care vestea ziua. Îi vedea: Justiniana, cu spatele la masa 
de brad spre care fusese târâtă, împingându-se cu mâinile şi picioarele în masa 
de carne puhavă care o strivea, o pupa şi gargarisea nişte zgomote ce erau, ce 
trebuie să fi fost mojicii. În prag, desfigurată, cu ochii ieşiţi din orbite, dona 
Lucrecia. Paralizia ei dură puţin. lat-o aici inima lui don Rigoberto bătea cu 
impetuozitate, plin de admiraţie faţă de frumuseţea delacroixiană a acestei 
furii ce apucă primul lucru care-i veni în mână, făcăleţul, şi se năpustea asupra 
lui Fito Cebolla, insultându-l.  „Violatorule,  blestematule,  scârnăvie, 
depravatule!” îl lovea fără milă, unde cădea făcăleţul, pe spinare, pe gâtul 
durduliu, în capul de călugăr, fese, până îl obligă să dea drumul la pradă pentru 
a se apăra. Don Rigoberto putea auzi loviturile ca de ciocan ce ciomăgeau 
oasele şi muşchii violatorului deranjat care, în cele din urmă, cocoşat de lovituri 
şi de beţia care îi îngreuna mişcările, se întoarse, cu mâinile îndreptate spre 
agresoarea lui, se împletici, alunecă şi se prăbuşi la pământ ca o gelatină. 

— Trage-i, trage-i şi tu, răzbună-te, ţipa dona Lucrecia, abătând 
neobositul făcăleţ asupra matahalei îmbrăcate într-un împuţit costum albastru 
care, încercând să se ridice, ridica braţele pentru a amortiza loviturile. 

— Justiniana i-a crăpat capul cu scăunelul? întrebă don Rigoberto 
bucuros. 

— | l-a făcut bucățele şi aşchiile au zburat până în tavan. L-a ridicat cu 
ambele mâini şi l-a prăvălit cu toată greutatea peste trupul lui. Don Rigoberto 
văzu silueta zveltă, uniforma albastră, şorţul alb, înălțându-se pentru a 
descărca bolidul. Tunătorul „Vaaaiiiiii'” al uluitului Fito Cebolla îi zgâlţăi 
timpanele. (însă nu şi bucătăresei, nici majordomului, nici lui Fonchito?) îşi 
acoperea faţa, pe mâini avea pete de sânge. Îşi pierdu cunoştinţa preţ de 
câteva secunde. L-au făcut probabil să-şi revină în simţiri ţipetele celor două 
femei, care continuau să-l insulte: „Degeneratule, beţivule, violatorule, 
dobitocule”. 

— Ce dulce-i răzbunarea, râse dona Lucrecia. Am deschis uşa falsă şi el a 
fugit, ieşind de-a buşilea. În patru labe, îţi jur. Smiorcăindu-se: „Vai, căpşorul 


meu, vai, mi l-au crăpat”. 

Atunci porni alarma. Ce sperietură. Însă nici măcar atunci nu s-au trezit 
Fonchito, majordomul sau bucătăreasa. Era verosimil? Nu. Însă era foarte 
convenabil, gândi don Rigoberto. 

— Nici nu ştiu când am oprit-o, am intrat, am încuiat uşa şi am pus din 
nou alarma, râdea de nu mai putea dona Lucrecia. Până când, încet-încet, ne- 
am calmat. 

Atunci a putut să-şi dea seama de ceea ce-i făcuse animalul ăla bietei 
Justiniana. Îi distrusese hainele. Fata, încă îngrozită, începu să plângă. 
Sărăcuţa. Dacă dona Lucrecia ar fi urcat mai devreme în dormitor, nu ar fi auzit 
ţipătul ei, de vreme ce nici majordomul şi nici bucătăreasa nu auziseră nimic. 
Canalia ar fi violat-o şi basta. O consolă, o îmbrăţişa: „A trecut, a plecat, nu 
plânge”. Sprijinit de ea, corpul fetei părea mai tânără aşa, atât de aproape 
tremura din cap până-n picioare. Îi simţea bătăile inimii şi îi vedea eforturile de 
a-şi stăpâni suspinele. 

— Mi-a fost atât de milă, şopti dona Lucrecia. După ce că-i distrusese 
uniforma, o mai şi lovise. 

— A primit ce-a meritat, gesticula don Rigoberto. A plecat umilit şi plin de 
sânge. Bine i-aţi făcut! 

„Uite ce ţi-a făcut, nenorocitul.” Dona Lucrecia o îndepărtă pe Justiniana. 
Îi examina uniforma făcută ferfeniţă, îi mângâie chipul, care nu mai păstra nici 
urmă din buna dispoziţie pe care o afişa de obicei; ditamai lacrimile îi curgeau 
pe obraji, un rictus îi crispa buzele. Lumina ochilor i se stinsese. 

— S-a întâmplat ceva? insinuă, cu multă discreţie, don Rigoberto. 

— Cine ştie, răspunse, cu aceeaşi discreţie, dona Lucrecia. În orice caz, 
nu mi-am dat seama. 

Nu-şi dădea seama. Credea că acea agitaţie, nervozitate, exaltare erau 
opera fricii şi fără îndoială că erau; se simţea invadată de un sentiment de 
afecţiune şi compasiune, dornică să facă ceva, orice, pentru a o scoate pe 
Justiniana din starea în care o vedea. O luă de mână, o duse către scări: „Vino 
să te schimbi de haine, ar fi mai bine să chemăm un medic”. La ieşirea din 
bucătărie, stinse lumina de la etajul inferior. Urcară pe întuneric, de mână, 
treaptă cu treaptă, scăriţa ca un tirbuşon către birou şi dormitor. La jumătatea 
scării, doamna Lucrecia îşi trecu celălalt braţ pe după mijlocul feţei. „Ce 


sperietură ai tras!” „Am crezut că mor, doamnă, însă începe deja să-mi treacă.” 
Nu era adevărat; mâna ei o strivea pe cea a stăpânei sale şi dinţii îi clănţăneau, 
de parcă i-ar fi fost frig. Ţinându-se de mâini şi de mijloc ocoliră rafturile cu 
cărţi de artă, iar în dormitor le întâmpinară, răsfirate în fereastră, luminile din 
Miraflores, felinarele din Malecon şi crestele albe ale valurilor ce înaintau către 
faleză. Dona Lucrecia aprinse lampa cu picior ce lumină impozantul şezlong 
grena cu picioare de şoim şi măsuţa cu reviste, porţelanurile chinezeşti, 
perniţele şi pouf-urile împrăştiate pe covor. Rămaseră în penumbră patul lat, 
noptierele, pereţii spuziţi cu gravuri persane, tantrice şi japoneze. Dona 
Lucrecia se îndreptă către dulapul de haine. Puse mâna pe un halat pentru 
Justiniana, care rămăsese în picioare, acoperindu-şi braţele, un pic fâstâcită. 

— Trebuie să arunci hainele astea la gunoi, să le arzi. Da, e mai bine să le 
arzi, aşa cum face Rigoberto cu cărţile şi gravurile care nu-i mai plac. Pune-cţi 
asta, să văd ce pot să-ţi dau. 

În baie, în timp ce înmuia un prosop mic în apă de colonie, se văzu în 
oglindă („Foarte frumoasă”, o gratula don Rigoberto). Şi ea se speriase din cale 
afară. Era palidă şi avea cearcăne; îi cursese machiajul şi, fără ca ea să-şi dea 
seama, i se desfăcuse fermoarul de la rochie. 

— Şi eu sunt rănită în război, Justiniana, îi vorbi prin uşă. Din cauza 
scârbosului de Fito mi s-a rupt rochia. Îmi voi pune un halat. Vino, aici e mai 
multă lumină. 

Când Justiniana intră în baie, doña Lucrecia, care se elibera de rochie pe 
la poale nu purta sutien, doar un chiloţel triunghiular de mătase neagră o văzu 
în oglinda lavaboului şi reflectată în cea de lângă cadă. Înfofolită în halatul alb 
care o acoperea până la coapse, părea mai slabă şi mai oacheşă. Cum nu avea 
cordon, îşi ţinea halatul cu mâinile. Doña Lucrecia luă din cui halatul de baie 
chinezesc - „cel din mătase roşie, cu doi dragorii aurii înlănţuiţi prin cozi la 
spate”, reclamă don Rigoberto -, şi-l puse şi o strigă: 

— Apropie-te niţeluş. Ai vreo rană? 

— Nu, cred că nu, două lucruşoare fără importanţă Justiniana scoase un 
picior prin faldurile halatului. Vânătăile astea, din cauză că m-a izbit de masă. 

Doña Lucrecia se aplecă, îşi sprijini o mână pe muşchiul neted şi frecă 
delicat pielea învineţită cu prosopelul îmbibat în apă de colonie. 


— Nu-i mare lucru, va trece cât ai zice peşte. Şi cealaltă? 


Pe umăr şi o bucată din antebraţ. Desfăcând halatul, Justiniana îi arătă 
vânătaia care începea să se umfle. Doña Lucrecia văzu că nici faţa nu purta 
sutien. Pieptul fetei era foarte aproape de ochii doñei Lucrecia. Vedea vârful 
sfârcului. Avea un piept tânăr şi micuţ, bine conturat, cu o uşoară granulaţie pe 
corolă. 

— Asta-i cea mai urâtă, şopti. Aici, te doare? 

— Un picuşor, spuse Justiniana, fără să-şi retragă braţul pe care dona 
Lucrecia îl freca grijulie, mai atentă acum la propria tulburare decât la 
hematomul angajatei. 

— Adică vrei să spui insistă, imploră don Rigoberto, că acolo chiar s-a 
întâmplat ceva. 

— Acolo dă, recunoscu soţia lui de data asta. Nu ştiu ce, dar ceva. Eram 
atât de apropiate, în halat. Nu avusesem niciodată astfel de intimităţi cu ea. 
Sau, poate, din cauza a ceea ce se întâmplase în bucătărie. Cine ştie din ce 
cauză. Brusc, eu nu mai eram eu. Şi ardeam din cap până-n picioare. 

— Şi ea? 

— Nu ştiu, cine ştie, cred că nu, se complică dona Lucrecia. Totul se 
schimbase, asta aşa este. Îţi dai seama, Rigoberto? După o asemenea 
sperietură. Şi iată ce mi se întâmpla. 

— Aşa-i viaţa, murmură don Rigoberto, cu voce tare, auzindu-şi cuvintele 
răsunând în singurătatea dormitorului deja luminat de zi. Aceasta este lumea 
vastă, imprevizibilă, minunată şi teribilă a dorinţei. Fetiţa mea, cât de aproape 
te am, acum când eşti atât de departe. 

— Ştii ceva? îi spune Justinianei dona Lucrecia. Trebuie să bem ceva ca 
să scăpăm de emoţiile acestei nopţi. 

— Ca să nu avem coşmaruri cu acel mână lungă, râse angajată, urmând- 
o în dormitor. | se animase privirea. Adevărul este că doar dacă mă îmbăt voi 
reuşi să nu-l visez în noaptea asta. 

— Atunci hai să ne îmbătăm. Dona Lucrecia se îndrepta către micul bar al 
biroului. Vrei un whisky? Îţi place whisky-ul? 

— Ce-o fi, ce beţi dumneavoastră. Lăsaţi, lăsaţi, le aduc eu. 

— Rămâi acolo, i-o tăie dona Lucrecia, din birou. În noaptea asta eu 
servesc. 


Râse şi fata o imită, distrată. În birou, simțind că nu-şi putea controla 


mâinile şi nedorind să gândească, dona Lucrecia umplu două pahare mari cu 
mult whisky, un strop de apă minerală şi două cuburi de gheaţă. Se întoarse, 
alunecând ca o felină printre pernele împrăştiate pe jos. Justiniana se lăsase pe 
spate în şezlong, fără să ridice picioarele. Dădu să se ridice. 

— Rămâi acolo, o opri din nou. Dă-te mai aşa că încăpem. Fata ezită, 
dintr-odată nelămurită; însă îşi reveni imediat. 

Descălţându-se, ridică picioarele şi se mută către fereastră pentru a-i 
face loc. Dona Lucrecia se aşeză alături de ea. Aranjă pernele sub cap. 
Încăpeau, însă trupurile li se atingeau. Umeri, braţe, picioare şi şolduri se 
presimţeau şi, uneori, se atingeau. 

— Pentru ce bem? întrebă dona Lucrecia. Pentru cotonogeala 
administrată acelui animal? 

— Pentru bătaia cu scaunul pe care i-am dat-o, îşi recapătă dispoziţia 
Justiniana. Cu furia pe care o aveam, aş fi putut să-l omor, vă zic. Credeţi că i- 
am spart capul? 

Mai trase o duşcă şi o pufni râsul. Şi dona Lucrecia începu să râdă, cu un 
râs pe jumătate isteric. „| l-ai spart, iar eu, cu făcăleţul, i-am rupt alte chestii.” 
Petrecură aşa o bună bucată de timp, ca două prietene care împărtăşesc o 
confidenţă veselă şi oarecum necuviincioasă, scuturate de hohotele de râs. „Te 
asigur că Fito Cebolla are mai multe vânătăi decât tine, Justiniana.”, „Şi ce 
scuze o găsi acum pentru nevasta lui pentru acele buşituri şi răni?” „Că l-au 
atacat hoţii şi l-au cotonogit pe cinste”. Între două reprize de râs, terminară 
paharele cu whisky. Se calmară. Încet-încet, îşi reveniră în fire. 

— Mă duc să mai aduc un rând, spuse dona Lucrecia. 

— Mă duc eu, lăsaţi-mă pe mine, vă jur că ştiu să le pregătesc. 

— Bine, du-te, eu pun muzică. 

Însă, în loc să se ridice din şezlong pentru ca fata să poată trece, doamna 
Lucrecia o prinse de mijloc cu ambele mâini şi o ajută să se strecoare pe lângă 
ea, fără s-o reţină, dar întârziind-o, într-o mişcare ce, preţ de o clipă, înlănţui 
cele două trupuri cel al stăpânei dedesubt, cel al angajatei deasupra, în 
semipenumbră, pe când simţea chipul Justinianei deasupra sa răsuflarea ei îi 
înfierbânta chipul şi îi intră în gură dona Lucrecia văzu ivindu-se în tăciunii 
ochilor ei o strălucire alarmată. 


— Şi de data ăsta ce-ai remarcat? o somă don Rigoberto agitat, simţind-o 


pe dona Lucrecia mişcându-se în braţele sale cu lenea animală în care se 
scufunda trupul ei când făceau dragoste. 

— Nu s-a scandalizat; doar s-a speriat niţel, poate. Deşi nu pentru mult 
timp, spuse, oarecum sufocată. Pentru că mi-am permis intimităţi, obligând-o 
să treacă pe deasupra mea prinsă de mijloc. Poate şi-a dat seama. Nu ştiu, nu 
ştiam nimic, nu-mi păsa de nimic. Eu zburam. Însă de un lucru mi-am dat 
seama: nu s-a supărat. Luă totul cu graţie, cu acea maliţie pe care o pune în 
toate. Fito avea dreptate, este atractivă. Şi, mai mult, pe jumătate dezbrăcată. 
Corpul ei de culoarea cafelei cu lapte, contrastând cu albeaţa mătăsii... 

— Mi-aş fi dat un an din viaţă ca să vă pot vedea în acel moment. Şi 
Rigoberto găsi referinţa pe care o căuta de ceva timp: Lene şi desfrâu sau 
visul, de Gustave Courbet. 

— Nu ne vezi? se amuză doña Lucrecia. 

Cât se poate de clar, în ciuda faptului că, spre deosebire de dormitorul 
său diurn, acela era nocturn, şi acea parte a camerei era în penumbră, departe 
de atingerea lămpii de podea. Atmosfera devenise densă. Acel parfum 
pătrunzător, care ameţea, îl intoxică pe don Rigoberto. Nările lui îl aspirau, îl 
expirau, îl reabsorbeau. În fundal, se auzea zgomotul mării şi, în birou, 
Justiniana pregătind paharele. Pe jumătate ascunsă de plantă cu frunze în 
formă de lance, doña Lucrecia se întinse şi, ca şi cum ar fi vrut să se scuture de 
lene, porni pick-upul; o muzică de harpe din Paraguay şi un cor guarani pluti în 
cameră, în timp ce doña Lucrecia se întorcea în şezlong şi, cu pleoape căzute, o 
aştepta pe Justiniana cu o intensitate pe care don Rigoberto o adulmecă şi o 
auzi. Halatul chinezesc lăsa să i se vadă coapsa albă şi braţele goale. Avea 
părul înfoiat şi ochii îi iscodeau din spatele genelor mătăsoase. „Un ocelot care- 
şi observă prada”, gândi don Rigoberto. Când Justiniana apăru. Cu cele două 
pahare în mână, veni zâmbitoare, mişcându-se cu dezinvoltură, obişnuită deja 
cu această complicitate, de a nu păstra distanţa corespunzătoare faţă de 
stăpâna ei. 

— Îţi place muzica asta din Paraguay? Nu ştiu cum se numeşte, murmură 
doña Lucrecia. 

— Mult, este frumoasă, dar nu se dansează, nu? comentă Justiniana, 
aşezându-se pe marginea şezlongului şi întinzându-i vasul. E bine aşa sau mai 


e nevoie de apă? 


Nu îndrăznea să treacă pe deasupra ei, şi doña Lucrecia se strânse în 
colţul pe care-l ocupase înainte faţa. O îndemnă cu un gest să se aşeze în locul 
ei. Justiniana o făcu şi, întinzându-se alături de ea, halatul îi alunecă în aşa fel 
încât piciorul drept îi rămase descoperit, la câţiva milimetri de piciorul gol al 
stăpânei. 

— Noroc, Justiniana, spuse aceasta, ciocnindu-i paharul. 

— Noroc, doamnă. 

Băură. Abia ce-şi îndepărtară paharele şi dona Lucrecia glumi: 

— Ce-ar fi dat Fito Cebolla să ne aibă pe amândouă aşa cum suntem 
acum. 

Râse şi, la rândul ei, râse şi Justiniana. Râsul celor două spori, scăzu. Fata 
îndrăzni să facă şi ea o glumă: 

— Măcar dacă ar fi fost tânăr şi arătos. Însă, la aşa o broască râioasă şi 
pe deasupra beată, cine să se lase. 

— Cel puţin are gusturi bune. Mâna liberă a donei Lucrecia se plimba prin 
părul Justinianei. Adevărul este că eşti foarte frumoasă. Nu mă miră că-i 
provoci pe bărbaţi să facă nebunii. Doar pe Fito? Vei fi provocat ceva ravagii. 

Continuând să-i netezească părul, întinse piciorul până îl atinse pe cel al 
Justinianei. Aceasta nu şi-l îndepărtă pe-al ei. Rămase nemişcată, cu o jumătate 
de surâs fixat pe chip. După câteva secunde, doamna Lucrecia, cu o tresărire 
de inimă, observă că piciorul Justinianei se întindea încetişor până când îl 
atinse pe al ei. Nişte degete timide se mişcau deasupra degetelor ei, într-o 
frecare imperceptibilă. 

— Te iubesc mult, Justita, spuse, adresându-i-se pentru prima oară aşa 
cum o făcea Fonchito. Mi-am dat seama în noaptea asta. Când am văzut ce-ţi 
făcea porcul ăla. Am simţit o furie! Ca şi cum ai fi fost sora mea. 

— Şi eu pe dumneavoastră, doamnă, şopti Justiniana, lăsându-se puţin 
pe-o parte, astfel că, acum, în afară de picioare şi pulpe, îşi atingeau şi 
şoldurile, braţele şi umerii, îmi este foarte greu să vă spun, dar nici nu ştiţi cât 
vă invidiez. Pentru că sunteţi aşa cum sunteţi, pentru că sunteţi atât de 
elegantă. Cea mai bună pe care am cunoscut-o. 

— Îmi dai voie să te sărut? Doamna Lucrecia înclină capul până-l atinse 
pe al Justinianei. Părul lor se amestecă. Vedea ochii ei profunzi, foarte deschişi, 
observând-o fără să clipească, deşi cu o oarecare nelinişte. Te pot săruta? 


Putem? Ca prietene? 

Se simţi incomodă, regretă în secundele două, trei, zece? cât întârzie 
răspunsul Justinianei. Şi îi reveni inima la loc. 

Inima îi bătea atât de repede că abia putea să respire când, în cele din 
urmă, mutriţa pe care o avea dedesubt consimţi şi i-o luă înainte, oferindu-i 
buzele. În timp ce se sărutau, cu însufleţire, încurcându-şi limbile, separându-le 
şi adunându-le, trupurile lor unite, don Rigoberto plutea. Era mândru de soţia 
lui? Desigur. Mai îndrăgostit ca oricând de ea? Normal. Le văzu şi le auzi din 
nou. 

— Trebuie să vă spun un lucru, doamnă o auzi pe Justiniana şoptindu-i la 
ureche Lucreciei. De multă vreme, am un vis. Se repetă, îl am chiar şi atunci 
când sunt trează. Se făcea că, într-o noapte, era frig. Domnul era plecat în 
călătorie. Dumneavoastră vă era frică de hoţi şi mi-aţi cerut să vă însoțesc. Eu 
voiam să dorm în acest fotoliu şi dumneavoastră „nu, nu, vino aici, vino”. Şi mă 
făceaţi să mă culc alături de dumneavoastră. Visând acest lucru, visându-l să 
vă spun? mă umezeam. Ce ruşine! 

— Să împlinim acest vis. Doamna Lucrecia se îndreptă, trăgând-o pe 
Justiniana spre ea. Să dormim împreună, însă în pat, este mai moale decât 
şezlongul. Vino, Justita. 

Înainte de a intra sub cearceafuri, îşi scoaseră halatele, care rămaseră la 
piciorul patului dublu, acoperit cu o cuvertură. Harpele începură un vals din 
alte timpuri, cu nişte viori ale căror măsuri sintonizau cu mângâierile lor. Ce 
conta că stinseseră lumina pe când se jucau şi se iubeau, ascunse sub 
cearceafuri, iar cuvertura muncită se încreţea, făcea cute şi pendula? Don 
Rigoberto nu pierdea niciun detaliu din atacurile şi năpustirile lor; se încurca şi 
se descurca odată cu ele, era aproape de mâna ce atingea un sân, în fiecare 
deget care freca o fesă, pe buzele care, după mai multe atacuri, îndrăzneau în 
cele din urmă să se scufunde în acea umbră îngropată, căutând craterul 
plăcerii, scorbura călduţă, gură ce pulsa, micul muşchi care vibra. Vedea tot, 
simţea tot, auzea tot. Nările lui se îmbătau de parfumul acelor piei şi buzele 
sale sorbeau zemurile ce ţâşneau din superba pereche. 

— Ea nu mai făcuse asta niciodată? 

— Şi nici eu, îi confirmă dona Lucrecia. Niciuna dintre noi, niciodată. 


Două novice. Am învăţat acolo, pe loc. Mi-a plăcut, ne-a plăcut. Nu ţi-am dus 


deloc dorul în acea noapte, iubitule. Nu te deranjează că ţi-o spun? 

— Îmi place că mi-o spui, o îmbrăţişa soţul ei. Şi ea nu s-a simţit prost 
după aceea? 

Deloc. Dăduse dovadă de o naturaleţe şi o discreţie care au impresionat- 
o pe dona Lucrecia. Cu excepţia dimineţii următoare, când au sosit buchetele 
de flori (pe cel al stăpânei scria: „De sub bandaje, Fito Cebolla mulţumeşte din 
toată inima pentru lecţia meritată pe care a primit-o din partea iubitei şi 
admiratei prietene Lucrecia”, iar pe cel al angajatei: „Fito Cebolla salută şi cere 
umile scuze Bombonicii”), când şi le-au arătat una alteia, subiectul nu a mai 
fost abordat. Pentru cei care le observau din afară, relaţia nu s-a schimbat, nici 
conduita, nici tratamentul. Este adevărat că, din când în când, dona Lucrecia 
avea mici atenţii faţă de Tustiniana, dăruindu-i pantofi noi, o rochie sau luând-o 
cu ea atunci când ieşea, însă astfel de lucruri, deşi îi făceau geloşi pe 
majordom şi pe bucătăreasă, nu surprindeau pe nimeni, pentru că toţi cei din 
casă, de la şofer şi până la Fonchito şi don Rigoberto, remarcaseră cu mult timp 


în urmă că Tustiniana îşi cucerise stăpâna cu şmecheriile şi linguşelile ei. 


IUBIRE FAŢĂ DE URECHILE ZBURĂTOARE 


Ochi pentru a vedea, nas pentru a adulmeca, degete pentru a atinge şi 
urechi precum cornurile abundentei pentru a fi frecate cu buricele degetelor, la 
fel ca burtica lui Buddha sau cocoaşa cocoşatului care aduc noroc şi, după 
aceea, linse şi sărutate. 

Îmi placi tu, Rigoberto, şi tu şi tu, însă, mai presus de toate celelalte 
lucruri ale tale, îmi plac urechile tale zburătoare. 

Aş vrea să mă aşez în genunchi şi să pândesc aceste crăpăturele pe care 
tu le cureţi în fiecare dimineaţă (cine ştie, ştie) cu un beţişor de bumbac, 
smulgându-le firicelele cu o pensetă firicel văi cu firicel vai lângă oglindă văi în 
zilele când le vine rândul să fie purificate. Oare ce-oi vedea eu în aceste 
găurele adânci? Un abis. Şi, astfel, ţi-aş descoperi secretele. Care, de exemplu? 
Anume că, fără s-o ştii, deja mă iubeşti, Rigoberto. Oare aş mai vedea şi 
altceva? Doi elefănţei cu trompiţele ridicate. Dumbo, Dumbito, cât de mult te 
iubesc. 


Gusturile şi culorile nu se discută de către autori. Tu, pentru mine, deşi 


sunt unii care spun că din cauza nasului şi a urechilor ai putea câştiga 
concursul Omul Elefant din Peru, eşti fiinţa cea mai atractivă, cel mai grozav tip 
care s-a văzut. Să vedem, Rigoberto, ghiceşte, dacă m-ar pune să aleg între 
tine şi Robert Redford, cine ar fi alesul inimii mele? Da, urechiuşa mea, da, 
năsosule mic, da, Pinocchio: tu, tu. 

Oare ce-aş mai vedea, dacă m-aş apuca să spionez în adâncul abisurilor 
tale auditive? Un câmp de trifoi, toţi cu patru foi. Şi buchete de trandafiri în ale 
căror petale este sculptată, în puful alb, o mutriţă îndrăgostită. A cui? A mea. 

Cine sunt, Rigoberto? Cine este alpinista care te iubeşte şi te 
idolatrizează şi care într-o zi nu foarte îndepărtată îţi va escalada urechile aşa 
cum alţii escaladează Himalaya sau Huascaran? 


Ata, ata, ata, Cea nebună după urechile tale 


IV. Fonchito înlăcrimat 


Fonchito fusese posomorât şi cam palid încă de când apăruse la casa din 
San Isidro, iar dona Lucrecia era sigură că cearcănele lui şi privirea sperioasă 
aveau legătură cu Egon Schiele, subiect de neevitat al fiecărei seri. Abia 
deschise gura atunci când au băut ceaiul şi, pentru prima dată în acele 
săptămâni, a uitat să elogieze turtiţele prăjite ale Justinianei. Note proaste la 
şcoală? A descoperit Rigoberto că lipsea de la Academie pentru a veni s-o 
viziteze? Închis într-un mutism încărcat de tristeţe, îşi muşca nodurile 
degetelor. Îngăimase la un moment dat despre ceva teribil legat de Adolf şi 
Maria, părinţi sau rude ale veneratului său pictor. 

— Când pe cineva îl chinuie ceva pe dinăuntru, e mai bine să 
împărtăşească acest lucru, se oferi dona Lucrecia. Nu ai încredere în mine? 
Spune-mi ce ţi se întâmplă, poate reuşesc să te ajut. 

Copilul o privi în ochi, tulburat. Clipea şi părea pe punctul de a izbucni în 
plâns. Tâmplele îi zvâcneau şi dona Lucrecia îi distinse vinişoarele albastre de 
pe gât. 

— Se întâmplă că m-am tot gândit, zise el, în cele din urmă. Întoarse 
privirea şi tăcu, spăşit din cauza a ceea ce urma să spună. 

— La ce, Fonchito? Haide, spune-mi. De ce te interesează atât de mult 
această pereche? Cine sunt Adolf şi Maria? 


— Părinţii lui Egon Schiele, spuse copilul, ca şi cum ar fi vorbit de un 
coleg de clasă. Însă nu domnul Adolf mă interesează, ci tata. 

— Rigoberto? 

— Nu vreau să sfârşească la fel ca el mutriţa i se întunecă şi mai mult, 
făcând un gest straniu cu mâna, de parcă ar fi gonit o fantasmă. Mi-e teamă şi 
nu ştiu ce să fac. Nu aş vrea să te îngrijorez. Încă-l mai iubeşti pe tata, nu-i aşa, 
mamă vitregă? 

— Bineînţeles că da, consimţi ea, deconcertată. Sunt în ceaţă, Fonchito. 
Ce legătură are Rigoberto cu tatăl unui pictor care a murit la celălalt capăt al 
lumii, acum o jumătate de secol? 

La început i se păruse distractiv, foarte caracteristic lui, acest joc 
neobişnuit, lăsându-se orbit de picturile şi viaţa lui Egon Schiele, studiindu-le, 
învăţându-le, identificându-se cu el până la a crede sau a spune că într-adevăr 
crede că era Egon Schiele reîncarnat şi că va muri şi el, după o carieră 
fulminantă, într-un mod tragic, la douăzeci şi opt de ani. Însă acest joc începea 
să se tulbure. 

— Destinul tatălui său se repetă şi în destinul tatălui meu, bolborosi 
Fonchito, înghițind salivă. Nu vreau să devină nebun şi sifilitic ca domnul Adolf, 
mamă vitregă. 

— Dar, ce prostie, încercă să-l calmeze ea. Ascultă, viaţa nu se 
moşteneşte şi nici nu se repetă. De unde ţi s-a năzărit aşa o gogomănie. 

Incapabil să se stăpânească, figura copilului se descompuse într-o 
expresie ce anunţa smiorcăiala şi izbucni în plâns, cu suspine care-i zguduiau 
silueta sfrijită. Doamna Lucrecia sări de pe fotoliu, se duse să se aşeze alături 
de el pe covorul din salon, îl îmbrăţişa, îl sărută pe păr şi pe frunte, îi şterse 
lacrimile cu batista, îl făcu să-şi sufle nasul. Fonchito se lipi de ea. Suspine 
adânci îi ridicau pieptul şi dona Lucrecia îi simţea inima sărind. 

— Calmează-te, a trecut, nu plânge, aiureala asta nu are nici cap nici 
coadă îi netezea şi îi săruta părul. Rigoberto este bărbatul cel mai sănătos şi cu 
mintea cea mai întreagă din câţi s-au văzut. 

Tatăl lui Egon Schiele era sifilitic şi murise nebun? Îmboldită de 
curiozitate din cauza aluziilor continue ale lui Fonchito, dona Lucrecia se 
dusese să caute ceva despre Schiele în librăria La Casa Verde, la doi paşi de 


casa ei, însă nu găsise nicio monografie, doar o istorie a expresionismului care 


abia de-i dedica un fragment dintr-un capitol. Nu-şi amintea niciun capitol care 
să facă referire în vreun fel la familia sa. Copilul încuviinţă, gura strânsă şi ochii 
semiînchişi. Din când în când îl trecea un fior. Însă se calmă şi, fără să se 
îndepărteze de ea, aplecat şi, s-ar spune, fericit să fie protejat de braţele donei 
Lucrecia, începu să vorbească. Ea nu ştia povestea domnului Adolf Schiele? Nu, 
n-o ştia; nu putuse găsi o biografie a acestui pictor. În schimb, Fonchito citise 
mai multe în biblioteca tatălui său şi consultase enciclopedia. O poveste 
teribilă, mamă vitregă. Se spunea că fără să se ştie ce li s-a întâmplat domnului 
Adolf Schiele şi doamnei Maria Soukup, Egon nu putea fi înţeles. Pentru că 
această poveste ascundea secretul picturii lui. 

— Bine, bine, încercă dona Lucrecia să depersonalizeze chestiunea. ŞI 
care este, prin urmare, secretul picturii sale? 

— Sifilisul tatălui său, răspunse copilul, fără să ezite. Nebunia bietului 
domn Adolf Schiele. 

Muşcându-şi buzele, dona Lucrecia se abţinu să râdă, pentru a nu-l răni 
pe copil. | se păru că-l aude pe doctorul Rubio, un psihiatru cunoscut de don 
Rigoberto, foarte popular printre prietenele sale de când, urmând exemplul lui 
Wilhelm Reich, se dezbrăca în sesiuni pentru a interpreta mai bine visele 
pacientelor, şi care obişnuia să facă lucruri de genul ăsta pe la cocktailuri, cu 
aceeaşi convingere. 

— Însă, Fonchito, spuse, suflându-i pe fruntea strălucind de sudoare. Ştii 
cumva ce-i acela sifilis? 

— O boală venerică, ce vine de la Venus, o zeiţă care nu ştiu cine a fost, 
mărturisi copilul, dezarmant de sincer. Nu am găsit-o în dicţionar. Însă ştiu 
unde l-au infectat pe domnul Adolf. Să-ţi povestesc cum s-a întâmplat? 

— Cu condiţia să te linişteşti. Şi să nu te mai chinui cu fantezii fără 
noimă. Nici tu nu eşti Egon Schiele, nici Rigoberto nu are nimic de-a face cu 
acest domn, bleguţule. 

Copilul nu-i promise nimic, însă nici nu-i răspunse. Păstră o clipă tăcerea, 
în braţele protectoare, cu capul pe umărul mamei sale vitrege. Când începu să 
povestească, făcu acest lucru cu luxul de date şi detalii ale unui martor care 
povestea. Sau protagonist, pentru că investea sentimentele cuiva care trăise 
acel lucru în carne proprie. Ca şi cum, în loc să se fi născut în Limă la sfârşitul 


secolului douăzeci, ar fi fost Egon Schiele, un mucos din ultima generaţie de 


supuşi austro-ungari, cea care va vedea dispărând în catastrofa Primului Război 
Mondial aşa-numita Belle Epoque şi imperiul, acea societate sclipitoare, 
cosmopolită, literară, muzicală şi plastică pe care Rigoberto o iubea atât de 
mult şi asupra căreia îi dăduse donei Lucrecia lecţii atât de răbdătoare în primii 
ani de căsătorie. (Acum Fonchito continua să i le dea.) Generaţia lui Mahler, 
Schoenberg, Freud, Klimt, Schiele. În ineditul povestirii, perorând anacronisme 
şi copilării, se profila o istorie. Un sat numit Tulln, pe malul Dunării, în apropiere 
de Viena (la 25 kilometri, spunea el) şi, în acei ani de sfârşit de secol, nunta 
între funcţionarul de la căile ferate imperiale Adolf Eugen Schiele, protestant, 
de origine germană, 26 de ani abia împliniţi, şi adolescenţa catolică de origine 
cehă, de 17 ani, Maria Soukup. O căsătorie înveninată, împotriva curentului, din 
cauza opoziţiei exprimate de familia miresei. („A ta s-a opus căsătoriei tale cu 
tatăl meu?” „Dimpotrivă, au fost încântați de Rigoberto.”) Aceea era o epocă 
puritană şi plină de prejudecăţi, nu, mamă vitregă? Da, cu siguranţă, de ce? 
Pentru că Maria Soukup nu ştia nimic despre viaţă; nu o învăţaseră nici cum se 
fac copiii, sărăcuţa de ea credea că îi aduc berzele de la Paris. (Era mama 
vitregă tot atât de neştiutoare atunci când s-a căsătorit? Nu, dona Lucrecia ştia 
deja tot ceea ce era de ştiut.) Atât de neştiutoare era Maria că nici măcar nu-şi 
dădu seama că rămăsese însărcinată şi crezu că pentru indispoziţia sa erau de 
vină merele, care-i plăceau la nebunie. Însă asta ar însemna să grăbim 
lucrurile. Trebuia mers înapoi la călătoria de nuntă. Acolo a început totul. 

— Ce s-a întâmplat în acea lună de miere? 

— Nimic spuse copilul, îndreptându-se pentru a-şi sufla nasul. Avea ochii 
umflaţi, însă îi dispăruse paloarea şi se dedica trup şi suflet povestirii. Mariei îi 
fu teamă. În primele trei zile nu i-a permis domnului Alberto s-o atingă. 
Căsătoria nu s-a consumat. De ce râzi, mamă vitregă? 

— Pentru că te aud vorbind ca un unchiaş, când tu eşti încă o bucăţică de 
bărbat. Nu te supăra, mă interesează mult. În fine, în primele trei zile de la 
căsătorie, Adolf şi Mărie n-au făcut nimic. 

— Nu-i de râs, se mâhni Fonchito. Mai degrabă e de plâns. Luna de miere 
au petrecut-o în Trieste. Pentru a evoca voiajul părinţilor lor, Egon Schiele şi 
Gerti, surioara lui preferată, au făcut o călătorie identică, în 1906. 

În Trieste, în timpul lunii de miere nereuşite, a început tragedia. Pentru 


că, dat fiind că soţia nu-l lăsa s-o atingă plângea, dădea din picioare, îl zgâria, 


făcea ditamai scandalul de fiecare dată când el se apropia ca să-i dea un sărut 
-, domnul Adolf ieşea pe străzi. Încotro? Să se consoleze cu femei stricate. Şi, 
într-unul din aceste locuri, Venus l-a infectat cu sifilis. De atunci, boala a 
început să-l omoare puţin câte puţin. L-a făcut să-şi piardă minţile şi a 
nenorocit întreaga familie. Începând de atunci, un blestem căzu asupra familiei 
Schiele. Adolf, fără să o ştie, îşi infectă soţia, când putu să consume căsătoria, 
în a patra zi. Din această cauză, Mărie avorta primele trei sarcini; şi, din 
această pricină, a murit Elvira, fetiţa care a trăit doar zece anişori. Şi, tot din 
acest motiv, Egon a fost atât de pipernicit şi predispus la boli. Atât de tare că, 
în copilărie, credeau că va muri pentru că toată ziua mergeau cu el la doctor. 
Dona Lucrecia ajunse să-l vadă: un băiat solitar, jucându-se cu trenuleţul, 
desenând, desenând tot timpul, în caietele de liceu, pe marginile Bibliei, chiar 
şi pe hârtiile pe care le salva din gunoi. 

— Vezi, nu semeni deloc cu el. Tu ai fost copilul cel mai sănătos din lume, 
după cum spune Rigoberto. Şi îţi plăcea să te joci cu avioanele, nu cu trenurile. 

Fonchito se abţinea să glumească. 

— Mă laşi să termin povestea sau te plictiseşte? 

Nu o plictisea, o distra; însă nu atât întâmplarea şi personajele austro- 
ungare de sfârşit de secol, cât mai degrabă pasiunea cu care le evoca Fonchito: 
vibrând, mişcând ochi şi mâini, cu inflexiuni melodramatice. Ceea ce este 
îngrozitor la boala asta este că venea încetişor şi pe furiş; şi că-şi dezonora 
victimele. Acesta a fost motivul pentru care domnul Adolf nu a recunoscut 
niciodată că suferea de această boală. Când rudele îl sfătuiau să meargă la 
doctor, protestă: „Sunt cât se poate de sănătos”. Cum să fie. Rațiunea 
începuse să-l părăsească. Egon îl iubea, se înțelegeau foarte bine, suferea când 
starea tatălui se înrăutăţea. Domnul Adolf începea să joace cărţi ca şi cum ar fi 
avut prieteni în vizită, dar era singurel. Le împărțea, vorbea cu ei, le oferea 
ţigări, şi la măsuţa din casa din Tulln nu se afla nimeni. Mărie, Melanie şi Gerti 
voiau să-l aducă la realitate, „Dar, tată, nu este nimeni cu care să vorbeşti, cu 
care să joci, nu-ţi dai seama?”. Egon se repezea să le contrazică: „Nu-i 
adevărat tată, nu le băga în seamă, sunt aici Şeful Poliţiei, directorul de la 
poştă, profesorul de şcoală. Prietenii tăi sunt cu tine, tată. Şi eu îi văd, ca şi 
tine”. Nu voia să accepte că tatăl lui avea viziuni. Imediat, domnul Adolf îşi 
punea uniforma de gală, şapea cu cozoroc strălucitor, ghete ca oglinzile, şi lua 


poziţie de drepţi pe trotuar. „Ce faci aici, tată?” „îi voi primi pe împărat şi 
împărăteasă, fiule.” Era deja nebun. Nu a mai putut continua să lucreze la Căile 
Ferate, a trebuit să se pensioneze. De ruşine, familia Schiele s-a mutat din 
Tulln într-un loc în care nu-i cunoştea nimeni: Klosterneuburg. În germană 
înseamnă: „Orăşelul nou al mănăstirii”. Starea domnului se înrăutăţi, uită să 
vorbească. Îşi petrecea zilele în camera lui, fără să deschidă gura. Vezi? Vezi? 
Subit, pe Fonchito puse stăpânire o agitaţie neliniştitoare: 

— La fel ca tata, deci, izbucni, cu o notă falsă. Şi el face la fel, se întoarce 
de la birou şi se închide, ca să nu stea de vorbă cu nimeni. Nici cu mine. Chiar 
şi sâmbetele şi duminicile face la fel; în biroul său întreaga zi. Când încerc să 
intru în vorbă cu el, „Da”, „Nu”, „Bine”. Nu iese din astea. 

O avea sifilis? O lua-o razna? | s-o fi întâmplat din acelaşi motiv ca şi 
domnului Adolf. Pentru că a rămas singur, când doamna Lucrecia l-a părăsit. S- 
o fi dus la vreun loc rău famat şi Venus l-a infectat. Nu voia ca tatăl lui să 
moară, mamă vitregă! 

Începu să plângă din nou, de data asta fără tevatură, pe dinăuntru, 
acoperindu-şi faţa, şi donei Lucrecia îi trebui mult timp ca să-l calmeze. ÎI 
consolă, ce aiureli atât de absurde, îl dezmierdă, Rigoberto nu era bolnav de 
nimic, îl legănă, era mai cu scaun la cap decât ea şi Fonchito, simțind cum 
lacrimile de pe acest căpşor rubicond îi udau rochia în dreptul pieptului. După 
multe mângâieri, reuşi să-l liniştească. Lui Rigoberto îi plăcea să se închidă cu 
gravurile lui, cu cărţile lui, cu tablourile lui, să citească, să asculte muzică, să-şi 
scrie citatele şi cugetările. Oare nu-l ştia? Oare nu fusese mereu aşa? 

— Nu, nu mereu, negă copilul, cu fermitate. Înainte îmi povestea vieţile 
pictorilor, îmi explica tablourile, mă învăţa lucruri. Şi-mi citea din caietele lui. 
Cu tine râdea, ieşea, era normal. De când ai plecat, s-a schimbat. A devenit 
trist. Acum nici măcar nu-l mai interesează ce note iau; îmi semnează carnetul 
fără să se uite în el. Singurul lucru de care-i pasă este biroul. Să se închidă 
acolo, ore în şir. Va deveni nebun, ca domnul Adolf. Sau poate că e deja. 

Copilul îşi pusese braţele pe după gâtul ei şi îşi sprijinea capul pe umărul 
mamei vitrege. În Olivar se auzeau ţipete şi ţopăieli de copii, ca în fiecare seară 
când, la ieşirea de la liceu, şcolarii din zonă se îndreptau către parc din colţuri 
nenumărate ca să fumeze o ţigară ascunzându-se de părinţi, să bată mingea şi 


să se îndrăgostească de fetele din cartier. De ce Fonchito nu făcea niciodată 


astfel de lucruri? 

— Încă îl mai iubeşti pe tata, mamă vitregă? Întrebarea veni încărcată de 
teamă, ca şi cum de răspuns ar fi depins viaţa sau moartea. 

— Ţi-am spus deja, Fonchito. N-am încetat niciodată să-l iubesc. Ce-ţi 
veni? 

— El este aşa pentru că-i este dor de tine. Pentru că te iubeşte, mamă 
vitregă, şi nu se poate obişnui cu gândul că acum nu mai trăieşti cu noi. 

— Lucrurile s-au petrecut aşa cum s-au petrecut. Doña Lucrecia lupta 
împotriva unei senzaţii crescânde de indispoziţie. 

— N-ai de gând să te măriţi din nou, nu, mamă vitregă? insinuă cu 
timiditate copilul. 

— Este ultimul lucru pe care l-aş face în viaţă, să mă mărit din nou. În 
vecii vecilor. În plus, Rigoberto şi cu mine nici măcar nu suntem divorţaţi, doar 
separati. 

— Atunci vă puteţi împăca, exclamă Fonchito, cu uşurare: Cine se ceartă 
se poate împăca. Eu mă cert şi mă împac în fiecare zi cu băieţi de la şcoală. Te 
vei întoarce acasă şi la fel Justita. Totul va fi la fel ca înainte. 

„Şi-l vom vindeca pe tati de nebunie”, gândi doña Lucrecia. Era enervată. 
Fanteziile lui Fonchito încetaseră s-o mai amuze. Furie surdă, amărăciune, 
ranchiună o invadau, pe măsură ce memoria ei scutura praful de pe amintirile 
neplăcute, îl luă pe copil de umeri şi îl îndepărtă puţin de ea. Îl privi, faţă în 
faţă, indignată că aceşti ochişori albaştri, umflaţi şi înroşiţi, făceau faţă cu atâta 
neprihănire privirii ei încărcate de reproşuri. Era posibil să fie atât de cinic? Nu 
ajunsese încă la adolescenţă. Cum putea să vorbească de ruptură dintre ea şi 
Rigoberto ca de ceva îndepărtat, ca şi cum nu el ar fi fost cauza a tot ce se 
întâmplase? Oare nu făcuse el în aşa fel ca Rigoberto să descopere toată 
tărăşenia? Micul chip plin de lacrimi, trăsăturile trase din condei, buzele rozulii, 
genele curbate, bărbia mică şi fermă, o înfruntau cu inocenţă virginală. 

— Tu ştii mai bine decât oricine ce s-a întâmplat, spuse doamna Lucrecia, 
printre dinţi, încercând să nu permită ca indignarea să se reverse într-o 
explozie. Ştii foarte bine de ce ne-am despărţit. Nu face pe copilaşul cuminte 
cu mine, îndurerat de această despărţire. Ai fost la fel de vinovat ca şi mine, 
poate chiar mai vinovat decât mine. 


— Tocmai de asta, mamă vitregă, îi tăie vorba Fonchito. Eu v-am făcut să 


vă certaţi şi de asta mie îmi revine sarcina de a vă face să vă împăcaţi. Însă 
trebuie să mă ajuţi. O vei face, nu-i aşa? Spune că da, mamă vitregă. 

Doña Lucrecia nu ştia ce să răspundă; voia să-l pocnească şi să-l sărute. | 
se aprinseseră obrajii. Culmea, obraznicul de Fonchito, într-o nouă schimbare 
bruscă de dispoziţie, părea acum mulţumit. Pe neaşteptate, lansă un hohot de 
râs. 

— Te-ai înroşit, spuse, aruncându-şi din nou braţele pe după gâtul ei. 
Atunci răspunsul este da. Te iubesc mult, mamă vitregă! 

— Mai întâi planşete şi acum râsete, spuse Justiniana, apărând pe hol. Se 
poate afla ce se întâmplă aici? 

— Avem o veste mare, îi dădu bineţe copilul. Să-i spunem, mamă 
vitregă? 

— Nu lui Rigoberto, ţie îţi lipseşte o doagă, spuse doña Lucrecia, 
disimulându-şi senzaţia de sufocare. 

— Poate că Venus m-a îmbolnăvit de sifilis, glumi Fonchito, uitându-se 
cruciş şi, cu acelaşi ton, către fată: Tata şi mama mea vitregă se vor împăca, 


Justita! Ce părere ai de aşa o veste? 


DIATRIBĂ ÎMPOTRIVA SPORTIVULUI 


Înţeleg că dumneavoastră faceţi surf vară pe valurile zbuciumate ale 
Pacificului, iarna alunecaţi cu schiurile pe părtiile chiliene din Portillo şi pe cele 
argentiniene din Bariloche (de vreme ce Anzii peruani nu permit astfel de 
minunăţii), transpiraţi în fiecare dimineaţă în sala de gimnastică făcând aerobic 
sau alergând pe pistele de atletism, sau prin parcuri şi străzi, încins cu un 
trening termic care vă strânge curul şi burta la fel cum corsetele de altădată ne 
asfixiau bunicile, şi nu pierdeţi niciun meci al echipei naţionale, nici clasicul 
dintre Alianza Limă şi Universitario de Deportes, nici campionatul de box 
pentru titlul snd-american, latino-american, american, european sau mondial, 
ocazii în care, înşurubat în faţa ecranului televizorului şi agrementând 
spectacolul cu pahare de bere, Cuba Libre sau whisky cu gheaţă, vă spargeţi 
bojocii, vă congestionaţi, urlaţi, gesticulaţi sau vă simţiţi deprimat ca urmare a 
victoriilor sau înfrângerilor idolilor dumneavoastră, aşa cum este de aşteptat 


din partea unui suporter antonomasic. Motive mai mult decât suficiente, 


domnule, pentru că mie să-mi fie confirmate cele mai rele suspiciuni cu privire 
la lumea în care trăim şi să vă consider un descreierat, un neghiob şi un 
anormal. (Folosesc prima şi cea de-a doua expresie că metaforă; pe cea din 
mijloc, în sens literal.) 

Da, într-adevăr, în intelectul dumneavoastră atrofiat s-a făcut lumină: 
consider practicarea sporturilor în general şi cultul practicării sporturilor în 
special drept forme extreme de imbecilitate care apropie fiinţa umană de 
berbec, gâşte şi furnică, trei ipostaze extreme ale gregarismului animal. 
Înfrânaţi-vă impulsurile războinice de a mă face bucăţi şi ascultați, vom vorbi 
de îndată despre greci şi ipocritul mens sana în corpore sano. Înainte, trebuie 
să vă spun că singurele sporturi pe care nu le condamn la stâlpul infamiei sunt 
cele de masă (cu excepţia ping-pongului) şi de pat (se include, desigur, 
masturbarea). Pe celelalte, cultura contemporană le-a transformat în obstacole 
pentru dezvoltarea spiritului, sensibilităţii şi imaginaţiei (şi, prin urmare, a 
plăcerii). Însă, mai presus de toate, a conştiinţei şi a libertăţii individuale. Nimic 
altceva nu a contribuit atât de mult în această epocă, nici măcar ideologiile şi 
religiile, la promovarea omului-masă vrednic de dispreţ, a robotului cu reflexe 
condiţionate, la resurecţia culturii primatei cu tatuaj şi a şorţurilor ascunse în 
spatele fațadei de modernitate, precum divinizarea exerciţiilor şi jocurilor fizice 
operată de societatea zilelor noastre. 

Acum, putem să vorbim şi despre greci, ca să nu mă mai sâcâiţi cu 
Platon şi Aristotel. Însă, vă previn, spectacolul atenienilor efebi ungându-se cu 
alifii în Gymnasium înainte de a-şi măsura îndemânarea fizică sau de a lansa 
discul şi sulița sub albastrul pur al cerului de la Marea Egee nu va veni în 
ajutorul dumneavoastră, ci vă va scufunda şi mai mult în ignominie, prostovan 
cu muşchi întăriţi pe seama bogăției dumneavoastră de testosteron şi a 
prăbuşirii coeficientului de inteligenţă. Doar loviturile în mingea de fotbal sau 
loviturile de pumni de la box sau roţile autiste ale ciclismului şi prematura 
demenţă senilă (să nu mai vorbim de uzură sexuală, incontinenţă şi 
impotenţă?) pe care tind să le provoace, nu explică pretenţia de a stabili o linie 
de continuitate între fedrii în tunici ai lui Platon, frecându-se cu răşini după 
demonstrațiile lor fizice senzuale şi filosofice, şi hoardele bete care rag în 
tribunele stadioanelor moderne (înainte de a le incendia) la partidele 
contemporane de fotbal, unde douăzeci şi două de paiaţe dezindividualizate de 


uniformele în culori ţipătoare, agitându-se în dreptunghiul gazonului în urma 
unei mângâi, servesc drept pretext exhibiţionismelor iraţionalităţii colective. 

Pe vremea lui Platon, sportul era un mijloc, nu un scop, cum a ajuns să 
fie în aceste timpuri municipalizate ale vieţii. Servea pentru a îmbogăţi 
plăcerea oamenilor (a bărbaţilor, de vreme ce femeile nu le practicau), 
stimulând-o şi prelungind-o odată cu reprezentarea unui corp frumos, încordat, 
fără grăsimi, proporţionat şi armonios, incitând-o cu calistenia pre-erotică a 
unor mişcări, posturi, frecări, exhibiţii corporale, exerciţii, dansuri, atingeri, 
care trezeau dorinţele până la împingerea participanţilor şi spectatorilor către 
acuplare. Faptul că acestea erau eminamente homosexuale nu schimbă în 
niciun fel argumentaţia mea, şi nici faptul că, în sfera sexului, subsemnatul 
este plictisitor de ortodox şi a iubit doar femei de-altminteri, doar o singură 
femeie -, absolut deloc atras de pederastia activă sau pasivă, înţelegeţi-mă, nu 
am nimic de obiectat faţă de ceea ce fac indivizii gaxj. Mă bucur că se simt 
bine şi îi sprijin în campaniile împotriva legilor care-i discriminează. Nu pot să 
mă alătur lor mai departe de atât dintr-un motiv practic. Nimic legat de 
quevedescul „ochi al curului” nu mă distrează. Firea, sau Dumnezeu, dacă 
există şi îşi pierde timpul cu lucruri de acest gen, a făcut din această găurică 
secretă orificiul cel mai sensibil dintre toate cele care mă străpung. Supozitorul 
îl răneşte şi vârful aparatului de făcut clismă îl umple de sânge (mi l-au 
introdus o dată, în timpul unei constipaţii îndărătnice, şi a fost îngrozitor), astfel 
că gândul că există bipezi pe care-i desfată să găzduiască acolo un cilindru viril 
îmi provoacă o admiraţie încărcată de spaimă. Sunt sigur că, în cazul meu, în 
afară de urlete, aş experimenta un adevărat cataclism psihosomatic odată cu 
introducerea în delicatul canal de evacuare, a unui mădular viu, fie el şi de 
pigmeu. Singurul pumn pe care l-am dat în viaţa mea l-a încasat un medic care, 
fără să mă prevină şi sub pretextul de a verifica dacă am apendicită, a încercat 
asupra persoanei mele o tortură camuflată sub denumirea ştiinţifică de „tuşeu 
rectal”. În pofida acestui lucru, în teorie sunt de acord ca fiinţele umane să facă 
amor prin faţă sau prin spate, singuri sau în cuplu sau în cârdăşii colective 
promiscue (aaaah), ca bărbaţii să copuleze cu bărbaţii şi femeile cu femeile şi 
ambii cu rațe, câini, pepeni verzi, banane sau bostani şi cu toate scârboşeniile 
imaginabile dacă o fac de comun acord şi în căutarea plăcerii, nu a 


reproducerii, accident al sexului în faţa căruia trebuie să ne resemnăm ca 


înaintea unui rău mai mic, dar în niciun caz să-l sanctificăm ca justificare a 
sărbătorii carnale (această prostie a Bisericii mă exasperează la fel de mult ca 
un meci de baschet). Reluând firul pierdut, imaginea bătrâneilor eleni, filosofi 
înţelepţi, legislatori auguşti, generali încercaţi sau Mări Preoţi care merg la 
sălile de sport pentru a-şi dezmorţi libidoul privindu-i pe tinerii discoboli, 
luptători, maratonişti sau suliţaşi, mă emoţionează. Acest tip de sport, 
mijlocitor al dorinţei, îl absolv şi nu aş ezita să-l practic, dacă sănătatea mea, 
vârsta, simţul ridicolului şi orarul mi-ar permite-o. 

Există un alt caz, şi mai îndepărtat de mediul nostru cultural (nu ştiu de 
ce vă includ şi pe dumneavoastră în această frăţie, de vreme ce v-aţi exclus din 
ea cu forţa şuturilor şi a loviturilor de cap fotbalistice, a asudărilor cicliste sau a 
contraloviturilor de karateca) în care sportul are o oarecare scuză. Când, 
practicându-l, fiinţa umană îşi transcende condiţia de animal, atinge sacrul şi 
se ridică într-un plan de spiritualitate intensă. Dacă vă încăpăţânaţi să folosim 
riscantul cuvânt „mistic”, fie. Evident, aceste cazuri, deja foarte rare, a căror 
reminiscență exotică este sacrificatul luptător de sumo japonez, hrănit de mic 
cu o supă vegetariană îngrozitoare care-l face să devină elefantin şi-l 
condamnă să moară cu inima făcută praf de oboseală înainte de a împlini 
patruzeci de ani şi să-şi trăiască viaţa încercând să nu fie scos de un alt munte 
de carne în afara micului cerc magic la care este consemnată viaţa sa, sunt de 
neasimilat cu ale acestor idoli de duzină pe care societatea postindustrială îi 
numeşte „martiri ai sportului”. Unde este eroismul în a te face terci la volanul 
unui bolid cu motoare care fac treaba în locul omului sau în a involua de lao 
fiinţă gânditoare la un debil mintal cu creier şi testicule pipernicite din cauza 
practicii de a împiedica sau de a băga goluri fără repaus, pentru ca nişte gloate 
nesănătoase să se desexualizeze cu ejaculări de egolatrie colectivistă la fiecare 
gol marcat? Pe omul actual, exerciţiile şi calităţile fizice numite sporturi nu-l 
apropie de sacru şi religios, îl îndepărtează de spirit şi-l abrutizează, potolindu-i 
instinctele cele mai josnice: vocaţia tribală, machismul, dorinţa de dominare, 
disoluția eului individual în amorful gregar. 

Nu cunosc minciună mai abjectă decât expresia care le este inoculată 
copiilor: „Minte sănătoasă în corp sănătos”. Cine a spus că o minte sănătoasă 
este un ideal de dorit? „Sănătoasă” vrea să spună, în acest caz, toantă, 


convenţională, fără imaginaţie şi fără  maliţie, mediocră din cauza 


stereotipurilor moralei împământenite şi a religiei oficiale. Aceasta să fie o 
minte „sănătoasă”? Minte conformistă, de bigot, de notar, de asigurător, de 
ministrant, de fecioară şi de boyscout. Asta nu-i sănătate, e tară. O viaţă 
mentală bogată şi proprie presupune curiozitate, maliţie, fantezie şi dorinţe 
nesatisfăcute, adică o minte „murdară”, gânduri ascunse, înflorire a imaginilor 
interzise, pofte ce duc la explorarea necunoscutului şi la reînnoirea lucrurilor 
deja cunoscute, nesocotiri sistematice ale ideilor moştenite, ale cunoştinţelor 
uzate şi ale valorilor în vogă. 

În plus, nu este deloc adevărat faptul că practicarea sporturilor în epoca 
noastră creează minţi sănătoase în sensul banal al termenului. Se întâmplă 
exact contrariul, şi cunoşti acest lucru mai bine ca oricine, tu, care, pentru a 
câştiga cursa de o sută de metri plat de duminică, ai pune arsenic şi cianură în 
supă concurentului tău şi ai înghiţi toate stupefiantele vegetale, chimice sau 
magice care să-ţi garanteze victoria, ai corupe arbitrii sau i-ai şantaja, ai urzi 
conjuraţii medicale sau legale care să-ţi descalifice adversarii, tu care trăieşti 
nevrozat de fixaţia victoriei, a recordului, a medaliei, a podiumului, ceva care a 
făcut din tine, sportiv profesionist, un animal mediatic, un antisocial, un nervos, 
un isteric, un psihopat, la polul opus al acestei fiinţe sociabile, generoase, 
altruiste, „sănătoase”, la care vrea să facă aluzie imbecilul care încă mai 
îndrăzneşte să folosească expresia „spirit sportiv” în sensul atletului nobil plin 
de virtuţi civice, când de fapt în spatele ei se ascunde un potenţial asasin 
dispus să extermine arbitri, să-i strivească pe toţi suporterii celeilalte echipe, 
să devasteze stadioanele şi oraşele care-i adăpostesc şi să provoace sfârşitul 
apocaliptic, nici măcar din elevatul scop artistic ce a precedat incendierea 
Romei de către poetul Nero, ci doar pentru că al său Club să-şi mai treacă în 
cont o cupă de argint fals sau ca să-şi vadă cei unsprezece idoli urcați pe 
podium, strălucitor de ridicoli în chiloţii şi tricourile în dungi, cu mâinile pe piept 


şi ochii îndreptaţi în sus, cântând un imn naţional! 
FRAŢII CORSICANI 
În după-amiaza plicticoasă a acelei duminici de iarnă, în biroul său de 


dinaintea cerului înnorat şi a mării viclene, don Rigoberto îşi răsfoia cu înfocare 


caietele în căutarea unor idei care să-i stârnească imaginaţia. Prima peste care 


dădu, a poetului Philip Larkin, Sex îs too good to share with anyone else!0, îi 
aduse în minte multe versiuni plastice ale tânărului Narcis desfătându-se cu 
propria imagine reflectată în apa fântânii şi ale hermaţroditului culcat de la 
Luvru. Însă, inexplicabil, îl deprimă. Cu alte ocazii fusese de acord cu această 
filosofie care punea doar pe umerii săi răspunderea propriei plăceri. Era oare 
adevărată? Fusese vreodată? În realitate, chiar şi în momentele sale cele mai 
pure, singurătatea lui fusese o dedublare, o întâlnire la care Lucrecia nu a lipsit 
niciodată. O fragilă deşteptare a spiritului făcu speranţa să renască: nici de 
data asta nu va lipsi. Teza lui Larkin i se potrivea ca o mânuşă sfântului (altă 
pagină a caietului) de care vorbea Lytton Strachey în Eminent Victorians, 
Sfântul Cuberto, care era atât de neîncrezător faţă de femei încât, după ce 
stătea de vorbă cu ele, inclusiv cu viitoarea sfântă Ebba, petrecea „orele ce 
urmau în întuneric, în rugăciune, scufundat în apă până la gât”. Câte răceli şi 
pneumonii pentru o credinţă ce condamna credinciosul la plăcerea solitară a lui 
Larkin. 

Sări ca ars o pagină în care Azorin amintea că „vorba capriciu vine de la 
capră”. Se opri, fascinat, la descrierea făcută de diplomatul Alfonso de la Serna 
Simfoniei nr. 45 a lui Haydn Des Adieux „în care fiecare muzician, când îşi 
termină partitura, stinge lumânarea ce-i luminează pupitrul şi pleacă, până 
când rămâne o singură vioară, cântându-şi melodia solitară de final”. Nu era o 
coincidenţă? Nu se potrivea oare într-un fel misterios, de parcă s-ar fi supus 
unui ordin secret, monologul viorii lui Haydn cu egoistul agreabil, Philip Larkin, 
care credea că sexul este prea important pentru a-l împărţi? 

Totuşi, el, deşi pusese sexul pe jilţul cel mai înalt, întotdeauna îl 
împărtăşise, chiar şi în perioada celei mai acide singurătăţii: aceasta. Memoria i- 
| aduse ca probă, pe neaşteptate, pe actorul Douglas Fairbanks, în dublu rol 
într-un film ce-i tulburase copilăria: Fraţii corsicani. Desigur, nu împărtăşise 
niciodată sexul cu cineva în felul esenţial în care o făcuse cu Lucrecia. ÎI 
împărtăşise, în aceeaşi măsură, de copil, adolescent şi adult cu propriul frate 
corsican (Narcis?), cu care se înţelesese mereu bine, în pofida faptului că erau 
atât de diferiţi ca spirit. Deşi aceste jocuri şi glume picante încurcate şi gustate 
de fraţi nu corespundeau spiritului ironic în care poetul bibliotecar folosea 
verbul a împărtăşi. Răsfoind, răsfoind, dădu peste Neguţătorul din Veneţia: 


10 (engl.): „sexul este prea bun pentru a-l împărţi cu altcineva"; joc de cuvinte bazat pe 
dublul sens al verbului share („a împărţi", „a împărtăşi") [n. tr.]. 


The man that hath no music în himself 


Nor îs not moved with concord ofsweet sounds, 


Îs fit for treasons, stratagems, and spoils 


(Actul V, Scena 1) 

„Omul ce nu poartă muzică în sine / Nu e mişcat de împletirea sunetelor 
dulci, / E predispus la intrigă, înşelăciune şi trădare”, traduse el liber. 

Narcis nu purta cu el niciun fel de muzică, trupul şi sufletul îi erau 
subjugate de farmecele Melpomenei, incapabil să distingă între Des Adieux de 
Haydn şi Mambo numero 5 de Perez Prado. Avea dreptate Shakespeare când 
decreta că această surzenie faţă de cea mai abstractă dintre arte făcea din el 
un biped potenţial clevetitor, viclean şi înşelător? Ei bine, poate că este 
adevărat. Simpaticul Narcis nu fusese un model de virtuţi civice, private sau 
teologice, şi va ajunge la vârsta senectuţii fudulindu-se, precum episcopul 
Haroldo (de unde era citatul? Referinţa fusese devorată de sibilinica umiditate 
din Limă sau de strădania unei molii), pe patul morţii, că a practicat toate 
păcatele capitale cu o asiduitate egală ritmicităţii pulsului său şi a bătăilor de 
clopot de la episcopie. Dacă n-ar fi fost vorba despre această examinare 
morală, nu ar fi îndrăznit niciodată să-i propună în acea noapte fratelui corsican 
don Rigoberto simţi că în forul său ascuns se trezea acea muzică 
shakespeariană pe care el credea că o poartă în interior temerarul schimb. În 
faţa ochilor săi se conturară, aşezate una lângă cealaltă, în acea săliţă 
monument al kitschului şi provocare blasfematoare la adresa societăţilor care 
militează pentru drepturile animalelor, înţesată de tigri, bizoni, urşi, rinoceri şi 
cerbi împăiaţi în casa din La Planicie, Lucrecia şi Lise, soţia bălaie a lui Narcis, 
noaptea aventurii. Bardul avea dreptate: surzenia faţă de muzică era 
simptomul (sau poate cauza?) micimii sufletului. Nu, nu putea să generalizeze; 
păi ar fi trebuit să ajungă la concluzia că Jorge Luis Borges şi Andre Breton, din 
cauza lipsei lor de sensibilitate faţă de muzică, fuseseră luda şi Cain, când era 
ştiut că ambii fuseseră, pentru nişte scriitori, persoane extraordinare. 

Fratele său, Narcis, nu era un drac; aventurier, nimic mai mult. Dotat cu 
o abilitate diavolească de a face din vocaţia sa transhumantă şi curiozitatea 


pentru interzis, secret şi exotic o adevărată afacere. Însă, cum era mitoman, nu 


era uşor de aflat cât anume este adevărat şi cât fantezie în incursiunile cu care 
încerca să-şi menţină vrăjit auditoriul, la oră (nefastă) a cinei de gală, la o 
petrecere de nuntă sau la un cocktail, scene ale marilor sale performanţe de 
povestitor. De exemplu, don Rigoberto nu crezuse niciodată pe deplin că ar fi 
strâns o mare parte din avere făcând contrabandă în ţările prospere din Asia cu 
coarne de rinocer, testicule de tigru şi penisuri de morse şi foci (primele două 
provenind din Africa, iar ultimele două din Alaska, Groenlanda şi Canada). 
Aceste articole se plăteau la preţul aurului în Thailanda, Hong Kong, Taiwan, 
Coreea, Singapore, Japonia, Malayezia şi chiar în China comunistă, deoarece 
cunoscătorii le considerau afrodiziace puternice şi remedii infailibile împotriva 
impotentei. Tocmai de aceea, în acea noapte, în timp ce fraţii corsicani şi cele 
două cumnate, Lise şi Lucrecia, luau aperitivul, înaintea cinei, în acel restaurant 
din Costa Verde, Narcis îi distrase povestindu-le o istorie absurdă cu afrodiziace 
în care el fusese erou şi victimă, în Arabia Saudită, unde, jura el folosindu-se de 
detalii geografice şi nume arabe de nereţinut pline de haşuri că fusese pe 
punctul de a fi decapitat în piaţa publică din Riad atunci când s-a descoperit că 
trafica într-o servietă tablete de Captagon (fenicilină hidroclorhidrică) pentru a 
menţine potenţa sexuală a depravatului şeic Abdelaziz Abu Amid pe care cele 
patru soţii legitime şi optzeci şi două de concubine din haremul său îl obosiseră 
într-o oarecare măsură. Individul îi plătea în aur transportul de amfetamine. 

— Şi? întrebă Lise, scurtând povestea soţului ei tocmai în clipa în care el 
compărea în faţa unui tribunal de ulema ce purtau turbane. Are acel efect de 
care se spune asupra tuturor oamenilor? 

Fără să piardă timpul, fratele său cel chipeş fără urmă de invidie, don 
Rigoberto îşi aminti cum, după ce în copilărie şi adolescenţă fuseseră de 
nediferenţiat, la vârsta adultă ajunseseră să se deosebească şi, acum, urechile 
lui Narcis păreau normale comparate cu aripioarele spectaculoase care-l 
împodobeau pe el, iar nasul lui drept şi discret chiar că se deosebea de 
tirbuşonul sau trompă de furnicar cu care el adulmeca viaţa se lansă într-o 
peroraţie erudită despre yohimbină (numită yobimbină în Peru dintr-o leneşă 
tendinţă fonetică a nativilor, cărora un h aspirat le provoca mai multe 
complicaţii bucale decât un b). Discursul lui Narcis se întinse pe toată durata 


aperitivului fişco sauers!! pentru domni şi vin alb rece pentru doamne -, orez 

cu fructe de mare şi plăcintă cu piept de pasăre ca fel principal -, şi avu, cel 
puţin pentru el, efectul unei tulburări presexuale aţâţătoare. În acel moment, 
dintr-un capriciu al sorții, caietul îi furniza indicaţia shakespeariană potrivit 
căreia turcoazul îşi schimbă culoarea pentru a-i alerta pe cei care o poartă cu 
privire la un pericol iminent (încă o dată, Neguţătorul din Veneţia). Vorbea 
serios, ştia sau inventa această ştiinţă cu intenţia de a crea ambientul 
psihologic şi amoralitatea propice propunerii de mai târziu? Nu-l întrebase şi 
nici n-o va face, în fond, ajunşi în acel punct, ce mai conta? 

Don Rigoberto începu să râdă şi cenuşiul acelei după-amieze se risipi. 
Monsieur Teste al lui Valery se fudulea în josul acelei pagini: „Prostia nu-i 
punctul meu forte” (La betise n'est pas monfort). Fericitul de el! Don Rigoberto, 
în compania de asigurări, petrecuse deja un sfert de secol înconjurat, afundat, 
asfixiat de prostie, încât devenise specialist. Era Narcis un biet imbecil? Încă 
unul din acea protoplasmă a Limei autodeclarată lume decentă? Da. Ceea ce 
nu-l împiedica să fie amuzant atunci când îşi propunea acest lucru, în acea 
noapte, de exemplu. lată-l pe marele nesuferit, cu chipul bine bărbierit şi tenul 
bronzat în clipele de răgaz, explicând alcaloidul unui arbust, numit şi yohimbă, 
din spiţă ilustră în tradiţia plantelor şi a medicinei naturiste. Sporea 
vasodilatarea şi stimula ganglionii care controlează țesutul erectil şi inhiba 
serotonină, al cărei exces blochează apetitul sexual. Vocea caldă de seducător 
cu state vechi, gesturile i se potriveau cu jacheta albastră, cămaşa gri şi eşarfa 
de mătase neagră cu buline albe înfăşurată în jurul gâtului. Expunerea sa, 
intercalată cu surâsuri, se menținea la limita isteaţă între informaţie şi 
insinuare, anecdotă şi fantezie, înţelepciune şi bârfă, amuzament şi excitație. 
Don Rigoberto îşi dădu imediat seama că ochii de un verde marin ai lui Lise şi 
cei de topaz întunecat ai Lucreciei străluceau. Reuşise oare pedantul său frate 
corsican să le tulbure pe doamne? judecând după râsetele, glumele, întrebările 
lor, după încrucişarea şi desfacerea picioarelor şi după bucuria cu care goleau 
paharele de vin chilian din viile Concha y Toro, da, reuşise. Oare de ce ele nu 
simțeau aceeaşi slăbiciune sufletească la fel ca el? Avea Narcis, în acest ceas 
al nopţii, planul deja ticluit? Desigur, decretă don Rigoberto. 

Din acest motiv, cu abilitate, nu le dădea timp şi nici nu permitea ca acea 
conversaţie să se îndepărteze de cursul machiavelic stabilit de el. De la 
yobimbină trecu la fugii japonez, fluid testicular al unui peştişor care, dincolo 


de faptul că este un extrem de puternic tonic seminal, poate produce o moarte 
atroce, prin otrăvire astfel pier în fiecare an sute de japonezi desfrânaţi şi făcu 
referire la sudoarea rece care-l străbătu atunci când, în acea noapte de 
turnesol din Kyoto, mancă din mâinile unei gheişe cu kimono vaporos, fără să 
ştie dacă la finalul acelor bucățele fade îl aşteptau horcăielile şi rigor mortis-ul 
sau sute de explozii de plăcere (a fost a doua variantă, minus un zero). Lise, 
blondă sculpturală, fostă stewardesă la Lufthansa, walkirie deprinsă cu 
obiceiurile locului, îşi omagia soţul fără gelozii retrospective. Ea a fost cea care 
a propus (era şi ea băgată în încurcătura asta?), imediat după desertul făinos, 
să încheiem seara cu un pahar în casa lor din La Planicie. Don Rigoberto spuse 
„bună idee”, fără să cumpănească propunerea, contagiat de entuziasmul vizual 
cu care o întâmpinase Lucrecia. 

Jumătate de oră după aceea, erau instalaţi în fotoliile comode din 
înfiorătorul salon kitsch al lui Narcis şi Lise ţopârlănie peruană şi ordine prusacă 
-, înconjurați de jivine disecate care-i priveau, imperturbabile, cu ochi îngheţaţi 
de sticlă, bând whisky, scăldaţi într-o lumină indirectă, ascultând Nat King Cole 
şi Frank Sinatra, şi contemplând prin glasvandul dinspre grădină dalele piscinei 
iluminate. Narcis continua să facă dovada culturii lui afrodiziace cu uşurinţa cu 
care Gran Richardi don Rigoberto suspină arnintindu-şi circul copilăriei sale 
scotea eşarfe din joben. Punând cap la cap omniscienţa cu exotismul, dădu 
asigurări că în sudul ltaliei fiecare bărbat consuma o tonă de busuioc de-a 
lungul vieţii deoarece tradiţia insistă că de acea iarbă aromatică depinde, în 
afara savoarei tăiţeilor, mărimea penisului, şi că, în India, se vindea în pieţe un 
unguent el îl făcea cadou prietenilor care împlineau cincizeci de ani pe bază de 
usturoi şi urdori de maimuţă care, frecat la locul potrivit, provoca erecţii în 
serie, ca strănuturile unui alergic. Copleşindu-i, cântări virtuțile stridiilor, ţelinei, 
ginsengului corean, sarsaparilei, lemnului dulce, polenului, trufelor şi caviarului, 
făcându-l pe don Rigoberto să suspecteze, după ce-i ascultase peste trei ore, 
că, probabil, toate produsele animale şi vegetale din lume erau făcute pentru a 
facilita această amestecare a trupurilor numită amor fizic, copulare, păcat, 
căreia oamenii (el nu se excludea) îi acordau atâta importanţă. 

În acel moment, Narcis îl îndepărtă de doamne, luându-l de braţ, sub 
pretextul că-i arată ultima achiziţie din colecţia lui de bastoane (ce altceva ar fi 
putut colecţiona, în afară de jivine împăiate, această bestie priapică, acest 


falus ambulant, dacă nu bastoane?). Pişco sauer, vinul şi coniacul îşi făcuseră 
efectul. În loc să meargă, don Rigoberto naviga până la biroul lui Narcis, pe ale 
cărui rafturi, evident, făceau de pază, netăiate, volumele legate în piele ale 
Enciclopediei Britanice, Tradiţii peruane de Ricardo Palma şi Istoria Civilizației 
de soţii Durant, plus un roman de buzunar al lui Stephen King. Fără nicio 
introducere, coborând vocea, îl întrebă la ureche dacă-şi amintea de acele 
năzbâtii îndepărtate cu fetele, la parterul cinematografului Leuro. Care? Însă 
înainte ca fratele lui să-i răspundă, îi pică fisa. Swing! Avocatul companiei le-ar 
fi numit: substituire de identitate. Profitând că semănau şi sporind această 
asemănare cu pieptănături şi costume identice, se dădeau drept celălalt. 
Astfel, sărutau şi mângâiau „îi dădeau plasă”, aşa se numea asta în cartier 
iubitei celuilalt, cât timp dura filmul. 

— Ce vremuri, frate, surâse don Rigoberto, lăsându-se pradă nostalgiei. 

— Tu credeai că nu-şi dădeau seama şi că ne confundau, îşi aminti 
Narcis. Niciodată n-am reuşit să te conving că se prefăceau pentru că le plăcea 
joculeţul. 

— Nu, nu-şi dădeau seama, afirmă Rigoberto. Nu ar fi acceptat-o 
niciodată. Morala acelor timpuri nu o permitea. Lucerito şi Chinchilla? Atât de 
cumintele, atât de ataşate de misă şi de momentul împărtăşaniei. Niciodată! 
Ne-ar fi pârât taţilor lor. 

— Ai un concept prea angelic despre femei, îl certă Narcis. 

— Asta crezi tu. Treaba este că eu sunt discret, nu ca tine. Însă fiecare 
minut ce nu-l dedic obligaţiilor care-mi dau să mănânc, îl investesc în plăcere. 

(Caietul îi oferi în acel moment un citat potrivit, al lui Borges: „Datoria 
tuturor lucrurilor este de a fi o fericire; dacă nu sunt o fericire, sunt inutile şi 
păguboase”. Lui don Rigoberto îi trecu prin cap o adnotare misogină: „Şi dacă 
în loc de lucruri punem femei, ce se întâmplă?”) 

— N-ai decât o viaţă, frate. Nu vei mai avea o a doua şansă. 

— După acele matinâes, fugeam la Jirón Huatica!?, în cămăruţele 
franţuzoaicelor, visă don Rigoberto. Vremuri fără SIDA, ale inofensivilor păduchi 
laţi şi ale unei simpatice blenoragii. 

— Nu s-au dus. Sunt aici, afirmă Narcis. Nu am murit şi nici nu vom muri. 
Este o decizie irevocabilă. 

Ochii lui scoteau flăcări şi avea vocea păstoasă. Don Rigoberto înţelese 
că nimic din ceea ce auzea nu era o improvizație; că, în spatele acestor evocări 
viclene, exista o conspirație. 

— Vrei să-mi spui ce pui la cale? întrebă, curios. 

— O ştii prea bine, frăţioare corsican îşi apropie lupul feroce botul de 
urechea înaripată a lui don Rigoberto. Şi, fără altă formalitate, îşi formulă 
propunerea: Swing. Încă o dată. Chiar azi, chiar acum, chiar aici. Nu-ţi place 
lise? Mie îmi place foarte mult Lucre. La fel ca şi cu Lucerito şi Chinchilla. Poate 
exista oare gelozie între noi doi? Hai să întinerim, frate! 

În singurătatea sa duminicală, pulsul lui don Rigoberto se acceleră. Din 
cauza surprizei, a emoţiei, a curiozităţii, a excitării? Şi, ca în acea noapte, simţi 
nevoia să-l omoare pe Narcis. 

— Acum suntem bătrâni şi suntem foarte diferiţi pentru că soțiile noastre 
să ne confunde, articula, beat de confuzie. 

— Nu trebuie neapărat să ne confunde, răspunse Narcis, foarte sigur pe 
el. Sunt femei moderne, nu au nevoie de alibiuri. Mă ocup eu de tot, 
neruşinatule. 

„în vecii vecilor n-am să mă joc de-a suceala la vârsta mea”, gândi don 
Rigoberto, fără să deschidă gura. Beţia mijită cu un moment în urmă se risipise. 
la te uită! Narcis chiar era genul pus pe treabă. Îl înşfăcase de braţ şi îl îndrepta 
în grabă spre salonul cu bestii împăiate, unde, într-o bârfeală extrem de 
cordială, Lise şi Lucrecia făceau harcea-parcea o prietenă comună pe care un 
lifting recent o lăsase cu ochii holbaţi pentru eternitate (sau măcar până în 
mormânt sau până la incinerare). Şi anunţă că sosise momentul să deschidă un 
Dom Perignon rezervă specială pe care o păstra pentru ocazii extraordinare. 

La scurt timp după aceea auzeau bubuiturile spumoase şi cei patru 
ridicau paharul cu această galbenă ambrozie. Bulele care coborau prin esofag 
făcură să apară în sufletul lui don Rigoberto o asociere cu subiectul pe care 
fratele său corsican îl monopolizase toată seară: condimentase Narcis vesela 
şampanie pe care o beau cu unul dintre acele nenumărate afrodiziace cu care 
spunea că face contrabandă şi în care se declara expert? Pentru că râsetele şi 
capriciile Lucreciei şi ale lisei sporeau, invitând la îndrăzneli şi, el însuşi, în 
urmă cu cinci minute se simţea paralizat, confuz, speriat şi supărat din cauza 


propunerii totuşi, nu îndrăznise s-o respingă acum o privea cu mai puţină 


indignare, ca pe una dintre acele tentaţii irezistibile care, în tinereţea lui 
catolică, îl incitau să comită mici păcate pe care le descria imediat cuprins de 
pocăință în penumbra confesionalului, între nori de fum cel care fuma era oare 
fratele său corsican?V ăzu, încrucişate, între caninii fioroşi ai unui leu 
amazonian şi evidenţiindu-se pe covorul tigrat din sala zoologico-funerară, 
picioarele lungi, albe şi epilate ale cumnatei sale. Excitaţia se manifestă printr- 
o gâdilătură discretă în viscere. Îi vedea şi genunchii, rotunzi şi satinaţi, ceva 
ce galanteria franceză numeşte polies, anunțând nişte profunzimi dense, fără 
îndoială umede, sub acea fustă plisată de culoare maro. Dorinţa îl traversă de 
sus în jos. Uimit de sine, gândi: „în fond şi la urma urmei, de ce nu?”. Narcis o 
luase pe Lucrecia la dans şi, înlănţuiţi, începeau să se balanseze, încet, lângă 
peretele împodobit cu coarne de cerb şi capete de urs. Gelozia se grăbi să-i 
orneze cu o savoare dulce-amară (nu să-i înlocuiască, nici să-i distrugă) 
gândurile rele. Fără să ezite, se aplecă, luă cupă pe care Use o ţinea în mână,o 
dădu deoparte şi o ispiti: „Dansăm, cumnăţico?”. 

Bineînţeles că fratele lui pusese mai multe bolerouri senzuale unul după 
altul. 

Simţi o înţepătură în inimă când, prin părul walkiriei, observă că fratele 
lui corsican şi Lucrecia dansau obraz în obraz. El o strângea de mijloc, iar ea de 
gât. De unde aceste familiarităţi? În zece ani de căsătorie, nu-şi amintea de 
ceva asemănător. Da, maleficul Narcis trebuie să fi botezat băuturile. În timp 
ce se pierdea în supoziţii, braţul drept îşi apropiase trupul cumnatei de al lui. 
Aceasta nu se împotrivea. Când simţi atingerea coapselor ei pe ale sale şi că 
pântecele li se atingeau, don Rigoberto îşi spuse, nu fără îngrijorare, că nimeni 
şi nimic nu putea împiedica erecţia pe care o simţea venind. Şi veni, tocmai în 
momentul în care simţi obrazul lui Lise pe obrazul său. Sfârşitul muzicii avu 
asupra lui efectul gongului într-un neîndurător meci de box. „Mulţumesc, 
strălucitoare Brunegilda”, sărută mâna cumnatei sale. Şi, împiedicându-se în 
căpăţâni carnivore pline cu stuc sau cu papier mache, înainta către locul în 
care se desprindeau fără tragere de inimă? cu dezamăgire? Lucrecia şi Narcis. 
Îşi luă soţia în braţe, şoptind, acru: „îmi acorzi acest dans, nevastă?”. O 
conduse spre colţul cel mai întunecat al salonului. Văzu cu coada ochiului că 
Narcis şi Lise se înlănţuiau la rândul lor şi că, într-un gest concertat, începură 


să se sărute. 


Strângând puternic trupul suspect de moale al soţiei sale, erecţia 
renăscu; se strivea acum fără nazuri contra acestei forme cunoscute. Buze 
contra buze, îi şopti: 

— Ştii ce mi-a propus Narcis? 

— Îmi imaginez, răspunse Lucrecia, cu o naturaleţe care îl descumpăni pe 
don Rigoberto atunci când o auzi folosind un verb pe care nici el, nici ea nu l-ar 
fi rostit în intimitatea conjugală. Să i-o tragi lui Lise, în timp ce el mi-o trage 
mie? 

Simţi nevoia să-i facă rău; însă, în loc de asta, o sărută, asaltat de una 
dintre acele efuziuni pasionale cărora obişnuia să se supună. Copleşit, simțind 
că ar putea să înceapă să plângă, îi şopti că o iubeşte, că o doreşte, că nu-i va 
putea mulţumi niciodată pentru fericirea ce i-o datora. „Da, da, te iubesc”, 
spuse tare. „Cu toate visele mele, Lucrecia.” Cenuşiul acelei duminici 
barranquine se reduse, singurătatea din biroul lui se stinse. Don Rigoberto îşi 
dădu seama că o lacrimă i se desprinsese de pe obraji şi păta un citat cât se 
poate de oportun al valerianului (valeriana şi Valery, ce căsătorie fericită) 
Monsieur Teste, care definea propria relaţie cu iubirea: Tout ce qui m'était 
facile m'était indifférent et presque ennemi”. 

Înainte că tristeţea să pună stăpânire pe el şi sentimentul cald de acum o 
clipă să naufragieze cu totul în melancolie corozivă, făcu un efort şi, cu ochii 
întredeschişi, încercând să fie atent, reveni la acel salon al fiarelor, la acea 
noapte îmbibată de fum fuma Narcis, lise? 

— Amestecurile periculoase, şampania, coniacul, whisky-ul, muzica şi 
ambientul de relaxare care-i cuprindea, încetând deja să mai fie împărţiţi în 
două cupluri stabile, clare, ca la începutul nopţii, înainte de a merge să cineze 
la restaurantul de pe Costa Verde, ci intercalate, cupluri precare care se 
desfăceau şi se refăceau cu o uşurinţă ce se potrivea cu această atmosferă 
amorfă, schimbătoare precum imaginile caleidoscopului. Stinseseră lumina? De 
ceva vreme. Narcis, cine altcineva dacă nu el? Micul salon al fiarelor moarte 
era luminat discret de lumina de la piscină, prin care se desluşeau doar umbre, 
siluete, contururi fără identitate. Fratele său corsican se pricepea să 
pregătească ambuscadele. Trupul şi sufletul lui don Rigoberto terminaseră prin 
a se despărţi; în timp ce sufletul divaga, încercând să-şi dea seama dacă va 

intra până la capăt în jocul propus de Narcis, trupul lui se juca deja, cu 
neruşinare, emancipat de scrupule. Pe cine mângâia în acest moment în timp 
ce, prefăcându-se că dansează, rămânea balansându-se pe loc, cu vaga 
senzaţie că, din când în când, muzica tăcea pentru a începe din nou? Pe 
Lucrecia sau pe lise? Nu voia să afle. Ce senzaţie plăcută, această formă 
feminină lipită de el, ai cărei sâni îi simţea apetisanţi prin cămaşă şi acest gât 
neted pe care buzele sale îl muşcau încet, înaintând spre o ureche a cărei 
cavitate fu explorată cu aviditate de vârful limbii lui. Nu, acest cartilagiu sau 
osişor nu era al Lucreciei. Înălţă capul şi încercă să penetreze semitenebrele 
colţului în care îşi amintise că-l văzuse dansând pe Narcis cu puţin timp în 
urmă. 

— Au urcat acum ceva vreme. Vocea lui Lise îi sună în ureche nesigură şi 
plictisită. Putu chiar să detecteze un accent batjocoritor. 

— Unde? întrebă prosteşte, ruşinându-se din cauza stupidităţii lui. 

— Unde crezi? răspunse Lise, cu râset răutăcios şi umor german. Să se 
uite la lună? Să facă pipi? Unde crezi, cumnatele? 

— În Limă nu se vede niciodată luna, bolborosi don Rigoberto, 
eliberându-se de Lise şi îndepărtându-se de ea. lar soarele abia se vede vara. 
Din cauza ceţei nenorocite. 

— Narcis are chef de Lucre de multă vreme, îl readuse Lise pe scaunul 
torturilor, fără a-i da răgaz; vorbea de parcă subiectul nu o afecta. Nu-mi spune 
că nu ţi-ai dat seama, că doar nu eşti atât de tembel. 

Beţia se risipi, la fel şi excitarea. Începu să transpire. Mut, năuc, se 
întreba cum era posibil ca Lucrecia să fi consimţit cu atâta uşurinţă la 
maşinaţiunea fratelui său corsican, când, încă o dată, mica voce perfidă a lisei 
îl zgudui: 

— Eşti puţin gelos, Rigo? 

— Ei bine, da, recunoscu. Şi, cu mai multă sinceritate: De fapt, sunt 
foarte gelos. 

— Şi eu eram la început, spuse ea, ca o banalitate suplimentară, la jocul 
de bridge. Te obişnuieşti şi e ca şi cum te-ai uita cum plouă. 

— Bine, bine, spuse el, confuz. Vrei să spui că tu şi Narcis faceţi frecvent 
schimb? 


— La fiecare trei luni, răspunse Lise, cu precizie prusacă. Nu-i mult. 


Narcis spune că, pentru a nu-şi pierde farmecul, astfel de aventuri trebuie să 
aibă loc din când în când. 

Şi întotdeauna cu oameni aleşi. Altfel, dacă devin banale, dispare 
distracţia. 

„O fi dezbrăcat-o deja”, gândi. „O fi ţinând-o deja în braţe.” Oare Lucrecia 
i-o săruta şi mângâia cu aceeaşi lăcomie cu care o făcea fratele lui corsican? 
Tremura ca un posedat de la Sân Vito când recepționa din nou, ca o descărcare 
electrică, întrebarea lui lise: 

— i-ar plăcea să-i vezi? 

Pentru a-i vorbi, i se apropiase de faţă. Părul blond şi lung al cumnatei 
sale îi intră în gură şi în ochi. 

— Serios? murmură, buimac. 

— i-ar plăcea? insistă ea, atingându-i urechea cu buzele. 

— Da, da, încuviinţă el. Avea senzaţia că i se desprinde carnea de pe 
oase şi că se evaporă. 

Ea îl apucă de mâna dreaptă. „Încetişor, fără zgomot”, îl instruia. Îl făcu 
să plutească pe scară din volute de fier care conducea către dormitoare. Era în 
întuneric, ca şi holul central, deşi la acesta ajungea lumina reflectoarelor din 
grădină. Mochetă îi absorbea paşii; înaintau în vârful picioarelor. Don Rigoberto 
simţea că i se accelerează bătăile inimii. Ce-l aştepta? Ce urma să vadă? 
Cumnata lui se opri şi îi dădu alt ordin la ureche, „Scoate-ţi pantofii”, în timp ce 
se apleca şi ea ca să se descalţe. Don Rigoberto se supuse. Se simţi ridicol, ca 
un hoţ, fără pantofi şi în şosete, pe acel culoar întunecat, dus de mână de Lise 
ca şi cum ar fi fost Fonchito. „Să nu faci zgomot că strici totul”, spuse ea, încet. 
El consimţi, ca un automat. Lise îşi reluă înaintarea, deschise o uşă, îl făcu să 
intre. Erau în dormitor, separați de pat de o jumătate de zid de cărămidă, care, 
prin spaţiile în formă de romb, permiteau să se vadă patul. Era foarte lat şi 
spectaculos, în lumina conică ce cobora dintr-un bec încastrat în tavan, îi văzu 
pe fratele său corsican şi pe Lucrecia, contopiţi, mişcându-se ritmic. Până la el 
ajunse gâfâitul lor uşor, ca un dialog. 

— Te poţi aşeza, îi arătă Lise. Aici, în fotoliu. 

El se lăsă convins. Se dădu un pas înapoi, se lăsă să cadă alături de 
cumnata lui în ceea ce semăna cu o sofa lungă plină de perne, aşezată în aşa 


fel încât persoana aşezată acolo nu pierdea niciun detaliu al spectacolului. Ce 


însemna asta? Lui don Rigoberto îi scăpă un surâs: „Fratele meu corsican este 
mai netrebnic decât îmi imaginam”. | se uscase gura. 

Părea că această pereche făcuse dragoste toată viaţa, din poziţia dibace 
şi întrepătrunderea perfectă. Trupurile nu erau niciodată în discordanţă; cu 
fiecare nouă poziţie, piciorul, cotul, umărul, şoldul, păreau să se ajusteze tot 
mai bine şi, în fiecare clipă, să exprime fiecare tot mai profund plăcerea 
celuilalt. Acolo erau frumoasele forme pline, părul ondulat, de culoarea 
tăciunelui, al iubitei lui, fesele ridicate ce duceau cu gândul la un falnic 
promontoriu ce sfidează asaltul unei mări învolburate. „Nu”, îşi spuse. Mai 
degrabă duce cu gândul la fundul splendid din superba fotografie La Prieere, de 
Man Ray (1930). Căută în caietele sale şi, în câteva minute, contempla 
imaginea. Inima i se strânse, amintindu-şi de câte ori Lucrecia pozase astfel 
pentru el, în intimitatea nocturnă, aşezată pe călcâie, mâinile susţinând 
jumătăţile sferice ale feselor ei. Nu distona nici comparaţia cu altă imagine de 
Man Ray pe care i-o înfăţişa caietul, învecinată cu cea de dinainte, deoarece 
spatele muzical al lui Kiki de Montparnasse (1925) era, nici mai mult nici mai 
puţin, ceea ce arăta Lucrecia în acel moment, aplecându-se într-o parte şi 
întorcându-se. Inflexiunile profunde ale şoldurilor ei îl menţinură câteva 
secunde suspendat, dus. Însă braţele păroase care cuprindeau acest trup, 
picioarele ce strângeau ca într-un cleşte acele coapse şi le desfăceau nu-i 
aparţineau, şi nici acea figură nu reuşea să distingă trăsăturile lui Narcis care 
acum parcurgea spatele Lucreciei, scrutându-l milimetru cu milimetru, gura 
întredeschisă nehotărâtă asupra locului în care se va aşeza, ce să sărute. Prin 
mintea uimită a lui don Rigoberto trecu imaginea perechii de acrobaţi la trapez 
Acvilele umane care zburau şi se întâlneau în aer îşi făceau numărul fără plasă 
după ce făceau acrobaţii la zece metri deasupra solului. Atât de îndemânatici, 
de perfecţi, de potriviţi unul pentru celălalt erau Lucrecia şi Narcis. Îl copleşea 
un sentiment tripartit (admiraţie, invidie şi gelozie) şi lacrimi sentimentale îi 
curgeau din nou pe obraji. Observă că mâna lisei îi explora cu profesionalism 
prohabul. 

— la uite, nimic nu te excită, o auzi dând sentinţa, fără să coboare vocea. 

Don Rigoberto percepu o mişcare de surpriză, acolo în pat. Îi auziseră, 
desigur; nu mai puteau continua a se preface că nu ştiu că sunt spionaţi. 


Rămaseră nemişcaţi; profilul donei Lucrecia se întoarse spre zidul brodat ce-i 


adăpostea, însă Narcis reîncepu s-o sărute şi s-o atragă în lupta amoroasă. 

— lartă-mă, Lise, şopti. Te dezamăgesc, ce păcat. Problema este că eu, 
eu, cum să-ţi spun, sunt monogam. Nu pot face dragoste decât cu nevasta 
mea. 

— Bineînţeles că eşti, râse Lise, cu afecţiune, şi atât de tare că acum, 
într-adevăr, în lumină, figura despletită a donei Lucrecia scapă din îmbrăţişarea 
fratelui său corsican şi don Rigoberto văzu că ochii ei erau larg deschişi, privind 
speriaţi către locul în care se găsea el cu Lise. La fel ca şi frăţiorul tău corsican, 
prin urmare. Lui Narcis îi place să facă dragoste doar cu mine. Însă are nevoie 
de antreuri, aperitive, introduceri. Nu este la fel de simplu ca tine. 

începu din nou să râdă şi don Rigoberto simţi că se îndepărta de el, 
jucându-se cu părul lui rar aşa cum fac profesoarele cu micuţii care se poartă 
frumos. Nu-i venea să-şi creadă ochilor: când apucase Lise să se dezbrace? 
Hainele ei se aflau aici pe sofa şi, acolo, ea, atletică, dezbrăcată complet, 
despicând penumbra către pat aşa cum îndepărtatele ei străbune, walkiriile, îşi 
croiau drum prin păduri, cu coifuri cu două coarne, la vânătoare de urşi, tigri şi 
bărbaţi. Chiar în acea clipă, Narcis se îndepărtă de Lucrecia, alergă spre centru 
pentru a lăsa un spaţiu pe figura lui se citea o mulţumire indescriptibilă şi 
deschise braţele pentru a o primi cu un răget animalic de aprobare. Şi era 
acolo, acum, umilita, retractila Lucrecia, retrăgându-se către celălalt colţ al 
patului, pe deplin conştientă că, începând din acea clipă, era în plus, şi privind 
în stânga şi-n dreapta, în căutarea cuiva care să-i explice ce trebuie să facă. 
Don Rigoberto se simţi înduioşat. Fără să pronunţe o vorbă, o chemă. O văzu 
ridicându-se din pat în vârful degetelor, pentru a nu-i tulbura pe soţii cei veseli; 
îşi căută pe podea hainele; se acoperi pe jumătate şi se îndreptă către locul în 
care el o aştepta cu braţele deschise. Se ghemui la pieptul lui, tremurând. 

— Tu înţelegi ceva, Rigoberto? o auzi spunând. 

— Doar că te iubesc, îi răspunse, acoperind-o. Niciodată nu ai fost atât de 
frumoasă. Vino, vino. 

— Halal frăţiori corsicani, o auzi râzând pe walkirie, acolo departe, cu 


bufnituri sălbatice de mistreţ şi trompete wagneriene pe fundal. 


HARPIE ROŞCATĂ ŞI ÎNARIPATĂ 


Unde eşti? În Salonul Grotesc din Muzeul de Artă Barocă Austriacă, în 
palatul Belvedere inferior din Viena. 

Ce faci acolo? Studiezi cu grijă una dintre creaturile femele ale lui Jonas 
Drentwett care dau fantezie şi glorie pereţilor săi. 

Pe care din ele? Pe cea care îşi întinde gâtul foarte lung pentru a se pune 
mai bine în evidenţă şi a arăta superbul, ascuţitul sân cu sfârc roşiatic de la 
care toate fiinţele animate veneau să soarbă dacă tu nu l-ai fi rezervat. 

Pentru cine? Pentru iubitul tău de la distanţă, reconstructorul identităţii 
tale, pictorul care te desface şi te face după propriul capriciu, visătorul tău 
nedormit. 

Ce trebuie să faci? Să înveţi pe de rost această creatură şi s-o imiţi în 
liniştea dormitorului tău, în aşteptarea nopţii în care voi veni. Să nu te 
descurajeze că nu ai coadă, nici gheare de pasăre de pradă, nici obiceiul de a 
umbla în patru labe. Dacă mă iubeşti cu adevărat, vei avea coadă, gheare, în 
patru labe vei merge şi, puţin câte puţin, graţie constanţei şi tenacităţii pe care 
o presupun isprăvile amorului, vei înceta să mai fii Lucrecia din Olivar şi vei fi 
Mitologică, Lucrecia Harpa Leoaică şi înaripată, Lucrecia cea sosită în inima şi-n 
dorinţele mele din legendele şi miturile Greciei (cu o escală în frescele romane 
de unde te-a copiat Jonas Drentwett). 

Eşti deja ca ea? Crupa trasă înapoi, pieptul ridicat, capul drept? Simţi că 
îţi apare coada de felină şi că-ţi cresc aripi de culoarea purpurei, în formă de 
lance? Ceea ce încă îţi lipseşte, diadema de pe frunte, colierul de topaz, brâul 
de aur şi pietre preţioase unde se va odihni talia ta fină, îţi vor fi aduse ca zălog 
de adoraţie şi venerare de cel care te iubeşte mai presus de toate lucrurile, 


reale sau inexistente 


Capriciosul harpiilor. 
V. Fonchito şi fetele 


Doamna Lucrecia îşi şterse încă o dată ochii care-i râdeau, câştigând 
timp. Nu îndrăznea să-l întrebe pe Fonchito dacă era adevărat ceea ce-i 
povestise Teté Barriga. De două ori fusese pe punctul să o facă şi de două ori a 
dat înapoi. 


— De ce râzi aşa, mamă vitregă? vru să ştie copilul, intrigat. Pentru că de 


când sosise la căsuţa din Olivar de Sân Isidro doamna Lucrecia nu făcea 
altceva decât să izbucnească în aceste hohote intempestive, mâncându-l din 
ochi. 

— De ceva ce mi-a povestit o prietenă, se înroşi doña Lucrecia. Mor de 
ruşine să te întreb. Însă şi de dorinţa de a afla dacă este adevărat. 

— Vreo glumă de-a lui tati, desigur. 

— Îţi voi spune, deşi este destul de vulgar, se hotărî doamna Lucrecia. 
Curiozitatea este mai puternică decât bună mea creştere. 

Potrivit lui Teté, al cărei soţ fusese de faţă şi îi povestise pe jumătate 
vesel, pe jumătate furios, era o reuniune din acelea care aveau loc în biroul lui 
don Rigoberto la fiecare două sau trei luni. Bărbaţi singuri, cinci sau şase 
prieteni de tinereţe, colegi de liceu, universitate său cartier, mențineau aceste 
întâlniri dintr-o simplă rutină, deja fără entuziasm, însă nu îndrăzneau să 
distrugă ritualul, poate din bănuiala superstiţioasă potrivit căreia, dacă lipsea 
cineva de la întâlnire, ghinionul se va năpusti asupra dezertorului sau asupra 
întregului grup. Şi continuau să se vadă, deşi, fără îndoială, nici pe ei şi nici pe 
Rigoberto nu-i mai amuza această reuniune bisau trimestrială, la care beau 
coniac, mâncau pateuri cu brânză şi treceau în revistă morţii şi actualitatea 
politică. Doña Lucrecia îşi amintea că, imediat după aceea, pe don Rigoberto îl 
durea capul de plictiseală şi trebuia să ia câteva picături de valeriană. Se 
întâmplase la ultima reuniune, cu o săptămână în urmă. Prietenii de cincizeci 
sau şaizeci de ani, unii dintre ei în prag de pensionare îl văzură sosind pe 
Fonchito, cu părul blond vâlvoi. Ilmenşii lui ochi albaştri se mirară să-i 
întâlnească acolo. Neorânduiala cu care-şi purta uniforma de colegiu adăuga o 
tuşă de libertate micii şi frumoasei lui persoane. Domnii îi surâseră, bună seara 
Fonchito, ce mare eşti, cât ai crescut. 

— Nu saluţi? îl certase don Rigoberto, dregându-şi glasul. 

— Da, sigur, răspunse vocea cristalină a fiului ei vitreg, însă tati, te rog, 
dacă prietenii tăi mă dezmiardă, să-mi lase în pace funduleţul. 

Doamna Lucrecia izbucni în al cincilea hohot de râs din acea după- 
amiază. 

— Le-ai spus grozăvia asta, Fonchito? 

— Păi sub pretextul că mă alintă, mereu mi-l ating, strânse copilul din 


umeri, fără să dea o mai mare importanţă chestiunii. Nu-mi place să mă atingă 


acolo nici în joacă, după aceea mă mănâncă. Şi când simt că mă apucă 
mâncărimea, mă scarpin până îmi fac umflături. 

— Deci era adevărat, aşa ai spus. Doamna Lucrecia trecea de la râs la 
uimire şi din nou la râs. Clar, Tete nu putea să inventeze aşa o chestie. Şi 
Rigoberto? Cum a reacţionat? 

— M-a fulgerat cu privirea şi m-a trimis să-mi fac lecţiile în camera mea, 
spuse Fonchito. După aceea, când au plecat, m-a certat pe îndelete. Şi m-a 
lăsat fără mărunţişul de duminică. 

— Aceste bătrâne mâini lungi! exclamă doamna Lucrecia, brusc 
indignată. Ce neruşinare! Dacă eu i-aş fi văzut vreodată, i-aş fi aruncat în 
stradă. Şi tatăl tău a rămas aşa de imperturbabil când a aflat? Însă înainte, 
jură-mi. Era adevărat? Îţi atingeau popoul? Nu-i vreo idee sucită din cele care-ţi 
trec prin cap? 

— Bineînţeles că mă atingeau. Aici, îi arătă copilul, dându-şi o palmă 
peste fese. La fel ca şi prelaţii de la colegiu. De ce, mamă vitregă? Ce am la 
funduleţ de vor toţi să mi-l atingă? 

Doamna Lucrecia îl cercetă, încercând să ghicească dacă nu cumva 
minţea. 

— Dacă este adevărat, sunt nişte neruşinaţi, nişte profitori, exclamă, în 
cele din urmă, încă în dubiu. Şi la colegiu? Nu i-ai spus lui Rigoberto, ca să facă 
scandal? 

Copilul afişă o expresie serafică: 

— Nu vreau să-l îngrijorez în plus pe tata. Cu atât mai puţin acum, când îl 
văd atât de trist. 

Doña Lucrecia cobori capul, confuză. Copilaşul ăsta era un maestru în a 
spune lucruri care o făceau să se simtă prost. În fine, dacă era adevărat, bine le 
făcuse acelor obraznici. Lui Teté Barriga îi povestise soţul că el şi prietenii lui 
rămăseseră interzişi, fără să îndrăznească să-l privească pe Rigoberto, o bună 
bucată de timp. După aceea, făcuseră glume, deşi cu figuri prost dispuse. Se 
lămurise deja cu acest subiect, în orice caz. Trecu la altceva. Îl întrebă pe 
Fonchito cum îi mergea la colegiu, dacă nu avea probleme la Academie pentru 
că pleca înainte de terminarea orelor, dacă se dusese la cinematograf, la 
fotbal, la vreo petrecere. Însă Justiniana, care intră aducând ceaiul cu biscuiţi, 


readuse în actualitate subiectul. Auzise totul şi începu să-şi dea cu părerea, cât 


se poate de slobodă. Era sigură că nu era adevărat: „Nu-l credeţi, doamnă. A 
fost o altă drăcie a banditului asta, pentru că domnii aceia să înghită găluşca în 
faţa lui don Rigoberto. Nu-l cunoaşteţi?”. „Dacă turtiţele tale nu ar fi atât de 
bune, m-aş supăra pe tine, Justita.” Doña Lucrecia simţi că făcuse o 
imprudenţă; lăsându-se învinsă de o curiozitate morbidă cu Fonchito nu se ştia 
niciodată deşteptase încă o dată fiară. De altfel, când Justiniana strângea 
ceştile şi farfuriile, întrebarea copilului căzu asupra ei ca o lovitură de spadă: 

— Oare de ce persoanelor adulte le plac atât de mult copiii, mamă 
vitregă? Justiniana se fofila făcând un zgomot din gât sau din stomac ce nu 
putea fi altceva decât un râset cenzurat. Dona Lucrecia caută ochii lui Fonchito. 
Îi scrută cu calm, în căutarea unei licăriri de maliţie, de intenţii perverse. Nu. 
Era mai degrabă luminozitatea unui cer diafan. 

— Tuturor le plac copiii, spuse, ipocrită. Este normal să se emoţioneze în 
faţa lor. Sunt micuţi, fragili, uneori foarte drăguţi. 

Se simţi stupidă, nerăbdătoare să scape de acei ochi mari, liniştiţi şi 
curaţi aţintiţi asupra ei. 

— Lui Egon Schiele îi plăceau mult, spuse Fonchito, exprimându-și 
acordul. În Viena, la începutul secolului, erau multe copile abandonate, care 
trăiau pe străzi. Cerşeau în biserici, în cafenele. 

— La fel ca-n Limă, spuse ea, fără să ştie ce spune. Încă o dată o invada 
senzaţia că este o musculiţă atrasă în pânza păianjenului, în ciuda eforturilor 
ei. 

— Şi el se ducea în Parcul Schonbrunn, unde erau o groază. Le ducea în 
studioul lui. Le dădea să mănânce şi le dăruia bani, continuă Fonchito, 
inexorabil. Domnul Paris von Guterlash, un prieten pe care Schiele l-a pictat, 
acum îţi arăt portretul, spune că găsea mereu în studioul lui două sau trei feţe 
de pe stradă. Stăteau acolo, în grija lui. Dormeau sau se jucau în timp ce 
Schiele le picta. Crezi că era ceva rău în asta? 

— Dacă le dădea să mănânce şi le ajuta, ce era rău în asta? 

— Dar le punea să se dezbrace şi le picta în diverse posturi, adăugă 
copilul. Dona Lucrecia gândi: „Nu mai am scăpare”. Era rău că Egon Schiele 
făcea acest lucru? 

— Ei bine, îmi imaginez că nu, înghiţi în sec mama vitregă. Un artist are 


nevoie de modele. De ce să gândim murdar? Oare lui Degas nu-i plăcea să 


picteze şoricioaicele, micuţele balerine de la Opera din Paris? Ei bine, şi pe 
Egon Schiele îl inspirau fetiţele. 

Şi atunci de ce l-au închis, acuzându-l că a sechestrat o minoră? De cea 
fost condamnat la închisoare pentru răspândire de picturi imorale? De ce a fost 
obligat să ardă un desen sub pretextul că acei copii vedeau în studioul său 
lucruri scabroase? 

— Nu ştiu de ce, îl calmă ea, văzându-l că se aprinsese aşa de tare. Eu nu 
ştiu nimic despre Schiele, Fonchito. Tu eşti cel care ştie totul despre el. Artiştii 
sunt persoane complicate, să-ţi explice tatăl tău. Nu trebuie să fie sfinţi. Nu 
trebuie să-i idealizezi, nici să-i demonizezi. Contează operele lor, nu vieţile lor. 
Ceea ce a rămas de pe urma lui Schiele este modul în care le-a pictat pe acele 
copile, nu ce făcea cu ele în studio. 

— Le făcea să-şi pună acele şosete colorate care-i plăceau atât de mult, 
îşi termină Fonchito povestea. Să se aşeze pe sofa, pe podea. Singure sau două 
câte două. Atunci se urcă pe o scară, pentru a le privi de sus. Căţărat acolo, 
sus, făcea o schiţă, în nişte caiete care s-au publicat. Tata are cartea, însă în 
germană. Pot numai să văd desenele, nu s-o citesc. 

— Urcat pe-o scară? Aşa le picta? 

Eşti deja în pânza de păianjen, Lucrecia. Mereu îi reuşea mucosului. 
Acum nu încerca să-l îndepărteze de temă; îl urmărea, captivată. Adevărul gol 
goluţ, mamă vitregă. Spunea că visul său era să fie o pasăre de pradă. Să 
picteze lumea de sus, să o vadă aşa cum o vedea un condor sau un uliu. Şi, 
dacă ne gândim bine, era purul adevăr. l-o va demonstra chiar acum. Sări să-şi 
caute ghiozdanul de la Academie şi, o clipă după aceea, se aşeză pe vine la 
picioarele ei ea era că întotdeauna pe sofa şi el pe podea -, răsfoind paginile 
unei cărţi noi şi voluminoase cu reproduceri după Egon Schiele, pe care o 
sprijini pe genunchii mamei lui vitrege. Ştia oare într-adevăr Fonchito toate 
acele lucruri despre pictor? Câte erau adevărate? Şi de unde-i venise acea 
manie pentru Schiele? Lucruri pe care le auzea la Rigoberto? Era acest pictor 
ultima obsesie a fostului ei soţ? În orice caz, avea dreptate. Acele fete lungite, 
acei amanți înlănţuiţi, acele oraşe fantomă, fără persoane, animale, nici maşini, 
cu case îngrămădite şi parcă îngheţate pe malurile râurilor părăsite, păreau 
divizate de sus, de către o pasăre prădătoare, ce plana asupra lor cu o privire 
atotcuprinzătoare şi nemiloasă. Da, perspectiva unei păsări de pradă. Mutriţa 


de înger îi surâse: „Nu ţi-am spus, mamă vitregă?”. Ea consimţi, deranjată. În 
spatele acelor trăsături de heruvim, al acestei inocenţe de icoană făcătoare de 
minuni, se cuibărea o inteligenţă subtilă, de o maturitate precoce, o psihologie 
atât de complicată precum cea a lui Rigoberto. Şi, în acel moment, fu 
conştientă de ceea ce se vedea pe pagină. Se înroşi ca o torţă. Fonchito lăsase 
cartea deschisă la o acuarelă în tonuri roşii şi spaţii alb-gălbui, cu o dungă 
liliachie, căreia doña Lucrecia abia acum îi dădea atenţie: însuşi artistul cu 
silueta lui deşirată, aşezat, şi, între picioarele sale desfăcute, o fetiţă, 
dezbrăcată şi aşezată cu spatele, ţinând în sus, ca lancea unui drapel, 
extremitatea lui virilă gigantesca. 

— Şi această pereche a fost pictată de sus, o atenţiona vocea cristalină. 

Însă cum a făcut schiţa? Nu a putut de pe scară, pentru că el însuşi era 
aşezat pe podea. Îţi dai seama, nu, mamă vitregă? 

— Îmi dau seama că este un autoportret foarte obscen, spuse doña 
Lucrecia. Mai bine treci mai departe, Foncho. 

— Mie mi se pare trist, o contrazise copilul, cu multă convingere. Uită-te 
la faţa lui Schiele. Este căzută, ca şi cum n-ar mai putea suporta durerea pe 
care o simte. Zici că va începe să plângă. Avea doar douăzeci şi unu de ani, 
mamă vitregă. De ce crezi că a numit acest tablou Hostia roşiatică? 

— Mai bine să nu aflăm, e mai înţelept, începu să se supere doamna 
Lucrecia. Aşa se numeşte? Nu-i doar obscen, mai este şi un sacrilegiu pe 
deasupra. Dă pagina sau o rup. 

— Însă, mamă vitregă, îi reproşa Fonchito. Doar n-oi fi ca acel judecător 
care l-a condamnat pe Egon Schiele să-şi rupă tabloul. Nu poţi fi atât de 
nedreaptă şi de plină de prejudecăţi. 

Indignarea lui părea sinceră. Îi străluceau pupilele, nările fine ale naşului 
său vibrau şi chiar şi urechile i se ascuţiseră. Doña Lucrecia regreta ceea ce 
tocmai spusese. 

— Bine, ai dreptate, cu pictura, cu arta, trebuie să fii îngăduitor, îşi frecă 
mâinile, nervoasă. Doar că mă scoţi din sărite, Fonchito. Niciodată nu ştiu dacă 
faci ceea ce faci şi spui ceea ce spui într-o manieră spontană sau cu intenţii 
ascunse. Niciodată nu ştiu dacă sunt cu un copil sau cu un bătrân vicios şi 
pervers, ascuns în spatele unei mutriţe de lisus Copil. 


Copilul o privea nelămurit; surpriza părea să-i vină din străfunduri. 


Clipea, fără să priceapă. Oare ea, cu lipsa ei de încredere, era cea care 
scandaliza acea făptură? Bineînţeles că nu. Totuşi, văzând că lui Fonchito i se 
umpleau ochii de lacrimi, se simţi vinovată. 

— Nici măcar nu ştiu ce spun, murmură. Las-o baltă, n-am spus nimic. 
Vino, dă-mi un sărut, să ne împăcăm. 

Copilul se ridică în picioare şi îşi aruncă braţele pe după gâtul ei. Dona 
Lucrecia simţi, tremurând, structura fragilă, osişoarele, acel trupuşor la graniţa 
spre adolescenţă, acea vârstă în care băieţeii încă se mai confundau cu fetiţele. 

— Nu te supăra pe mine, mamă vitregă, îl auzi spunându-i, la ureche. 
Corectează-mă dacă fac ceva greşit, sfătuieşte-mă. Eu vreau să fiu aşa cum 
vrei tu să fiu. Dar nu te supăra. 

— Bine, mi-a trecut, spuse ea. Să uităm. 

O ţinea prinsă de gât cu micile lui braţe şi îi vorbea atât de rar şi de încet 
încât nu înţelese ce-i spunea. Însă simţi cu toţi nervii vârfuleţul limbii copilului 
când, ca un stilet delicat, intră în ureche şi i-o umplu de salivă. Rezistă 
impulsului de a-l îndepărta. O clipă după aceea, îi simţi buzele subţiri trecându-i 
peste lob, cu săruturi spaţiate şi dese. Acum da, îl îndepărtă cu delicateţe îi 
treceau şerpişori prin toate părţile şi dădu peste figura lui năzdrăvană. 

— Te-am gâdilat? Părea că se grozăveşte cu o faptă vitejească. Ai 
început să tremuri toată. Ca electrocutată, mamă vitregă! 

Nu ştiu ce să-i spună. Îi surâse, constrânsă. 

— Uitam să-ţi povestesc, o scoase Fonchito din încurcătură, întorcându- 
se la locul lui obişnuit, la picioarele divanului. M-am apucat de trebuşoara cu 
tata. 

— Ce trebuşoara? 

— Păi împăcarea dintre voi, îi spuse copilul, gesticulând. Ştii ce am făcut? 
l-am spus că te-am văzut ieşind de la Virgen del Pilar, foarte elegantă, la braţul 
unui domn. Că păreaţi o pereche în luna de miere. 

— Şi de ce ai minţit în halul ăsta? 

— Ca să-l fac gelos. Şi l-am făcut. S-a enervat foarte tare, mamă vitregă! 

Râse cu un râset ce proclama o superbă bucurie de a trăi. Tăticul lui se 
albise; se uita fix, deşi la început nu a comentat nimic. Însă îl rodea curiozitatea 
şi murea să afle mai multe. Părea atât de ţeapăn! Ca să-i uşureze lucrurile, 


Fonchito deschisese focul: 


— Tati, crezi că mama mea vitregă se gândeşte să se mărite din nou? 

Lui don Rigoberto i se înăcri figura şi făcu o stranie faţă de cal, înainte de 
a răspunde: 

— Nu ştiu. Ar fi trebuit s-o întrebi chiar tu. Şi, imediat după o ezitare, 
încercând să pară natural. Cine ştie?! Ţi s-a părut că acel domn era mai mult 
decât un prieten? 

— Ei bine, nu ştiu, se îndoise Fonchito, dând din cap precum cucul din 
ceas. Se ţineau de braţ. Domnul o privea la fel ca-n filme. Şi ea îi arunca nişte 
priviri foarte cochete. 

— Am să te omor, pentru că eşti bandit şi mincinos. Doamna Lucrecia 
aruncă o pernă în el, pe care Fonchito o recepționa în cap cu ample gesturi 
teatrale. Eşti un farsor. Nu i-ai spus nimic, râzi de mine după bunul tău plac. 

— Pe ce-am mai sfânt, mamă vitregă, râdea copilul în hohote, sărutându- 
şi degetele puse cruciş. 

— Eşti cel mai rău cinic pe care l-am cunoscut, aruncă ea cu o altă pernă, 
râzând la rândul ei. Cum vei fi când vei creşte?! Dumnezeu s-o păzească pe 
biata nevinovată care se va îndrăgosti de tine. 

Copilul deveni serios, una din acele schimbări bruşte de dispoziţie care o 
deconcertau pe doña Lucrecia. Îşi încrucişase braţele pe piept şi, aşezat ca un 
Budha, o examină cu oarecare teamă. 

— O spuneai în glumă, nu-i aşa, mamă vitregă? Sau crezi într-adevăr că 
sunt rău? 

Ea întinse mâna şi-l mângâie pe păr. 

— Nu, rău nu, spuse. Eşti imprevizibil. Un mic înţelept cu prea multă 
imaginaţie, asta eşti. 

— Vreau ca voi să vă împăcaţi, o întrerupse Fonchito, cu gesturi energice. 
Din cauza asta am inventat acea istorie. Am deja un plan. 

— Dat fiind că sunt direct interesată, măcar permite-mi să-ţi dau 
aprobarea. 

— Păi... Fonchito îşi răsuci mâinile. Încă nu este gata. Trebuie să ai 
încredere în mine, mamă vitregă. Trebuie să aflu câteva lucruri despre voi. De 
exemplu, cum v-aţi cunoscut tu şi tata. Şi cum de-aţi ajuns să vă căsătoriţi. 

O cascadă de imagini melancolice actualiza în memoria dofei Lucrecia 


acea zi trecuseră deja unsprezece ani în care, la o petrecere agitată şi 


plictisitoare menită să sărbătorească nunta de argint a unor unchi, i-l 
prezentaseră pe acest domn cu mutră lugubră, urechi mari şi nas beligerant, 
pe cale să chelească. Un tip la vreo cincizeci de ani în legătură cu care o 
prietenă codoaşă, hotărâtă să însoare pe toată lumea, o pusese la curent: 
„Abia rămas văduv, un fiu, director de asigurări la La Perricholi, niţel ciudat, dar 
de familie bună şi cu bani”. La început, reţinuse la Rigoberto doar aspectul 
funeral, atitudinea lui hirsută, faptul că nu se simţea în largul său. Însă, din 
chiar prima noapte, ceva o atrăsese la acest bărbat fără calităţi fizice, ceva ce 
bănui că era complicat şi misterios în viaţa sa. lar doña Lucrecia, de copilă, 
simţise fascinația de a se apleca deasupra abisului din înaltul falezei, de a face 
echilibristică pe marginea podurilor. Această atracţie fu confirmată când 
acceptă să bea un ceai cu el la La Tiendecita Blanca, să asiste în compania lui 
la un concert al Filarmonicii Colegiului Santa Ursula, şi, mai ales, când a intrat 
în casa lui pentru prima dată. Rigoberto îi arătase gravurile, cărţile sale de artă 
şi caietele unde se aflau secretele lui, şi îi explică felul în care-şi înnoia colecţia, 
penalizând prin flăcări cărţile şi imaginile pe care le înlocuia. Fusese 
impresionată  ascultându-l, observând corectitudinea cu care o trata, 
formalismul lui maniac. Spre uimirea familiei şi a prietenelor ei („Ce aştepţi ca 
să te măriţi, Lucre? Un Făt-Frumos? Nu-i posibil să-ţi respingi toţi admiratorii!”) 
când Rigoberto i-a propus să se căsătorească („Fără să mă fi sărutat”), acceptă 
imediat. Niciodată nu regretase. Nici măcar o zi, nici un singur minut. Fusese 
distractiv, excitant, minunat să descopere lumea maniilor, ritualurilor şi 
fanteziilor soţului ei, să le împărtăşească împreună cu el, să construiască 
alături de el această viaţă rezervată, de-a lungul a zece ani. Până la povestea 
absurdă, nebunească, stupidă cu fiul ei vitreg în care se lăsase trasă. Cu un 
mucos care acum părea să nici nu-şi mai aducă aminte de ceea ce se 
întâmplase. Ea, ea! Ea pe care toţi o credeau atât de chibzuită, atât de 
prudentă, atât de bine organizată, ea care întotdeauna şi-a calculat paşii cu 
atâta înţelepciune. Cum putuse să aibă o aventură cu un băiat de colegiu! 
Propriul fiu vitreg! În schimb, Rigoberto se purtase cu multă decenţă, evitând 
scandalul, limitându-se să-i ceară separarea şi dându-i sprijinul economic care 
să-i permită acum să trăiască singură. Altul ar fi omorât-o, ar fi azvârlit-o în 
stradă, fără un ban, ar fi pus-o la stâlpul infamiei sociale ca o corupătoare de 
minori. Ce nebunie să creadă că Rigoberto şi ea s-ar putea împăca! El este 


probabil jignit de moarte din cauza a ceea ce s-a întâmplat; n-o va ierta 
niciodată. Simţi din nou micile braţe încolăcindu-se în jurul gâtului ei. 

— De ce te-ai întristat, o consolă Fonchito. Am făcut ceva rău? 

— Brusc mi-am amintit de ceva şi, cum sunt o sentimentală... Mi-a trecut 
deja. 

— Când am văzut cum arăţi, m-am speriat! 

Copilul o sărută din nou pe ureche, cu aceiaşi pupici micuţi, şi încheie 
dezmierdările umezindu-i din nou urechea cu vârful limbii. Dona Lucrecia se 
simţea atât de deprimată că nici măcar nu avu chef să-l îndepărteze. La scurt 
timp, îl auzi că-i spunea, cu un ton diferit: 

— Şi tu, mamă vitregă? 

— Ce anume? 

— Îmi pui mâna pe funduleţ, la fel ca bunii prieteni ai tatei şi preoţii de la 


colegiu. Ce v-a căşunat tuturor pe funduleţul meu, la naiba! 


SCRISOARE CĂTRE UN ROTAR 


Ştiu deja că te-ai supărat, prietene, pentru refuzul meu de a face parte 
din Rotary Club, instituţie al cărei conducător şi promotor eşti. Şi bănuiesc că 
eşti neîncrezător, deloc convins că reticenţa mea de a fi membru nu presupune 
sub nicio formă că mă voi înrola în Clubul Leilor sau în recent apărutul Kiwanis 
din Peru, asociaţii cu care asociaţia ta se află în competiţie implacabilă pentru 
a ieşi pe primul loc la activităţile publice de binefacere, spirit civil, solidaritate 
umană, asistenţă socială şi alte lucruri de acest gen. Linişteşte-te: nu aparţin şi 
nu voi aparţine niciunuia dintre aceste cluburi sau asociaţii, nici altora care li s- 
ar putea asemăna (Boy Scouts, Foştii elevi iezuiţi, masoneria, Opus Dei ei 
caetera). Ostilitatea mea faţă de genul asociativ este atât de radicală încât 
chiar am renunţat să fiu membru al Touring Automóvil Club, ce să mai spun de 
acele aşa-zise cluburi sociale care măsoară categoria etnică şi patrimoniul 
economic al locuitorilor Limei. Încă din anii deja îndepărtați ai militantei mele în 
Acţiunea Catolică şi din cauza acesteia pentru că a fost experienţa care mi-a 
deschis ochii cu privire la iluzia oricărei utopii sociale şi m-a catapultat în 
apărarea hedonismului şi a individului -, m-am ales cu o aversiune morală, 


psihologică şi ideologică faţă de orice formă de servitute gregară, încât nu este 


nicio glumă până şi coada la cinematograf mă face să mă simt busculat şi 
privat de libertatea mea (uneori nu am ce face şi mă aşez la coadă, evident), 
redus la condiţia de om-masă. Singura concesie pe care îmi amintesc să o fi 
făcut a fost din cauza pericolului de a deveni supraponderal (sunt convins, la 
fel ca şi Cyril Connolly, de faptul că „obezitatea este o boală mentală”), fapt ce 
m-a determinat să mă înscriu la o sală de gimnastică, unde un tarzan fără 
creier ne făcea pe noi, cincisprezece idioţi, să asudăm timp de o oră pe zi, în 
ritmul urletelor lui, executând nişte contracţii ca de maimuţă pe care el le 
numea aerobies. Supliciul fizic mi-a confirmat toate prejudecățile împotriva 
omului-turmă. 

Apropo, permite-mi să-ţi transcriu unul dintre citatele care tiesesc 
caietele mele, pentru că sintetizează minunat ceea ce gândesc eu. Autorul lui 
este un globetrotter asturian încartiruit în Guatemala, Francisco Perez de 
Anton: „O turmă, după cum se ştie, este compusă dintr-o mulţime 
necuvântătoare şi sfincterul mai mult sau mai puţin şubred. În plus, este un 
fapt dovedit că, în vremuri de confuzie, turma preferă sclavia lipsei de ordine. 
De aici se deduce că cei ce se comportă ca nişte capre au drept conducători 
nişte măgari. Şi probabil că ne-am contagiat într-o oarecare măsură de la 
această specie, dat fiind că la omul-turmă este atât de comun acel lider capabil 
să conducă masele până pe marginea abisului şi, odată ajunse aici, să le facă 
să sară în apă. Asta dacă nu cumva le vine ideea să facă una cu pământul o 
civilizaţie, şi acesta un lucru destul de frecvent”. Vei spune că este paranoic să 
desluşesc în spatele unor bărbaţi benigni care se întâlnesc să ia prânzul o dată 
pe săptămână şi discută în ce alt cartier să ridice acele stele din piatră de 
calcar cu placa de metal „Rotary Club vă spune bine aţi venit”, pentru a cărei 
ridicare plătesc o cotă parte o decădere de rău augur pe scară umană a 
individului suveran în individ-masă. Poate că exagerez. Însă nu pot să nu-mi fac 
probleme. Dat fiind că lumea avansează atât de rapid spre dezindividualizare 
completă, spre extincţia acestui accident istoric, regatul individului liber şi 
suveran, pe care o serie de întâmplări şi circumstanţe l-au făcut posibil (pentru 
un număr redus de persoane, desigur, şi într-un număr chiar mai redus de ţări), 
sunt mobilizat în stare de alarmă, cu cele cinci simţuri ale mele, douăzeci şi 
patru de ore din douăzeci şi patru, pentru a amâna pe cât se poate, în ceea ce 
mă priveşte, această înfrângere existenţială. Bătălia se dă pe viaţă şi pe 


moarte şi este totală; tot şi toţi participă la ea. Aceste asociaţii de profesionişti 
graşi, directori şi birocraţi de rang înalt care, o dată pe săptămână, se prezintă 
pentru a mânca un meniu de regiment (compus dintr-un cartof umplut, un 
biftec cu orez şi nişte clătite cu migdale, totul udat cu vin roşu Tacama rezervă 
specială?) reprezintă o bătălie câştigată în favoarea robotizării definitive şi a 
obscurantismului, un avans al lucrurilor planificate, organizate, obligatorii, de 
rutină, colective, şi o contracție tot mai mare a lucrurilor spontane, inspirate, 
creatoare şi originale, care pot fi concepute doar în sfera individului. 

Din ceea ce ai citit până acum bănuieşti că, sub aspectul meu incolor de 
burghez de cincizeci de ani se ascunde un hirsut antisocial pe jumătate 
anarhist? Bingo! Ai nimerit-o, frăţâne. (Fac o glumă şi nu-mi iese: caraghiosul 
cuvânt frăţâne îmi sugerează deja inevitabila lovitură de palmă pe spinare care 
îl însoţeşte şi viziunea scârboasă a doi bărbaţi cu burdihane din cauza berii şi a 
îngerării fără moderație a alimentelor picante, colectivizându-se, formând o 
societate, renunțând la fanteziile lor intravenoase şi la eul lor.) Este adevărat: 
sunt un antisocial în măsura posibilităţilor mele, care din păcate sunt foarte 
limitate, şi mă împotrivesc oricărei forme de gregarism care nu-mi pune în 
pericol supraviețuirea şi nici excelentul meu nivel de trai. Exact cum citeşti. A fi 
individualist înseamnă să fii egoist (Ayn Rând, The Virtue of Selfishness), dar nu 
imbecil. Mai mult, imbecilitatea mi se pare respectabilă cu condiţia să fie 
genetică, moştenită, dar nu dacă este aleasă, o luare de poziţie deliberată. Mă 
tem să devin membru al Rotary Club, la fel cum mă tem să fiu leu, kiwani, 
mason, cercetaş, opus, adică (iartă-mă) un pariu laş în favoarea prostiei. 

Mai bine îţi explic această insultă, aşa o atenuez pentru că data viitoare 
când afacerile companiilor noastre de asigurări ne vor aduce din nou împreună, 
să nu-mi crăpi capul cu o lovitură de pumn (sau de picior în tibie, agresiune mai 
potrivită pentru oameni de vârsta noastră). Nu ştiu cum să definesc mai corect 
instituţionalizarea virtuţilor şi a sentimentelor bune pe care le reprezintă aceste 
asociaţii decât ca pe o abdicare de la răspunderea personală şi ca pe un mod 
ieftin de a obţine o bună conştiinţă „socială” (pun cuvântul între ghilimele 
pentru a sublinia neplăcerea pe care mi-o produce). În termeni practici, ceea ce 
faceţi tu şi colegii tăi nu contribuie în opinia mea la diminuarea răului (sau, 
dacă preferi, la sporirea binelui) în niciun mod apreciabil. Principalii beneficiari 


ai acestei generozităţi colectivizate sunteţi voi înşivă, începând cu stomacurile 


voastre, înghiţitoare ale acestor meniuri săptămânale, şi minţile voastre 
murdare, care, în aceste gale de fraternizare (oribil concept!) regurgitează de 
plăcere, făcând schimb de bârfe, bancuri porcoase şi desfiinţându-l fără milă pe 
cel care lipseşte. Nu sunt împotriva acestor distracţii şi, în principiu, nici 
împotriva oricărui lucru ce produce plăcere; sunt împotriva ipocriziei de a nu-ţi 
revendica făţiş acest drept, de a căuta plăcerea ascuns în spatele alibiului 
profilactic al acţiunii civice. Nu mi-ai spus tu, cu ochi de satir şi dându-mi un 
bobârnac pornografic, că un alt avantaj în a fi membru al Rotary Club era faptul 
că instituţia oferea un pretext săptămânal de prim ordin pentru a te afla 
departe de casă fără a-ţi alarma nevasta? Aici adaug o altă obiecţie. Este din 
cauza regulamentului sau este pur şi simplu un obicei faptul că nu există femei 
în rândurile voastre? La prânzurile cu care m-aţi oropsit, n-am văzut niciodată 
vreo fustă. Sunt convins că nu toţi dintre voi sunteţi poponari, singurul motiv 
cât de cât acceptabil pentru a justifica pantalonismul de rotar (de leu, kiwani, 
boyscout et caetera). Aceasta este teza mea: a fi rotar este un pretext pentru 
distracţii masculine, feriţi de supravegherea, sclavia sau formalitatea pe care, 
în opinia voastră, le impune coabitarea cu o femeie. Acest lucru mi se pare la 
fel de necivilizat precum paranoia recalcitrantelor feministe care au declarat 
război sexelor. Filosofia mea este că în cazurile inevitabile de resemnare în faţa 
gregarismului şcoli, locuri de muncă, distracţii -, amestecul de genuri (şi de 
rase, limbi, obiceiuri, credinţe) este o modalitate de a amortiza cretinizarea pe 
care o presupune caracterul de gaşcă şi de a introduce un element picant, de 
răutate (gânduri ascunse, al căror practicant hotărât sunt) în relaţiile umane, 
ceva ce, din punctul meu de vedere, le înalţă estetic şi moral. Nu-ţi spun că 
ambele sunt pentru mine unul şi acelaşi lucru, pentru că n-ai înţelege. 

Orice activitate umană care nu contribuie, măcar indirect, la ebuliţia 
testiculară şi ovariană, la întâlnirea spermatozoizilor şi a ovulelor, este demnă 
de dispreţ. De exemplu, vânzarea de polite de asigurare căreia ne dedicăm de 
vreo treizeci de ani sau prânzurile misogine ale rotarilor. Este demn de dispreţ 
orice abate atenţia de la obiectivul cu adevărat esenţial al vieţii umane, care 
constă, după a mea judecată, în satisfacerea dorințelor. Nu văd pentru ce 
altceva ne-am putea afla aici, rotindu-ne ca nişte titirezi înceţi în universul fără 
temei. Cineva poate vinde asigurări, aşa cum am făcut-o noi şi cu destul 


succes, pentru că am atins poziţii de conducere în companiile noastre deoarece 


scopul era să mâncăm, să ne îmbrăcăm, să avem un acoperiş deasupra capului 
şi să obţinem nişte venituri care să ne permită să ne cultivăm şi să ne 
astâmpărăm dorinţele. Nu există niciun alt motiv valabil pentru a vinde poliţe 
de asigurare, nici pentru a construi baraje, a castra pisici sau a fi stenograf. Te 
şi aud: dar dacă, spre deosebire de tine, Rigoberto, smintitule, vânzând poliţe 
de asigurare împotriva incendiilor, furturilor sau a bolilor, un om se realizează 
şi îi place ceea ce face? Şi dacă, asistând la prânzurile rotarilor şi contribuind 
cu oboluri pecuniare la ridicarea de panouri pe şosele cu mesajul „Grăbeşte-te 
încet” i se materializează cele mai fierbinţi dorinţe şi este fericit, nici mai mult 
nici mai puţin decât tine, care răsfoieşti colecţia ta de gravuri şi cărţi 
nepotrivite pentru domnişoare sau în aceste masturbări mentale întruchipate 
de monologurile caietelor tale? Nu are fiecare dreptul la propriile dorinţe? Da, 
are. Însă dacă cele mai fierbinţi dorinţe (cel mai frumos cuvânt din dicţionar) 
ale unei fiinţe umane constau în a vinde asigurări şi a se afilia la Rotary Club 
(sau ceva apropiat), atunci acest biped este un neghiob. Este cazul a nouăzeci 
la sută din umanitate, de acord. Văd că începi să înţelegi, asigurătorule. 

Te cruceşti doar pentru atâta lucru? Semnul crucii făcut de tine mă 
îndeamnă să trec la altă temă, care-i de fapt aceeaşi. Ce rol ocupă religia în 
această diatribă? Încasează ea oare loviturile acestui apostat al Acţiunii 
Catolice, fost cititor înflăcărat al Sfântului Augustin, al cardinalului Newmann, al 
Sfântului loan Botezătorul şi al lui Jean Guitton? Da şi nu. Dacă sunt ceva în 
această temă, sunt agnostic. Neîncrezător în atei şi credincioşi, în favoarea 
faptului că lumea să creadă şi să practice o credinţă, pentru că altfel nu ar 
avea niciun fel de viaţă spirituală şi sălbăticia s-ar înmulţi. Cultura arta, 
filosofia, toate activităţile intelectuale şi artistice laice nu înlocuieşte vidul 
spiritual rezultat din moartea lui Dumnezeu, din eclipsă vieţii transcendente, 
decât pentru o minoritate foarte redusă (din care eu fac parte). Acest vid face 
ca lumea să fie mai distructivă şi mai barbară decât este normal. Deşi sunt în 
favoarea credinţei, în general religiile mă fac să-mi astup nasul, pentru că toate 
acestea implică spirit procesional de turmă şi abdicarea de la independenţa 
spirituală. Toate acestea restrâng libertatea umană şi au pretenţia de a pune 
frâu dorințelor. Recunosc că, din punct de vedere estetic, religiile poate că cea 
catolică mai mult decât toate celelalte, cu frumoasele ei catedrale, ritualuri, 


liturghii, podoabe, reprezentări, iconografii, muzici tind să fie nişte surse 


semeţe de plăcere care dezmiardă ochii, sensibilitatea, aţâţă imaginaţia şi ne 
incendiază gândurile ascunse. Însă în toate acestea se ascunde întotdeauna un 
cenzor, un comisar, un fanatic şi rugurile şi cleştii Inchiziției. Este adevărat, 
totodată, că, fără interdicțiile, păcatele şi amenințările lor de ordin moral, 
dorinţele cea sexuală, mai presus de toate nu ar fi atins rafinamentul pe care l- 
au avut în anumite epoci. Pentru că, şi aceasta nu este teorie, ci practică, 
graţie unui modest sondaj personal cu orizont limitat, afirm că se face mult mai 
bine dragoste în ţările religioase decât în cele laice (mai bine în Irlanda decât în 
Anglia, în Polonia decât în Danemarca), şi la catolici decât la protestanți (în 
Spania şi Italia mai bine decât în Germania sau Suedia) şi că au de zece ori mai 
multă imaginaţie, îndrăzneală şi delicateţe femeile care au trecut prin şcoli de 
măicuţe decât cele care au studiat în şcoli laice (Roger Vailland a teoretizat 
acest aspect în Le regarâă froid). Lucrecia nu ar fi Lucrecia care m-a umplut de o 
fericire inestimabilă, noapte şi zi (însă în special în timpul nopţii) de-a lungul a 
zece ani, dacă de copilăria şi adolescenţa ei nu s-ar fi ocupat călugărițele 
extrem de severe de la Sagrado Corazón, printre ale căror învățături figura şi 
cea potrivit căreia era un păcat că o copilă să se aşeze cu genunchii desfăcuţi. 
Aceste sclave sacrificate ale Domnului, cu exacerbata lor susceptibilitate şi 
cazuistica în domeniul amoros, au format de-a lungul istoriei dinastii de 
Mesaline. Binecuvântate să fie! 

Şi atunci? Cum rămâne? Eu nu ştiu cum rămâne cu tine, iubite coleg (ca 
să folosesc altă expresie ce provoacă vomă). Eu mă mulţumesc cu contradicţia 
mea, care la rândul ei este, la urma urmei, o sursă de plăcere pentru un spirit 
neastâmpărat şi inclasificabil ca al meu. Împotriva instituţionalizării 
sentimentelor şi a credinţei, dar în favoarea sentimentelor şi a credinţei. În 
afara bisericilor, dar curios şi invidios pe ele, şi profitor stăruitor a ceea ce mi- 
ar putea împrumuta pentru a îmbogăţi lumea fanteziilor mele. Îţi semnalez că 
sunt un admirator pe faţă al acelor principii ale Bisericii care au fost în stare să 
împace la cel mai înalt nivel purpuriul şi spermă. Caut prin caietele mele şi-l 
găsesc, ca exemplu, pe acel cardinal despre care a scris cinstitul Azorin: 
„Sceptic rafinat, râdea pe ascuns de farsă în care trăia şi se miră din când în 
când cum de nu se termină prostia umană care întreținea cu banii ei acea 
comedie extraordinară”. Nu este aceasta aproape un basorelief al faimosului 


cardinal de Berras, ambasador al Franţei în Italia în secolul al XVTfi-lea, care a 


împărţit în Veneţia două călugăriţe lesbiene cu Giacomo Casanova (vezi 
Memoriile lui) şi l-a primit la Roma pe Marchizul de Sade fără să ştie despre 
cine este vorba, când acesta, fugar din Franţa din cauza exceselor sale 
libertine, străbătea Italia ascuns sub identitatea falsă de Conte de Mazan? 

Însă văd că deja căşti, pentru că aceste nume cu care te bombardez Ayn 
Rând, Vailland, Azorân, Casanova, Sade, Bernis sunt pentru tine nişte zgomote 
neinteligibile, astfel că scurtez şi pun punct acestei misive (pe care, linişteşte- 
te, nu o voi trimite). 


Multe prânzuri şi plăci, rotarule. 


MIROSUL VĂDUVELOR 


În noaptea umedă, înfiorată de agitația mării, don Rigoberto se trezi 
brusc, ud de sudoare: şobolanii nenumărați de la templul Karniji, convocați de 
loviturile vesele de clopot ale brahmanilor, veneau la gustarea de după-masă. 
Cazanele enorme, havuzele de metal, blidele de lemn fuseseră deja umplute cu 
bucățele de carne sau cu sirop lăptos, mâncarea lor preferată. Din toate 
crăpăturile pereţilor de marmură, găuriţi pentru ei şi echipați cu mănunchiuri 
de paie pentru confortul lor de către călugării cucernici, mii de rozătoare gri 
ieşeau din cuiburile lor, avide. Călcându-se, unele peste celelalte, se grăbeau 
spre recipiente. Se scufundau în ele pentru a linge siropul, muşcau bucăţile de 
carne şi, cei mai rafinaţi, smulgeau cu incisivii lor albi bucățele de pieliţe şi 
bătături de pe picioarele goale. Sacerdoţii îi lăsau s-o facă, flataţi să poată 
contribui cu acele surplusuri de pe pielea lor la plăcerea şobolanilor, încărnări 
de bărbaţi şi femei ce dispăruseră. 

Templul fusese construit pentru ei acum cinci sute de ani în acest colţ 
nordic al Rahastanului hindus, în onoarea lui Lakhan, fiul zeiţei Karniji, flăcău 
chipeş care s-a transformat într-un şobolan gras. De atunci, în spatele 
construcţiei impunătoare cu porţi argintii, podele din marmură, pereţi şi cupole 
maiestuoase, spectacolul avea loc de două ori pe zi. Acolo se afla acum marele 
brahman, Chotu-Dan, ascuns sub zecile de animale gri care i se urcau pe 
umeri, braţe, picioare, spate, direct spre imensul cazan cu sirop pe marginea 
căruia era aşezat. Însă ceea ce îi întorcea stomacul şi aproape că-l făcea să 


vomite pe don Rigoberto era mirosul. Densă, învăluitoare, mai răufăcătoare ca 


baliga de catâr, duhoarea gropii de gunoi sau a stârvului în putrefacție, 
putoarea acelei gloate brune se afla acum în adâncul lui. Îi traversa spatele 
odată cu venele, cu transpiraţia glandelor, băltea în crăpăturile cartilagiilor şi în 
măduva oaselor. Trupul lui se transformase în templul de la Karniji. „Sunt 
sufocat de mirosul de şobolani”, se sperie. 

Sări din pat în pijama, fără să-şi pună halatul, doar papucii, şi fugi în 
biroul său, să vadă dacă răsfoind vreo carte, privind vreo gravură, ascultând 
muzică sau mâzgălindu-şi caietele, alte imagini le vor exorciza pe cele care 
supravieţuiseră coşmarului. 

Avu noroc. În primul caiet pe care-l deschise, un citat ştiinţific explica o 
varietate de anofeli a căror caracteristică mai bătătoare la ochi era aceea de a 
percepe mirosul femelelor de la distanţe incredibile. „Sunt unul dintre ei”, 
gândi, deschizându-şi nările şi adulmecând. „Pot chiar acum, dacă îmi propun, 
să o miros pe Lucrecia adormită în Olivar de Sân Isidro, şi să diferenţiez cu 


Li 


claritate secrețiile pielii capului, ale axilelor sau pubisului ei.” însă dădu peste 
alt miros benign, literar, plăcut, plin de fantezie care începu să risipească, 
precum vântul din zori risipeşte ceața nocturnă, duhorile viclene ale visului. Un 
miros sfânt, teologic, foarte elegant, emanat de Introducere în viaţa devotată, 
de Francisc de Sales, în traducerea lui Quevedo: „Lămpile care au ulei aromatic 
emană un miros mai plăcut atunci când sunt stinse. La fel, văduvele a căror 
dragoste a fost pură în timpul căsătoriei vor împrăştia mirosul minunat şi 
aromat al virtuţii castităţii, când lumina, adică soţul, este stinsă de către 
moarte”. Acea aromă de văduve caste, melancolie impalpabilă a trupurilor 
condamnate la monolog fizic, emanaţie nostalgică a dorințelor nesatisfăcute, îl 
îngrijoră. Ferestruicile naşului său zvâcniră cu zel, încercând să reconstruiască, 
să detecteze, să extragă din ambient vreo urmă a prezenţei ei. Simplă idee a 
acestui miros de văduvă îl trezi. Evaporă rămăşiţele coşmarului, îi fură somnul, 
îi redă spiritului său o sănătoasă încredere. Şi îl făcu să creadă de ce? În acele 
doamne care pluteau printre râuri de stele, ale lui Klimt, femei mirositoare, cu 
figuri năzdrăvane acolo erau Goldfish, femela-peştişor colorat şi Danae, 
prefăcându-se că doarme şi arătându-şi cu simplitate un fund curbiliniu de 
chitară. Niciun pictor nu ştiuse să picteze mirosul femeilor la fel ca bizantinul 
vienez; femeile lui aeriene şi arcuite întotdeauna îi intraseră în memorie prin 


ochi şi prin nas deopotrivă. (Şi, apropo, nu sosise clipa să înceapă să se 


îngrijoreze pentru nemăsuratul interes pe care-l exercita asupra lui Fonchito 
celălalt vienez, Egon Schiele? Poate că da, dar nu în acest moment.) 

Emana trupul Lucreciei acel miros sfânt salezian de când se separaseră? 
Dacă era aşa, încă o iubea. Pentru că acest miros, după Sfântul Francisc de 
Sales, era mărturia unei fidelităţi amoroase care transcende mormântul. Atunci 
nu-l înlocuise. Da, era în continuare „văduvă”. Zvonurile, infidelităţile, 
acuzaţiile care ajungeau până la el inclusiv bârfa lui Fonchito cu privire la 
amanţii recent achiziţionaţi ai Lucreciei erau calomnii. Inima i se strânse, în 
timp ce mirosea împrejurimile cu ferocitate. Era acolo? îl detectase? Era 
mirosul Lucreciei? Nu. Era cel al nopţii, umezeala, cărţile, uleiurile, lemnele, 
ţesăturile şi pieile din birou. 

Încercă să readucă din trecut şi din nicăieri, închizând ochii, mirosurile 
nocturne pe care le inspirase în aceşti zece ani, arome care îl desfătaseră atât 
de mult, parfumuri care-l apăraseră împotriva pestilentei şi urâţeniei 
atotdomnitoare. Depresia puse stăpânire pe el. Veniră să-l consoleze nişte 
versuri ale lui Neruda, când întoarse pagina aceluiaşi caiet: 

Y por verte orinar, en la oscuridad, en el fondo de la casă, como 
vertiendo una miel delgada, tremula, argentina, obstinada, cuántas veces 
entregaría este coro de sombras que poseo, y el ruido de espadas inútiles que 
se oye en mi alma...14 

Nu era extraordinar faptul că poemul cu aceste versuri se numea 
Tangoul văduvului? Pe nesimţite, o întrezări pe Lucrecia, aşezată pe vasul 
closetului, şi auzi vesela clipoceală de pipi în adâncul recipientului, care-l 
primea sunând mulțumit din clopoței. Desigur, tăcut, ghemuit în colţ, absorbit, 
într-o concentrare mistică, ascultând şi mirosind, se afla acolo şi fericitul 
beneficiar al acelei emanaţii şi al acelui concert lichid: Manuel cel cu protezele! 
Însă în acel moment apăru Gulliver, salvând-o pe împărăteasa din Lilliput din 
palatul ei în flăcări printr-un pişat spumos. Se gândi la Jonathan Swift, care a 
trăit obsedat de contrastul dintre frumuseţea trupului şi oribilele funcţii 
corporale. Caietul amintea cum, în cea mai cunoscută poezie a lui, un amant 


explica de ce a hotărât să-şi părăsească iubita, prin aceste versuri: 


14 (sp.) Şi pentru a te vedea urinând, pe întuneric, în fundul casei, ca vărsând o miere subţire, 
tremurătoare, argintie, încăpăţânată, de câte ori n-aş dărui acest cor de umbre ce mă însoțesc 
şi zgomotul de spade inutile ce se aude în sufletul meu... [n. tr.]. (Din motive ce ţin de tema 
acestui subcapitol, autorul modifică un cuvânt din textul poeziei, înlocuind „auzi" prin „vedea" 
[n. red]) 


Nor wonder how | lost my wits; 
Oh! Celia, Celia, Celia shits 


„Ce dobitoc”, dădu el sentinţa. Şi Lucrecia shited şi asta, în loc s-o 
degradeze, o făcea să crească în ochii şi nările lui. Preţ de câteva secunde, 
odată cu primul surâs al nopţii desenate pe figura sa, memoria lui inspiră 
vaporii lăsaţi în urmă de trecerea fostei sale soţii prin sala de baie. Deşi acum 
se amestecă în aceasta şi sexologul Havelock Ellis, a cărui cea mai ascunsă 
fericire era, potrivit caietului, să-şi asculte iubita lichefiindu-se, proclamând în 
corespondenţa lui că cea mai fericită zi din viaţa sa a fost aceea în care soţia 
binevoitoare, protejată de bogatele fuste victoriene care o acopereau, a urinat 
pentru el printre trecători neavizaţi, nereverenţios, la picioarele amiralului 
Nelson, sub privirile monumentalilor lei de piatră din Trafalgar Square. 

Însă Manuel nu fusese poet ca Neruda, nici moralist precum Swift, nici 
sexolog ca Ellis. Era un biet castrat. Sau mai degrabă un eunuc? Diferenţă 
abisală între aceşti refuzaţi ai fecundării. Unul încă mai avea un falus şi erectie, 
iar celălalt pierduse instrumentul şi funcţia de reproducere şi afişa un pubis 
neted, curbat şi feminin. Ce era Manuel? Eunuc. Cum a putut Lucrecia să-i 
ofere acel lucru? Generozitate, curiozitate, compasiune? Său viciu şi morb? Sau 
toate aceste lucruri combinate? Ea îl cunoscuse înainte de accidentul celebru, 
când Manuel câştiga campionate de motocicletă echipat cu o cască 
strălucitoare şi un combinezon de plastic, cocoţat pe cal mecanic de tuburi, 
ghidon şi roţi, cu nume mereu japonez (Honda, Kawasaki, Suzuki sau Yamaha), 
catapultându-se cu zgomot de flatulaţie asurzitoare peste câmpuri se numea 
motocross -, deşi obişnuia să participe şi în babilonii precum Trail şi Enduro, 
această ultimă probă având suspecte reminiscenţe de albigenzi cu două sute 
sau trei sute de kilometri la oră. Survolând şanţuri, suind dealuri, răscolind 
nisipuri şi sărind peste stânci sau prăpăstii, Manuel câştiga trofee şi apărea 
fotografiat în ziare, scoțând dopurile de la sticlele de şampanie, cu modele 
care-l sărutau pe obraji. Până când, într-una dintre aceste demonstraţii de 
prostie curată, zbură prin aer, imediat după ce urcase ca un bolid o colină 
greşită, în vârful căreia îl aştepta nu un tobogan liniştitor cu nisipuri 
amortizante, aşa cum credea el, naiv, ci o prăpastie cu stânci. Căzu în ea, 


zbierând o  înjurătură arhaică (Mă-sa-n cur!) pe când zbura încălecând 


armăsarul său de metal direct spre adâncuri, la fundul cărora ajunse cu mult 
zgomot câteva secunde după aceea, într-o huruială de oase şi fiare care se 
zdrobeau, se rupeau şi se făceau aşchii. Miracol! Capul i-a rămas intact; dinţii, 
neatinşi; vederea şi auzul, deloc afectate; folosirea extremităților, oarecum 
slăbită din cauza oaselor rupte şi a muşchilor sfâşiaţi şi tasaţi. Pasivul rămase 
concentrat compensatoriu în zona genitală, care monopoliza avariile. Piuliţe, 
cuie şi şuruburi îi perforară testiculele în ciuda suspensorului elastic care le 
proteja şi făcură din ele o substanţă hibridă, ceva între melasă şi ratatouille, în 
aşa hal că peţiolul virilităţii sale fu retezat din rădăcină de un material ascuţit 
care ironii de-ale vieţii poate că nici nu provenea de la motocicletă iubirilor şi 
triumfurilor sale. Atunci ce anume l-a castrat? Crucifixul gros şi ascuţit pe care-l 
purta asupra lui pentru a convoca protecţia divină atunci când îşi demonstra 
vitejiile de motociclist. 

Chirurgii îndemânatici din Miami îi sudară oasele, lungiră ceea ce se 
micşorase şi micşorară ceea ce se lungise, coaseră ceea ce se rupsese şi îi 
reconstruiră, din bucăţi de carne smulse din glutean, un organ genital artificial. 
Era mereu dur, dar numai de formă, o montură de piele pe o proteză de plastic. 
„Multă prestanţă şi puţine nuci, sau, ca să fiu matematic, nicio nucă”, se 
descarcă don Rigoberto. Îi ajuta doar ca să urineze, nici măcar atunci când 
voia, ci de fiecare dată când bea câte ceva, şi cum sărmanul Manuel nu avea 
nicio putere pentru a împiedica această scurgere constantă a lichidelor sale să- 
i ude turul pantalonilor, purta agăţată, sub formă de pălărioară sau accesoriu, o 
punguţă de plastic care-i capta lichidele. În afară de acest inconvenient, 
eunucul ducea o viaţă foarte normală şi fiecare nebun cu păsărică lui încă 
stăpânită de motociclete. 

— ÎI vei mai vizita din nou? întrebă don Rigoberto, oarecum bosumflat. 

— M-a invitat la un ceai şi, ştii deja, este un prieten bun de care îmi pare 
foarte rău, îi explică doña Lucrecia. Dacă te deranjează, nu mă duc. 

— Du-te, du-te, îşi ceru el scuze. După aceea îmi povesteşti? 

Se ştiau de copii. Proveneau din acelaşi cartier şi fuseseră iubiţi pe 
vremea când erau la liceu şi a fi iubiţi consta în a se plimba mână în mână 
duminicile după slujba de la ora unsprezece în Parcul Central din Miraflores şi în 
părculeţul Salazar imediat după un matineu sincopat de săruturi şi câte un 


pipăit timid şi delicat în sala de cinematograf. 


Şi erau logodiţi când Manuel îşi comitea isprăvile pe roţi, apărea 
fotografiat în paginile sportive şi fetele frumoase mureau după el. Atitudinea lui 
sentimentală fluşturatică o scoase din sărite pe Lucrecia, care rupse logodna. 
Nu se mai văzuseră până la accident. Ea se duse să-l viziteze la spital, 
ducându-i o cutie de Cadbury. Reluară relaţia, de data asta doar de prietenie 
aşa crezuse don Rigoberto, până când descoperise lichidul adevăr care a 
continuat şi după căsătoria donei Lucrecia. 

Don Rigoberto îl zărise cândva, în spatele vitrinei magazinului său 
înfloritor de vânzare-cumpărare de motociclete importate din Statele Unite şi 
Japonia (mărcilor nipone hieroglifice le adăugase mărcile americane Harley 
Davidson şi Triumph şi cea germană B.M.W.), pe marginea şanţului, ajungând 
aproape de Javier Prado. Nu mai participă în campionate ca pilot, dar, cu 
sadomasochism evident, a rămas legat de acest sport ca promotor şi sponsor 
al neortodoxelor masacre şi măceluri. Don Rigoberto îl vedea în jurnalele de 
televiziune coborând un steag ridicol în pătrăţele, cu aerul că dă startul 
Primului Război Mondial; la liniile de plecare sau de sosire ale curselor sau 
înmânând învingătorului o cupă suflată cu argint fals. Această transladare de la 
participant la oblăduitor al unor astfel de evenimente îi astâmpăra castratului 
în opinia Lucreciei atracţia vicioasă faţă de motocicletele arătoase. 

Şi cealaltă? Cealaltă lipsă? i-o astâmpăra ceva, cineva? Sistematic, în 
după-amiezele în care conversau, bând ceai cu prăjiturele, Manuel păstra o 
discreţie remarcabilă cu privire la acest subiect, pe care Lucrecia evident că nu 
comitea eroarea să-l menţioneze. Conversaţiile lor se rezumau la bârfe, 
reminiscenţe ale copilăriei petrecute în Miraflores şi ale unei adolescente trăite 
în San Isidro, despre vechi vecini de cartier care se căsătoreau, se 
descăsătoreau, se recăsătoreau, se îmbolnăveau, făceau copii şi uneori 
mureau, presărate cu comentarii de actualitate despre ultimul film, ultimul 
disc, dans la modă, căsătorie sau faliment catastrofal, escrocheria recent 
descoperită sau ultimul scandal cu droguri, coarne sau SIDA. Până când, într-o 
zi mâinile lui don Rigoberto dădeau rapid foile caietului în căutarea unei 
adnotări care să corespundă secvenţei de imagini aflate deja în desfăşurare în 
mintea sa febrilă dona Lucrecia îi descoperise secretul. Îl descoperise, cu 
adevărat? Sau Manuel a făcut în aşa fel ca ea să-l creadă când, de fapt, nu 
făcea altceva decât să pună piciorul în capcana pe care i-o pregătise? Treaba 


este că într-o zi, bând ceai în casa lui din La Planicie, înconjurați de eucalipţi şi 
dafini, Manuel o făcu pe Lucrecia să intre în camera de serviciu. Pretextul? Să-i 
arate o fotografie de la o partidă de volei de la Colegiul San Antonio, făcută cu 
ani în urmă. Acolo a avut ea o surpriză de proporţii. Un raft întreg cu cărţi ce 
tratau subiectul înspăimântător al castrării şi al eunucilor! O bibliotecă 
specializată! În toate limbile şi, mai ales, în limbi pe care Manuel nu le 
înţelegea, el ştiind doar spaniola în varianta ei peruană, şi, mai exact, 
miraflorino-sanisidriană. Şi o colecţie de discuri şi CD-uri cu aproximaţii sau 
simulări ale vocilor de castraţi. 

— A devenit un specialist în acest subiect, i-a povestit ea lui don 
Rigoberto, extrem de incitată de această descoperire. 

— Din motive lesne de înţeles, deduse el. 

Fusese aceasta o parte a strategiei lui Manuel? Căpăţâna lui don 
Rigoberto încuviinţă, în micul cerc al candelei. Normal. Pentru a crea o 
intimitate scabroasă, o complicitate în cele interzise care să-i permită mai apoi 
să implore îndrăzneață favoare. Îi mărturisise simulând inferioritatea sau cu 
ezitări de timid ori poate şi una şi alta? că, de la brutala intervenţie 
chirurgicală, subiectul îl obsedase în aşa măsură încât devenise preocuparea 
centrală a existenţei sale. Se transformase într-un mare cunoscător, capabil să 
peroreze ore în şir pe această temă, abordind-o din perspectivă istorică, 
religioasă, fizică, clinică, psihoanalitică. (Auzise fostul motociclist vorbindu-se 
despre vienezul de pe divan? Înainte, nu; după aceea, da, şi chiar citise ceva 
de el, deşi nu înţelesese niciun cuvânt.). În timpul conversaţiilor care-i 
cufundau pe amândoi tot mai mult într-o companie plăcută în cursul acestor, în 
aparenţă inocente, reuniuni de la ora ceaiului, Manuel îi explică Lucreciei 
diferenţa dintre eunuc, variantă în principal arabă aplicată încă din Evul Mediu 
gărzilor seraiurilor, pe care ablaţiunea neîndurătoare a falusului şi testiculelor îi 
făcea căşti, şi castrat, versiune occidentală, apostolică şi romană, ce consta în 
a priva doar de ouţe lăsând restul la locul lui victimă operaţiei, pe care nu 
doreau s-o lipsească de copulare, ci, pur şi simplu, să împiedice transformarea 
vocii copilului care, odată ajunsă la adolescenţă, scade cu o octavă. Manuel îi 
povesti Lucreciei anecdota, pe seama cărora amândoi se amuzaseră, unui 
castraţi pe nume Cortona, care i-a scris Papei Inocenţiu XI cerându-i voie să se 


căsătorească. El susţinea că operaţia de castrare îl făcuse nedemn pentru 


distracţiile grosolane. Sanctitatea sa, care nu era deloc un fraier, scrise cu 
mâna lui pe marginea cererii: „Să vă castreze mai bine”. („Aceştia erau Papi”, 
se bucură don Rigoberto.) 

El, el, Manuel, as al motocicletelor, cu prilejul invitaţiilor la ceai, pozând 
în om modern ce critica Biserica, îi explicase Lucreciei că emasculaţia fără 
scopuri războinice, cu obiective artistice, a început să se practice în Italia odată 
cu secolul al XVII-lea, ca urmare a interdicţiei Bisericii de a exista voci feminine 
la ceremoniile religioase. Această cenzură a creat necesitatea unui hibrid, 
bărbatul cu voce de femeie („voce căprească” sau „falset” „între vibrantă şi 
tremurătoare”, explica în caiet expertul Carlos Gomez Amat), ceva posibil de 
fabricat prin intermediul unei operaţii pe care Manuel a descris-o şi a probat-o 
cu documente, între ceşti de cafea şi turtă dulce. Exista modalitatea primitivă, 
scufundarea copiilor cu voce bună în apă îngheţată pentru a controla 
hemoragia şi castrarea lor de mântuială cu pietre de frământat („Vai, vai!” ţipă 
don Rigoberto, uitând de şobolani şi de cât de bine dispus era) şi cea 
sofisticată. Adică: chirurgul-bărbier, anesteziind copilul cu laudanum, cu briciul 
proaspăt ascuţit îi secţiona regiunea inghinală şi scotea de acolo delicatele 
bijuterii. Ce efecte producea operaţia asupra copiilor psalmişti care 
supravieţuiau? Obezitatea, mărirea toracelui şi o voce ascuţită şi puternică, 
precum şi un diez neobişnuit; unii castraţi, precum Farinelli, emiteau arii fără să 
respire timp de peste un minut. În întunericul liniştitor al biroului, cu murmur 
marin pe fundal, don Rigoberto auzi, mai degrabă distrat şi curios decât 
încântat, vibrația acelor corzi vocale care, într-un sunet acut extrem de subţire, 
se prelungea nedefinită, ca o rană profundă în noaptea barranquină. Acum da, 
o mirosi pe Lucrecia. 

„Manuel cel cu proteza, otrăvit de către moarte”, gândi puţin după 
aceea, încântat de descoperirea lui. Însă îşi aminti imediat ce citase. Otrăvit de 
către moarte? În timp ce mâinile lui căutau în caiet, memoria reconstruia 
localul plin de fum şi aglomerat din clubul creol în care l-a târât Lucrecia în 
acea noapte neobişnuită. Fusese una dintre puţinele imersiuni memorabile în 
lumea nocturnă a distracţiei, în strania ţară căreia îi vindea polite de asigurări, 
a sa din punct de vedere administrativ, împotriva căreia ridicase această 


enclavă şi de care, graţie unor eforturi discrete, dar monumentale, reuşise să 


ştie foarte puţin. Aici erau versurile valsului Desden!:: 

Desdefioso, semejante a los dioses yo seguiré luchando por mi suerte 
sân escuchar las espantadas voces de los envenenados de la muerte.15 

Fără chitară, tobă şi vocea sincopată a cântăreţului, se pierdea ceva din 
îndrăzneala lugubră şi narcisistă a bardului compozitor. Însă, chiar şi fără 
muzică, se păstrau vulgaritatea genială şi filosofia misterioasă. Cine 
compusese acest vals creol „clasic”, după cum îl calificase Lucrecia când 
încercase să afle? Aflase: locuia în Chiclayo şi se numea Miguel Paz. Îşi imagină 
un creol scund, necioplit şi somnambul, cu eşarfă la gât şi chitară pe umăr, 
care făcea serenade şi dormea în cloaca satului între talaş şi vomă, cu gâtul 
distrus de cât cântase toată noaptea. În orice caz, bravo! Nici Vallejo şi nici 
Neruda la un loc nu ar fi produs ceva comparabil acestor versuri care, în plus, 
se dansau. Simţi că-l apucă râsul şi se grăbi să-l prindă pe Manuel cel cu 
proteza, care începuse să-i scape. 

Abia după multe conversații la ceas de seară stropite cu ceai, imediat 
după ce revărsase asupra donei Lucrecia informaţiile sale enciclopedice despre 
eunucii turci şi egipteni şi castraţi napolitani şi romani, fostul motociclist 
(„Manuel cel cu proteză, Pipi perpetuu, Umedul, Picurătorul, cel cu Pălărioara, 
Punga Lichidă”, improviza don Rigoberto, cu un umor ce se perfecționa cu 
fiecare secundă) făcu pasul cel mare. 

— Şi care a fost reacţia ta când ţi-a povestit acel lucru? Tocmai văzuseră, 
la televizorul din dormitor, Senso, o frumoasă melodramă stendhaliană de 
Visconti, don Rigoberto îşi ţinea soţia pe genunchi, ea în cămaşă de noapte şi el 
în pijama. 

— Am rămas proastă, răspunse dona Lucrecia. Crezi că este posibil? 

— Dacă ţi-a povestit-o frământându-şi mâinile şi cu glas tânguitor, 
trebuie să fie. De ce te-ar minţi? 

— Sigur, nu avea niciun motiv, toarse ea, întorcându-se. Dacă mă mai 
săruţi aşa pe gât, ţip. Ceea ce nu înţeleg este de ce mi-a povestit aşa ceva. 

— Era primul pas, gura lui don Rigoberto escaladă gâtul călduţ până 
ajunse la ureche, sărutând-o şi pe aceasta: Următorul ar fi să-ţi ceară să-l laşi 
să te privească sau, cel puţin, să te audă. 


15 Aroganţă, dispreţ. 

16 (sp.) Semeţ, asemeni zeilor / Voi continua să lupt pentru-a mea soartă / Fără s-ascult 
glasurile înfricoşate / Ale otrăviţilor de către moarte [n. tr.]. 

17 roman al lui Camillo Boito [n. tr.]. 


— Mi-a povestit pentru că i-a făcut bine să-mi împărtăşească secretul, 
încercă să-l îndepărteze Lucrecia şi pulsul lui don Rigoberto o luă razna. Ştiind 
că eu ştiu, se simte mai puţin singur. 

— Punem pariu că la ceaiul următor îţi face propunerea? insistă soţul ei, 
sărutându-i încet urechea. 

— Aş ieşi din casa lui trântind uşa se răsuci în braţele lui dona Lucrecia, 
hotărându-se să-l sărute şi ea. Şi nu m-aş mai întoarce. 

Nu a făcut nimic din aceste două lucruri. Manuel cel cu proteza i-a cerut- 
o cu atâta umilinţă servilă şi tânguire de victimă, cu atâtea scuze şi explicaţii 
atenuante, că ea nu avusese curajul (nici măcar cheful?) să-l jignească. l-a spus 
ea „Uiţi că sunt o doamnă decentă şi măritată?” Nu. Sau poate „Abuzezi de 
prietenia noastră şi distrugi buna părere pe care o aveam despre tine?” Nici 
măcar. S-a mulţumit să-l liniştească pe Manuel, care, palid, ruşinat, o rugă să 
nu i-o ia în nume de rău, să nu se supere, să nu-l lipsească de prietenia ei atât 
de preţuită. O manevră de înaltă strategie şi încununată de succes, deoarece, 
înduioşată de atâta psihodramă, Lucrecia luă din nou ceaiul cu el don Rigoberto 
simţi ace de acupunctura în tâmple şi termină prin a-i face pe plac. Cel otrăvit 
de către moarte ascultă acea muzică argintie, fu îmbătat de arpegiul lichid. 
Doar a ascultat? Nu cumva a şi văzut? 

— Îți jur că nu, protestă dona Lucrecia, băgându-se în el şi vorbindu-i la 
piept. În cel mai negru întuneric. Aceasta a fost condiţia mea. Şi a îndeplinit-o. 
Nu a văzut nimic. A auzit. 

În aceeaşi poziţie văzuseră o înregistrare video cu Carmina Burana, la 
Opera din Berlin, dirijată de Seiji Ozawa şi corurile din Beijing. 

— Aşa o fi, răspunse don Rigoberto, cu imaginaţia aţâţată de latinele 
vibrații ale corurilor (existau castraţi între aceşti corişti cu ochi alungiţi?). Însă 
şi de faptul că Manuel îşi desfăşurase viziunea într-o manieră extraordinară. Și 
că, deşi tu nu-l vezi, el te vede. 

— Dacă facem presupuneri, totul este posibil încă îl mai contrazise, fără 
prea multă convingere, dona Lucrecia. Dar dacă a văzut, nu a văzut aproape 
nimic. 

Mirosul era aici şi nu există nicio îndoială: corporal, intim, uşor marin şi 
cu reminiscenţe de fruct. Închizând ochii, îl aspiră cu lăcomie, cu nările foarte 


deschise. „Miros sufletul Lucreciei”, gândi, înduioşat. Clipocitul vesel al şiroiului 


în vas nu înfrâna acea aromă, abia dacă nuanţa cu un retuş fiziologic ceea ce 
reprezenta o degajare de umori glandulare ascunse, transpiraţii cartilaginoase, 
secreție a mușchilor care se condensau şi se confundau într-un efluviu dens, 
curajos, domestic. Lui don Rigoberto îi aminti de cele mai îndepărtate momente 
ale copilăriei sale o lume de scutece şi tâlc, vomitări şi excremente, colonii şi 
bureţi îmbibaţi cu apă călduţă, un sân darnic şi de nopţile de întrepătrundere 
cu Lucrecia. Ah, da, cât de bine îl înţelegea pe motociclistul ciuntit. Însă nu era 
neapărată nevoie să fi un emul al lui Farinelli, nici să fi trecut prin procedura 
protezei pentru a asimila această cultură, pentru a te converti la această religie 
şi, precum otrăvitul Manuel, ca văduvul Neruda, ca atâţia anonimi rafinaţi ai 
auzului, mirosului, fanteziei (se gândi la prim-ministrul Indiei, nonagenarul Rarii 
Desai, care-şi citea discursurile cu pauze, pentru a lua mici guri din propriul 
pipi; „ah, de-ar fi fost al soţiei lui!”), pentru a te simţi ridicat la cer, văzând şi 
auzind fiinţa iubită, ghemuită sau aşezată, interpretând această ceremonie, 
aparent anodină, funcţională, de golire a unei băşici, sublimată în spectacol, în 
dansul amoros, ca introducere sau post-seriptum (pentru Manuel cel decapitat, 
succedaneu) al actului iubirii. Lui don Rigoberto i se umplură ochii de lacrimi. 
Redescoperi tăcerea şlefuită a nopţii barranquine şi singurătatea în care se 
afla, între gravuri şi cărţi autiste. 

— Lucrecia dragă, pe ce ai mai sfânt, rugă, imploră, sărutând părul 
despletit al iubitei lui. Urinează şi pentru mine. 

— Mai întâi trebuie să verific dacă, odată uşile şi ferestrele închise, baia 
rămâne complet pe întuneric, spuse dona Lucrecia, cu pragmatismul unui 
executor testamentar. Când va fi momentul, te voi chema. Să intri fără zgomot, 
ca să nu mă întrerupi. Te vei aşeza în colţ. Nu te vei mişca şi nu vei spune un 
cuvânt. Până atunci, cele patru pahare de apă vor începe să-şi facă efectul. 
Nicio exclamaţie, nicio şoaptă, nici cea mai mică mişcare, Manuel. În caz 
contrar, voi pleca şi nu voi. Mai călca niciodată în această casă. Poţi rămâne în 
colţul tău în timp ce mă şterg şi îmi aranjez hainele, în clipa în care ies, 
apropie-te, târându-te, şi, drept mulţumire, sărută-mi picioarele. 

O făcuse? Cu siguranţă. Se târâse către ea pe pardoseala cu dale şi îşi 
apropiase gura de pantofi cu recunoştinţă de câine. Apoi, se va spăla pe mâini 
şi pe faţă şi, cu ochii umezi, se va duce după Lucrecia în salon pentru a-i spune, 


unsuros, că-i lipsesc cuvintele, ceea ce făcuse pentru el, fericirea 


incomensurabilă. Şi, copleşind-o cu elogii, îi va povesti că, în realitate, era aşa 
de copil, nu doar de la căderea în prăpastie. Accidentul îi permisese să-şi 
asume ca sursă unică de plăcere ceea ce, înainte, îi producea o ruşine atât de 
mare încât o ascundea de ceilalţi şi de el însuşi. Totul începuse când era foarte 
mic şi dormea în camera surioarei lui, iar dădaca se trezea în miez de noapte 
să se uşureze. Nu se obosea să închidă uşa; el auzea foarte clar pârâiaşul 
şopotitor, cristalin, ce ricoşa, care-i cânta să adoarmă şi-l făcea să se simtă ca 
un îngeraş în cer. Era cea mai frumoasă, cea mai melodioasă, cea mai duioasă 
amintire a copilăriei lui. Ea îl înţelegea, nu-i aşa? Magnifică Lucrecia înţelegea 
totul. Nimic nu o speria la iţele ca de labirint ale capriciilor umane. Manuel ştia 
asta; de aceea o admira şi de aceea îndrăznise să-i ceară aşa ceva. Fără 
tragedia motociclistă, nu ar fi făcut-o niciodată. Pentru că, în ceea ce priveşte 
dragostea şi sexul, până la zborul cu motocicleta înspre abisul stâncos, viaţa lui 
fusese un coşmar. Ceea ce-i înfierbânta cu adevărat era ceva ce niciodată nu 
îndrăznise să ceară fetelor decente, îl negociase doar cu prostituatele. Şi, chiar 
plătind, câte umiliri suportase, râsete, batjocuri, priviri dispreţuitoare sau 
ironice care-l stânjeneau şi-l făceau să se simtă un gunoi. 

Acesta era motivul pentru care o rupsese cu multe iubite. Toate au 
refuzat să-i dea acest premiu extraordinar pe care dona Lucrecia tocmai i-l 
acordase: pârâiaşul de pipi. Un hohot de râs compătimitor îl scutură pe don 
Rigoberto. Biet nefericit! Cine şi-ar fi închipuit, printre frumuseţile sculpturale 
care ieşeau, râdeau şi se îndrăgosteau de astrul sportiv, că somitatea 
motorcrossului, călăreţul de oţel, nu voia să le mângâie, să le despoaie, nici să 
le sărute şi nici să le penetreze: ci doar să le audă în vespasiană. lar nobilă, 
mărinimoasa Lucrecia făcuse pipi pentru sărmanul Manuel! Acea micţiune va 
rămâne gravată în memoria lui precum faptele eroice din cărţile de istorie, 
precum minunile din vieţile sfinţilor. Lucrecia iubită! Lucrecia condescendentă 
cu slăbiciunile umane! Lucrecia, nume roman ce însemna norocoasa! Lucrecia? 
Mâinile lui întorceau grăbit paginile caietului şi referinţa nu întârzie să apară: 

„Lucrecia, nobilă romană, faimoasă pentru frumuseţea şi virtutea ei. A 
fost violată de Sextus Tarquinius, fiul regelui Tarquinius cel Mândru. Imediat 
după ce le-a spus tatălui şi soţului cum a fost insultată, îndemnându-i s-o 
răzbune, s-a omorât în prezenţa lor, înfigându-şi un pumnal în piept. 


Sinuciderea Lucreciei a provocat expulzarea Regilor Romei şi instaurarea 


Republicii, în anul 509 î. Hr. Figura Lucreciei s-a transformat într-un simbol al 
pudorii şi onestităţii şi, mai presus de orice, al soţiei cinstite.” 

„Este ea, este ea”, gândi don Rigoberto. Soţia lui putea declanşa 
cataclisme istorice şi se putea perpetua ca simbol. Al soţiei cinstite? Dacă 
cinstea nu este înţeleasă în sens creştin, desigur. Ce soţie ar fi împărtăşit cu 
atâta devoțiune fabulaţiile soţului ei aşa cum o făcuse ea? Niciuna. Şi treaba cu 
Fonchito? Mă rog, mai bine să ocolim aceste nisipuri mişcătoare. Şi în ultimul 
rând, nu rămăsese totul în familie? Ar fi procedat ea ca matroana romană, dacă 
ar fi fost violată de Sextus Tarquinius? Un fior rece trecu prin inima lui don 
Rigoberto. Cu o grimasă de teamă, se chinui să alunge imaginea Lucreciei 
întinsă pe podea, cu inima străpunsă de un pumnal. Pentru a o goni, se 
întoarse la motociclistul aţâţat de distilaţia vezicilor de femei. Doar femei? Sau 
şi bărbaţi? îl tulbura în egală măsură spectacolul unui domn ce erupe? 

— Niciodată, mărturisi pe loc Manuel, cu un ton atât de sincer că dona 
Lucrecia îl crezu. 

În fine, nu era adevărat că viaţa îi fusese un coşmar din cauza acestei 
nevoi (cum s-o numească pentru a nu-i spune viciu?). Făcând abstracţie de 
panorama desértica a insatisfacţiilor şi frustrărilor, au existat momente 
balsamice, efervescente, oferite aproape mereu de întâmplare, compensaţii 
modeste ale frământării lui. De exemplu, acea spălătoreasă de a cărei figură 
Manuel îşi aducea aminte cu afecțiunea cu care îţi aminteşti de acele mătuşi, 
bunici sau naşe mai legate de căldura copilăriei. Venea să spele rufe, de două 
ori pe săptămână. Suferea probabil de cistită pentru că, în fiecare clipă, fugea 
din spălătorie sau de la masa de călcat către mică baie de serviciu de lângă 
cămară. Acolo se află copilul Manuel, mereu alert, urcat în pod, cu faţa lipită de 
podea, ascuţind u-şi auzul. Venea concertul, cascada zgomotoasă şi 
abundentă, o adevărată inundație. Acea femeie era o băşică fotbalistică, o 
îndiguire vie, dată fiind impetuozitatea, frecvenţa şi sonoritatea micţiunilor. 
Odată dona Lucrecia văzu că pupilele motociclistului cu proteză se dilatau a 
desfătare -, Manuel o văzuse. Da, văzuse. În fine, nu tot. Într-un act de 
îndrăzneală, se ridică pe grilajul din grădină până la luminătorul din băiţa de 
serviciu şi, timp de câteva secunde glorioase, menţinându-se în aer, desluşi 
desişul de păr, umerii, picioarele cu şosete de lână şi pantofii fără toc ai femeii 


aşezate pe vas, ce se uşura cu indiferenţă zgomotoasă. Vai, ce bucurie! 


Mai fusese, deopotrivă, şi o americancă, blondă, bronzată, uşor 
masculină, mereu cu cizme şi pălărie de cowboy, care venise să participe la 
Turul Anzilor. Era o motociclistă atât de cutezătoare, încât aproape că l-a 
câştigat. Însă Manuel nu-şi amintea atât îndemânarea ei cu motorul (Harley 
Davidson, desigur), cât stilul ei dezgheţat, lipsa de nazuri, care-i permiteau, în 
etape, să împartă dormitoarele cu piloţii şi să facă baie în faţa lor, când nu 
exista decât o baie şi chiar să intre în we şi să-şi facă necesităţile fără să se 
jeneze dacă în aceeaşi încăpere, separați de un perete despărțitor, se aflau mai 
mulţi motociclişti. Ce zile! Manuel a avut parte de o trosnitură cronică, o erecţie 
prelungită a organului dus, ascultând acele uşurări lichide ale emancipatei 
Sandy Canal ce transformaseră pentru el acel concurs într-o sărbătoare 
interminabilă. Însă nici spălătoreasă, nici Sandy, niciuna dintre experienţele 
întâmplătoare sau mercenare din mitologia lui nu se putea compara cu cea de 
acum, farmec la superlativ, mană lichidă, prin care dona Lucrecia îl făcuse să 
se simtă un zeu. 

Don Rigoberto surâse, satisfăcut. Nu era niciun şobolan prin apropiere. 
Templul din Karniji, brahmanii, armatele de rozătoare şi cazanele cu sirop erau 
dincolo de oceane, continente şi selve. El, aici, singur, în noaptea ce se 
termină, în refugiul lui de gravuri şi caiete. La orizont erau semne că se 
luminează. Şi azi va căsca de plictiseală la birou. Mirosea a ceva? Mirosul de 
văduvă se risipise. Auzea ceva? Valurile şi, pierdut între ele, clinchetul unei 
doamne care făcea pipi. 

„Eu gândi surâzător sunt un bărbat care se spală pe mâini nu după, ci 


înainte de a urină”. 


MENIU DIMINUTIVAL 


Ştiu deja că-ţi place să mănânci puţintel şi sănătos, însă bunicel, şi sunt 
pregătită să-ţi fac pe plac şi la măsuţă. 

În zorişori de zi mă voi duce la piaţă şi voi cumpăra cel mai prospăţel 
lăptic, pâinica cea mai fierbinţică şi portocăluţa cea mai miştocuţă. Şi te voi 
trezi cu tăviţa cu micul dejun, cu o floricică parfumată şi cu un pupic. „Aici este 
suculeţul tău fără sâmburei, feliuţele de pâine cu dulceţică de căpşunele şi 
cafeluţa cu lapte fără zăhărel, domnişorule.” 


Pentru prânzişorul tău, doar o sălăţică şi un iaurţel, aşa cum îţi place. Voi 
spăla sălăţica până ce va străluci şi voi tăia artistic roşioarele, inspirându-mă 
din caieţelele din biblioteca ta. Le voi drege cu uleiaş, acriturică, picăturele din 
salivuţa mea şi, în loc de săricică, lăcrimioarele mele. 

Pentru nopţişoare, în fiecare zi una dintre preferatele tale (am meniuri 
pentru un anişor, fără să se repete nici măcar o dătuţă). Tocăniţe cu cărniţă, 
fasolică strecurată, mâncărică de migdale, gustărică, cortegiu de muşchiuleţ cu 
vinişor amestecat cu rachiu, biftecuţ în sânge, mâncărică de corb, tocăniţă de 
crevete sau a la Limă, orezuţ cu răţuşcă, orezuţ înăbuşitei, tacutacu, ardeiuţi 
umpluţi, supiţă de găină. Însă mai bine mă opresc, ca să nu-ţi deschid apetitul. 
Şi, desigur, păhărelul tău de vinuţ roşu sau o berică recişoară, la alegere. 

Ca desert, dulcegăriile bunicuţei, suspinele a la fetele din Limă, prăjeli cu 
miericică, clătituţe, gogoşele, bucățele de pandişpan, marţipănel, covrigei, 
brânzică îngheţată, păstişoară din miere fiartă, turronele de la dona Pepa, 
tercişor vioriu şi prăjiturele cu smochine şi brânzică de vaci. Mă accepţi că mică 
bucătăreasă? Sunt curăţică, deoarece de cel puţin două ori pe zi fac un duşuleţ. 
Nu mestec gumiţă, nu fumez ţigarele, nici nu am perişori la subsuoare şi 
mânuţele şi picioruşele mele sunt la fel de perfecte ca ţâţişoarele sau 
funduleţul. Voi munci cât este nevoie pentru ca cerul gurii tale şi burtica să fie 
mulţumiţi. Dacă este nevoie, te şi îmbrac, dezbrac, săpunesc, bărbieresc, îţi tai 
unghiuţele şi te spăl cât ai pocni din degete. Nopțile te voi acoperi cu 
trupuşorul meu ca să nu-ți fie friguleţ în pătuţ. Pe lângă faptul că-ţi voi face 
mâncărică, voi fi valeţelul tău, sobiţa ta, maşinuţa de ras, forfecuţa ta şi 
hârtiuţa ta igienică. 

Mă accepţi, domnişorule? 

A mătăluţă, a mătăluţă, a mătăluţă, Mica bucătăreasă fără obraz 


VI. Anonima în loc să fie supărată, ca noaptea trecută când se dusese să 
se culce cu foaia mototolită în pumn, doamna Lucrecia se trezi binedispusă şi 
mulţumită. O învăluia o senzaţie uşor voluptuoasă. Întinse mâna şi luă misiva 
mâzgălită cu litere de tipar, pe o hârtie de culoare bleu, plăcută la atingere. 

„în faţa oglinzii, pe un pat sau pe o sofa...” Avea un pat, dar nu avea 
mătăsuri din India pictate de mână, nici batik indonezian, aşa că nu ar îndeplini 


această pretenţie a stăpânului fără chip. Asta da, putea să i-o îndeplinească, 


întinzându-se pe spate, dezbrăcată, cu părul desfăcut, să îndoaie piciorul, să-şi 
culce capul gândindu-se că este Danae a lui Klimt (deşi nu o credea) şi să se 
prefacă a dormi. Şi, de bună seamă, putea să se privească în oglindă 
spunându-şi: „Sunt dorită şi admirată, sunt visată şi iubită”. Cu un surâs hâtru 
şi nişte ochi cu sclipiri de licurici care se reflectau în oglinda din budoar, 
îndepărtă cearceafurile şi se prefăcu că urmează instrucţiunile. Însă, cum îşi 
vedea doar jumătatea trupului, nu ştiu dacă reuşea să imite cât de cât 
verosimil postura din tabloul lui Klimt a cărui reproducere i-o trimisese 
expeditorul fantomă sub forma unei cărţi poştale ordinare. 

În timp ce lua micul dejun, vorbind distrată cu Justiniana, apoi sub duş şi 
pe când se îmbrăca, cumpăni încă o dată motivele pentru a da un nume şi un 
chip autorului scrisorii. Don Rigoberto? Fonchito? Şi dacă ar fi ceva pus la cale 
de amândoi? Ce absurd! Nu, nu avea nici cap, nici coadă. Logica o făcea să se 
gândească la Rigoberto. O modalitate de a o face să ştie că, în ciuda a ceea ce 
se întâmplase şi a despărțirii, o păstra în delirurile lui. O modalitate de a sonda 
posibilitatea unei reconcilieri. Nu. Ceea ce se întâmplase fusese mult prea 
cumplit pentru el. Niciodată nu va fi în stare să se împace cu femeia care l-a 
înşelat cu propriul fiu, în propria casă. Acel drăcuşor rânced, amorul propriu, i-o 
interzicea. Atunci, dacă anonima nu-i fusese trimisă de fostul ei soţ, autorul era 
Fonchito. Nu avea aceeaşi fascinaţie pentru pictură ca şi tatăl lui? Acelaşi 
obicei, bun sau rău, de a amesteca viaţa tablourilor cu cea reală? Da, el fusese. 
În plus, se dăduse de gol, implicându-l pe Klimt. Îi va da de înţeles că ştia şi îl 
va face de ruşine. Chiar în această după-amiază. 

Donei Lucrecia i se părură interminabile orele de aşteptare. Aşezată în 
sufragerie, privea ceasul, temându-se că tocmai astăzi va lipsi. „Dumnezeule, 
doamnă, s-ar spune că vine să vă viziteze pentru prima oară iubitul”, glumi 
Justiniana. Ea se înroşi, în loc să se amuze. Abia venit, cu mutriţa lui frumoasă 
şi trupuşorul delicat îndesat în hainele dezordonate ale uniformei de colegiu, îşi 
aruncă pe covor ghiozdanul şi o salută dându-i un sărut pe obraz, când dona 
Lucrecia îi servi un avertisment: 

— Noi doi trebuie să vorbim despre ceva foarte urât, cavalere. 

Văzu expresia intrigată şi ochii albaştri care se deschideau, îngrijoraţi. Se 
aşezase în faţa ei, cu picioarele încrucişate. Dona Lucrecia observă că i se 


desfăcuse unul dintre butonii de la pantofi. 


— Despre ce, mamă vitregă? 

— Despre un lucru foarte urât, repetă, arătându-i scrisoarea şi cartea 
poştală. De lucrul cel mai laş şi mai murdar care există: expedierea de 
anonime. 

Copilul nu deveni palid, nici nu se înroşi, nici nu clipi. Continuă s-o 
privească, curios, fără cea mai mică tulburare. Ea îi întinse scrisoarea şi cartea 
poştală şi nu-şi dezlipi ochii de pe el în timp ce Fonchito, foarte serios, cu 
vârfuleţul limbii între dinţi, citea anonima literă cu literă. Ochişorii lui ageri 
reveneau asupra rândurilor, din nou şi din nou. 

— Sunt două cuvinte pe care nu le înţeleg, spuse, în cele din urmă, 
scăldând-o în privirea lui transparentă. Helena şi batik. Una dintre fetele de la 
Academie se numeşte Helena. Dar aici numele este folosit în alt sens, nu? Şi n- 
am auzit niciodată de batik. Ce înseamnă, mamă vitregă? 

— Nu face pe prostul, se supără dona Lucrecia. De ce mi-ai scris aşa 
ceva? Credeai că nu-mi voi da seama că tu ai fost? 

Se simţi oarecum incomodată de nelămurirea lui Fonchito, acum foarte 
explicită: perplex, după ce dădu din cap de câteva ori, se uită din nou la 
anonimă şi o citi, mişcându-şi buzele în tăcere. Şi se simţi complet surprinsă 
când copilul îşi înălţă capul şi văzu că zâmbea de la o ureche la alta. Cu o 
veselie debordantă, ridică braţele, sări pe ea şi o îmbrăţişa, trăgând un urlet de 
triumf: 

— Câştigăm, mamă vitregă! Nu-ţi dai seama? 

— De ce trebuie să-mi dau seama, mic geniu? îl îndepărtă ea. 

— Dar, mamă vitregă o privea cu duioşie, plângându-i de milă. Păi, planul 
nostru. Dă rezultate. Nu ţi-am spus că trebuia să-l fac gelos? Bucură-te, ne 
merge bine. Nu voiai să te împaci cu tata? 

— Nu sunt deloc sigură că această anonimă e de la Rigoberto, ezită doña 
Lucrecia. Mai degrabă te suspectez pe tine, făţarnicule. 

Tăcu, pentru că Fonchito râdea, privind-o cu bunăvoința iubitoare pe care 
o datorezi cuiva slab de înger. 

— Tu ştii că Gustav Klimt a fost profesorul lui Egon Schiele? întrebă pe 
neaşteptate, luându-i-o înainte dofei Lucrecia, care era cu întrebarea pe buze. 
Îl admira. L-a pictat pe patul de moarte. Un desen în cărbune foarte frumos, 
Agonia, din 1912. În acel an, a mai pictat Cei doi pustnici, unde el şi Klimt apar 


în straie de călugări. 

— Sunt convinsă că tu ai scris-o, boşorogitule ce ştii atâtea, se revoltă 
din nou doña Lucrecia. Era derutată de atâtea ipoteze contradictorii şi o irita 
seninătatea lui Fonchito şi faptul că vorbea ca şi cum era foarte mulţumit de 
propria persoană. 

— Dar, mamă vitregă, de ce te gândeşti la lucruri rele în loc să te bucuri? 
Tata ţi-a trimis această scrisoare ca să ştii că te-a iertat, că vrea să se împace. 
Cum de nu-ţi dai seama? 

— Prostii! Este o anonimă insolentă şi niţel murdară, nimic mai mult. 

— Nu fi atât de nedreaptă, protestă copilul, cu vehemenţă. Te compară 
cu un tablou de Klimt, spune că atunci când a pictat-o pe fata asta încerca să 
prevadă cum vei fi fiind. Unde-i murdăria? Este un compliment foarte drăguţ. O 
modalitate pe care a căutat-o tata ca să intre în legătură cu tine. Îi vei 
răspunde? 

— Nu pot să-i răspund, nu mi-e clar că ar fi el. Acum, dona Lucrecia se 
îndoia mai puţin. Chiar voia să se împace? 

— Curat lucru, gelozia a funcţionat de minune, repetă copilul, fericit. De 
când i-am spus că te-am văzut la braţ cu un domn, îşi imaginează tot soiul de 
lucruri. S-a speriat atât de tare că ţi-a scris. Nu-i aşa că sunt un detectiv bun, 
mamă vitregă? 

Dona Lucrecia îşi încrucişa braţele, gânditoare. Niciodată nu a luat în 
serios posibilitatea împăcării cu Rigoberto. Îi făcuse cheful lui Fonchito ca să 
scape de insistența lui. Brusc, pentru prima dată, nu i se mai părea o himeră, ci 
ceva care se putea întâmpla. Asta voia? Să se întoarcă la casa din Barranco, să 
reia viaţa de dinainte? 

— Cine dacă nu tata te putea compara cu o pictură de Klimt? insistă 
copilul. Nu vezi? Îţi aminteşte de acele joculeţe cu tablouri pe care le jucaţi 
noaptea. 

Doamna Lucrecia simţi că rămâne fără aer. 

— Despre ce vorbeşti? bolborosi, incapabilă să nege. 

— Ei, mamă vitregă, răspunse copilul, gesticulând. Păi de jocurile alea. 
Când îţi spunea azi eşti Cleopatra, azi Venus, azi Afrodită. Şi tu începeai să imiţi 
picturile ca să-i faci pe plac. 


— Dar... dar... Moartă de ruşine, dona Lucrecia nu reuşea să se înfurie şi 


simţea că tot ceea ce spunea o trădează şi mai mult: De unde ai mai scos-o şi 
pe-asta? Ai o imaginaţie foarte întortocheată şi foarte, foarte... 

— Chiar tu mi-ai povestit, o întrerupse copilul. Ce ameţită eşti, mamă 
vitregă! Ai şi uitat? 

Rămase mută. Ea îi povestise? Scormoni în memorie degeaba. Nu-şi 
amintea să fi atins acest subiect cu Fonchito nici măcar la modul cel mai 
indirect. Niciodată, evident că nu. Şi atunci? Să-i fi făcut Rigoberto confidente? 
Imposibil, Rigoberto nu vorbea cu nimeni despre fanteziile şi dorinţele lui. În 
timpul zilei, nici măcar cu ea. Aceasta fusese o regulă respectată în cei zece ani 
de căsătorie; niciodată, nici în glumă şi nici în serios, nu făceau aluzie în timpul 
zilei la ceea ce spuneau şi făceau noaptea în izolarea alcovului. Pentru a nu 
trivializa iubirea şi a-i păstra aura magică, sacră, spunea Rigoberto. Dona 
Lucrecia îşi aminti perioada de la începutul căsătoriei, când începea să 
descopere cealaltă latură a vieţii soţului ei, acea conversaţie despre cartea lui 
Johan Huizinga, Homo Ludens, una dintre primele pe care el o rugase s-o 
citească, asigurând-o că în ideea vieţii că joc şi a spaţiului sacru se află cheia 
viitoarei lor fericiri. „Spaţiul sfânt s-a dovedit a fi patul”, gândi. Fuseseră fericiţi, 
jucând aceste jocuri nocturne care, la început, doar o intrigau, însă care, puţin 
câte puţin, ajunseseră s-o cucerească, presărându-i viaţa nopţile cu ficțiuni 
mereu înnoite. Până la nebunia cu acest copilaş. 

— Cine râde singur îşi aduce aminte de fapte rele, o smulse din divagaţii 
vocea insolentă a Justinianei, care aducea tava cu ceai. Bună, Fonchito. 

— Tata i-a scris o scrisoare mamei vitrege şi acuşica se vor împăca. Exact 
aşa cum ţi-am spus, Justita. Mi-ai făcut turtite? 

— Biscuiţi cu unt şi dulceaţă de fragi. Justiniana se întoarse spre dona 
Lucrecia, făcând ochii mari: Vă împăcaţi cu domnul? Înseamnă că ne mutăm 
înapoi la Barranco? 

— Prostii, spuse doamna Lucrecia. Nu-l cunoşti? 

— Vom vedea dacă-s prostii, protestă Fonchito, atacând biscuiţii în timp 
ce dona Lucrecia îi servea ceaiul. Pariu? Ce-mi dai dacă te împaci cu tata? 

— Un colţ de pâine ars, spuse doamna Lucrecia, înmuiată. Şi tu ce-mi dai, 
dacă pierzi? 

— Un sărut, râse copilul, făcându-i cu ochiul. Justiniana izbucni într-un 


hohot de râs. 


— Mai bine plec şi-i las singuri pe cei doi porumbei. 

— Taci, nebuno, o dojeni dona Lucrecia, când fata nu o mai putu auzi. 

Băură ceaiul în tăcere. Dona Lucrecia era în continuare impregnată de 
reminiscenţele vieţii ei cu Rigoberto, îndurerată că se petrecuse ceea ce se 
petrecuse. Acea ruptură nu avea vindecare. Fusese mult prea mare, nu era loc 
de întors. Ar fi oare posibil să trăiască din nou împreună, toţi trei, în aceeaşi 
casă? În acel moment, îi trecu prin cap că lisus Hristos, la doisprezece ani, îi 
uimise pe rabinii din templu vorbind cu ei de la egal la egal pe teme de 
teologie. Da, numai că Fonchito nu era un copil minune precum lisus. El era ca 
Lucifer, Prinţul Tenebrelor. Nu ea, ci el, el, presupusul copil, fusese vinovat de 
toată acea poveste. 

— Ştii în ce altă privinţă îi semăn eu lui Egon Schiele, mamă vitregă? o 
smulse copilul din plăsmuirile ei. Amândoi suntem schizofrenici. 

Nu-şi putu reţine hohotul de râs. Dar se opri brusc, deoarece, ca şi în alte 
daţi, intui că dedesubtul a ceea ce părea o copilărie se putea cuibări ceva 
tenebros. 

— Ştii cumva ce înseamnă schizofrenic? 

— Înseamnă că, fiind o singură persoană, te crezi două persoane diferite 
sau mai multe Fonchito recita o lecţie, exagerând. Mi-a explicat tata, aseară. 

— Ei bine, în acest caz ai putea să fii, murmură dona Lucrecia. Pentru că 
în tine există un bătrân şi un copil. Un îngeraş şi un demon. Ce-are asta a face 
cu Egon Schiele? 

O dată în plus figura lui Fonchito se destinse într-un surâs satisfăcut. Şi, 
imediat după ce şopti un rapid „Aşteaptă, mamă vitregă”, cotrobăi în ghiozdan 
în căutarea nelipsitului album de reproduceri. Sau, mai bine spus, a albumelor, 
pentru că doamna Lucrecia îşi amintea că văzuse cel puţin trei. Purta mereu 
unul în ghiozdan? Ducea lucrurile prea departe cu această mânie a lui de a se 
identifica în toate şi în orice clipă cu acest pictor. Dacă ar putea vorbi cu 
Rigoberto, i-ar sugera să-l ducă la un psiholog. Însă, de îndată, râse de ea 
însăşi. Ce idee nesăbuită, să-i dea sfaturi fostului soţ cu privire la educaţia 
copilaşului care a provocat ruptura matrimonială. În ultima vreme începuse să 
se prostească. 

— Uite, mamă vitregă. Cum ţi se pare? 

Luă cartea la pagina pe care i-o arăta Fonchito şi, o bună bucată de 


vreme, o răsfoi, încercând să se concentreze asupra acestor imagini fierbinţi, 
contrastante, asupra acelor figuri masculine care, două câte două, trei câte 
trei, se expuneau în faţa ei, privind-o cu neruşinare, îmbrăcate, înghesuite în 
tunici, dezbrăcate, semidezbrăcate şi, câteodată, acoperindu-şi sexul sau 
arătându-l, erect şi enorm, cu suverană impudoare. 

— Ei bine, sunt autoportrete, spuse, în cele din urmă, doar pentru a 
spune ceva. Unele sunt bune. Altele nu prea. 

— A pictat mai mult de o sută, o lămuri copilul. După Rembranat, Schiele 
este pictorul cu cele mai multe autoportrete. 

— Asta nu înseamnă că a fost schizofrenic. Mai degrabă un narcisist. Tu 
eşti la fel, Fonchito? 

— Nu te-ai uitat bine. Copilul deschise la altă pagină, apoi la alta, 
instruind-o, în timp ce-i atrăgea atenţia: Nu ţi-ai dat seama? Se dublează şi 
chiar se triplează. Aici, de exemplu. Cei care se văd pe sine, din 1911. Cine 
sunt aceste personaje? Chiar el, multiplicat. Şi Profeţi ţdublu Autoportret), din 
1911. Fii atentă. Este chiar el, dezbrăcat şi îmbrăcat. Triplu autoportret, din 
1913. El, de trei ori. Şi încă de trei ori aici, în imaginea mică, la dreapta. Aşa se 
vedea, ca şi cum ar fi fost mai mulţi Egon Schiele băgaţi în el. Nu asta 
înseamnă să fii schizofrenic? 

Pentru că vorbea pripit şi ochii îi scăpărau, dona Lucrecia încercă să-l 
calmeze. 

— Ei bine, poate că avea tendinţă spre schizofrenie, ca mulţi artişti, îi 
făcu pe plac. Pictorii, poeţii, muzicienii. Au multe lucruri înăuntru, atât de multe 
că, uneori, nu încap într-o singură persoană. Însă tu eşti copilul cel mai normal 
din lume. 

— Nu-mi vorbi de parcă aş fi un cretin, mamă vitregă, se supără Alfonso. 
Eu sunt la fel ca el şi o ştii prea bine, pentru că tocmai ai recunoscut-o. Un 
bătrân şi un copil. Un îngeraş şi un demon. Adică schizofrenic. 

Ea îi mângâie părul. Şuviţele blonde, ciufulite şi moi, îi alunecau printre 
degete, dar dona Lucrecia rezista tentaţiei să-l ia în braţe, să-l aşeze în poală şi 
să-l dezmierde. 

— Îţi lipseşte mama ta? lăsă să-i scape. Încercă s-o dreagă: Vreau să 
spun, te gândeşti mult la ea? 

— Aproape niciodată, spuse Fonchito, foarte liniştit. Abia dacă-mi 


amintesc figura ei, doar din fotografii. Însă tu îmi lipseşti, mamă vitregă. De 
aceea vreau să te împaci odată cu tata. 

— Nu va fi atât de uşor. Nu-ţi dai seama? Există răni greu de închis. Ceea 
ce s-a întâmplat cu Rigoberto se numără printre acestea. S-a simţit foarte 
jignit, şi pe bună dreptate. Eu am făcut o nebunie care nu are scuză. Nu ştiu, 
niciodată nu voi şti ce m-a apucat. Cu cât mă gândesc mai mult, cu atât mi se 
pare mai greu de crezut. Ca şi cum n-aş fi fost eu, ca şi cum alta ar fi acţionat 
în interiorul meu, înlocuindu-mă. 

— Atunci şi tu eşti schizofrenică, mamă vitregă, râse copilul, afişând încă 
o dată o expresie de parcă ar fi prins-o în flagrant. 

— Un pic, nu, destul, încuviinţă ea. Hai mai bine să nu vorbim despre 
lucruri triste. Povesteşte-mi ceva despre tine. Sau mai bine despre tatăl tău. 

— Şi lui îi lipseşti Fonchito deveni serios şi oarecum solemn: De aceea ti- 
a trimis acea anonimă. Lui i s-a închis deja rana şi vrea să vă împăcaţi. 

Nu o lăsă inima să-l contrazică. Acum se simţea copleşită de melancolie 
şi oarecum tristă. 

— Ce face Rigoberto? Cu viaţa lui de întotdeauna? 

— De la birou acasă şi de acasă la birou, în fiecare zi, încuviinţă Fonchito. 
Stă în birou, ascultă muzică, admiră gravurile. Dar este un pretext. Nu se 
închide acolo ca să citească, nici pentru a se uita la picturi sau pentru a-şi 
asculta discurile. Ci doar ca să se gândească la tine. 

— De unde ştii? 

— Pentru că vorbeşte cu tine, afirmă copilul, coborând vocea şi aruncând 
o privire în interiorul casei, în caz că ar apărea Justiniana. L-am auzit. Mă 
apropii încet şi îmi lipesc urechea de uşă. Mereu face la fel. Vorbeşte singurel. 
Şi îţi spune numele din când în când. Îţi jur. 

— Nu te cred, mincinosule. 

— Ştii că nu aş inventa aşa ceva, mamă vitregă. Înţelegi ce-ţi spun? Vrea 
să te întorci. 

Vorbea cu atâta siguranţă încât îi era greu să nu se simtă târâtă spre 
acea lume a lui atât de seducătoare şi de falsă, de inocenţă, bunătate şi 
răutate, puritate şi prihană, spontaneitate şi calcul. „De când a început 
povestea asta nu m-am mai simţit mâhnită că nu am avut un copil”, gândi 


dona Lucrecia. Crezu că înţelegea de ce. Copilul, aşezat pe vine, cu albumul de 


reproduceri deschis la picioare, o iscodea. 

— Ştii ceva, Fonchito? spuse, aproape fără să gândească. Te iubesc mult. 

— Şi eu pe tine, mamă vitregă. 

— Nu mă întrerupe. Şi, pentru că te iubesc, îmi pare rău că nu eşti ca 
ceilalţi copii. Fiind atât de matur, pierzi un lucru care poate fi trăit doar la 
vârsta pe care o ai. Lucrul cel mai minunat care i se poate întâmpla cuiva este 
să aibă anii tăi. Tu îi risipeşti. 

— Nu te înţeleg, mamă vitregă, spuse Fonchito, nerăbdător. Păi acum un 
minuţel ai spus că sunt copilul cel mai normal din lume. Am făcut ceva rău? 

— Nu, nu, îl linişti. Vreau să spun că mi-ar plăcea să te văd că joci fotbal, 
că te duci la stadion, că ieşi cu băieţii din cartier sau de la colegiu. Să ai 
prieteni de vârsta ta. Să organizezi petreceri, să dansezi, să te îndrăgosteşti de 
colege. Nu te încântă nimic din toate astea? 

Fonchito ridică din umeri, dispreţuitor. 

— Ce treburi plictisitoare, murmură, fără să dea importanţă la ceea ce 
auzea. Joc fotbal în recreaţii şi gata. Uneori, ies cu băieţii din cartier. Însă mă 
plictisesc tâmpeniile care lor le plac. lar fetele sunt chiar mai proaste. Îți 
închipui cumva că le-aş putea vorbi despre Egon Schiele? Când sunt cu 
prietenii mei mi se pare că-mi pierd vremea. În schimb, cu tine, simt că am de 
câştigat. Prefer de o mie de ori să stăm de vorbă aici, decât să fumez cu băieţii 
în Malecón din Barranco. Şi la ce am nevoie de fete dacă te am pe tine, mamă 
vitregă? 

Nu ştiu ce să-i spună. Surâsul pe care-l încercă nu putea să fie mai fals. 
Copilul, era sigură, era conştient de stânjeneala pe care ea o simţea. Privind 
feţişoara lui precoce, cu trăsături alterate de euforie, devorând-o din ochii cu 
lumina lor bărbătească, îi păru că se va arunca asupra ei ca s-o sărute pe gură. 
Şi, în acel moment, văzu cu uşurare silueta Justinianei. Însă liniştea ei nu dură 
mult, pentru că, văzând pliculeţul alb în mâinile fetei, ghici. 

— Cineva a băgat asta pe sub uşă, doamnă. 

— Pariez că-i altă anonimă din partea tatei, aplaudă Fonchito. 


PROSLĂVIRE ŞI PLEDOARIE PENTRU FOBII 


Din acest îndepărtat colţ al planetei, prietene Peter Simplon!* dacă 
acesta este numele dumneavoastră de familie şi nu a fost modificat în chip 
perfid de vreun ofidian al şerpăriei gazetăreşti pentru a-l caricaturiza şi mai 
mult -, vă transmit solidaritatea mea, dublată de admiraţie. De când, în 
această dimineaţă, în drum spre birou, am auzit la Jurnalul de Ştiri de la Radio 
America faptul că un tribunal din Syracusa, statul New York, v-a condamnat la 
trei luni de închisoare pentru că v-aţi căţărat în repetate rânduri pe acoperişul 
vecinei dumneavoastră, în scopul de a o spiona atunci când făcea baie, am 
numărat minutele până când, odată ziua încheiată, voi putea ajunge acasă 
pentru a vă încropi aceste rânduri. Mă grăbesc să vă spun că aceste 
sentimente de efuziune faţă de dumneavoastră au explodat în pieptul meu (nu 
este o metaforă, am avut senzaţia că o grenadă de prietenie a produs o 
deflagraţie între coastele mele), nu atunci când am auzit sentinţa, ci când am 
aflat răspunsul pe care l-aţi dat judecătorului (răspuns pe care nefericitul l-a 
considerat agravant): „Am făcut-o pentru că mi s-au părut irezistibile acele tufe 
de pufişori de la subsuorile vecinei mele”. (Atunci când a citit această parte a 
ştirii, crotalul de crainic şi-a tras un glas mieros dând-o pe glumă, pentru a le 
da de înţeles ascultătorilor săi că-i chiar mai imbecil decât ne obligă să 
presupunem că este prin profesia sa.) 

Prieten fetişist: nu am fost niciodată în Syracusa, oraş despre care nu ştiu 
nimic, în afara faptului că pe timpul iernii este devastat de furtuni de zăpadă şi 
de un frig polar, însă aceste pământuri trebuie să aibă ceva special în 
măruntaiele lor pentru a procrea pe cineva cu sensibilitatea şi fantezia 
dumneavoastră, şi cu un curaj pe care dumneavoastră l-aţi demonstrat, riscând 
discreditarea şi, îmi închipui, pâinea de la gură şi batjocura amicilor şi rudelor 

pentru a vă apăra mica excentricitate (spun „mică” adică inofensivă, benignă, 
cât se poate de sănătoasă şi binefăcătoare, desigur, pentru că dumneavoastră 
şi eu ştim că nu există manie sau fobie căreia să-i lipsească grandoarea, dat 
fiind că ele constituie originalitatea unei fiinţe umane, cea mai potrivită 
expresie a suveranităţii sale). 

Acestea fiind zise, pentru a evita neînțelegerile, mă simt obligat să vă 
informez că ceea ce pentru dumneavoastră este hrană spirituală, pentru mine 


sunt lături, şi că, în extrem de bogatul univers al dorințelor şi viselor, aceste 


18 (sp.) Prostănac [n. tr.] 


înfloriri de pufişori la subsuorile feminine a căror viziune (şi, presupun, gust, 
pipăit şi miros) pe dumneavoastră vă umple de fericire, pe mine mă 
demoralizează, mă scârbesc şi mă aduc în stadiul de inapetenţă sexuală. 
(Contemplarea Femeii cu barbă de Ribera mi-a provocat impotenţă timp de trei 
săptămâni.) De aceea, iubita mea Lucrecia a avut mereu grijă ca la subsuorile 
ei călduţe să nu apară vreodată nici măcar presimţirea unui pufişor şi ca pielea 
ei să pară mereu în ochii, limba şi buzele mele precum funduleţul neted al unui 
heruvim. În materie de pilozitate feminină, doar cea pubică mi se pare 
încântătoare, cu condiţia să fie bine tuns şi să nu exceleze în coame dese, 
cărări sau iţe lânoase care împiedică actul amorului şi transformă cunnilingus- 
ul într-o întreprindere cu risc de asfixiere şi înfundare. 

Dat fiind că v-am concurat în domeniul confesiunilor privind intimitatea, 
adaug că nu doar axilele înnegrite de puf (păr este un cuvânt ce înrăutăţeşte 
realitatea, adăugându-i materie seboreică şi mătreaţă) îmi provoacă o 
sperietură antisexuală comparabilă cu cea pe care mi-o produce spectacolul 
ruşinos oferit de o femeie care mestecă gumă sau are tulei, sau un biped, 
indiferent de sex, care se scobeşte printre dinţi în căutare de excrescenţe cu 
acel obiect infam numit scobitoare, sau îşi roade unghiile, sau mănâncă în ochii 
şi auzul tuturor, fără scrupule şi fără ruşine, un mango, o portocală, o rodie, o 
piersică, struguri, chirimoya!*, sau orice alt fruct dotat cu acele durități oribile 
la a căror simplă menţiune (nu spun vedere) mi se face pielea de găină şi îmi 
infectează sufletul cu furii şi urgii omicide: ciorchini, fibre, seminţe, coji sau 
pieliţe. Nu exagerez deloc, tovarăş în orgoliul fantasmelor noastre, dacă vă 
spun că de fiecare dată când observ pe cineva că mănâncă un fruct şi scoate 
din gură sau scuipă resturi necomestibile, mi se face greață şi chiar îmi doresc 
ca vinovatul să moară. Pe de altă parte, întotdeauna am considerat canibal 
orice comesean care, atunci când trebuie să ducă furculiţa la gură ridică şi 
cotul odată cu mâna. 

Aşa suntem, nu ne ruşinăm, şi nimic nu admir mai mult decât faptul că 
cineva este în stare să meargă la închisoare şi să se expună oprobiului pentru 
maniile sale. Eu nu fac parte dintre aceştia. Mi-am organizat viaţa în secret şi în 
familie pentru a atinge altitudinile morale pe care dumneavoastră le-aţi obţinut 


în public. În cazul meu, totul se petrece cu discreţie şi cu pudoare, fără 


19 fructul arborelui chirimoyo [n. tr.] 


pretenţii misionare, nici exhibiţioniste, într-un mod întortocheat pentru a nu 
provoca în jurul meu ironii şi ostilitate, printre oamenii cu care sunt obligat să 
convieţuiesc din motive de serviciu, rudenie sau obligaţie socială. Dacă vă 
gândiţi cumva că în mine există multă laşitate mai ales în comparaţie cu 
dezinvoltură dumneavoastră de a vă proţăpi aşa cum sunteţi în faţa lumii -, 
atunci aţi ghicit. Acum sunt mai puţin laş în privinţa fobiilor şi maniilor mele 
decât pe vremea când eram tânăr nu-mi place niciuna dintre aceste formule, 
din cauza încărcăturii lor peiorative şi asocierii cu psihologi sau divane 
psihanalitice, însă cum să le spun fără să le denaturez sensul: excentricităţi? 
dorinţe private? Pentru moment, să spunem că ultima variantă este cea mai 
convenabilă. Deci, eu eram foarte catolic, militant şi apoi conducător al Acţiunii 
Catolice, influenţat de gânditori precum Jacques Maritain; adică un adorator al 
utopiilor sociale, convins că, prin intermediul unui apostolat energic inspirat din 
cuvântul evanghelic, se poate distruge spiritul răului îl numeam păcat din sfera 
istoriei umane, construind o societate omogenă, bazată pe valorile spiritului. 
Pentru a transforma în realitate Republica Creştină, această utopie spirituală 
colectivistă, mi-am dedicat cei mai buni ani ai tinereţii, rezistând cu zel de 
convertit dezminţirilor brutale pe care ni le aducea fără încetare, mie şi 
colegilor mei, o realitate umană exasperată de aceste aiurări reprezentate de 
toate stăruinţele orientate spre construirea într-un mod coerent şi egalitar a 
acestui uragan de superficialităţi incompatibile ce alcătuiesc conglomeratul 
uman. În acei ani, prietene Peter Simplon din Syracusa, am descoperit, la 
început cu o oarecare simpatie, apoi cu roşeaţă şi ruşine, maniile care mă 
diferenţiau de ceilalţi şi făceau din mine un specimen. (A fost nevoie de câţiva 
ani şi de nenumărate experienţe pentru a ajunge să înţeleg că toate fiinţele 
umane sunt cazuri diferite şi că acest lucru ne face creatori şi dă sens libertăţii 
noastre.) Câtă mirare simţeam atunci când îmi dădeam seama că era suficient 
să văd o persoană, care până atunci fusese un bun prieten, cojind o portocală 
cu mâinile şi îndesându-şi în gură bucăţi de pulpă, fără să-i pese că fibrele 
respingătoare din felii îi atârnă din gură, şi scuipând în dreapta şi-n stânga 
seminţele albicioase şi necomestibile, pentru că simpatia mea să se 
preschimbe în supărare de nedepăşit şi la scurt timp după aceea, sub orice 
pretext, să rup prietenia cu el. 


Confesorul meu, Părintele Dorante, un bonom din vechea şcoală a lui 


Ignaţiu de Loyola, nu se arăta îngrijorat de grijile şi scrupulele mele, 
considerând că aceste „mici manii” erau mici păcate scuzabile, capricii 
inevitabile la orice odraslă provenită dintr-o familie înstărită, răsfăţat din cale 
afară de părinţii săi. „Doar n-o să fii tu un fenomen, Rigoberto, râdea el. 
Dincolo de urechile tale monumentale şi de nasul de urs furnicar, nu s-a mai 
văzut vreunul mai normal ca tine. Aşa că, atunci când vezi pe cineva că 
mănâncă fructe cu felii sau sâmburi, uită-te în altă parte şi dormi liniştit.” însă 
eu nu dormeam liniştit, ci agitat şi neliniştit. Mai ales după ce o rupsesem, sub 
un pretext futil, cu Otilia, Otilia cu codițe, patine şi năsuc în vânt, de care eram 
atât de îndrăgostit şi pe care am asediat-o la nesfârşit ca să mă bage în seamă. 
De ce m-am certat cu ea? Ce crimă a comis frumoasa Otilia, cu uniformă albă 
de la Colegiul Villa Maria? A mâncat struguri în faţa mea. Îi băga în gură unul 
câte unul, cu manifestări de desfătare, dându-şi ochii peste cap şi suspinând ca 
să-şi bată joc şi mai tare de schimonoselile mele îngrozite pentru că îi 
împărtăşisem fobia mea. Deschidea gura şi desăvârşea scârboşenia scoţându- 
şi cu mâinile sâmbureii respingători şi pieliţele dezgustătoare, pe care le 
azvârlea în grădina casei sale acolo eram, aşezaţi pe grilaj cu gesturi 
sfidătoare. Am detestat-o! Am urât-o! Îndelungatul meu amor s-a topit că boţul 
de îngheţată expus la soare, şi, preţ de multe zile, i-am dorit s-o calce maşina, 
s-o tăvălească valurile şi scarlatina. „Acesta nu este un păcat, băiete”, credea 
că mă linişteşte părintele Dorante. 

„Aceasta este nebunie furioasă. Nu ai nevoie de un confesor, ci de un 
supraveghetor de nebuni.” 

Însă pe mine, prietene şi emul din Syracusa, toate acestea mă făceau să 
mă simt anormal. Această idee mă necăjea pe atunci, pentru că, la fel ca şi 
atâţia hominizi de acum majoritatea, mă tem nu asociam ideea de a fi diferit cu 
o revendicare a independenţei mele, ci doar cu sancţiunea socială care se 
abate mereu asupra oii negre a turmei. A fi un ciumat, excepţia de la regulă, mi 
se părea cea mai mare nenorocire. Până când am descoperit că în această 
lume a maniilor nu toate erau fobii; unele erau o sursă misterioasă de plăcere. 
Genunchii şi coatele fetelor, de exemplu. Colegilor mei le plăceau nişte ochi 
frumoşi, un trup deşirat sau plinuţ, un mijloc subţire şi, celor mai îndrăzneţi, un 
funduleţ bombat sau picioare curbilinii. Doar mie mi se năzărise să privilegiez 


acele articulaţii osoase care, acum o mărturisesc fără să roşesc în intimitatea 


mormântală a caietelor mele, valorau mai mult decât tot restul atributelor 
fizice ale unei fete. O spun şi nu mă dezic. Nişte genunchi bine vătuiţi, fără 
protuberante, curbi, mătăsoşi, şi nişte coate netede, nebrăzdate, nerăzvrătite, 
netede, moi la atingere, dotate cu calitatea de burete a biscuitului, mă tulbură 
şi mă provoacă. Sunt fericit văzându-i şi atingându-i; sărutându-i, avansez la 
gradul de arhanghel. Dumneavoastră nu veţi avea posibilitatea s-o faceţi, însă, 
dacă ar fi s-o întrebăm pe Lucrecia, iubita mea v-ar spune câte ore am petrecut 
la fel cum făceam când eram copil, la picioarele crucifixului contemplând, în 
rugă extaziată, perfecțiunea genunchilor ei geometrici şi a coatelor ei delicate 
de o netezime fără pereche, sărutându-i, muşcându-i ca un căţelandru jucăuş 
cu osul său, cufundat în beţie, până când simţeam că îmi adormea limba sau 
până când un cârcel în buze mă trezea la ordinara realitate. Draga de Lucrecia! 
Între toate farmecele care o înfrumuseţează, pentru niciunul nu mulţumesc 
atât ca pentru înţelegerea ei pentru slăbiciunile mele, abilitatea ei de a mă 
ajuta să-mi înfiripez fanteziile. 

Tocmai din cauza acestei manii m-am văzut nevoit să-mi fac un examen 
de conştiinţă. Un coleg de la Acţiunea Catolică mă cunoştea foarte bine şi, 
sesizând ce anume îmi atrăgea în primul rând atenţia la fete genunchii şi 
coatele -, m-a prevenit că era ceva în neregulă cu mine. Era pasionat de 
psihologie, ceea ce a înrăutățit lucrurile, deoarece, ortodox, voia ca motivațiile 
şi comportamentele umane să sintonizeze cu morala şi învăţăturile Bisericii. A 
vorbit despre deviații şi a pronunţat cuvintele fetişism şi fetişist. Acum mi se 
par unele dintre cele mai acceptabile din dicţionar (aceasta este ceea ce 
suntem, dumneavoastră, eu şi toate fiinţele sensibile) însă, în acea epocă, îmi 
sunau a depravare, viciu îngrozitor. 

Noi doi ştim, prietene din Syracusa, că fetişismul nu este „un cult al 
fetişurilor” cum o spune, meschin, Dicţionarul Academiei, ci o formă privilegiată 
de exprimare a particularităţii umane, o cale pe care o au bărbatul şi femeia 
pentru a-şi trasa propriul spaţiu, pentru a-şi marca diferenţa faţă de ceilalţi, a-şi 
exercita imaginaţia şi spiritul antiturmă, pentru a fi liberi. Mi-ar plăcea să vă 
povestesc, aşezaţi în vreo căsuţă la ţară la periferia oraşului dumneavoastră, 
pe care mi-l imaginez plin de lacuri, păduri de pini şi coline albite de zăpadă, 
bând un pahar de whisky şi ascultând cum trosnesc lemnele în şemineu, modul 


în care descoperirea rolului central al fetişismului în viaţa individului a fost 


decisivă în decepţia mea faţă de utopiile sociale idee conform căreia fericirea, 
bunătatea sau orice fel de valoare etică sau estetică puteau fi atinse în mod 
colectiv -, în trecerea mea de la credinţă la agnosticism, şi în convingerea care 
mă animă în prezent, potrivit căreia, de vreme ce bărbatul şi femeia nu mai pot 
trăi fără utopii, singura manieră realistă de a le materializa este să le transfere 
din social în individual. Un colectiv nu poate să se organizeze pentru a atinge 
vreo formă de perfecţiune fără a distruge libertatea multora, fără a uniformiza 
frumoasele diferenţe individuale în numele înfiorătorului numitor comun. În 
schimb, individul solitar poate în funcţie de apetitul, maniile, fetişismele, fobiile 
sau gusturile lui să-şi clădească o lume proprie care să se apropie de (sau să 
ajungă să îl întrupeze, aşa cum li se întâmplă sfinţilor şi campionilor olimpici) 
acest ideal suprem unde ceea ce trăim şi ceea ce dorim coincid. Normal, în 
unele cazuri privilegiate, o coincidenţă fericită aceea a spermatozoidului şi a 
ovulului care produc fecundarea, să zicem permite unui cuplu să-şi realizeze 
visul în complementaritate. Este cazul (tocmai l-am citit în biografia scrisă de 
înţelegătoarea sa văduvă) ziaristului, autorului de comedii, criticului, 
animatorului şi profesionistului frivol Kenneth Tynan, masochist disimulat 
căruia destinul i-a sortit să cunoască o fată care, întâmplător, era sadică, tot 
ruşinoasă, ceea ce a permis ca amândoi să fie fericiţi, de două sau de trei ori 
pe săptămână, într-un subsol din Kensington, el primind lovituri de bici şi ea 
distribuindu-le, într-un joc învineţitor care-i ridica la cer. Respect, dar nu 
practic, aceste jocuri ce au drept corolar mercurul stanţat şi tinctura de arnică. 

Că tot povestim anecdote în acest domeniu sunt infinite -, nu rezist să nu 
vă relatez fantezia care exaspera din cale afară libidoul lui Cachito Arnilla, as al 
profesiei guralive a plasării de asigurări, şi care constă mi-a mărturisit-o la unul 
dintre acele cocktailuri abominabile cu ocazia unor sărbători naţionale sau de 
Crăciun la care nu pot să nu particip în a vedea o femeie dezbrăcată însă 
încălţată cu pantofi cu toc cui, fumând şi jucând biliard. Această imagine, ce 
crede că a văzut-o în vreo revistă pe când era copil, a fost asociată cu primele 
sale erecţii şi de atunci a devenit polul vieţii lui sexuale. Simpaticul de Cachito! 
Când s-a însurat, cu o fâşneaţă bruneţica de la Contabilitate, capabilă, sunt 
sigur, să-i ţină isonul, am comis ştrengăria de a-i face cadou, în numele 
Companiei de Asigurări La Perricholi al cărei director sunt un joc de biliard 


regulamentar, pe care un camion i l-a descărcat acasă în ziua nunţii. Tuturor li 


s-a părut un dar fără sens; însă, din privirea lui Cachito şi mica salivare 
anticipativă cu care mi-a mulţumit, am ştiut că nimerisem la mare fix. 

Mult iubite prieten din Syracusa, pasionat al măturicilor axilare, 
proslăvirea maniilor şi fobiilor nu poate fi nelimitată. Trebuie să admitem 
restricţii fără de care s-ar dezlănţui crima, întoarcerea la bestialitatea sălbatică. 
Însă, în tărâmul privat al acestor fantasme, totul trebuie să fie permis între 
adulţi care îşi dau consimţământul în ceea ce priveşte jocul şi regulile jocului, 
pentru distracţia lor reciprocă. Faptul că mie multe dintre aceste jocuri îmi 
provoacă o silă din cale afară (de exemplu, pastiluţele care provoacă pârţuri de 
care secolul galant francez era atât de ataşat şi, în special, Marchizul de Sade, 
care, nefiind pe deplin mulţumit cu maltratarea femeilor, le cerea să-l 
ameţească cu flatulenţe, ca nişte şarje de artilerie) este la fel de adevărat că şi 
faptul că în acest univers toate sunt diferenţe care merită consideraţie şi 
respect, pentru că nimic nu reprezintă mai bine complexitatea de nestăpânit a 
fiinţei umane. 

Încălcaţi dumneavoastră drepturile omului şi libertatea păroasei 
dumneavoastră vecine când vă cocoţaţi pe acoperişul ei ca să aduceţi un 
omagiu de admiraţie maimuţelor de sub axilele ei? Fără îndoială. Meritaţi 
dumneavoastră să fiţi pedepsit în numele coexistenţei sociale? Vai, vai, sigur 
că da. Însă dumneavoastră ştiaţi acest lucru şi aţi riscat, pregătit să plătiţi 
preţul de a fi chibiţ al subsuorilor păroase din vecini. V-am spus deja că nu vă 
pot imita în aceste extreme eroice. Simţul ridicolului şi disprețul meu faţă de 
eroism sunt suficient de mari ca să nu mai vorbim de stângăcia mea fizică 
pentru a îndrăzni să escaladez un acoperiş străin, pentru a desluşi, pe un trup 
fără pilozitate, genunchii cei mai rotunzi şi coatele cele mai sferice ale speciei 
feminine. Laşitatea mea naturală, care se prea poate să fie doar un instinct 
bolnăvicios al legalităţii, mă face să găsesc pentru maniile, fobiile şi fetişurile 
mele o nişă potrivită în interiorul a ceea ce numim în mod obişnuit drept licit. 
Mă privează asta de o comoară savuroasă de lubricităţi? Fără îndoială. Însă 
ceea ce am îmi este suficient, cu condiţia să profit din plin, ceea ce încerc să 
fac. 

Fie ca cele trei luni să fie uşoare şi nopţile dumneavoastră în spatele 
gratiilor să vă fie alinate de vise cu păduri de pufişori, bulevarde de fire de păr 
mătăsoase, înnegrite, blonde, roşcate, printre care dumneavoastră să galopaţi, 


să înotaţi, să alergaţi, cu frenezia fericirii. 


Adio, confrate. 


CHILOŢELUL PROFESOAREI 


Don Rigoberto deschise ochii: acolo, răzleţit între a treia şi a patra 
treaptă a scării, albăstrui, strălucitor, cu fir de dantelă, provocator şi poetic, se 
afla chiloţelul profesoarei. Tremură ca un posedat. Nu dormea, deşi stătea deja 
de ceva vreme pe întuneric, în pat, ascultând murmurul mării, cufundat în 
fantezii alunecoase. Până când, brusc, începu să sune din nou telefonul acela, 
în noaptea aceea, scoţându-l cu violenţă din starea de visare. 

— Alo, alo? 

— Rigoberto? Dumneata eşti? 

Recunoscu vocea bătrânului profesor, deşi vorbea foarte încet, acoperind 
receptorul cu mâna şi înăbuşindu-şi cuvintele. Unde se aflau? Într-un oraş 
universitar de renume. Din ce ţară? Din Statele Unite. În ce stat? Virginia. Care 
universitate? Cea de stat, frumoasa universitate în stil neoclasic, cu colonade 
albe, proiectată de Thomas Jefferson. 

— Dumneavoastră sunteţi, profesore? 

— Da, da, Rigoberto. Dar vorbeşte mai încet. lartă-mă că te-am trezit. 

— Nu vă faceţi griji, profesore. Cum a fost cina cu profesoara Lucrecia? S- 
a terminat? 

Vocea venerabilului jurist şi filosof, Nepomuceno Riga, se sparse într-o 
bâlbâială hieroglifică. Rigoberto înţelese că i se întâmpla ceva grav fostului său 
profesor de Filosofie a Dreptului, de la Universitatea Catolică din Limă, plecat 
să asiste la un Simpozion la Universitatea din Virginia, unde el făcea un maşter 
(în legislaţie şi asigurări) şi unde avusese ocazia să facă pe ghidul şi pe şoferul 
pentru profesor: îl dusese la Monticello, să viziteze casa-muzeu a lui Jefferson, 
şi la locurile istorice ale bătăliei de la Manassas. 

— Uite, Rigoberto, iartă-mă că abuzez, dar eşti singura persoană de aici 
în care am încredere. Dat fiind că ai fost elevul meu, îţi cunosc familia şi ai fost 
atât de amabil zilele astea... 

— Vă rog, don Nepomuceno, îl încuraja tânărul Rigoberto. Vi se întâmplă 
ceva? 


Don Rigoberto se aşeză în pat, zgâlţâit de un mic hohot tendenţios. | se 
păru că în orice moment se va deschide uşa de la baie şi, desenată în prag, va 
apărea silueta dofei Lucrecia, surprinzându-l cu unul dintre acei chiloţei 
minunaţi de fantezie, negri, albi, cu broderie, găurele, fire de mătase, tigheliţi 
sau simpli, ce abia acopereau, parcă pentru a-l scoate în evidenţă, muntele 
bombat al lui Venus, şi pe la marginile cărora apăreau pentru a-l tenta 
neastâmpăraţi, cocheţi câţiva pufişori de pe pubis. Chiloţelul care zăcea într-un 
mod atât de neobişnuit era la fel ca aceia, unul dintre acele obiecte 
provocatoare din tablourile suprarealiste ale catalanului Joan Pone sau ale 
românului Victor Brauner, pe scară pe care trebuia să urce în dormitorul său 
acest suflet bun, acest spirit inocent, don Nepomuceno Riga, care, la cursurile 
sale memorabile, singurele demne de reţinut în cei şapte ani arizi de studiu al 
legilor, obişnuia să şteargă tabla cu propria cravată. 

— Treaba-i că nu ştiu ce să fac, Rigoberto. Sunt într-o încurcătură, în 
ciuda vârstei mele, nu am nici cea mai mică experienţă în astfel de litigii. 

— Ce litigii, profesore? Spuneţi-mi, să nu vă fie ruşine. De ce, în loc să-l 
găzduiască la Holiday Inn sau la Hilton, ca pe ceilalţi participanţi la Simpozion, 
îl instalaseră pe don Nepomuceno în casa profesoarei de Drept Internaţional, 
anul Il? Respect pentru prestigiul său, fără îndoială. Sau pentru că-i unea o 
prietenie izvorâtă din întâlnirile de la Facultăţile de Drept din întreaga lume, de 
la congrese, conferinţe, mese rotunde şi, poate, pentru că schiţaseră la patru 
mâini un studiu erudit ce abundă în expresii latineşti şi fusese publicat cu o 
sumedenie de note şi o sufocantă bibliografie într-o revistă specializată din 
Buenos Aires, Tubingen sau Helsinki? Fapt este că ilustrul don Nepomuceno, în 
loc să fie cazat în cubul impersonal cu ferestre al hotelului Holiday Inn, îşi 
petrecea nopţile în comodul amestec de rustic şi modern al căsuţei profesoarei 
Lucrecia, pe care Rigoberto o cunoştea foarte bine, pentru că în acest semestru 
făcea cu ea seminarul de Drept Internaţional, anul II, şi îi bătuse de mai multe 
ori la uşă pentru a-i duce lucrări sau a-i înapoia tratatele groase pe care eaile 
împrumuta cu amabilitate. Don Rigoberto închise ochii şi i se făcu pielea ca de 
găină desluşind, încă o dată, şoldurile muzicale ale trupului bine proporţionat şi 
marţial al juristei, în clipa în care aceasta se îndepărta. 

— Sunteţi bine, profesore? 

— Da, da, Rigoberto. De fapt, este o prostie. Vei râde de mine. Însă, ţi-am 


spus, n-am niciun fel de experienţă. Sunt perplex şi năucit, băiete. 

Nu era nevoie să o spună; vocea îi tremura ca şi cum era pe punctul să 
rămână mut şi cuvintele îi ieşeau cu forcepsul. Probabil că năduşea din greu. 
Va îndrăzni să-i povestească ce i se întâmplase? 

— În fine, ascultă aici. Acum, la întoarcerea de la cocktailul pe care ni l- 
au oferit, doctora Lucrecia a pregătit aici, în casa ei, o mică cină. Doar pentru 
noi doi, da, drăguţ din partea ei. O cină foarte simpatică, la care am băut o 
sticlă de vin. Eu nu sunt obişnuit cu alcoolul, aşa că este posibil ca toată 
confuzia mea să vină de la aceşti aburi care mi s-au suit la cap. Un vinişor de 
California, din câte am văzut. În fine, deşi destul de tare. 

— Fără digresiuni, profesore, spuneţi-mi ce s-a întâmplat. 

— Aşteaptă, aşteaptă. Imaginează-ţi că, după cină şi sticluţă, doctora s-a 
încăpățânat să mai bem şi un pahar de coniac. Nu am putut să refuz, desigur, 
din bună creştere. Însă am văzut dublu, băiete. Era foc lichid. M-a apucat tuşea 
şi m-am gândit chiar că aş putea orbi. Dimpotrivă, mi s-a întâmplat ceva ridicol. 
Am adormit pe loc, băiete. Da, da, acolo, în fotoliu, în salonaşul care ţine loc şi 
de bibliotecă. Şi, când m-am trezit, nu ştiu la cât timp după aceea, zece, 
cincisprezece minute, profesoara nu mai era. M-am gândit că se dusese să 
doarmă. M-am pregătit să fac acelaşi lucru. Când, când, imaginează-ţi că 
urcând scara, bum, am dat nas în nas, nici nu-ţi trece prin cap cu ce anume. Un 
chiloţel! În drumul meu, da. Nu râde băiete, pentru că, deşi e de râs, sunt 
fâstâcit până peste poate. Nu ştiu ce să fac, îţi repet. 

— Bineînţeles că nu râd, don Nepomuceno. Nu credeţi că acel obiect de 
lenjerie intimă ar putea fi acolo din pură întâmplare? 

— Ce întâmplare?! Da’ de unde, băiete! N-oi avea eu experienţă, dar nici 
netot n-am ajuns să fiu. Jurista l-a lăsat acolo dinadins, ca să dau peste el. Sub 
acest acoperiş nu mai este nimeni în afară de stăpâna casei şi cu mine. Ea l-a 
pus acolo. 

— Păi atunci, profesore, vi se întâmplă cel mai bun lucru care i se poate 
întâmpla unui oaspete. Aţi primit o invitaţie din partea amfitrioanei. Este foarte 
clar. 

Vocea îl lăsă de trei ori înainte de a putea articula ceva inteligibil. 

— Crezi tu, Rigoberto? Ei bine, aşa mi s-a părut şi mie, când am reuşit să 
gândesc, după aşa o surpriză. S-ar putea spune că este o invitaţie, nu-i aşa? Nu 


poate fi întâmplătoare, această căsuţă este ordinea întruchipată, la fel ca 
jurista. Lenjeria a fost pusă acolo intenţionat. În plus, felul în care este aşezată 
pe scară nu este întâmplător, pentru că o scoate în evidenţă, o expune, îţi jur. 

— A fost pusă acolo cu premeditare, dacă-mi permiteţi o mică glumă, 
don Nepomuceno. 

— Da, şi eu râd în sinea mea, Rigoberto. În plină perplexitate, adică. De 
aceea am nevoie de sfatul tău. Ce ar trebui să fac? Niciodată nu mi-a trecut 
prin cap că mă voi întâlni cu o astfel de situaţie. 

— Este foarte clar ceea ce aveţi de făcut, profesore. Nu vă place 
Lucrecia? Este o femeie foarte atrăgătoare; aşa cred eu şi la fel şi colegii mei. 
Este profesoara cea mai frumoasă din Virginia. 

— Fără îndoială că este, cine ar putea să pună sub semnul întrebării 
acest lucru? Este o duduie foarte frumoasă. 

— Atunci nu pierdeţi timpul. Duceţi-vă şi bateţi-i la uşă. Nu vă daţi seama 
că vă aşteaptă? Înainte să apuce să adoarmă. 

— Pot să-mi permit asta? Să-i bat pur şi simplu la uşă? 

— Unde sunteţi acum? 

— Unde să fiu?! Aici, în salonaş, la piciorul scării. De ce crezi că vorbesc 
atât de încet?! Să mă duc şi să-i ciocănesc în uşă? Aşa pur şi simplu? 

— Nu mai pierdeţi nicio clipă. V-a lăsat un semn, nu puteţi să faceţi pe 
niznaiul. Mai ales dacă vă place. Pentru că vă place jurista, nu-i aşa, profesore? 

— Bineînţeles. Asta trebuie să fac, da, ai dreptate. Dar mă simt puţin 
încurcat. Mulţumesc, băiete. Nu trebuie să insist în privinţa celei mai mari 
discreţii, nu? Pentru mine şi, mai ales, pentru reputaţia juristei. 

— Voi fi precum un mormânt, profesore. Nu mai staţi pe gânduri. Urcaţi 
scările, ridicaţi chiloţelul şi duceţi-i-l. Bateţi-i la uşă şi începeţi să faceţi o 
glumă, despre surpriza pe care aţi întâlnit-o pe drum. Totul va ieşi cum nu se 
poate mai bine, veţi vedea. Vă veţi aminti mereu această noapte, don 
Nepomuceno. 

Înainte de clicul receptorului care încheie conversaţia, don Rigoberto 
apucă să audă un zgomot stomacal, un râgâit neliniştit pe care bătrânul jurist 
nu şi-l putu reprima. Cât de nervos şi de speriat era, în întunericul acelui 
salonaş plin de cărţi de drept, în viguroasa noapte primăvăratică din Virginia, 


rupt între iluzia acestei aventuri prima, într-o viaţă de coifuri matrimoniale şi 


reproductive? şi laşitatea sa camuflată în spatele rigorii unor principii etice, 
convingeri religioase şi prejudecăţi sociale. Care dintre forţele ce se războiau în 
spiritul lui va învinge? Dorinţa sau teamă? 

Aproape fără să-şi dea seama, don Rigoberto, cufundat în acea viziune 
deja totemică, chiloţelul abandonat pe scară de profesoară, se ridică din pat şi 
se îndreptă spre birou, fără să aprindă lumina. Corpul său evita obstacolele 
băncuţa, sculptura nubiană, pernele, televizorul cu o dezinvoltură căpătată în 
urma unei practici asidue, deoarece, de la plecarea soţiei sale, nu există 
noapte în care insomnia să nu-l oblige să se ridice din pat încă pe întuneric, 
pentru a căuta între hârtiile şi gravurile din birou un balsam pentru nostalgie şi 
singurătate. Cu mintea încă fixată asupra siluetei venerabilului jurist răscolit de 
circumstanţe (încarnate într-un parfumat şi voluptuos chilot de femeie întins în 
drumul său între două trepte ale unei scări jurisprudenţe) într-o incertitudine 
hamletiană, don Rigoberto, deja aşezat în faţa mesei lungi de lemn a biroului, 
răsfoindu-şi caietele, tresări când conul auriu al veiozei îi dezvălui proverbul 
german scris în capul acelei pagini: Wer die Wahl hăt, hat die Qual („Cine 
trebuie să aleagă se chinuie”). Extraordinar! Oare nu reda acest proverb, 
copiat cine ştie de unde, starea de spirit a bietului şi fericitului don 
Nepomuceno Riga, tentat de voluptuoasa profesoară, doctorala Lucrecia? 

Întorcea paginile altui caiet, încercând să provoace hazardul pentru a 
vedea dacă va nimeri sau va stabili, a doua oară, o relaţie între lucrul găsit şi 
lucrul visat, relaţie ce i-ar fi servit drept combustibil pentru fantezie, când, 
brusc, mâinile i se opriră („ca ale crupierului care lansează biluţa asupra ruletei 
în mişcare”) şi se aplecă, avid. Pagina era mâăzgălită cu o cugetare despre 
Jurnalul lui Edith, de Patricia Highsmith. 

Ridică fruntea, nelămurit. Auzi valurile înfuriate ale mării, la piciorul 
falezei. Patricia Highsmith? Acea romancieră a crimelor plictisitoare comise de 
Mr. Ripley, criminal apatic şi fără un mobil, nu-l interesa absolut deloc. 
Răspunsese mereu cu un căscat (comparabil celor pe care i le produsese 
populara Carte tibetană a vieţii şi morţii) gustului pentru această criminalistă în 
vogă care (graţie filmelor lui Alfred Hitchcock) entuziasmase acum câţiva ani 
publicul din Limă format din vreo sută de cititori. Ce căuta această 
subscriitoare pentru cinefili amestecată în caietele sale? Nici măcar nu-şi mai 


amintea când şi de ce scrisese acel comentariu despre Jurnalul lui Edith, carte 


de care iarăşi nu-şi amintea: 

„Excelent roman, pentru că ştie că ficţiunea este o evadare în imaginar 
care compensează viaţa. Frustrările familiale, politice şi personale ale lui Edith 
nu sunt gratuite; se ancorează în acea realitate care o face cel mai mult să 
sufere: fiul ei Cliffie. În loc să se proiecteze în Jurnal aşa cum este un băiat 
moale şi ratat, care nu a fost admis la Universitate şi care nu ştie să 
muncească în paginile pe care le scrie mama lui, Cliffie se dedublează faţă de 
original şi ajunge să trăiască viaţa pe care Edith o dorea pentru el: ziarist de 
vârf, recent căsătorit cu o fată de familie bună, cu copii, o slujbă bună, vlăstar 
ce umple de satisfacţie pe cea care l-a procreat. 

Însă ficţiunea este doar un remediu de moment, deoarece, deşi lui Edith 
îi serveşte drept consolare şi îi distrage atenţia de la insuccese, o împiedică în 
lupta pentru viaţă, izolând-o într-o lume mentală. Relaţiile cu prietenii slăbesc 
şi se distrug; îşi pierde locul de muncă şi ajunge şomeră. Deşi moartea ei pare 
a fi o exagerare, din punct de vedere simbolic ea este coerentă; Edith trece, 
din punct de vedere fizic, acolo unde se mutase deja încă din timpul vieţii: în 
irealitate. 

Romanul este construit cu o simplitate înşelătoare, sub care se profilează 
un context dramatic, de luptă fără cruţare între surorile duşmane - realitatea şi 
dorinţa - şi distanţele de netrecut care le separă, mai puţin în incinta 
miraculoasă a spiritului omenesc.” 

Don Rigoberto simţi că-i clănţăneau dinţii şi îi asudau mâinile. Acum îşi 
amintea acel roman trecător şi motivaţia cugetărilor sale. Va termina precum 
Edith, alunecând spre năruire din cauza abuzului de plăsmuiri? Însă, în ciuda 
acestui gând, dedesubtul acelei ipoteze lugubre, chiloţelul, trandafir parfumat, 
continua să rămână în forul său interior. Ce se întâmpla cu don Nepomuceno? 
Care erau mişcările, dilemele lui, după convorbirea telefonică avută cu tânărul 
Rigoberto? Urmase sfatul discipolului său? 

Începuse să urce scara în vârful picioarelor, într-un întuneric relativ, prin 
care distingea rafturile cu cărţi şi muchiile mobilelor. La treapta a doua se opri, 
se aplecă, degetele lui ţepene au apucat preţiosul obiect de mătase? în? 

— ÎI duse la faţă şi îl adulmecă, ca un animăluţ ce încearcă să-şi dea 
seama dacă un obiect necunoscut este comestibil. Cu ochii întredeschişi, îl 


sărută, simțind un început de ameţeală care-l făcu să se clatine, prins de 


balustradă. Era hotărât, o va face. Continuă să urce scările, cu chiloţelul în 
mâini, mereu în vârful picioarelor, temându-se să nu fie surprins sau ca şi cum 
zgomotul treptele scârţâiau uşor ar fi putut rupe vraja. Inima lui bătea atât de 
tare încât îi trecu prin cap cât de inoportun ar fi, ca să nu spună stupid, să cadă 
doborât de un atac de cord chiar în acea clipă. Nu, nu era o sincopă; 
curiozitatea şi senzaţia (inedită în viaţa lui) că degustă un fruct oprit erau cele 
care-i agitau sângele în vine în acest fel. Ajunsese pe coridor, se afla în faţa uşii 
juristei, îşi strânse mandibula cu ambele mâini pentru că acel clănţănit grotesc 
i-ar face o impresie îngrozitor de proastă amfitrioanei sale. Făcându-şi curaj 
(„luându-şi inima în dinţi”, murmură don Rigoberto, care, la rândul lui, tremura 
şi îl treceau toate năduşelile) ciocăni, foarte încetişor. Uşa, întredeschisă, se 
deschise cu un scârţâit ospitalier. 

Ceea ce venerabilul profesor de Filosofie a Dreptului văzu din acel prag 
acoperit cu covoare îi schimbă ideile despre lume, om mai mult ca sigur şi 
despre Drept şi îi smulse lui don Rigoberto un geamăt de disperată plăcere. O 
lumină aurie şi albastru închis (Van Gogh? Botticelli? Vreun expresionist în 
genul lui Emil Nolde?), trimisă dinspre cerul înstelat al Virginiei de o lună 
rotundă şi galbenă cădea din plin, dispusă de un scenograf exigent sau de un 
maestru luminist priceput, deasupra patului, cu unică intenţie de a scoate în 
evidenţă trupul gol al juristei. Cine şi-ar fi închipuit că acele haine severe pe 
care le îmbrăca atunci când era la pupitrul catedrei, acele costume în care-şi 
expunea în congrese argumentele şi propunerile, acele pelerine de ploaie cu 
care obişnuia să se ferească de frigul iernilor ascundeau nişte forme pe care 
Praxiteles şi le-ar fi disputat pentru armonie, iar Renoir pentru felul în care erau 
modelate cărnurile? Stătea cu faţa în jos, capul sprijinit pe braţele încrucişate, 
în aşa fel încât acea poziţie o făcea să pară mai prelungă, însă nici umerii, nici 
braţele ei morbide („morbide în sensul italian al cuvântului”, preciza pentru 
sine don Rigoberto, care nu avea nicio înclinaţie pentru macabru, însă cu 
siguranţă pentru tot ce era moale), nici acel spate curbat nu se vedeau, ceea 
ce atrase ca un magnet privirea unui don Nepomuceno buimac. Nici măcar 
coapsele largi, lăptoase şi picioruşele cu tălpi trandafirii. Erau acele sfere pline 
care se ridicau cu neruşinare veselă şi străluceau precum culmile unui munte 
bicefal („Acele vârfuri ale lanțurilor muntoase învăluite de norişori în gravurile 


japoneze ale perioadei Meiji”, asocie, satisfăcut, don Rigoberto). Însă 


deopotrivă Rubens, Tiţian, Courbet şi Ingres, Urculo şi jumătate de duzină de 
maeştri creatori de şezuturi de femeie păreau a se fi înhăitat pentru a da 
realitate, consistenţă, abundență şi, totodată, fineţe, delicateţe, spirit şi 
vibraţie senzuală acestui şezut a cărui albeaţă era fosforescentă în penumbră. 
Incapabil să se abţină, fără să ştie ce făcea, orbitul („corupt pentru 
totdeauna?”) don Nepomuceno făcu doi paşi şi, ajungând lângă pat, căzu în 
genunchi. Scândurile împovărate de ani ale podelei scoaseră un vaiet. 

— Mă scuzaţi, doamna jurist, am găsit pe scară ceva ce vă aparţine, 
bolborosi, simțind că îi curgeau râuri de salivă pe la marginea buzelor. 

Vorbea atât de încet că nici măcar el nu se auzea sau, poate, mişca 
buzele fără a emite vreun sunet. Nici vocea, nici prezenţa lui nu o treziră pe 
juristă. Respira domol, simetric, într-un somn nevinovat. Însă în acea poziţie, 
faptul că era goală, că lăsase întredeschisă uşa de la dormitorul ei, că îşi 
desfăcuse părul care negru, moale, lung îi alunecă pe umeri şi spate, culoarea 
lui de abanos contrastând cu albeaţa pielii, putea să fie nevinovată? „Nu, nu”, 
decretă don Rigoberto. „Nu, nu”, îi ţinu isonul profesorul cucerit, plimbându-şi 
privirea peste acea suprafaţă unduitoare care, pe părţile laterale, se scufunda 
şi se ridică precum o mare neîmblânzită de carne feminină, proslăvită de 
lumina lunii („mai degrabă de lumina onctuoasă din penumbră a trupurilor lui 
Tiţian”, rectifică don Rigoberto), la câţiva centimetri de chipul său buimăcit: 
„Nu este nevinovată, nimic nu este. Sunt aici pentru că ea a vrut-o şi a urzit-o”. 

Totuşi, din această concluzie teoretică nu scotea forţe suficiente pentru 
ceea ce-i îndemnau să facă cu ardoare nişte instincte reapărute: să-şi treacă 
buricele degetelor peste pielea satinată, să-şi pună buzele matrimoniale peste 
acele coline şi adâncituri pe care şi le imagina călduţe, parfumate şi de o 
savoare în care dulce şi sărat coexistă fără să se amestece. Însă nu reuşea să 
facă nimic, împietrit de fericire, doar să privească, să privească. După ce privi 
de sus în jos şi de jos în sus acel miracol, după ce o parcurse din nou şi din nou, 
ochii lui rămaseră imobili, precum degustătorul priceput care nu mai are nevoie 
să continue să deguste pentru că a identificat deja acel non plus ultra al 
cramei, în spectacolul care îl constituia în sine şezutul ei sferic. leşea în 
evidenţă faţă de restul acelui trup ca un împărat în faţa vasalilor săi, ca Zeus în 
faţa zeilor neînsemnaţi din Olimp. („Alianţă fericită între Courbet, de secol 19, 
şi modernul Urculo”, îl înnobila cu referinţe don Rigoberto.) Nobilul profesor, cu 


ochii ieşiţi din orbite, observa şi adoră în tăcere acea minune. Ce-şi spunea? 
repeta o maximă de Keats („Beauty îs truth, truth îs beauty”20). 

Ce gândea? „Aşadar, asemenea lucruri există. Nu doar în gândurile 
ascunse, în artă sau în fanteziile poeţilor, ci şi în viaţa reală. Aşadar, un astfel 
de fund este posibil în realitatea de carne şi oase, la femeile care populează 
lumea celor vii.” Se murdărise deja? Era pe punctul să-şi păteze chiloţii? Încă 
nu, deşi acolo, în hipogastru, juristul simţea simptome noi, o deşteptare, o 
larvă trezită întinzându-se. Mai gândea şi altceva? Asta: „Şi nu în altă parte 
decât între picioarele şi bustul vechii şi respectatei mele colege, a acestei 
prietene bune cu care am corespondat atâta pe teme încurcate filozofico- 
juridice, etico-legale, istorico-metodologice?”. Cum era posibil ca niciodată, 
până în acea noapte, la niciunul dintre forumurile, conferințele, simpozioanele, 
seminariile la care s-au întâlnit, au vorbit, au discutat, au stat la taclale, să nu fi 
bănuit că, sub acele costume în carouri, paltoane din catifea, pălării îmblănite, 
impermeabile de culoarea pământului, se ascundea aşa o frumuseţe? Cine şi-ar 
fi putut imagina că această minte atât de lucidă, această inteligenţă iustiniană, 
această enciclopedie legislativă avea deopotrivă un trup, orbitor în alcătuire şi 
lipsă de măsură? îşi imagină pentru o clipă oare l-a văzut? că, indiferenți faţă 
de prezenţa lui, liberi în acel abandon întru Morfeu, acei munţi tăcuţi de carne 
scăpau un vântişor vesel şi asurzitor care explodă chiar în faţa nărilor sale, 
umplându-le de o aromă înţepătoare. Nu-l făcu să râdă, nu-l deranja („Nici nu-l 
excită”, gândi don Rigoberto). Se simţi recunoscut, ca şi cum, într-un mod şi 
dintr-un motiv complicat şi greu de explicat („precum teoriile lui Kelsen, pe 
care el ni le explică atât de bine”, compară) acea băşinuţă era un fel de 
consimţământ al participării acelui trup minunat, dezvăluindu-i acea intimitate 
atât de intimă, gazele inutile expectorate de un alambic intestinal de cavităţi 
pe care şi le închipui trandafirii, umede, lipsite de scorii, la fel de delicate şi 
modelate precum emancipatele fese pe care le avea la câţiva milimetri de 
naşul său. 

Şi atunci, cu spaimă, ştiu că dona Lucrecia era trează, pentru că, deşi ea 
nu se mişcase, o auzi: 

— Dumneavoastră aici, profesore? 


Nu părea supărată, cu atât mai puţin speriată. Era vocea ei, desigur, dar 


20 (engl.) Frumuseţea-i adevăr, adevăru'-i frumuseţe [n. tr.]. 


încărcată de o căldură suplimentară. Era în ea ceva zăbavnic, insinuant, o 
senzualitate muzicală. În stânjeneala sa, juristul apucă să se întrebe cum era 
posibil ca, în acea noapte, vechea lui colegă să treacă prin atâtea transformări 
magice. 

— lertaţi-mă, iertaţi-mă, doamnă. Să nu înţelegeţi greşit prezenţa mea 
aici, o imploră. Vă pot explica. 

— V-a picat rău mâncarea? îl linişti ea. Îi vorbea fără să se tulbure câtuşi 
de puţin. Un păhărel de apă cu bicarbonat? 

Îşi dăduse capul uşor într-o parte şi, cu obrazul abandonat pe braţ ca pe 
pernă, îl privea cu ochii ei mari, strălucind între şuviţele negre ale părului ei. 

— Am găsit pe scară ceva ce vă aparţine, doamnă, am venit să vi-l aduc, 
îngăimă profesorul. Continua să stea în genunchi şi simţea acum o durere vie în 
oasele genunchilor. Am ciocănit, dar dumneavoastră nu mi-aţi răspuns. Şi, cum 
uşa era întredeschisă, am îndrăznit să intru. Nu voiam să vă trezesc. Vă rog să 
nu mi-o luaţi în nume de rău. 

Ea mişcă din cap, încuviinţând, iertându-l, apatică, înduioşată de 
buimăceala lui. 

— De ce plângeţi, prietene bun? Ce vi se întâmplă? 

Don Nepomuceno, fără apărare în faţa deferentei afectuoase, a cadenţei 
mângâietoare a acelor cuvinte, a drăgălăşeniei acelei priviri ce strălucea în 
penumbră, cedă. Ceea ce fuseseră până atunci doar nişte lacrimi mari şi mute 
ce-i coborau pe obraji se transformară în hohote rezonante, suspine 
sfâşietoare, cascadă de bale şi muci pe care încerca s-o înfrâneze cu ambele 
mâini în dezordinea lui mentală nu găsea batista, nici buzunarul unde se afla 
batista în timp ce, sufocându-se, se aşternea în această confesiune: 

— Vai, Lucrecia, Lucrecia, iartă-mă, nu mă pot abţine. Nu o lua ca pe un 
afront, dimpotrivă. Nu mi-am imaginat niciodată aşa ceva, atât de frumos, 
vreau să spun, atât de perfect, cum e corpul dumitale. Ştii cât de mult te 
respect şi te admir. Din punct de vedere intelectual, academic şi juridic. Însă, în 
această noapte, asta, să vă văd aşa, este cel mai bun lucru care mi s-a 
întâmplat în viaţă. Ţi-o jur, Lucrecia. Pentru această clipă, aş arunca la gunoi 
toate titlurile mele, doctoratele honoris causa cu care m-au onorat, decoraţiile, 
diplomele. („Dacă n-aş avea anii pe care-i am, mi-aş arde toate cărţile şi aş 
veni să mă aşez ca un cerşetor la uşa casei tale don Rigoberto citi în caietul 


său versurile lui Enrique Pena. Da, copila mea, ascultă-mă bine: ca un cerşetor, 
la uşa casei tale.”) N-am simţit nicicând o fericire atât de mare, Lucrecia. 
Faptul că v-am văzut aşa, fără haine, ca Ulise pe Nausicaa, este cel mai mare 
premiu, o cinste pe care nu cred c-o merit. M-a emoţionat, m-a cutremurat. 
Plâng pentru că sunt mişcat, recunoscător. Să nu mă dispreţuieşti, Lucrecia. 

În loc să-l aline, discursul l-a mişcat şi mai mult, iar acum hohotele de 
plâns i se opreau în gât. Îşi lăsă capul pe marginea patului şi continuă să 
plângă, tot îngenuncheat, suspinând, simțindu-se trist şi vesel, mâhnit şi fericit. 
„lartă-mă, iartă-mă”, bolborosea. Până când, clipe sau ore după aceea trupul i 
se încorda precum cel al unui motan simţi mâna Lucreciei pe creştetul său. 
Degetele ei îi răvăşiră părul grizonat, consolându-l, alăturându-i-se. Vocea ei 
veni deopotrivă să-i aline, cu o nouă dezmierdare, rana vie a sufletului său: 

— Linişteşte-te, Rigoberto. Nu mai plânge, iubirea mea, sufletul meu. 
Gata, a trecut, nimic nu s-a schimbat. Oare nu ai făcut ce voiai? Ai intrat, m-ai 
văzut, te-ai apropiat, ai plâns, te-am iertat. Mă pot supăra eu pe tine? Şterge-ţi 
lacrimile, suflă-ţi nasul şi culcă-te. Nani, copilaşul meu, nani. 

Marea lovea acolo jos, în falezele din Barranco şi Miraflores, iar plafonul 
dens de nori nu lăsa să se vadă stelele, nici luna de pe cerul Limei. Însă 


noaptea era pe sfârşite. Imediat se va lumina de zi. O zi în minus. O zi în plus. 


INTERDICŢII LA FRUMUSEŢE 


Nu vei privi niciodată un tablou de Andy Warhol, nici de Frida Kahlo, nici 
nu vei aplauda un discurs politic, nici nu vei permite să ţi se crape pielea 
coatelor sau a genunchilor, nici să ţi se întărească tălpile picioarelor. 

Nu vei auzi niciodată o compoziţie de Luigi Nono, nici vreun cântec 
protest de-al lui Mercedes Sosa, nici nu vei vedea un film de Oliver Stone, nici 
nu vei mânca direct din frunzele de anghinare. 

Nu-ţi vei zgâria genunchii, nici nu-ţi vei tăia părul, nici nu vei avea puncte 
negre, carii, conjunctivită şi (cu atât mai puţin) hemoroizi. 

Nu vei merge niciodată desculţă pe asfalt, piatră, pietriş, dale, cauciuc, 
calamină, ardezie şi metal, nici nu vei îngenunchea pe o suprafaţă care să nu 
cedeze, ca miezul de turtă (înainte de ao prăji). 


Nu vei utiliza niciodată în vocabularul tău cuvintele teluric, puţică, a 


conştientiza, a vizualiza, statalist, seminţe, pieliţe sau societal. 

Nu vei avea niciodată un hamster, nici nu vei face gargară, nu vei purta 
perucă, nu vei juca bridge, nici nu vei purta sombrero, beretă sau colac. 

Nu vei avea niciodată gaze, nu vei spune niciodată cuvinte urâte, nici nu 
vei dansa rock-and-roll. 


Nu vei muri niciodată. 
VIL Degetul mare al lui Egon Schiele 


— Toate fetele lui Egon Schiele sunt slăbuţe şi ciolănoase şi mi se par 
foarte drăguţe, spuse Fonchito. Tu, în schimb, eşti plinuţă, însă şi tu îmi pari 
foarte drăguță. Cum îţi explici această contradicţie, mamă vitregă? 

— Mă faci grasă? deveni lividă dona Lucrecia. 

Nu fusese atentă, auzea vocea copilului ca un zgomot de fond, 
concentrată asupra anonimelor şapte, în numai zece zile şi a scrisorii pe care i- 
o scrisese lui Rigoberto cu o seară în urmă şi pe care o avea acum în buzunarul 
de la halat. Îşi amintea doar că Fonchito începuse să turuie, despre Egon 
Schiele ca de fiecare dată, până când „plinuţă” o făcu să ciulească urechea. 

— Nu grasă. Am spus plinuţă, mamă vitregă se dezvinovăţi, gesticulând. 

— Tatăl tău este de vină că sunt aşa, se plânse, examinându-se. Eu eram 
subţirică atunci când ne-am căsătorit. Însă lui Rigoberto i-a căşunat că moda 
filiformă distruge trupul femeii, că marea tradiţie a frumuseţii este cea 
îmbelşugată. Aşa spunea: „forma îmbelşugată”. Ca să-i fac pe plac, m-am 
îngrăşat. Şi n-am mai reuşit să slăbesc. 

— Aşa cum eşti, eşti grozavă, îţi jur, mamă vitregă, continua să se scuze 
Fonchito. Îţi spuneam despre slăbănoagele lui Egon Schiele, nu ţi se pare 
ciudat să-mi placă şi să-mi placi şi tu, care eşti cel puţin de două ori cât ele? 

Nu, autorul nu putea fi el. Pentru că anonimele îi lăudau trupul şi chiar, în 
una din ele, intitulată „Glorie trupului iubitei”, fiecare parte a trupului ei cap, 
umeri, mijloc, sâni, pântece, coapse, picioare, glezne, tălpi era însoţită de o 
referinţă către un poem sau tablou emblematic. Invizibilul îndrăgostit de 
formele ei îmbelşugate nu putea fi decât Rigoberto. („Bărbatul ăsta chiar că 
este îndrăgostit de dumneavoastră”, proclamă Justiniana, după citirea Gloriei. 


„Cât de bine vă cunoaşte corpul, doamnă! Trebuie să fie don Rigoberto. De 


unde să scoată Fonchito aceste cuvinte, oricât de matur ar fi!? Cu toate că şi el 
vă cunoaşte din cap până-n picioare, nu?”) 

— De ce taci tot timpul, fără să-mi vorbeşti? Mă priveşti de parcă nu m-ai 
vedea. Astăzi eşti foarte ciudată, mamă vitregă. 

— Este din cauza acestor anonime. Nu pot să mi le scot din minte, 
Fonchito. Aşa cum tu eşti obsedat de Egon Schi ele, eu sunt acum obsedată de 
scrisorile astea nenorocite. Îmi petrec ziua aşteptându-le, citindu-le, 
reamintindu-mi-le. 

— Dar de ce nenorocite, mamă vitregă? Cumva te insultă sau îţi spun 
lucruri urâte? 

— Pentru că vin nesemnate. Şi pentru că uneori mi se pare că mi le 
trimite o fantomă, nu tatăl tău. 

— Ştii foarte bine că sunt de la el. Totul iese aşa cum trebuie, mamă 
vitregă. Nu-ţi face sânge rău. Curând vă veţi împăca, ai să vezi. 

Reconcilierea donei Lucrecia cu don Rigoberto devenise a doua obsesie a 
copilului. Vorbea despre ea cu atâta siguranţă încât mama vitregă nu mai avea 
curajul să-l contrazică şi să-i spună că erau simple fantezii ale visătorului 
pătimaş în care se transformase. Făcuse bine că-i arătase anonimele? Unele 
erau atât de îndrăzneţe în referirile la intimitatea lor că, după ce le citea, îşi 
promitea: „Pe-asta chiar că nu i-o arăt”. Şi de fiecare dată termina prin ao 
face, spionându-i reacţia, să vadă dacă nu-l trăda vreun gest. Dar nu. De 
fiecare dată reacţionase cu aceeaşi atitudine de surprindere şi uimire, şi 
ajunsese de fiecare dată la aceeaşi concluzie: era de la tatăl său, o altă dovadă 
că nu-i mai purta pică. | se păru că Fonchito era acum şi el absorbit, departe de 
mica sufragerie şi de păduricea din Olivos, cuprins de vreo amintire. Îşi privea 
mâinile, apropiindu-le mult de ochi; le apropia, le întindea, răsfira degetele, 
ascundea degetul mare, le încrucişa, le desfăcea, în posturi ciudate, precum 
ale acelora care proiectează imagini pe perete cu umbra mâinilor. Însă 
Fonchito nu asta încerca în după-amiaza de primăvară; îşi cercetă degetele la 
fel cum un entomolog examinează la lupă o specie necunoscută. 

— Pot să ştiu ce faci? 

Copilul nu reacţiona; continuă să facă aceleaşi gesturi, răspunzându-i cu 
altă întrebare: 


— i se pare că am mâini diforme, mamă vitregă? Ce i se mai năzărea 


astăzi acestui mic diavol? 

— Să vedem, lasă-mă să le văd, se juca ea de-a medicul specialist. Pune- 
le aici. 

Fonchito nu se juca. Foarte serios, se ridică, se apropie de ea şi îşi puse 
ambele mâini în palmele pe care ea i le întinsese. La contactul cu această 
gingăşie lină şi cu delicateţea osişoarelor acelor degete, dona Lucrecia simţi un 
fior. Avea mâini fragile, degeţele subţiri, unghii uşor rozalii, tăiate cu migală. Se 
prefăcu a le supune unui examen clinic, în timp ce le mângâia. 

— Nu au nimic diform, fu concluzia ei. Deşi un picuţ de apă şi săpun nu 
le-ar strica. 

— Ce păcat! spuse copilul, fără urmă de glumă, retrăgându-şi mâinile din 
cele ale donei Lucrecia. Pentru că, atunci, din acest punct de vedere nu semăn 
deloc cu el. 

„Gata. Trebuia să se întâmple.” Jocul din fiecare după-amiază. 

— Explică-mi. 

Copilul se grăbi s-o facă. Nu-şi dăduse seama că mâinile erau mânia lui 
Egon Schiele? Ale lui şi, deopotrivă, ale fetelor şi doamnelor pe care le picta. 
Dacă nu-şi dăduse seama, s-o facă acum. În doi timpi şi trei mişcări dona 
Lucrecia avu pe genunchi albumul de reproduceri. Vedea sila pe care o avusese 
mereu Egon Schiele faţă de degetul mare? 

— Faţă de degetul mare? începu să râdă dona Lucrecia. 

— Uită-te la portretele lui. Cel al lui Arthur Roessler, de exemplu, insistă 
copilul, cu pasiune. Sau acesta: Dublu portret al inspectorului general Heinrich 
Benesch şi al fiului său Otto; cel al lui Enrich Lederer; şi autoportretele lui. 
Arată doar patru degete. Întotdeauna face să dispară degetul mare. 

De ce oare? De ce-i ascundea? Pentru că degetul mare este cel mai urât 
deget al mâinii? Îi plăceau numerele pare şi credea că cele impare aduceau 
ghinion? Avea degetul mare desfigurat şi se ruşina de el? Avea o problemă cu 
mâinile, pentru că, dacă nu era aşa, atunci de ce când îşi făcea fotografii le 
ascundea în buzunare sau făcea cu ele nişte figuri atât de ridicole, răsucindu-şi 
degetele ca o vrăjitoare, băgându-le în faţa aparatului său punându-le 
deasupra capului ca şi cum îi evadau, zburând? Mâinile lui, mâinile bărbaţilor, 
mâinile fetelor. Nu remarcase? Acele fete dezbrăcate, cu trupul atât de bine 
format nu era de neînțeles faptul că aveau nişte degete bărbăteşti, cu noduri 


osoase şi butucănoase? De exemplu, în această gravură din 1910, Fată 
dezbrăcată cu păr negru, în picioare, nu făceau notă discordantă aceste mâini 
ca de bărbat, cu unghii pătrate, identice cu cele pe care şi le picta însuşi Egon 
în autoportrete? Nu făcuse oare acelaşi lucru cu aproape toate femeile pe care 
le-a pictat? De exemplu Nud, în picioare, din 1913. Fonchito respiră: 

— Sau poate era un narcisist, aşa cum ai spus tu. Îşi picta mereu propriile 
mâini, deşi personajul tabloului era altcineva, bărbat sau femeie. 

— Asta ai descoperit tu? Sau ai citit pe undeva? Dona Lucrecia era 
derutată. Răsfoia albumul şi ceea ce vedea îi dădea dreptate lui Fonchito. 

— Oricine îi priveşte îndelung tablourile îşi dă seama ridică din umeri 
copilul, fără să dea importanţă subiectului. Nu spune tata că dacă nu este 
tematic, un artist nu ajunge niciodată să fie genial? Din acest motiv, sunt 
mereu atent la maniile pictorilor care se reflectă în tablourile lor. Egon Schiele 
avea trei: să pună aceleaşi mâini desfigurate tuturor personajelor sale, făcând 
să dispară degetul mare; ca feţele şi doamnele să-şi arate trebuşoarele, 
ridicându-şi fustele şi desfăcând picioarele; şi, a treia, să se picteze pe sine, 
punând mâinile în posturi forţate, care atrag atenţia. 

— Bine, bine, dacă voiai să mă laşi cu gura căscată, ai reuşit. Ştii ceva, 
Fonchito? Tu chiar că eşti un mare tematic. Dacă teoria tatălui tău este 
adevărată, întruneşti deja una dintre condiţiile genialităţii. 

— Mai trebuie doar să pictez tablouri, râse el. Se tolăni din nou şi îşi privi 
mâinile. Le mişca şi le arăta, imitând posturile extravaganţe în care apăreau în 
tablourile şi fotografiile lui Schiele. Dona Lucrecia, amuzată, îi observă 
pantomima. Şi, brusc, decise: „îi voi citi scrisoarea, să vedem ce spune”, în 
plus, citind-o cu voce tare, va şti dacă ceea ce a scris era în regulă şi va decide 
dacă să i-o trimită lui Rigoberto sau s-o rupă. Dar, când fu pe cale s-o facă, îşi 
pierdu curajul. În schimb, spuse: 

— Mă îngrijorează că zi şi noapte te gândeşti doar la Schiele. Copilul 
încetă să se mai joace cu mâinile. Ţi-o spun cu toată dragostea pe care ţi-o 
port. La început, mi se părea drăguţ că-ţi plac atât de mult picturile lui, că te 
identifici cu el. Însă, pentru că încerci să semeni cu el în toate, începi să nu mai 
fii tu. 

— Pentru că eu sunt el, mamă vitregă. Deşi o iei în glumă, aşa este. Simt 


că sunt el. 


Îi surâse, pentru a o linişti. „Aşteaptă un picuţ”, murmură, în timp ce, 
ridicându-se în capul oaselor, lua albumul de reproduceri, îl răsfoia căutând 
ceva, şi i-l punea din nou pe genunchi, deschis. Dona Lucrecia văzu o planşă 
colorată; pe un fond ocru se întindea o doamnă şerpuitoare îmbrăcată într-un 
costum de carnaval, cu şiruri de dungi verzi, roşii, galbene şi negre, dispuse în 
zigzag. Părul îi era ascuns în spatele unui colac ca un turban, era desculţă, o 
privea cu tristeţe apatică în ochii ei mari şi negri şi avea mâinile ridicate 
deasupra capului ca şi cum s-ar fi pregătit să cânte din castaniete. 

— Văzând acest tablou mi-am dat seama îl auzi spunând pe Fonchito, cu 
seriozitate absolută. Că eu eram el. 

Încercă să râdă, dar nu reuşi. Ce voia acest copilaş? S-o sperie? „Se joacă 
cu mine ca un motănel cu ditamai şoricioaica”, gândi. 

— A, da? Şi ce anume din acest tablou ţi-a dat de înţeles că eşti Egon 
Schiele reîncarnat? 

— Nu ţi-ai dat seama, mamă vitregă, râse Fonchito. Priveşte-! din nou, 
bucăţică cu bucăţică. Şi vei vedea că, deşi l-a pictat în Viena, în 1914, în 
atelierul său, în această doamnă este Peru. Repetat de cinci ori. 

Doamna Lucrecia examină din nou imaginea. De sus în jos. De jos în sus. 
În cele din urmă sesiză că, în multicolorul costum de paiaţă al modelului 
desculţ, se vedeau cinci figurine minuscule, la înălţimea braţelor, în partea 
dreaptă, pe picior şi pe marginea fustei. Îşi apropie albumul de ochi şi le 
examină, cu calm. Aşa era. Păreau micuţe indience, metise. Erau îmbrăcate ca 
tărăncile din Cuşco. 

— Asta şi sunt, micuţe indience din Anzi, spuse Fonchito, citindu-i 
gândurile. Vezi? Peru este amestecat în tablourile lui Egon Schiele. Aşa mi-am 
dat seama. Pentru mine a fost un mesaj. 

Continuă să vorbească, făcând caz de acele informaţii uimitoare despre 
viaţa şi opera pictorului, care donei Lucrecia îi dădeau impresia de omniscienţă 
şi o făceau să suspecteze o conjurație, o ambuscadă înfierbântată. Are şi o 
explicaţie, mamă vitregă. Doamna din tablou se numea Frederike Maria Beer. 
Este singura persoană pictată de cei mai mari pictori ai Vienei din acea epocă: 
Egon şi Klimt. Fiica unui domn foarte bogat, a fost o mare doamnă; ajuta artiştii 
şi le găsea cumpărători. Cu puţin înainte ca Schiele s-o picteze, făcuse o 


călătorie în Bolivia şi Peru, de unde a adus aceste micuţe indience de cârpă, 


cumpărate din vreun târg din Cuşco sau La Paz. lar lui Egon Schiele i-a venit 
ideea de a le picta pe hainele doamnei. Adică nu a fost o minune faptul că în 
acel tablou apăreau cinci metise. Dar, dar... 

— Dar ce? îl încuraja dona Lucrecia, absorbită de povestea lui Fonchito, 
aşteptând o mare revelaţie. 

— Dar, nimic, adăugă micuțul, cu un gest de oboseală. Aceste indience 
micuţe au fost puse acolo pentru ca eu să le găsesc într-o zi. Cinci peruviene 
micuţe într-un tablou de Schiele. Nu-ţi dai seama? 

— Au început să-ţi vorbească? Ţi-au spus că tu le-ai pictat, acum optzeci 
de ani? Că eşti reîncarnarea lui? 

— Ei bine, dacă ai de gând să-ţi baţi joc, să vorbim despre altceva, mamă 
vitregă. 

— Nu-mi place să te aud spunând prostii, spuse ea. Nici să te gândeşti 
prostii, nici să crezi prostii. Tu eşti tu, iar Egon Schiele era Egon Schiele. Tu 
trăieşti aici, la Limă, el a trăit în Viena la început de secol. Nu există 
reîncarnare. Aşa că nu mai spune tâmpenii, dacă nu vrei să mă superi. De 
acord? 

Copilul consimţi, fără chef. Avea o feţişoară întristată, dar nu îndrăzni să-i 
răspundă, pentru că ea vorbise cu o severitate neobişnuită. Încercă să facă 
pace. 

— Vreau să-ţi citesc ceva ce am scris, murmură, scoțând din buzunar 
ciorna scrisorii. 

— l-ai răspuns tatei? se bucură copilul, aşezându-se pe podea şi ridicând 
capul. 

Da, noaptea trecută. Încă nu ştia dacă o va trimite. Deja nu mai putea. 
Şapte erau multe anonime. lar autorul era Rigoberto. Cine, dacă nu el? Cine 
altcineva putea să-i vorbească în acest mod atât de familiar şi de exaltat? Cine 
o cunoştea atât de în detaliu? Hotărâse să înceteze cu acest teatru. Să vedem 
ce părere avea. 

— Citeşte-mi-o odată, mamă vitregă, îşi pierdu răbdarea copilul. Ochii îi 
străluceau şi feţişoara lui trăda o curiozitate imensă; dar şi ceva de, ceva de, 
dona Lucrecia căuta cuvântul, de amuzament răutăcios; ba chiar de răutate. 
Dregându-şi glasul înainte de a începe şi fără să ridice ochii până la sfârşit, citi: 

lubitule, 


Am rezistat tentaţiei de a-ţi scrie încă de când am ştiut că eşti autorul 
misivelor arzătoare ce, de două săptămâni, au umplut această căsuţă de 
flăcări, bucurie, nostalgie şi speranţă, iar inima şi măruntaiele mele de focul 
dulce care mistuie fără a arde, acela al dragostei şi dorinţei unite în fericită 
căsnicie. 

De ce să semnezi nişte scrisori pe care doar tu le-ai putea scrie? Cine m- 
a studiat, alcătuit, inventat aşa cum aifăcut-o tu? Cine ar putea vorbi de 
punctişoarele roşii de la subsuorile mele, de nervurile rozalii din scobiturile 
ascunse dintre degetele de la picioarele mele, de această „guriţă bosumflată 
înconjurată de o circumferință în miniatură de vesele riduleţe de carne vie, 
albăstrui-plumburie, la care se ajunge escaladând coloanele netede şi 
marmoreene ale picioarelor tale”? Doar tu, iubirea mea. 

De la primele rânduri ale primei scrisori am ştiut că erai tu. De aceea, 
înainte de a o termina de citit, m-am supus instrucţiunilor tale. M-am dezbrăcat 
şi am pozat pentru tine, în faţa oglinzii, imitând-o pe Danae a lui Klimt. Şi, ca în 
atâtea nopţi cărora le duc dorul în singurătatea mea prezentă, am zburat din 
nou cu tine prin regate ale fanteziei pe care le-am explorat împreună, de-a 
lungul acestor ani petrecuţi împreună care sunt, pentru mine, acum, un izvor 
de consolare şi de viaţă din care memoria mea se adapă, pentru a suporta 
rutina şi vidul care au urmat după ceea ce, alături de tine, a fost aventuraşi 
plenitudine. 

În măsura forţelor mele, am urmat întocmai cerinţele ba nu, sugestiile şi 
rugile celor şapte scrisori ale tale. M-am îmbrăcat şi m-am dezbrăcat, m-am 
deghizat şi m-am mascat, prăvălit, îndoit, desfăcut, ghemuit şi încărnat cu 
trupul şi cu sufletul tuturor capriciilor din scrisorile tale, pentru că ce plăcere e 
mai mare pentru mine decât aceea de a-ţiface pe plac? Pentru tine şi prin tine, 
am fost Mesalina şi Leda, Magdalena şi Salomeea, Diana cu arcul şi săgețile ei, 
Maja dezbrăcată, casta Suzana surprinsă de bătrânii depravaţi şi, în baia turcă, 
odalisca lui Ingres. Am făcut dragoste cu Marte, Nabucodânosor, Sardanapal, 
Napoleon, lebede, satiri, sclavi şi sclave, am apărut din mare ca o sirenă, am 
domolit şi întețit iubirile lui Ulise. Am fost o mică marchiză de Watteau, o nimfă 
de Tiţian, o Fecioară de Murillo, o Madonă a lui Piero della Francesca, o gheişă 
de Fujita şi o nevoiaşă de-a lui Toulouse-Lautrec. M-am chinuit mult să stau în 
poante ca balerină lui Degas, şi, crede-mă, ca să nu te dezamăgesc, cu preţul 


unor cârcei, am încercat chiar să mă transpun în ceea ce tu numeşti 
voluptuosul cub cubist al lui Juan Gris. 

Să mă joc din nou împreună cu tine, chiar dacă de la distanţă, mi-a făcut 
bine, mi-a făcut rău. Am simţit din nou că eram a ta şi tu al meu. Când se 
termina jocul, singurătatea mea sporea şi mă întrista şi mai tare. Se pierde 
pentru totdeauna ceea ce se pierde? 

De când am primit întâia scrisoare, am trăit aşteptând-o pe următoarea, 
devorată de îndoieli, încercând să-ţi ghicesc intenţiile. Voiai să-ţi răspund? Sau 
faptul că mi le trimiteai nesemnate era un indiciu că nu vrei să începi un dialog, 
ci doar ca eu să-ţi ascult monologul? Însă azi-noapte, după ce am fost, docilă, 
harnica doamnă burgheză a lui Vermeer, m-am hotărât să-ţi răspund. Ceva din 
aceste străfunduri întunecate ale persoanei mele pe care doar tu le-ai sondat 
mi-a poruncit să pun mâna pe condei şi hârtie. Am făcut bine? Oare nu am 
încălcat acea lege nescrisă care îi interzice personajului unei picturi să iasă din 
tablou pentru a-i vorbi pictorului? 

Tu, iubitule, cunoşti răspunsul. Împărtăşeşte-mi-l. 

— la te uită, ce scrisoare! spuse Fonchito. Entuziasmul lui părea foarte 
sincer. Mamă vitregă, tu îl iubeşti mult pe tata! 

Era îmbujorat şi radios, şi doñei Lucrecia i se păru că, pentru prima dată, 
era şi descumpănit. 

— Niciodată n-am încetat să-l iubesc. Nici măcar atunci când s-a 
întâmplat ceea ce s-a întâmplat. 

Fonchito îşi întipări imediat acea privire candidă, amnezică, care-i golea 
ochii, ca de fiecare dată când doña Lucrecia făcea în vreun fel aluzie la acea 
aventură. Însă observă că îmbujorarea dispărea din obrajii copilului, fiind 
înlocuită de o paloare sidefie. 

— Pentru că, deşi amândurora ne-ar plăcea să nu fie aşa şi deşi nu 
vorbim niciodată de asta, ceea ce a fost, a fost. Nu se poate şterge, spuse doña 
Lucrecia, căutându-i ochii. Şi chiar dacă mă priveşti ca şi cum n-ai şti despre ce 
îţi vorbesc, îţi aminteşti la fel de bine ca şi mine. Şi cu siguranţă că-ţi pare la fel 
de rău ca şi mie sau chiar mai mult. 

Nu putu continua. Fonchito începuse din nou să-şi privească mâinile, în 
timp ce le mişca, imitând scălâmbăielile personajelor lui Egon Schiele: ţepene 


şi paralele cu umerii, cu degetul mare ascuns şi parcă amputat, sau deasupra 


capului, duse înainte ca şi cum tocmai aruncase o suliță. Dona Lucrecia se puse 
pe râs: 

— Nu eşti un drăcuşor, ci o paiaţă. Ar trebui mai degrabă să faci teatru. 

Râse şi copilul, relaxat, făcând mutrite şi jucându-se încontinuu cu 
mâinile. Şi, fără să renunţe la maimuţăreli, o surprinse pe dona Lucrecia cu 
următorul comentariu: 

— Prostul gust al scrisorii tale este intenţionat? Şi tu crezi, la fel ca tata, 
că prostul gust şi iubirea sunt inseparabile? 

— Am scris-o imitând stilul tatălui tău, spuse dona Lucrecia. Exagerând, 
încercând să fiu solemnă, afectată şi truculentă. Lui aşa îi place. [i se pare 
foarte ţopârlănească? 

— Îl va încânta, o asigură Fonchito, încuviinţând de câteva ori. O va citi şi 
reciti de multe ori, închis în birou. N-ai de gând s-o semnezi, nu-i aşa, mamă 
vitregă? 

Adevărul este că nu se gândise la asta. 

— Ar trebui să i-o trimit anonimă? 

— Desigur, mamă vitregă, declară copilul, emfatic. Păi trebuie să-i faci 
jocul. 

Poate că avea dreptate. Dacă el le trimitea nesemnate, ea de ce să le 
semneze? 

— Eşti uns cu toate alifiile, micuţule murmură ea. Da, este o idee bună. O 
voi trimite nesemnată. Perfect, el va şti foarte bine cine i-a scris-o. 

Fonchito se prefăcu că aplaudă. Se ridicase în picioare şi se pregătea să 
plece. Astăzi nu avusese turtite, pentru că Justiniana era liberă. Ca 
întotdeauna, îşi luă albumul de reproduceri şi-l băgă în ghiozdan, îşi încheie 
cămaşa gri şi îşi aranja micuța cravată de la uniformă, urmărit de o Lucrecia 
amuzată să-l vadă repetând în fiecare după-amiază aceleaşi gesturi, la sosire şi 
la plecare. Însă, de această dată, spre deosebire de celelalte daţi, când se 
mulțumea să-i spună „Ciao, mamă vitregă”, se aşeză alături de ea pe fotoliu, 
foarte aproape. 

— Aş vrea să te întreb ceva înainte de a pleca. Doar că mi-e un pic 
ruşine. 

Trecuse din nou la vocea subţirică, dulce şi timidă la care apela când voia 


să-i trezească bunăvoința sau mila. Şi, deşi pe dona Lucrecia nu o părăsea 


niciodată bănuiala că era farsă pură, întotdeauna îi trezea bunăvoința sau mila. 

— ie nu îţi este ruşine de nimic, aşa că nu veni să-mi faci pe nevinovatul 
îi spuse, dezminţind duritatea cuvintelor cu dezmierdarea pe care i-o dădea, 
trăgându-l de ureche. Haide, întreabă. 

Copilul se lăsă pe-o parte şi îşi aruncă braţele în jurul gâtului ei. Îşi 
cufundă feţişoara în umărul ei. 

— Dacă te privesc, nu îndrăznesc, şopti, coborând vocea până când 
deveni un murmur abia auzit. Acea guriţă bosumflată, înconjurată de riduleţe, 
din scrisoarea ta, nu este aceasta, nu-i aşa, mamă vitregă? 

Dona Lucrecia simţi că obrazul lipit de al ei se mişca şi că două buze 
subţiri îi coborau pe faţă şi se lipeau de ale ei. Reci la început, imediat se 
însufleţiră. Simţi că apăsau şi o sărutau. Închise ochii şi deschise gura: o vizită 
un şerpişor umed, se plimbă peste gingiile ei, peste cerul gurii şi se încâlci în 
limba ei. Petrecu o eternitate, oarbă, transformată în senzaţie, copleşită, 
fericită, fără să facă nimic şi fără să se gândească la nimic. Însă, când ridică 
braţele pentru a-l îmbrăţişa pe Fonchito, copilul, într-una dintre acele schimbări 
de dispoziţie care reprezentau trăsătura lui distinctivă, se eliberă şi se 
îndepărtă de ea. Acum se îndepărta, făcându-i semn de la revedere. Avea o 
expresie foarte naturală. 

— Dacă vrei, trece-ţi anonimă pe curat şi pune-o într-un plic, îi spuse, din 
uşă. Mâine mi-o dai şi o voi băga în cutia de scrisori de acasă fără ca tata să 


mă vadă. Ciao, mamă vitregă. 


NICI CĂLUŢ DE PAPURĂ?! NICI TĂURAŞ DE PUCARÁ?? 

Înţeleg că spectacolul drapelului fluturând în vânt vă dă palpitaţii, iar 
muzica şi versurile imnului naţional un fel de gâdilături prin vene, contracţii şi 
zbârliri ale părului pe care le numiţi emoție. Nu asociaţi cuvântul patrie (pe 
care dumneavoastră îl scrieţi mereu cu majuscule) cu versurile necuviincioase 
ale tânărului Pablo Neruda 


21 (sp.) caballito de totora ambarcaţiune de mici dimensiuni construită din tulpinile şi frunzele 
unei plante denumite Schoenoplectus californicus „totora" (un soi de papură), a cărei formă nu 
a variat deloc din epoca preincaşă până acum. In prezent este folosită de pescari, în special în 
zona coastei nordice a Perului [n. tr.]. 

22 (sp.) torito de Pucará un taur sculptat, simbol al fertilităţii în cămin, care îi protejează pe 
locuitori de boli şi foamete. Tăuraşul de Pucară este una dintre reprezentările cele mai comune 
ale ceramicii peruane, fiind iniţial un obiect de ritual folosit pentru marcarea vitelor [n. tr.]. 


Patria, palabra triste, como termometro o ascensor? 

şi nici cu sentinţa distrugătoare a doctorului Johnson (Patriotism îs the 
last refuge of a scoundrel?%), ci cu şarjele eroice de cavalerie, cu spade care se 
înfig în piepturile uniformelor duşmane, sunete de goarnă, tiruri şi pocnituri 
care nu se trag de la sticlele de şampanie. După toate aparențele, 
dumneavoastră aparţineţi conglomeratului de masculi şi femele care priveşte 
cu respect statuile acestor personaje ce împodobesc pieţele publice şi 
deplângeţi că le cacă porumbeii, sunteţi în stare să vă treziţi cu noaptea-n cap 
şi să aşteptaţi ore în şir ca să nu pierdeţi un loc bun pe Campo de Marte la 
defilarea ostaşilor cu ocazia datelor importante, spectacol ce vă suscită 
aprecieri în care pocnesc cuvintele „marţial”, „patriotic” şi „viril”. Domnule, 
doamnă: în dumneavoastră se ascunde o fiară furioasă ce reprezintă un pericol 
pentru umanitate. 

Dumneavoastră sunteţi un balast viu pe care civilizaţia îl târăşte după ea 
încă din timpurile canibalului tatuat, perforat şi cu etui falie, al magului 
preraţional care bătea pământul cu picioarele ca să cheme ploaia şi halea 
inima rivalului cu scopul de a-i fura puterea. În realitate, în spatele poliloghiei şi 
stindardelor dumneavoastră pentru proslăvirea acestei bucăţi de geografie 
pângărită de borne şi demarcaţii arbitrare, în care dumneavoastră vedeţi 
personificată o formă superioară a istoriei şi a metafizicii sociale, nu există 
altceva decât perfidul aggiornamiento al ancestralei frici primitive de a deveni 
independent faţă de trib, de a înceta să mai fii masă, parte, şi de a te converti 
în individ, nostalgia acelui precursor pentru care lumea începea şi se termina 
între hotarele cunoscutului, luminişul pădurii, peştera întunecată, podişul 
abrupt, acea enclavă micuță în care împărțea limba, magia, confuzia, datinile 
şi, mai ales, ignoranţa şi temerile grupului său îi dădea curaj şi îl făcea să se 
simtă protejat în faţa tunetului, a trăsnetului, a fiarei şi a altor triburi ale 
planetei. Deşi de la acele timpuri îndepărtate au trecut secole şi, pentru că 
purtaţi sacou şi cravată sau fustă dreaptă şi vă faceţi lifting-uri la Miami, 
dumneavoastră vă credeţi cu mult superior acestui strămoş cu şorţ din scoarță 
de copac, cu buze şi nas străpunse de pandantive cu ace, dumneavoastră 
sunteţi el, şi ea sunteţi dumneavoastră. Cordonul ombilical ce vă leagă de-a 


lungul veacurilor se numeşte spaimă de necunoscut, ură faţă de diversitate, 


23 (sp.) Patrie, /cuvânt trist, / ca termometru sau ascensor [n. tr.] 
24 (engl.) Patriotismul este ultimul refugiu al unei canalii [n. tr.]. 


refuz al aventurii, panică faţă de libertate şi faţă de responsabilitatea de a te 
inventa în fiecare zi, vocaţie de rob al rutinei, al gregarului, respingere a 
decolectivizării pentru a nu trebui să înfrunţi sfidarea cotidiană pe care 
suzeranitatea individuală o reprezintă. În acele timpuri, neajutoratul 
consumator de carne umană, afundat într-o ignoranță metafizică şi fizică în faţa 
a ceea ce se întâmpla şi a ceea ce-i înconjura, avea o oarecare justificare în a 
refuza să fie independent, creator şi liber; în aceste timpuri, în care se ştie deja 
tot ceea ce trebuie să se ştie şi ceva în plus, nu există motiv valabil pentru a te 
încăpăţâna să fii sclav şi irațional. Acest raţionament vi se va părea sever, 
exagerat, faţă de ceva care, pentru dumneavoastră, nu este altceva decât un 
sentiment curat şi idealist de solidaritate şi iubire de glie şi amintiri („pământul 
şi morţii”, potrivit antropoidului francez, domnul Maurice Barres), acest cadru 
de referinţe ambientale şi culturale fără de care o fiinţă umană se simte 
pustiită. Eu vă asigur că aceasta este doar o faţă a monedei patriotice; 
cealaltă, reversul preamăririi caracterului specific, este denigrarea celuilalt, 
dorinţa de a-i umili pe ceilalţi, pe cei care sunt diferiţi de dumneavoastră 
pentru că au altă culoare a pielii, altă limbă, alt dumnezeu şi chiar şi alte haine 
sau altă dietă. 

Patriotismul care, în realitate, pare o formă binevoitoare a 
naţionalismului deoarece „patria” pare a fi ereditară, mai veche şi mai 
respectabilă decât „naţiunea”, ridicolă unealtă politico-administrativă fabricată 
de oameni de stat avizi de putere şi de intelectuali în căutarea unui stăpân, 
altfel spus a unui mecena, altfel spus a unor ţâţe îmbelşugate de la care să 
sugă este un pretext periculos, dar eficient pentru războaiele care au decimat 
planeta de nu ştiu câte ori, pentru impulsurile despotice care au consfințit 
stăpânirea celui puternic asupra celui slab, o cortină de fum egalitaristă ai cărei 
nori otrăvitori nu diferenţiază fiinţele umane şi le transformă în clone, 
impunându-le, că esenţial şi iremediabil, cel mai puţin semnificativ numitor 
comun: locul naşterii. Întotdeauna în spatele patriotismului şi al naţionalismului 
mocneşte maligna ficţiune colectivistă a identităţii, reţea ontologică de sârmă 
ghimpată care pretinde să-i unească, într-o fraternitate inevitabilă şi 
inconfundabilă, pe  „spanioli”,  „peruani”, „francezi”,  „chinezi” etc. 
Dumneavoastră şi eu ştim că aceste categorii sunt tot atâtea minciuni abjecte 


care aruncă o perdea de uitare asupra multiplelor diversităţi şi incompatibilităţi 


şi pretind să abolească secole de istorie şi să întoarcă civilizaţia la acele timpuri 
barbare anterioare creării individualităţii şi, merită spus, raţionalităţii şi 
libertăţii: trei lucruri inseparabile, luaţi aminte. 

De aceea, când cineva spune, în preajma mea, „chinezul”, „negrul”, 
„peruanii”, „francezii”, „femeile” sau orice altă expresie echivalentă folosită cu 
pretenţia de a defini o fiinţă umană prin apartenenţa ei la un colectiv de orice 
fel şi nu ca o circumstanţă neglijabilă, am chef să scot revolverul şi pac! pac! 
să trag. (Este vorba despre o figură poetică, desigur; n-am ţinut niciodată o 
armă de foc în mână şi nici nu voi ţine şi nu am efectuat alte trageri în afara 
celor seminale, pe care, pe acestea da, le revendic cu orgoliu patriotic.) 
Individualismul meu nu mă determină, asta-i clar, să fac elogiul monologului 
sexual ca cea mai perfectă formă a plăcerii; în acest domeniu, înclin pentru 
dialoguri de doi sau maximum trei şi, desigur, mă declar duşman înverşunat al 
promiscuei partouze, care este, în spaţiul alcovului şi al acuplării, echivalentul 
colectivismului politic şi social. Afară de cazul când monologul sexual se 
practică în companie caz în care devine dialog cât se poate de baroc -, aşa 
cum o ilustrează această micuță lucrare în acuarelă şi cărbune de Picasso 
(1902/1903) cu care dumneavoastră vă puteţi delecta în Muzeul Picasso din 
Barcelona, în care domnul avocat Angel Fernândez de Soto, îmbrăcat şi fumând 
pipă, şi distinsă lui soţie, dezbrăcată, dar cu ciorapi şi pantofi, bând o cupă de 
şampanie şi stând aşezată pe genunchii soţului ei, se masturbează reciproc, 
tablou pe care, în treacăt fie spus, fără intenţia de a ofensa pe nimeni (şi cu 
atât mai puţin pe Picasso) îl consider superior unora precum Guernica şi Leş 
demoiselles d'Avignon. 

(Dacă vi se pare că această scrisoare începe să dea semne de 
incoerenţă, amintiţi-vă de Monsieur Teste al lui Valery: „Incoerenţa unui discurs 
depinde de cel care ascultă. 

Spiritul nu mi se pare conceput în aşa fel încât să poată fi incoerent cu 
sine însuşi”.) 

Doriţi cumva să ştiţi de la ce se trage toată această hepatică şarjă 
antipatriotică din această scrisoare? De la o cuvântare a Preşedintelui 
Republicii, prezentată de presă în această dimineaţă, potrivit căreia, la 
inaugurarea Târgului de Artizanat, a declarat că noi peruanii avem obligaţia 


patriotică să admirăm munca artizanilor anonimi care, cu secole în urmă, 


modelau guacos?5 de Chavin, ţeseau şi pictau pânzele de Paracas sau înfăşurau 
pelerinele cu pene de Nască, vase de Cuşco, sau construcţiile contemporane de 
retabluri din Ayacucho?$, tăuraşii de Pucará, prunculeţii Manuelitos, covoarele 
din San Pedro de Cajas, căluţii din papură din lacul Titicaca şi fantomiţele de 
Cajamarca, pentru că îl citez pe întâiul om din stat „artizanatul este arta 
populară prin antonomază, etalarea supremă a creativităţii şi îndemânării 
artistice ale unui popor şi unul dintre marile simboluri şi manifestări ale Patriei 
şi niciunul dintre obiectele sale nu poartă semnătura individuală a artizanului 
creator pentru că toate poartă semnătura colectivităţii, a naţionalităţii”. 

Dacă dumneavoastră sunteţi un bărbat sau o femeie cu bun gust altfel 
spus, iubitor al preciziei -, veţi fi surâs în faţa acestei diaree artizano-patriotice 
a Şefului nostru de Stat. În ceea ce mă priveşte, dincolo de faptul că mi s-a 
părut, ca şi dumneavoastră, găunoasă şi ridicolă, m-a luminat. Acum ştiu de ce 
detest toate produsele de artizanat din lume în general şi cele din „ţara mea” 
(folosesc formula ca să ne putem înţelege) în particular. Acum ştiu de ce în 
casa mea nu a intrat şi nici nu va intra vreodată un obiect funerar peruan, nicio 
mască venețiană, nici vreo matriuşcă rusă, nicio păpuşică olandeză cu codițe şi 
saboţi de lemn, niciun mic toreador din lemn, nici vreo ţigăncuşă dansând 
flamenco, nicio păpuşă indoneziană articulată, niciun samurai de jucărie, niciun 
retablu ayacuchan sau vreun diavol bolivian, absolut nicio figurină sau obiect 
de argilă, lemn, porțelan, piatră, pânză sau miez de pâine fabricat în serie, 
generic şi anonim, care să uzurpe (fie chiar cu modestia ipocrită de a se 
autointitula artă populară) specificul obiectului artistic, ceva care este sub 
stăpânirea absolută a sferei private, manifestare de viguroasă individualitate şi 
prin urmare refutaţie şi respingere a abstractului şi genericului, a oricărui lucru 
care, direct sau indirect, aspiră să se justifice în numele unei pretinse stirpe 
„sociale”. Nu există artă impersonală, domnule patriot (şi nu-mi vorbiţi, vă rog, 
de catedralele gotice). Artizanatul este o manifestare primitivă, amorfă şi fetală 
a ceva care într-o zi când indivizii particulari complet dezagregaţi vor începe să 
imprime o amprentă personală acestor obiecte pe care vor vărsa o intimitate 
de netransferat ar putea ajunge cândva să acceadă la categoria artistică. 
Faptul că el tronează, prosperă şi domneşte într-o „naţiune” n-ar trebui să 


25 (sp.) obiecte ceramice funerare [n. tr.] 


26 Retablurile din Ayacucho reprezintă scene cu profund conţinut andin, se numără printre 
piesele cele mai căutate de colecţionarii şi turiştii care vizitează această regiune din Peru [n. 
tr.]. 


umple de mândrie pe nimeni, şi cu atât mai puţin pe pretinşii patrioţi. Pentru că 
prosperitatea artizanatului această manifestare a genericului este semn de 
înapoiere sau regres, voinţă inconştientă de a nu înainta spre acest iureş 
demolator de frontiere, obiceiuri pitoreşti, culoare locală, diferenţe provinciale 
şi spirit îngust -, care este civilizaţia. Ştiu că dumneavoastră, doamnă 
patrioată, domnule patriot, dumneavoastră urâţi, dacă nu cuvântul, conţinutul 
acestui cuvânt demolator. Este dreptul dumneavoastră. Dar este şi dreptul meu 
să-l iubesc şi să-l apăr cu orice preţ, chiar ştiind că luptă este dificilă şi că mă 
pot trezi semnalele sunt multiple în tabăra învinşilor. Nu contează. Aceasta 
este unica formă de eroism care ne este permisă, nouă, duşmanilor eroismului 
obligatoriu: să murim semnând cu nume propriu şi de familie, să avem o 
moarte personală. 

Pricepeţi odată pentru totdeauna şi oripilaţi-vă: singura patrie pe care o 
venerez este aşternutul ce o primeşte pe soţia mea, Lucrecia (Lumina ta, înaltă 
doamnă /invingă a mea oarbă, tristă noapte, părintele Luis de León dixit), iar 
trupul ei mândru, unicul steag sau însemn capabil să mă poarte în cele mai 
temerare lupte, şi unicul imn care mă tulbură până la suspin e făcut din 
sunetele pe care această iubită carne le emite, vocea ei, râsul ei, lacrimile, 
suspinele şi, desigur (astupaţi-vă urechile şi nasul) sughiţurile ei, eructaţiile, 
pârţurile şi strănuturile. Pot sau nu pot să fiu considerat un adevărat patriot, în 


stilul meu? 


BLESTEMAT FIE ONETTI! BINECUVÂNTAT FIE ONETITI! 

Don Rigoberto se trezi plângând (i se întâmpla destul de des în ultima 
vreme). Trecuse deja de la somn la veghe; conştiinţa lui recunoştea umbrele 
obiectelor din dormitor; auzul lui, marea monotonă; nările şi porii trupului său, 
umiditatea corozivă. Însă teribila imagine era încă acolo, plutind la suprafaţa 
imaginaţiei, ieşită din vreo tainiţă îndepărtată, neliniştindu-l la fel ca în urmă cu 
câteva clipe, în inconştienţa coşmarului. „Nu mai plânge, prostule.” Însă 
lacrimile îi curgeau pe obraji şi suspina, covârşit de spaimă. Şi dacă ar fi 
telepatie? Dacă primise un mesaj? Dacă, de fapt, ieri, în acea după-amiază, 
viermişor în inima mărului, îi descoperiseră o gâlmă la sân, vestitoare de 
catastrofă, şi imediat Lucrecia se gândise la el, crezuse în el, venise la el pentru 


a-i împărtăşi frământarea, neliniştea? Fusese o chemare în extremis. Ziua 


operaţiei era stabilită. „Mai este încă timp, dăduse sentinţa medicul, cu 
condiţia să extirpăm imediat acest sân, poate chiar ambii sâni. Aproape că aş 
putea să bag mâna în foc: metastaza încă nu s-a produs. Cu condiţia să vă 
operez în câteva ore, veţi scăpa.” Nenorocitul începuse să-şi aşeu la bisturiul, 
cu sclipiri de plăcere sadică în ochi. Atunci, în acea clipă, Lucrecia se gândi la 
el, simţi o dorinţă arzătoare să-i vorbească, să-i povestească, să fie ascultată, 
consolată, însoţită de el. „Dumnezeule, mă voi duce să mă târăsc la picioarele 
ei ca un limbric şi să-i cer iertare”, se înfiora don Rigoberto. 

Imaginea Lucreciei, aşezată pe masa de operaţie, supusă la acea 
mutilare monstruoasă, îi provocă un nou acces de nelinişte. Închizând ochii, 
ţinându-şi suflarea, îşi aminti sânii fermi, robuşti, identici, corolele întunecate şi 
pielea granulată, năstureii care, dezmierdaţi şi umeziţi de buzele lui, se ridicau 
cu îndrăzneală, sfidători, în ceasul amorului. Câte minute, ore, petrecuse 
contemplându-i, cântărindu-i, sărutându-i, lingându-i, jucându-se cu ei, 
mângâindu-i, imaginându-se transformat într-un cetăţean din Lilliput care 
escalada acele coline rozulii în căutarea înaltului turn din vârf, sau într-un nou- 
născut care, sugând de acolo seva albă a vieţii, primea de la aceşti sâni, abia 
ieşit din porticul matern, cele dintâi lecţii de plăcere? îşi aminti cum, în unele 
duminici, obişnuia să se aşeze pe băncuţa de lemn din baie s-o contemple pe 
Lucrecia în cadă, ascunsă în spumă. Ea îşi punea un prosop sub formă de 
turban şi îşi continua toaleta, foarte conştiincioasă, acordindu-i din când în 
când un surâs binevoitor, în timp ce-şi freca trupul cu imenşi bureţi galbeni pe 
care-i îmbiba în apa spumoasă, apoi îi trecea peste umeri, spate sau peste 
picioarele frumoase pe care le scotea preţ de câteva secunde din adâncurile 
cremoase. În acele momente, sânii ei captau întreaga atenţie, fervoarea 
religioasă a lui don Rigoberto. Îşi mijeau la suprafaţa apei cupa lor albă şi 
sfârcurile albăstrii strălucind între baloane de spumă, şi, din când în când, 
pentru a-l flata şi a-l premia („mângâiere distrată pe care o dă stăpânul 
câinelui docil întins la picioarele sale”, gândi, mai calm) dona Lucrecia îi 
prindea şi, sub pretextul că îi dă cu săpun şi îi clăteşte mai bine, îi dezmierda 
cu buretele. Erau frumoşi, erau perfecţi. Aveau rotunjimea, consistenţa şi 
temperatura care ar fi satisfăcut dorinţele unui zeu desfrânat. „Acum, dă-mi 
prosopul, fii valetul meu, spunea, ridicându-se, în timp ce se clătea cu duşul de 
mână. Dacă eşti cuminte, poate că am să te las să mă ştergi pe spate.” Sânii ei 


erau acolo, strălucind în întunericul camerei şi parcă iluminându-i singurătatea. 
Putea oare să fie posibil ca nedreptul cancer să se reverse asupra acestor 
creaturi care înălţau condiţia feminină, care justificau divinizarea trubadurescă 
a femeii, cultul închiriat Fecioarei Maria? Don Rigoberto simţi că după 
disperarea de acum o clipă urma furia, sentiment sălbatic de rebeliune 
împotriva bolii. 

Şi atunci îşi aminti. „Blestematul de Onetti!” începu să râdă în hohote. 
„Blestemat roman! Blestemată Sfânta Maria! Blestemată Gertrudis!” (Aşa se 
numea personajul? Gertrudis? Da, aşa.) De aici i-a venit coşmarul, nici vorbă de 
telepatie. Continua să râdă, eliberat, surexcitat, fericit. Hotări, pentru câteva 
clipe, să creadă în Dumnezeu (într-unul dintre caietele sale transcrisese fraza 
lui Quevedo, din Buscon: „Era dintre aceia care cred în Dumnezeu din politeţe”) 
pentru a putea mulţumi cuiva că iubiții sâni ai Lucreciei erau intacţi, neatinşi de 
pânda cancerului, şi că acest coşmar a fost doar o reminiscență a acelui roman 
al cărui început teribil îl făcuse să tresară de spaimă, în primele luni de 
căsătorie cu Lucrecia, inoculându-i ideea că, înti-o zi, delicioşii, dulcii sâni ai 
noii sale soţii ar putea fi victimele unui afront chirurgical (expresia îi apăru în 
memorie cu eufonia ei obscenă: „Mastectomie”) similar celui pe care-l descria 
sau, mai degrabă, îl inventa, în primele pagini, Brausen, povestitorul din acel 
roman tulburător al blestematului de Onetti. „Îţi mulţumesc, Doamne, că nu 
este adevărat, că ţâţişoarele ei sunt întregi”, se rugă. Şi, fără să-şi încalte 
papucii şi fără să-şi pună halatul se îndreptă orbecăind, împiedicându-se, să-şi 
verifice caietele din birou. Era sigur că lăsase o mărturie a acestei lecturi 
tulburătoare, care (de ce?) plutise în acea noapte din inconştient pentru a-i 
strica somnul. 

Blestematul de Onetti! Uruguayan? Argentinian? În orice caz, din Rio de 
la Plată. Ce probleme îi crease! Curios drumul memoriei, curbe capricioase, 
zigzaguri baroce, hiaturi de neînțeles. De ce acum, în această noapte, îi apărea 
în gând acea ficţiune, după ce zece ani nici nu se gândise probabil la ea, nici 
măcar o zi, nici măcar o dată? Cu lumina veiozei din birou proiectându-şi 
licăririle aurii pe masă, căută grăbit în stiva de caiete care, calculă el, 
corespundea epocii în care citise La vida breve (Viaţa scurtă). În acelaşi timp, 
continua să vadă, tot mai clari, mai albi, ridicaţi, calzi, în patul nocturn, în baia 


de dimineaţă, ieşind dintre cutele cămâăşii sau ale halatului de mătase sau la 


deschizătura decolteului, sânii Lucreciei. Şi revenea, se întorcea, cu amintirea 
teribilei impresii pe care i-o provocase imaginea iniţială, la istoria povestită în 
La vida breve, cu o luciditate crescândă, ca şi cum acea lectură era proaspătă, 
foarte recentă. De ce La vida breve? De ce în această noapte? 

În fine, găsi. La început de pagină şi subliniat: La vida breve. Şi, în 
continuare: „Minunată arhitectură, construcţie extrem de delicată şi de 
inteligentă: o proză şi o tehnică mult deasupra bietelor personaje şi a istoriilor 
lor anodine”. Nu era o frază foarte entuziastă. Atunci de ce amintirea ei îl 
tulburase într-atât? Doar pentru că subconştientul lui asociase sânul lui 
Gertrudis mutilat de bisturiu cu sânii iubiţi ai Lucreciei? Avea clar în minte 
scena iniţială, imaginea care venise să-l bântuie. Angajatul mediocru al unei 
agenţii de publicitate din Buenos Aires, Juan Maria Brausen, povestitorul 
acestei istorii, se torturează în apartamentul lui sordid cu ideea mutilării 
sânului pe care o suferise în ajun sau în acea dimineaţă soţia lui, Gertrudis, în 
timp ce ascultă, de cealaltă parte a zidului subţire, pălăvrăgeala idioată a unei 
vecine noi, o fostă sau actuală târfă, Queca, şi îşi imaginează vag o temă 
pentru cinematograf pe care i-o ceruse prietenul şi şeful său, Julio Stein. Aici se 
aflau transcrierile cutremurătoare: „... m-am gândit la efortul de a privi fără 
scârbă nouă cicatrice pe care o va avea Gertrudis pe sân, rotundă şi 
complicată, cu nervuri roşii sau rozalii pe care timpul poate că le va transforma 
într-o confuzie palidă, de culoarea celeilalte, subţire şi nereliefată, sprintenă ca 
o semnătură, pe care Gertrudis o avea pe pântece şi pe care eu o cercetasem 
de atâtea ori cu vârful limbii”. Şi aceasta, chiar mai sfâşietoare, în care 
Brausen, prinzând taurul de coarne, anticipează singura manieră reală în care 
putea să-şi convingă soţia că acel sân ciuntit nu-l deranja: „Pentru că singura 
dovadă convingătoare, unica sursă de fericire şi încredere pe care i-aş putea-o 
oferi ar fi să ridic şi să înclin în lumina orbitoare, peste sânul mutilat, o figură 
reînnoită de desfrâu, să-l sărut şi să înnebunesc acolo”. 

„Cine scrie astfel de fraze, care zece ani mai târziu continuă să-i 
zbârlească unuia părul, umplând u-i trupul de stalactite, este un creator”, gândi 
don Rigoberto. Îşi închipui că era dezbrăcat împreună cu soţia lui, în pat, 
contemplând cicatricea aproape invizibilă în locul unde domnise şi tronase acea 
cupă de carne călduţă, acea arcuire de mătase, sărutând-o cu lăcomie 


exagerată, simulând excitarea, o frenezie pe care n-o simţea şi nici nu avea s-o 


mai simtă, şi recunoscu în părul său mâna recunoscătoare, compătimitoare? 
iubitei sale, dându-i de înţeles că ajunge. Nu era nevoie să se prefacă. Ei care 
trăiseră în fiecare noapte adevărul dorințelor şi viselor proprii până în măduva 
oaselor, de ce să se mintă acum, spunându-şi că nu conta, când amândoi ştiau 
că de fapt conta foarte mult, că acel sân lipsă va continua să graviteze peste 
toate nopţile ce le rămăseseră? Blestematul de Onetti! 

— Ai avea surpriza vieţii tale, râse dona Lucrecia, scoțând un tril de 
cântăreaţă de operă care se pregăteşte să iasă pe scenă. La fel ca şi mine când 
mi-a spus-o. Şi, mai mult, când i-am văzut. Surpriza vieţii tale! 

—  Sânii graţioşi ai ambasadoarei Algeriei? se arătă surprins don 
Rigoberto. Reconstruiţi? 

— Ai soţiei ambasadorului Algeriei, îl corectă dona Lucrecia. Nu face pe 
prostul, ştii foarte bine despre cine este vorba. l-ai privit toată noaptea, la 
recepţia de la ambasada Franţei. 

— Este adevărat, erau foarte frumoşi, recunoscu don Rigoberto, 
înroşindu-se. Şi, în timp ce mângâia, săruta şi privea cu devoțiune sânii dorici 
Lucrecia, îşi tempera entuziasmul cu o galanterie: Însă nu că ai tăi. 

— Nici că-mi pasă, spuse ea, ciufulindu-l. Arată mai bine decât ai mei, n- 
am ce-i face. Mai micuţi, dar mai perfecţi. Şi mai tari. 

— Mai tari? Don Rigoberto începu să înghită în sec. Doar n-ai văzut-o 
goală. Doar nu i-ai atins. 

Urmă o tăcere de bun augur care, totuşi, coexista cu vacarmul valurilor 
ce se izbeau de faleză, acolo jos, la picioarele biroului. 

— Am văzut-o goală şi i-am atins, silabisi soţia sa, zăbovind mult timp. Nu 
te deranjează, nu-i aşa? Însă nu despre asta era vorba, ci despre faptul că sunt 
reconstruiţi. Serios. 

Acum don Rigoberto îşi aminti că femeile din La vida breve Queca, 
Gertrudis, Elena Sala în afară de chiloţi, foloseau burtiere de mătase pentru a-şi 
strânge talia şi a avea siluetă. Când fusese scris acel roman de Onetti? Acum 
nicio femeie nu mai folosea burtiere. Nu o văzuse niciodată pe Lucrecia 
purtând o burtieră de mătase. Nici îmbrăcată precum piraţii, călugărițele, 
jockeii, nici că o paiaţă, nici ca un fluturaş, nici că o floare. Deşi ca ţigancă o 
văzuse îmbrăcată, cu un batic pe cap, cercei mari la urechi, bluză colorată, o 


fustă largă şi multicoloră, şi, la gât şi pe braţe, şiraguri de mărgele. Îşi aduse 


aminte că era singur, în răsăritul umed din Barranco, despărţit de Lucrecia de 
aproape un an, şi îl impregna atrocele pesimism romanesc al lui Juan Maria 
Brausen. Simţi şi el ceea ce citea în caiet: „siguranţa de neuitat că nu există 
nicăieri o femeie, un prieten, o casă, o carte, nici măcar un viciu care să mă 
poată face fericit”. Singurătatea atroce, nu scena sânului canceros al lui 
Gertrudis, îi dezgropase în subconştient acel roman; el era acum cufundat într- 
o singurătate atât de acidă şi într-un pesimism la fel de negru precum ale lui 
Brausen. 

— Ce vrea să însemne reconstruiţi? îndrăzni să întrebe, după o lungă 
paranteză de descumpănire. 

— Că a avut cancer şi că i i-au scos, îl informă doña Lucrecia, cu 
brutalitate chirurgicală. Apoi, încet-încet, i-au reconstruit, la Clinica Mayo din 
New York. Şase intervenţii, îţi dai seama? Una. Două. Trei. Patru. Cinci. Şase. Pe 
parcursul a trei ani. Însă i-au făcut mai perfecţi decât înainte. l-au făcut inclusiv 
sfârcurile, cu tot cu cutişoare. Identici. 

Pot să spun asta pentru că i-am văzut. Pentru că i-am atins. Nu te 
deranjează, nu, iubitule? 

— Bineînţeles că nu, se grăbi să răspundă don Rigoberto. Însă grabă îl 
trăda şi, deopotrivă, schimbarea culorii, rezonanţele şi implicaţiile vocii. Ai 
putea să-mi spui când? Unde? 

— Când i-am văzut? îl înfundă, cu ştiinţă profesionistă, dona Lucrecia. 
Unde i i-am atins? 

— Da, da, o imploră el, renunțând să mai păstreze aparențele. Cu 
condiţia să vrei. Doar ceea ce crezi că-mi poţi povesti, desigur. 

„Desigur!”, tresări don Rigoberto. Pricepea. Nu era acel sân emblematic, 
nici pesimismul esenţial al naratoiului din La vida breve; era maniera isteaţă în 
care Juan Marâa Brausen descoperise salvarea, cea care-i provoca brusca 
resurecţie, întoarcerea lui Zorro, Tarzan sau d'Artagnan, după zece ani. 
Desigur! Binecuvântat fie Onetti! Surâse, calmat, aproape mulţumit. Amintirea 
nu apăruse pentru a-l dărâma, mai degrabă pentru a-l ajuta sau, cum spunea 
Brausen când îşi caracteriza imaginaţia înfierbântată, pentru a-l salva. Nu 
spunea el asta, când se transpunea el însuşi dintr-un Buenos Aires real într-un 
Santa Marâa inventat, visând că este medicul corupt Dâaz Grey care, în 


schimbul banilor, îi injecta morfină misterioasei Elena Sala? Nu spunea el că 


această transpunere, această lepădare, această elucubraţie, acest recurs la 
fictiv, îl salva? lată-l aici, notând în caietul său: „O cutie chinezească. În 
ficţiunea lui Onetti, personajul său inventat, Brausen, inventează o ficţiune în 
care există un medic calchiat după el, Dâaz Grey, şi o femeie calchiată după 
Gertrudis (deşi având încă sânii întregi), Elena Sala, şi această ficţiune 
reprezintă mai mult decât tema de cinematograf pe care i-o ceruse Julio Stein: 
este modul său de a se apăra de realitate opunându-i visul, de a anihila 
adevărul oribil al vieţii sale cu frumoasa minciună a ficţiunii”. Era satisfăcut şi 
încântat de descoperirea lui. Se simţea Brausen, se simţea mântuit, la adăpost, 
când un alt citat din caietul său, în josul celor din La vida breve, îl îngrijoră. Era 
un vers din //, poemul lui Kipling: 

Ifyou cari dream and not make dreams your master? 

Un avertisment oportun. Continua să fie stăpânul viselor sale sau acestea 
îl cârmuiau deja, pentru că abuzase atâta de ele de la separarea de Lucrecia? 

— Ne-am împrietenit la recepţia de la ambasada franceză, îi povestea 
soţia lui. M-a invitat la ea acasă, să fac o baie de abur. Un obicei foarte 
răspândit în ţările arabe, se pare. Băile de abur. Nu sunt acelaşi lucru precum 
sauna, care este baie uscată. Şi-au construit un hammam în fundul grădinii, la 
reşedinţa din Orrantia. 

Don Rigoberto continua să răsfoiască, uimit, paginile caietului său, dar nu 
mai era cu totul acolo; se afla deja şi în acea grădină bogată în datura, dafini cu 
flori albe şi roz şi un intens parfum de caprifoi care se încurca în coloanele ce 
susțineau acoperişul terasei. Ridicat, le spiona pe cele două femei Lucrecia, cu 
o rochie înflorată de primăvară şi nişte sandale care lăsau la vedere picioarele 
date cu pudră de tâlc, şi ambasadoarea Algeriei într-o tunică de mătase în 
culori delicate pe care dimineaţa luminoasă le făcea ape-ape înaintând printre 
tufe de muşcate roşii, flori de ricin verzi şi galbene şi un gazon tăiat cu grijă, 
către construcţia de lemn pe jumătate acoperită de crengile stufoase ale unui 
ficus. „Hammam-ul, baia de abur”, îşi spuse, cu durere în suflet. Le vedea din 
spate pe cele două femei şi le admira asemănarea formelor, fesele ample şi 
necomplexate mişcându-se în acelaşi ritm, spinările graţioase, unduirea 
şoldurilor în timpul mersului ce desena cute în hainele lor. Mergeau ţinându-se 


de braţ, foarte bune prietene, aveau prosoape în mâini. „Sunt aici, salvându- 


27 (engl.) Dacă visezi, dar visul stăpân de nu ţi-l faci [n. tr.]. 


mă, şi sunt în biroul meu, gândi, precum Juan Maria Brausen în micul său 
apartament din Buenos Aires, dedublându-se în Arce, peştele care o exploata 
pe vecina lui, Queca, şi care se salvează dedublându-se în doctorul Diaz Grey, 
de la inexistentul Santa Maria.” Însă atenţia îi fu distrasă de la cele două femei 
pentru că, revenind la o pagină din caietul său, dădu peste alt citat furat din La 
vida breve: „Dumneavoastră v-aţi numit sânii plenipotenţiari”. 

„Aceasta este noaptea sânilor”, se înduioşa. „Oare Brausen şi cu mine nu 
suntem altceva decât doi schizofrenici?” Puțin îi păsa. Îşi închisese ochii şi le 
vedea pe cele două prietene dezbrăcându-se fără fasoane, cu dezinvoltură, ca 
şi cum ar fi executat acest ritual de multe ori, în mica anticameră din lemn a 
încăperii de aburi. Îşi prindeau hainele în nişte cârlige şi se înfăşură a în 
prosoapele imense, conversând animate despre ceva ce don Rigoberto nu 
înţelegea şi nici nu voia să înţeleagă. Acum, împingând o uşiţă de lemn fără 
închizătoare, treceau în micuța încăpere saturată de norişori de abur. Simţi pe 
faţă o adiere de căldură umedă, care-i umezea pijamaua şi i se lipea de corp pe 
spate, piept şi picioare. Vaporul îi pătrundea în interiorul trupului prin nări, 
gură, ochi, cu un parfum care părea a fi de pin, de santal, de mentă. Tremura, 
temându-se că prietenele îl vor descoperi, însă ele nu-i acordau nici cea mai 
mică atenţie, ca şi cum nu s-ar fi aflat acolo sau era invizibil. 

— Să nu-ți închipui că au folosit ceva artificial, silicon sau vreo porcărie 
de genul ăsta, îl lămuri dona Lucrecia. Nici vorbă de aşa ceva. l-au fost 
reconstruiţi cu piele şi carne din propriul trup. Scoţându-i o bucăţică din 
stomac, altă bucăţică din fesă, alta din coapsă. Fără să-i lase cea mai mică 
urmă de ceva. Arăta grozav, grozav, îţi jur. 

Aşa era, o constata. Îşi scoseseră prosoapele şi se aşezaseră foarte 
aproape din lipsă de spaţiu, pe o laviţă de scânduri prinsă pe perete. Don 
Rigoberto contemplă cele două trupuri goale prin mişcările ondulatorii ale 
norişorilor fierbinţi de abur. Era mai bine decât în Baia turcească de Ingres, 
pentru că, în acel tablou, învălmăşeala de nu duri îl făcea să-şi piardă atenţia 
„blestemul colectivist”, afurisi el în timp ce aici percepţia se putea focaliza 
pentru a le cuprinde dintr-o privire pe cele două prietene, să le cerceteze fără 
să piardă nimic din gesturile lor, să le posede într-o viziune integrală. În plus, în 
Baia turcească, trupurile erau uscate, iar aici, în câteva secunde, dona Lucrecia 


şi ambasadoarea aveau pielea acoperită deja de picături strălucitoare de 


transpiraţie. „Ce frumoase sunt”, gândi, emoţionat. „Cu atât mai mult 
împreună, ca şi cum frumuseţea uneia ar intensifica-o pe a celeilalte.” 

— Nu i-au lăsat nici cea mai neînsemnată cicatrice, insista dona Lucrecia. 
Nici pe burtă, nici pe fesă, nici pe coapsă. Şi cu atât mai puţin pe sânii pe care 
i-au fabricat. Să nu-ţi vină să crezi, iubitule! 

Don Rigoberto o credea orbeşte. Cum să n-o facă, dacă vedea aceste 
două perfecţiuni atât de aproape încât, dacă ar fi întins mâna, le atingea? („Vai, 
vai”, îşi plânse de milă). Trupul soţiei lui era mai alb şi cel al ambasadoarei mai 
creol, ca şi cum ar fi fost crescut şi format în intemperii; părul Lucreciei era 
întins şi negru în timp ce părul prietenei ei era creţ şi roşcat, dar în ciuda 
acestor diferenţe se asemănau, în disprețul lor faţă de modă modernă a 
subţirimii şi al stilului ascuţit, în somptuozitatea renascentistă, în abundența 
splendidă de sâni, coapse, fese şi braţe, în acele rotunjimi magnifice care nu 
avea nevoie să le dezmierde pentru a o şti erau tari, dure şi încordate, presate 
de parcă ar fi fost modelate de elastice, fese, jartiere, sutiene invizibile. 


mA 


„Modelul clasic, glorioasa tradiţie”, îl proslăvi. 

— A suferit mult din cauza atâtor operaţii, a convalescenţei, se înduioşa 
dona Lucrecia. Însă cochetăria ei, voinţa de a nu se lăsa învinsă, de a învinge 
Firea, de a continua să fie frumoasă au ajutat-o. Şi în cele din urmă a câştigat 
războiul. Nu ţi se pare frumoasă? 

— Şi tu îmi pari frumoasă, se rugă don Rigoberto. 

Căldura şi transpiraţia le tulburaseră. Amândouă respirau adânc, cu 
mişcări lente şi profunde care le suiau şi le coborau sânii ca încreţiturile mării. 
Rigoberto era în transă. 

Ce-şi spuneau? De ce apăruseră acele sclipiri maliţioase în ochii lor? îşi 
ascuţi auzul şi ascultă. 

— Nu pot să cred, spunea dona Lucrecia, privind sânii ambasadoarei şi 
exagerându-şi uimirea. Ar înnebuni pe oricine, însă arată cât se poate de 
natural. 

— Aşa îmi spune şi soţul meu, râse ambasadoarea, cu intenţie, ridicându- 
şi un pic bustul pentru a-şi etala sânii. Vorbea stâlcit, cu accent franțuzesc, însă 
pronunţa h şi r cu intonaţie arabă. („Tatăl ei s-a născut în Oran şi a jucat fotbal 
cu Albert Camus”, hotărî don Rigoberto.) Că arată mai bine decât înainte, că 


acum îi plac mai mult. Să nu crezi că aceste operaţii i-au făcut insensibili. Nici 


vorbă. 

Râse, simulând roşeaţa, şi Lucrecia râse la rândul ei, dându-i o uşoară 
lovitură de palmă peste coapse ce-i făcu pe don Rigoberto să tresară. 

— Sper să nu mi-o iei în nume de rău şi nici să nu-ți închipui cine ştie ce, 
spuse, o clipă mai târziu. l-aş putea atinge? Te-ar deranja? Mor să văd dacă la 
atingere sunt la fel de adevăraţi pe cum arată. Probabil crezi că-s nebună că-ți 
cer aşa ceva. Te deranjează? 

— Sigur că nu, Lucrecia, răspunse ambasadoarea, cu familiaritate. 
Stâlcitul cuvintelor se accentuase şi surâdea cu gura până la urechi, 
expunându-şi cu mândrie legitimă dinţii foarte albi. Tu îi vei atinge pe ai mei şi 
eu pe ai tăi. Să comparăm. Nu-i nimic rău ca două prietene să se mângâie. 

— Chiar aşa, chiar aşa, exclamă dona Lucrecia, entuziasmată. Şi aruncă o 
privire piezişă spre locul în care se afla don Rigoberto. („A ştiut de la bun 
început că eu eram acolo”, suspină el.) Nu ştiu soţul tău, dar pe soţul meu îl 
încântă aşa ceva. Să ne jucăm, să ne jucăm. 

Începuseră să se atingă, la început cu multă prudenţă şi foarte puţin; 
apoi, cu mai multă îndrăzneală; acum, îşi dezmierdau sfârcurile, fără 
prefăcătorie. Se tot apropiaseră. Se îmbrăţişau, pletele li se confundau. Don 
Rigoberto le zărea cu greu. Picăturile de sudoare sau, poate, lacrimile îi iritau 
atât de tare pupilele că trebuia să clipească fără încetare şi să închidă ochii. 
„Sunt fericit, sunt întristat”, gândea, conştient de incongruenţă. Putea să fie 
posibil? De ce nu?! Ca şi cum s-ar fi aflat la Buenos Aires şi la Santa Maria, sau 
în aceşti zori de zi, singur, în biroul dezolant plin de caiete şi gravuri, şi în acea 
grădină primăvăratică, între nori de abur, asudând din greu. 

— A început ca un joc, îi explică dona Lucrecia. Ca să ne treacă timpul, în 
timp ce scăpăm de toxine. Imediat, m-am gândit la tine. Dacă ai aproba. Dacă 
te-ar stârni. Dacă te-ar supăra. Dacă mi-ai face vreo scenă când îţi voi povesti. 

El, fidel promisiunii de a-şi dedica întreaga noapte pentru a închina un 
cult sânilor plenipotenţiari ai soţiei, îngenunchease pe podea, între picioarele 
desfăcute ale Lucreciei, aşezată pe marginea patului. Cu solicitudine iubitoare 
susţinea fiecare dintre sâni într-o mână, cu o grijă dusă până la extrem, ca şi 
cum ar fi fost dintr-un cristal fragil şi s-ar fi putut face fărâme. Îi săruta cu 
vârful buzelor, milimetru cu milimetru, ca un cultivator conştiincios care nu lasă 


bucăţită de pământ nedesţelenita. 


— Altfel spus, m-a provocat s-o ating pentru a afla dacă, la pipăit, sânii ei 
nu păreau falşi. lar ea, din curtoazie, ca să nu stea ţeapănă, ca un lemn. Însă 
însemna să ne jucăm cu focul, desigur. 

— Desigur, consimţi don Rigoberto, neobosit în căutarea simetriei, sărind, 
nepărtinitor, de la un sân la altul. Ce ajunsese să le stârnească? De ce de la 
atingeri ajunseseră să şi-i sărute? Să şi-i sugă? 

Se căi imediat. Încălcase acel cod strict care stabilea o incompatibilitate 
între plăcere şi folosirea cuvintelor vulgare, mai ales a verbelor (a suge, a 
căpăta ţâţă), care răneau grav orice iluzie. 

— N-am vrut să zic „să vi-i sugeţi”, se scuză, încercând să dea timpul 
înapoi şi să-l corecteze. Să rămânem la „vi-i sărutaţi”. Care dintre voi a 
început? Tu, viaţa mea? 

Auzi vocea-i uşoară, dar nu reuşi s-o vadă, pentru că se risipea foarte 
repede, ca aburul de pe oglindă atunci când îl ştergi sau ca şi cum ar pătrunde 
o adiere de aer curat: „Da, eu, nu asta-i ceea ce mi-ai cerut să fac, nu asta-i 
ceea ce ţi-ai dorit?”. „Nu”, gândi don Rigoberto. „Ceea ce-mi doresc este să te 
am aici, în carne şi oase, nu ca fantasmă. Pentru că te iubesc.” Tristeţea căzu 
asupra lui ca o răpăială, ale cărei trombe de apă impetuoasă spălară grădina, 
casa, mirosul de santal, de pin, de mentă şi de caprifoi, baia de abur şi cele 
două prietene iubitoare. La fel şi căldura umedă de acum o clipă, la fel şi 
somnul. Frigul dimineţii îi înţepenea oasele. Marea izocronă lovea cu furie în 
faleză. 

Şi atunci îşi aminti că, în roman blestemat fie Qnetti! binecuvântat fie 
Onetti! Queca şi Gorda se sărutau şi se mângâiau pe furiş, nevăzute de 
Brausen, de falsul Arce, şi că târfa, sau fosta târfă, vecina, Queca, cea pe care 
o ucideau, credea că apartamentul ei este plin de monştri, de spirite, de 
balauri, animăluţe metafizice şi invizibile care veneau s-o hăituiască. „Queca şi 
Gorda, gândi, Lucrecia şi ambasadoarea.” E schizofrenic, la fel ca Brausen. Nici 
nu-l mai salvau, mai degrabă îl îngropau în fiecare zi într-o singurătate tot mai 
profundă, lăsându-i biroul acoperit cu animale feroce, precum apartamentul 
acelei Queca. Ar trebui să dea foc casei? Cu el şi cu Fonchito înăuntru? 

În caiet, licări un vis erotic al lui Juan Marfa Brausen („luat din nişte 
tablouri de Paul Delvaux pe care Onetti nu avea cum să le ştie atunci când a 


scris La vida breve pentru că suprarealistul belgian nici măcar nu le pictase 


încă”, preciza o notiţă între paranteze): „Mă abandonez pe spătarul scaunului, 
pe umărul fetei, şi îmi imaginez că mă îndepărtez de un orăşel format din case 
de toleranţă; de un sat tainic în care perechi goale hoinăresc prin grădini, pe 
caldarâmuri acoperite cu muşchi, protejându-şi chipurile cu mâinile desfăcute 
atunci când se aprind luminile, când se petrec cu slugi pederaste...”. Va sfârşi 
ca Brausen? O fi deja Brausen? Un ratat mediocru care a dat greş ca idealist 
catolic, reformator social evanghelic şi, deopotrivă, ca libertar individualist 
declarat şi hedonist agnostic, ca fabricant de enclave private de înaltă fantezie 
şi bun-gust artistic, pentru care totul se năruie, femeia pe care o iubeşte, fiul 
pe care l-a procreat, visele pe care a vrut să le strecoare în realitate, şi care 
decade în fiecare zi, în fiecare noapte, în spatele măştii respingătoare de 
director al unei companii de asigurări de mare succes, convertit în acel 
„disperat pur” de care vorbea romanul lui Onetti, într-o imitație a masochistului 
pesimist din La vida breve. Brausen, cel puţin la final, făcea în aşa fel încât să 
scape din Buenos Aires, şi, luând trenuri, automobile, bărci şi autobuze, reuşea 
să ajungă la Santa Marfa, în Rio Plata, colonia invenţiei sale. Don Rigoberto era 
încă suficient de lucid pentru a şti că nu putea să se treacă prin contrabandă în 
ficțiuni, să facă saltul în vis. Încă nu era Brausen. Mai era timp să reacționeze, 


să facă ceva. Dar ce? Ce? 
JOCURI INVIZIBILE 


Intru în casa ta pe hornul de la sobă, deşi nu sunt Moş Crăciun. Plutesc 
până în dormitorul tău şi, lipită de chipul tău, imit bazai tul unui ţânţar. Printre 
vise, tu începi să loveşti în întuneric un biet ţânţărel ce nu există. 

Când mă plictisesc să mă joc de-a anofelul, îţi dezvelesc picioarele şi 
suflu un curent de aer rece care-ţi îngheaţă oasele, începi să tremuri, te 
zgribuleşti, tragi pătura, îţi clănţăne dinţii, te acoperi cu pernă şi chiar te 
încearcă nişte strănuturi care nu sunt din cauza alergici. 

Atunci devin o căldurică de Piura”, amazoniană, ce te umple de sudoare 
din cap până în picioare. Pari un puişor plouat, călcând în picioare cearceafurile 
şi aruncându-le pe jos, smulgându-ţi bluză şi pantalonul de la pijama. Până 
când rămâi gol-goluţ, asudând, asudând şi gâfâind ca foalele. 

După aceea, mă transform în pană şi te gâdil, în tălpi, în ureche, la 
subsuori. Hi, hi, ha, ha, ho, ho, râzi fără să te trezeşti, făcând grimase disperate 
şi mişcându-te, la dreapta, la stânga, pentru a scăpa de cârceii de la hohotele 
de râs. Până când, în fine, te trezeşti, speriat, fără să mă vezi, simțind însă că 
cineva dă târcoale în întuneric. 

Când te ridici ca să te duci în birou, să te distrezi cu gravurile tale, îţi pun 
capcane în drum. Mişe scaune şi ornamente şi mese de la locul lor, ca să te 
îţi ascund halatul, papucii. Alteori vărs paharul cu apă pe care-l pui pe noptieră 
ca să-l bei atunci când te trezeşti. În ce hal te superi când deschizi ochii şi 
bâjbâi în căutarea lui şi descoperi că este în mijlocul unei băltoace, pe podea! 

Aşa ne jucăm cu iubirile noastre, noi. 

Ata, ata, ata, Fantomiţa îndrăgostită 


VIII. Fiară în oglindă 


„Aseară am terminat”, îi scăpă donei Lucrecia. Înainte de a-şi da seama 
exact de ceea ce spusese, îl auzi pe Fonchito: „Ce, mamă vitregă?”. Se înroşi 
până în vârful părului, măcinată de ruşine. 

— Am vrut să spun că n-am putut închide ochii minţi, pentru că de multă 
vreme nu mai avusese un somn atât de profund, deşi, asta-i adevărat, răscolit 
de tulburările dorinţei şi fanteziile amorului. Din cauza oboselii, nici nu ştiu ce 
spun. 

Puştiul se concentră din nou pe acea pagină din albumul despre pictorul 
său mult iubit, în care se vedea o fotografie a lui Egon Schiele privindu-se în 
oglinda imensă din atelierul său. Îl înfăţişa din cap până în picioare, mâinile în 
buzunare, părul scurt şi răvăşit, zvelta siluetă adolescentină îndesată într-o 
cămaşă albă cu guler fals, cu cravată dar fără haină, iar mâinile ascunse, 
desigur -, în buzunarele unui pantalon ce părea suflecat pentru a trece printr- 
un râu. De când venise, Fonchito nu făcuse altceva decât să vorbească despre 
oglindă, încercând de fiecare dată să înceapă o discuţie despre acea fotografie; 
însă dona Lucrecia, absorbită de gânduri, captivă încă în exaltarea confuză, 
îndoielile şi speranţele în care de ieri o ţinea scufundată evoluţia surprinzătoare 


a corespondenţei anonime, nu-i dăduse atenţie. Privi capul cu bucle aurite al lui 


Fonchito şi îi zări profilul, examenul serios la care supunea acea fotografie, ca 
şi cum ar fi vrut să-i smulgă cine ştie ce secret. „Nu şi-a dat seama, nu a 
înţeles.” Deşi, cu el, niciodată nu ştia. În cel mai bun caz înţelesese foarte bine 
şi se prefăcea, ca să nu-i sporească stinghereală. 

Sau, pentru copil, „a termina” nu însemna acelaşi lucru? îşi aminti că, în 
urmă cu ceva timp, ea şi Rigoberto avuseseră una dintre acele conversații 
scabroase pe care codul secret care le guverna vieţile le permitea doar la ceas 
de noapte şi în pat, înaintea, în timpul sau la sfârşitul amorului trupesc. Soţul ei 
o asigurase că generaţia nouă nu mai spunea „a termina” ci „a-şi da drumul”, 
ceea ce demonstra, inclusiv în delicatul teritoriu venusian, influenţa limbii 
engleze, pentru că, atunci când făceau dragoste, americanii şi americancele 
„Îşi dădeau drumul” (to come) şi nu terminau nimic, precum latinii. Fie cum o fi, 
doña Lucrecia terminase, îşi dăduse drumul sau isprăvise (acesta era verbul pe 
care îl adoptaseră, ea şi don Rigoberto, în cei zece ani de căsătorie, după ce se 
înţeleseseră că niciodată să nu se refere la acest frumos final al încleştării 
erotice corp la corp cu termenul grosolan şi clinic de „orgasm” şi cu atât mai 
puţin cu ploioasa şi beligeranta „ejaculare”) noaptea trecută, savurând cu 
intensitate, cu o plăcere dusă la extrem, aproape dureroasă se trezise scăldată 
în sudoare, cu dinţii clănţănindu-i, cu mâinile şi picioarele în convulsii visând că 
se grăbise la întâlnirea misterioasă cu necunoscutul, executând toate 
instrucţiunile extravagante, la sfârşitul cărora, după rocamboleşti deplasări pe 
străzile întunecate din centru şi de la suburbiile Limei, intrase cu ochii legaţi, 
desigur într-o casă cu un miros pe care-l recunoscu, fusese urcată pe nişte 
scări la etajul doi despre care avu din primul moment certitudinea că era casa 
din Barranco -, dezbrăcată şi răsturnată pe un pat pe care-l identifică pe loc cu 
patul ei dintotdeauna, până când se simţi strânsă, îmbrăţişată, invadată şi 
umplută de un trup care, desigur, îi aparţinea lui Rigoberto. Isprăviseră 
terminaseră sau îşi dăduseră drumul împreună, ceva care nu li se întâmpla des. 
Amândurora li se păruse un semn bun, o prevestire fericită pentru noua etapă 
care se deschidea după împăcarea surprinzătoare. Atunci se trezi, umedă, 
lascivă, confuză, şi trebui să lupte o bună bucată de vreme ca să accepte că 
acea fericire intensă fusese numai un vis. 

— Această oglindă i-a fost făcută cadou lui Schiele de mama lui vocea lui 
Fonchito o întoarse acasă, la casa alb-cenuşie din San Isidro, la ţipetele copiilor 


care băteau mingea în Olivar; băiatul avea chipul întors spre ea. El a rugat-o şi 
a rugat-o să i-o dea. Unii spun că i-ar fi furat-o. Că atât de mult îşi dorea s-o 
aibă, încât, într-o zi, s-a dus la casa mamei lui şi i-a luat-o cu forţa. lar ea s-a 
resemnat şi a lăsat-o în atelierul lui. Primul pe care l-a avut. A păstrat-o mereu, 
s-a mutat cu această oglindă în toate atelierele, până la moartea sa. 

— De ce este atât de importantă această oglindă? Dona Lucrecia făcu un 
efort pentru a se interesa. El era un Narcis, ştim deja asta. Această fotografie îl 
prezintă cu totul. Contemplându-se, îndrăgostit de el însuşi, luând o faţă de 
victimă. Pentru ca lumea să-l iubească şi să-l admire, aşa cum se iubea şi se 
admiră el. 

Fonchito izbucni într-un hohot de râs. 

— Ce imaginaţie, mamă vitregă! exclamă. De-asta îmi place să vorbesc 
cu tine; îţi trec prin cap tot soiul de chestii, la fel ca mie. Din orice scoţi o 
poveste. Ne asemănăm, nu-i aşa? Cu tine, nu mă plictisesc niciodată. 

— Nici eu cu tine îi trimise ea o bezea. Ştii care-i părerea mea, acum 
vreau să-mi spui ce crezi tu. De ce te interesează atât? 

— Mă visez cu această oglindă, mărturisi Fonchito. Şi, cu un surâs 
mefistofelic, adăugă: Pe Egon îl interesa mult. Cum crezi că a pictat cele circa o 
sută de autoportrete? Cu ajutorul acestei oglinzi. L-a ajutat şi ca să-şi picteze 
modelele, reflectate în ea. Nu era un capriciu. Era, era... 

Făcu o grimasă, căutând, dar dona Lucrecia ghici că nu cuvintele îi 
lipseau, ci faptul de a preciza o idee încă neconcretizată, care se contura încă 
în acel căpşor precoce. Pasiunea copilului pentru Schiele, acum se convinsese, 
era patologică. Însă poate că tocmai din acelaşi motiv, putea întrezări pentru 
Fonchito un viitor excepţional, de creator excentric, de artist extravagant. Dacă 
se va duce la întâlnire şi se va vedea cu Rigoberto, îi va spune. „Îţi place ideea 
de a avea un fiu genial şi nevrotic?” ŞI-I va întreba dacă nu există un risc 
pentru sănătatea psihică a copilului din faptul că se identifica în acest mod cu 
un pictor cu înclinații atât de sucite precum Egon Schiele. Însă atunci Rigoberto 
i-ar răspunde: „Cum? Te-ai văzut cu Fonchito? În timp ce eram separați? În 
timp ce eu îţi scriam scrisori de dragoste, uitând cele întâmplate, tu îl primeai 
pe furiş? Pe copilaşul pe care l-ai corupt, băgându-l în patul tău?”. 
„Dumnezeule, Dumnezeule, am devenit o idioată iremediabilă”, gândi dona 


Lucrecia. Dacă se ducea la întâlnire, singurul lucru pe care nu putea să-l facă 


era să menţioneze chiar şi o singură dată numele lui Alfonso. 

— Bună, Justita, o salută copilul pe fată, care intra în salonaş îmbrăcată 
la mare gală, cu halatul scrobit, cu tăviţa de ceai şi cu nelipsitele turtite cu unt 
şi dulceaţă. Să nu pleci, vreau să-ţi arăt ceva. Ce vezi aici? 

— Ce să fie, una dintre porcăriile care-ţi plac atât de mult Justiniana îşi 
opri pentru o vreme ochii nestatornici pe album. Un neruşinat care face baie în 
apă multă privind două fete goale-goluţe, cu şosete şi pălării, expunându-se 
pentru el. 

— Aşa pare, nu-i aşa? exclamă Fonchito, cu aer triumfător, îi întinse 
cartea donei Lucrecia, ca să examineze reproducerea ce ocupa întreaga 
pagină. Nu sunt două modele, ci unul singur. De ce se văd două, una cu faţa şi 
alta cu spatele? Datorită oglinzii! Te-ai prins, mamă vitregă? Titlul explică totul. 

Schiele pictând un nud în faţa oglinzii (1910) (Graphische Sammlung 
Albertina, Viena) citi dona Lucrecia. În timp ce-i privea, intrigată de ceva fără 
să ştie de ce anume, doar că nu se afla în acel tablou, o prezenţă sau mai 
degrabă o absenţă, îl auzea pe jumătate pe Fonchito, ajuns deja în acel stadiu 
de agitaţie progresivă în care-l aduceau întotdeauna discuţiile despre Schiele. Îi 
explica Justinianei că oglinda „se află unde ne aflăm noi, cei care vedem 
tabloul”. Şi că modelul văzut din faţă nu era din carne şi oase, ci doar imaginea 
din oglindă, în timp ce cu adevărat reali, nu reflexe, erau pictorul şi modelul 
văzut din spate. Ceea ce voia să însemne că Egon Schiele începuse s-o picteze 
pe Moa din spate, cu faţa la oglindă, însă, imediat după aceea, atras de acea 
parte a ei pe care nu o vedea direct, ci doar proiectată, decisese s-o picteze şi 
aşa. Drept care, datorită oglinzii, a pictat două Moa, care, în realitate, erau una 
singură: Moa completă, Moa cu cele două jumătăţi ale sale, acea Moa pe care o 
putea privi în realitate pentru că „noi vedem doar ceea ce avem în faţă, nu şi 
partea din spate a acestui în faţă”, înţelegea de ce această oglindă era atât de 
importantă pentru Egon Schiele? 

— Nu credeţi că începe să nu mai fie în toate minţile, doamnă? exagera 
Justiniana, atingându-şi tâmpla. 

— De ceva vreme, încuviinţă dona Lucrecia. Şi, înlănţuindu-l pe Fonchito: 
Cine era această Moa? 

O tahitiană. A sosit la Viena şi a început să trăiască împreună cu un 


pictor care era totodată un mim şi un nebun: Erwin Dominik Ose. Copilul se 


grăbi să dea paginile şi să le arate donei Lucrecia şi Justinianei mai multe 
reproduceri ale tahitianei Moa, dansând, înfăşurată în tunici multicolore prin ale 
căror cute îşi făceau apariţia micuţii ei sâni cu sfârcuri ridicate şi, ca doi 
păianjeni prinşi sub braţele ei, desişul subsuorilor ei. Dansa în cabarete, era 
muza poeţilor şi a pictorilor, şi nu numai că pozase pentru Egon, îi fusese şi 
amantă. 

— Chestia asta am bănuit-o de la început, comentă Justiniana. Banditul 
se culca mereu cu modelele lui după ce le picta, se ştie deja. 

— Uneori înainte şi alteori în timp ce le picta, asigură Fonchito, cu calm, 
aprobând. Deşi nu cu toate. În Carnetul din 1918, ultimul său an, apar 117 
vizite ale unor modele în atelierul lui. Se putea culca cu atâtea într-un timp atât 
de scurt? 

— Nici dacă se îmbolnăvea de tuberculoză, se amuză Justiniana. A murit 
de plămâni? 

— A murit de gripă spaniolă, la 28 de ani, o lămuri Fonchito. Şi eu voi 
muri la fel, ca să ştii. 

— Nu spune asta nici în glumă, că aduce ghinion, îl certă fata. 

— Însă aici e ceva care nu se potriveşte, îi întrerupse doña Lucrecia. 

Îi smulsese copilului albumul de reproduceri şi examină din nou, cu 
atenţie, acel desen pe fond sepia, cu linii subţiri şi precise, al pictorului cu 
modelul duplicat („sau mai degrabă scindat?”) de oglindă, în care ochilor 
concentrați, aproape ostili, ai lui Schiele, păreau să-i răspundă ochii 
melancolici, mătăsoşi şi strălucitori ai Moei, dansatoare cu gene albăstrui. Pe 
doamna Lucrecia o îngrijora ceva ce tocmai identificase. Ah, da, pălăria văzută 
din spate. În afara acelui detaliu, celelalte două părţi ale siluetei delicate, 
divizate şi senzuale ale tahitianei cu pufişori precum păianjenii pe pubis şi pe 
braţe, se potriveau la perfecţie; odată remarcată prezenţa oglinzii, se 
recunoşteau două jumătăţi ale aceleiaşi persoane în cele două figuri pe care le 
cerceta cel care le desena. În schimb, în ceea ce priveşte pălăria, nu. Modelul 
cu spatele purta pe cap ceva care, din acea perspectivă, nu părea o pălărie, ci 
ceva neclar, îngrijorător, un fel de glugă, şi, chiar... chiar un cap de fiară. Exact, 
un fel de tigru. În orice caz, nimic care să se potrivească acelei cochete pălării 
feminine, graţioase, care împodobea mutriţa Moei, văzută din faţă. 


— Ce curios, repetă mama vitregă. Văzută din spate, această pălărie se 


transformă într-o mască. În capul unei fiare. 

— Ca aceea pe care tata te roagă să ţi-o pui în faţa oglinzii, mamă 
vitregă? 

Doñei Lucrecia îi îngheţă surâsul. Brusc, înţelese motivul stării difuze de 
proastă dispoziţie care o invadase de când copilul îi arătase Schiele pictând un 
nud în faţa oglinzii. 

— Ce vi se întâmplă, doamnă? sări Justiniana. Ce palidă aţi devenit. 

— Atunci... tu eşti, bolborosi ea, privind neîncrezătoare spre Fonchito. Tu 
mi-ai trimis anonimele, făţarnic mic ce eşti. 

Era el, sigur că da. Se afla în penultima sau în antepenultima. Nu avea 
nevoie să meargă s-o caute, fraza renăştea cu puncte şi virgule în memoria ei: 
„Te vei dezbrăca în faţa oglinzii mari, păstrându-ţi ciorapii, şi-ţi vei ascunde 
frumosul cap sub masca unei fiare feroce, de preferinţă tigresa sau leoaică. Îţi 
vei îndoi şoldul drept, vei flexiona piciorul stâng, îţi vei sprijini mâna pe şoldul 
opus, într-o poziţie cât mai provocatoare. Eu te voi privi, aşezat pe scaunul 
meu, cu veneraţia obişnuită”. Nu asta vedea? Mucosul ăsta afurisit se juca 
după bunul plac cu ea! Ridică albumul de reproduceri şi, oarbă de furie, îl 
aruncă spre Fonchito. Copilul nu apucă să se ferească. Primi albumul în plină 
faţă, cu un țipăt, căruia îi urmă altul, din partea Justinianei, speriată, în urma 
impactului, căzu pe spate pe covor, prinzându-se de faţă şi rămase s-o 
privească de pe podea, cu ochii ieşiţi din orbite. Doña Lucrecia nu crezu că 
procedase greşit lăsând u-se pradă furiei. Era prea dominată de ea pentru a se 
căi. În timp ce fata îl ajuta să se ridice, scoasă din minţi, ea continuă să ţipe: 

— Mincinosule, ipocritule, mâţă blândă! Crezi că ai dreptul să te joci aşa 
cu mine, eu fiind o femeie în toată firea şi tu un mucos care încă n-a ieşit din 
ou? 

— Ce ai, ce ţi-am făcut? bolborosea Fonchito, încercând să se elibereze 
din brațele Justitei. 

— Calmaţi-vă, doamnă, l-aţi lovit, priviţi, îi curge sânge din nas, spunea 
Justiniana. Tu stai potolit, Foncho, lasă-mă să văd. 

— Cum adică ce mi-ai făcut, ipocritule?! îl certă doña Lucrecia, şi mai 
furioasă. i se pare puţin? Să-mi scrii anonime? Să pretinzi că erau din partea 
tatălui tău? 


— Dar eu nu ţi-am trimis nicio anonimă, protesta copilul, în vreme ce 


angajată, în genunchi, îi curăța sângele din nas cu un şerveţel de hârtie: „Nu te 
mişca, nu te mişca, te murdăreşti tot”. 

— Te-a trădat oglinda ta blestemată, blestematul tău de Egon Schiele, 
continua să ţipe dona Lucrecia. Te credeai foarte isteţ, nu? Nu eşti, prostule! 
De unde ştii că-mi cerea asta, să-mi pun o mască de fiară? 

— Tu mi-ai povestit, mamă vitregă, începu să gângăvească Fonchito, însă 
tăcu văzând că dona Lucrecia se ridica în picioare. Îşi proteja faţa cu ambele 
mâini, ca şi cum ea urma să-l pocnească. 

— Nu ţi-am vorbit niciodată de acea mască, mincinosule, izbucni mama 
vitregă, dezlănţuită. Am să-ţi aduc acea anonimă, ţi-o voi citi. O s-o înghiţi şi o 
să-mi ceri iertare. N-am să te mai las niciodată să pui piciorul în casa asta. M-ai 
auzit? Niciodată! 

Trecu ca un bolid prin faţa Justinianei şi a lui Fonchito, cuprinsă de 
indignare. Însă, înainte de a merge la măsuţa de toaletă unde ţinea anonimele, 
se duse în baie să-şi arunce cu nişte apă rece pe faţă şi să-şi frece tâmplele cu 
apă de colonie. Nu reuşea să se calmeze. Mucosul ăsta, mucosul ăsta... 
jucându-se cu ea, da, pisoiul cu şoricioaica cea mare. Trimiţându-i scrisori 
îndrăzneţe şi pompoase ca s-o facă să creadă că erau de la Rigoberto, 
încurajând în ea speranţa unei împăcări. Ce voia? Ce punea la cale? De ce 
această farsă? Să se distreze, dispunând de sentimentele ei, de viaţa ei? Era 
pervers, sadic. Se delecta făcându-i iluzii şi văzând-o apoi cum se prăbuşeşte, 
decepţionată. 

Se întoarse în dormitor, fără să se fi calmat cu totul, şi nu trebui să caute 
mult în sertarul măsuţei pentru a găsi scrisoarea. Era cea de-a şaptea anonimă. 
Acolo era fraza care-i atrăsese atenţia, mai mult sau mai puţin ca în amintirea 
sa: „... Îţi vei ascunde frumosul cap sub masca unei fiare feroce, de preferinţă 
tigrul în călduri al lui Ruben Dario din Azur... sau al unei leoaice sudaneze. Îţi 
vei îndoi şoldul...” et caetera, et caetera. Tahitiana Moa din desenul lui Schiele, 
nici mai mult nici mai puţin. Clevetitorul precoce, micul intrigant. Avusese 
obrăznicia să-i joace un adevărat teatru cu oglinda lui Schiele şi chiar să-i arate 
tabloul care-l dăduse de gol. Nu-i părea rău că aruncase în el cu albumul, chiar 
dacă-i dăduse sângele pe nas. Foarte bine! Nu-i distrusese viaţa acest mic 
demon? Pentru că nu fusese ea corupătoarea, deşi diferenţa de vârstă o 


condamna; el, el fusese corupătorul. Cu puţinii lui ani, cu mutriţa de heruvim, 


era un Mefistofel, Michiduţă în persoană. Însă se terminase. Îl va face să înghită 
această anonimă, da, şi îl va da afară din casă. Să nu se mai întoarcă, să nu se 
mai amestece niciodată în viaţa ei. 

Dar în salonaş o găsi doar pe Justiniana. Spăsită, îi arătă şerveţelul cu 
mici pete de sânge. 

— A plecat plângând, doamnă. Nu pentru lovitura în nas. Ci pentru că, 
azvârlindu-l, i-aţi rupt albumul despre acest pictor care îi place atât de mult. A 
fost foarte îndurerat, vă zic. 

— la uite, acum s-ar zice că îţi pare rău. Doamna Lucrecia se lăsă să cadă 
în fotoliu, epuizată. Nu-ţi dai seama ce mi-a făcut? Aceste anonime mi le-a 
trimis el, el. 

— Mi s-a jurat că nu, doamnă. Că, pe tot ce are mai sfânt, domnul este 
cel care vi le trimite. 

— Minciună. Dona Lucrecia simţea o oboseală de veacuri. Va leşina? Ce 
chef avea să meargă în pat, să închidă ochii, să doarmă o săptămână întreagă. 
S-a dat singur de gol, cu treaba cu masca şi nostimada cu oglinda. 

Justiniana se apropie şi îi vorbi aproape în secret. 

— Sunteţi sigură că nu i-aţi citit acea anonimă? Că nu i-aţi povestit 
treaba cu masca? Fonchito este mintos cum nu se poate, doamnă. Credeţi că s- 
ar fi lăsat prins atât de prosteşte? 

— Nu i-am citit niciodată această scrisoare, nu i-am vorbit niciodată de 
mască, spuse dona Lucrecia. Însă, în chiar acea clipă, se îndoi. 

Oare? leri, alaltăieri? Era atât de zăpăcită zilele astea; de când începuse 
această cascadă de anonime rătăcea într-o pădure de conjuncturi, digresiuni, 
suspiciuni, fantezii. Nu se putea să fi fost aşa? Să-i fi povestit, menţionat, chiar 
citit, această instrucţiune neobişnuită de a poza goală, cu ciorapi şi o mască de 
fiară, în faţa unei oglinzi? Dacă o făcuse, comisese o mare nedreptate 
insultându-l şi lovindu-l. 

— Sunt sătulă, murmură, făcând eforturi să-şi înfrâneze lacrimile. Sătulă, 
Justita, sătulă. Poate că i-am povestit şi am uitat. Nu mai ştiu unde mi-e capul. 
Poate. Aş vrea să plec din acest oraş, din această ţară. Într-un loc unde nimeni 
nu mă cunoaşte. Departe de Rigoberto şi de Fonchito. Din cauza lor am căzut 
într-un puț şi nu voi mai putea ieşi la aer curat. 


— Nu vă întristaţi, doamnă Justiniana îi puse mâna pe umăr, o mângâie 


pe frunte. Nu vă amărâţi. În plus, nu vă faceţi griji. Există un mod extrem de 
simplu de a şti dacă cel care vă scrie aceste lucruri de prost gust este Fonchito 
sau don Rigoberto. 

Dona Lucrecia ridică privirea. Angajata avea ochii plini de scântei. 

— Evident, doamnă vorbea cu mâinile, ochii, buzele, dinţii. Nu vă dă 
această întâlnire, în ultima? Asta este. Vă duceţi unde vă spune, faceţi ce vă 
cere. 

— Îţi imaginezi că mă voi preta la aceste bufonerii de filmuleţ mexican? 
se prefăcu scandalizată dona Lucrecia. 

— Şi aşa veţi afla cine este autorul anonimelor, concluziona Justiniana. Eu 
vă însoțesc, dacă doriţi. Ca să nu vă simţiţi singură. Şi pentru că mor de 
curiozitate, doamnă. Băieţelul sau tăticul? Care o fi? 

Râse cu neruşinarea şi graţia cu care obişnuia s-o facă, iar dona Lucrecia 
surâse şi ea. În fond, poate că nebuna asta avea dreptate. Dacă se ducea la 
îngrozitoarea întâlnire, îşi scotea cuiul, în sfârşit. 

— N-are să vină, o să mă lase cu degetul în gură încă o dată, se justifică, 
fără multă convingere, ştiind în forul ei intim că era hotărâtă. Se va duce, va 
face toate caraghioslâcurile pe care i le cereau tăticul sau băieţelul. Va 
continua să joace jocul pe care, vrând-nevrând, îl juca de ceva vreme. 

— Vreţi să vă pregătesc o cădiţă cu apă caldă, cu săruri, ca să vă treacă 
supărarea? Justiniana era foarte însufleţită. 

Dona Lucrecia încuviinţă. A naibii treabă, acum avea senzaţia că se 


grăbise, că tocmai comisese o imensă nedreptate cu bietul Fonchito. 


SCRISOARE CĂTRE UN CITITOR DE PLAYBOY SAU TRATAT MINIM DE 
ESTETICĂ 


Dat fiind că erotismul reprezintă umanizarea inteligentă şi sensibilă a 
amorului fizic, iar pornografia ieftinirea şi degradarea lui, eu vă acuz pe 
dumneavoastră, cititor de Playboy sau Penthouse, ce frecventaţi cârciumi unde 
rulează filme de porno dur, şi sex-shopuri unde se achiziţionează vibratoare 
electrice şi de cauciuc, prezervative cu creastă de cocoş sau mitre 
arhiepiscopale, că vă aduceţi contribuţia la revenirea rapidă la simpla copulaţie 


animală a atributului cel mai eficient oferit bărbatului şi femeii pentru a se 


asemăna zeilor (păgâni, desigur, care nu erau nici căşti, nici năzuroşi în 
chestiuni sexuale ca cel pe care-l cunoaştem noi). 

În fiecare lună, dumneavoastră comiteţi făţiş un delict, renunțând să vă 
exercitaţi propria imaginaţie, aţâţată de focul propriilor dorinţe, cedând hibei 
municipale de a permite ca pulsiunile dumneavoastră cele mai subtile, cele 
legate de apetitul carnal, să fie înfrânate prin produse fabricate în stilul donării, 
care, dând senzaţia că satisfac urgenţele sexuale, le subjugă, diluându-le, 
banalizându-le şi mărginindu-le în interiorul caricaturilor care vulgarizează 
sexul, îl despoaie de originalitate, mister şi frumuseţe, şi îl transformă în 
mascaradă, dacă nu chiar într-un afront infam la adresa bunului gust. Ca să 
ştiţi cu cine aveţi de-a face, poate că modul meu de a gândi vă va deveni mai 
clar aflând că (aşa monogam cum sunt, deşi binevoitor faţă de adulter) cele 
mai ispititoare surse de pofte erotice sunt pentru mine defuncta şi respectabila 
doamnă Golda Meier, prim-ministru al Israelului sau austera doamnă Margaret 
Thatcher din Regatul Unit, căreia nu i s-a mişcat niciodată un fir de păr în timp 
ce era prim-ministru, decât oricare dintre aceste păpuşi camforate, cu ţâţe 
umflate de silicon, pubis scărmănat şi vopsit care pare că poate fi schimbat, 
aceeaşi impostură multiplicată pe un unic calapod, care, pentru că ridicolul să 
facă un compliment prostiei, apar în acest duşman al Erosului care este 
Playboy, pe pagină dublă şi cu urechi şi coadă de pluş, afişând cu ostentaţie 
sceptrul de „lepuraş al lunii”. 

Ura mea faţă de Playboy, Penthouse şi altele de teapa lor nu este 
gratuită. Acest specimen de revistă este un simbol al ticăloşirii sexului, al 
dispariţiei frumoaselor tabuuri ce obişnuiau să-l însoţească şi graţie cărora 
spiritul uman putea să se revolte, exercitând libertatea individuală, afirmând 
personalitatea singulară a fiecăruia, creând puţin câte puţin individul suveran 
în elaborarea, secretă şi discretă, de ritualuri, comportamente, imagini, culturi, 
fantezii, ceremonii, care, înnobilând etic şi conferind categorie estetică actului 
iubirii, îl îndepărtează progresiv de animalitate până ce-i transformă în act 
creator. Un act graţie căruia, în intimitatea rezervată a alcovului, un bărbat şi o 
femeie (menţionez formula ortodoxă dar, desigur, ar putea fi vorba despre un 
domn şi o palmipedă, de două femei, de doi sau trei bărbaţi, şi de toate 
combinaţiile imaginabile cu condiţia că distribuţia să nu depăşească niciodată 


un trio sau, concesie maximă, două perechi) pot fi, preţ de câteva ore, 


asemenea lui Homer, Fidias, Botticelli sau Beethoven. Ştiu că dumneavoastră 
nu mă înţelegeţi, dar nu contează; dacă m-aţi înţelege, n-aţi fi atât de imbecil 
încât să vă sincronizaţi erecţiile şi orgasmele cu ceasul (de aur masiv şi 
rezistent la apă, cu siguranţă) unui domn numit Hugh Heffner. 

Problema este mai degrabă estetică decât etică, filosofică, sexuală, 
psihologică sau politică, deşi, pentru mine, inutil s-o mai spun, această 
separare nu este acceptabilă, pentru că tot ceea ce contează este, pe termen 
scurt său lung, estetic. Pornografia despoaie erotismul de conţinut artistic, 
privilegiază organicul în detrimentul spiritului şi intelectului ca şi cum dorinţa şi 
plăcerea ar avea drept protagonişti falusuri şi vulve, iar aceste instrumente de 
strictă necesitate n-ar fi doar simpli servitori în slujba fanteziilor care ne 
guvernează sufletele şi separă amorul fizic de restul experienţelor umane. 
Erotismul, în schimb, îl integrează în tot ceea ce suntem şi avem. În vreme ce 
pentru dumneata, pornografiile, singurul lucru care contează în ceasul amorului 
este, la fel ca şi pentru un câine, o maimuţă sau un cal, să ejaculaţi, Lucrecia şi 
cu mine, invidiaţi-ne, facem dragoste şi luând micul dejun, îmbrăcându-ne, 
ascultând pe Mahler, conversând cu prietenii şi admirând norii sau marea. 

Când spun estetic dumneavoastră aţi putea, poate, să vă gândiţi asta în 
caz că pornografia şi gândirea sunt compatibile că, prin acest procedeu, cad în 
capcana gregarului şi că, dat fiind că valorile sunt în general împărtăşite, în 
acest d omeniu eu sunt mai puţin eu şi ceva mai mult ei, adică fac parte din 
trib. Recunosc că pericolul există; însă îl combat fără încetare, zi şi noapte, 
apărându-mi independenţa cu orice chip prin intermediul folosirii constante a 
libertăţii mele. 

Aflaţi şi judecaţi, măcar prin intermediul acestei mici mostre a tratatului 
meu de estetică particulară (pe care sper să nu-l împărtăşesc cu multă lume şi 
care este flexibil, se desface şi se reface precum argila în mâinile unui ceramist 
priceput). 

Tot ceea ce străluceşte este urât. Există oraşe strălucitoare, precum 
Viena, Buenos Aires şi Paris; scriitori strălucitori, ca Umberto Eco, Carlos 
Fuentes, Milan Kundera şi John Uptiike, şi pictori strălucitori că Andy Warhol, 
Matta şi Tapies. Deşi totul străluceşte, în ceea ce mă priveşte poate fi dat 
deoparte. Fără excepţie, toţi arhitecţii moderni sunt strălucitori, motiv pentru 


care arhitectura s-a îndepărtat de artă şi s-a transformat într-o ramură a 


publicităţii şi a relaţiilor publice, de aceea mi se pare potrivit să se renunţe în 
bloc la aceştia şi să se apeleze doar la zidari şi şefi de şantiere şi la inspiraţia 
profanilor. Nu există muzicieni strălucitori, deşi au luptat pentru a fi şi aproape 
au reuşit-o compozitori precum Maurice Ravel şi Erik Saţie. Cinematograful, 
distractiv precum un joc de ţintar sau luptele libere, este postartistic şi nu 
merită să fie inclus în consideraţii legate de estetică, în ciuda unor anomalii 
occidentale (în noaptea asta i-aş salva pe Visconti, Orson Welles, Buhuel, 
Berlanga şi John Ford) şi a uneia japoneze (Kurosawa). 

Orice persoană care scrie „a se nucleiza”, „poziţionare”, „a conştientiza”, 
„a vizualiza”, „societal” şi mai ales „teluric” 

este un fiu (o fiică) de târfă. La fel sunt şi cei care folosesc scobitori în 
public, condamnându-şi aproapele să asiste la acest spectacol oribil care 
urâţeşte peisajele. Şi, la fel, aceşti scârboşi care scot miezul din pâine, îl 
frământă şi îl lasă făcut gogoloaie pe masă. Nu mă întrebaţi de ce autorii unor 
asemenea urâciuni sunt fii (fiice) de târfă; aceste noţiuni se intuiesc şi se 
asimilează prin inspiraţie; sunt insuflate, nu se studiază. Acelaşi cuvânt de 
ordine merge, desigur, pentru muritorul de orice sex care, pretinzând să 
hispanizeze whisky-ul, scrie guisgiri, yinyerel sau jaibol. Aceştia din urmă, 
acestea din urmă, ar trebui chiar să moară, pentru că bănuiesc că vieţile lor 
sunt inutile. 

Obligaţia unui film şi a unei cărţi este să mă distreze. Dacă văzându-l sau 
citind-o atenţia îmi este distrasă, moţăi sau adorm, atunci nu şi-au îndeplinit 
datoria şi sunt o carte proastă, un film prost. Exemple ilustre: Omul fără 
calităţi, de Mu sil, şi toate filmele acestor îmbrobodiţi numiţi Oliver Stone sau 
Quentin Tarantino. 

În ceea ce priveşte pictură şi sculptură, criteriul meu de evaluare este 
foarte simplu: tot ceea ce aş putea să fac şi eu în sfera artelor plastice sau a 
sculpturii este un căcat. Deci, se califică doar artiştii ale căror opere trec 
dincolo de raza de acţiune a mediocrităţii mele creatoare, cei pe care eu nu i-aş 
putea reproduce. Acest criteriu mi-a permis să stabilesc, la prima vedere, că 
întreaga operă a unor „artişti” precum Andy Warhol sau Frida Kahlo este un 
gunoi şi că, dimpotrivă, chiar şi cel mai superficial desen de Georg Grosz, 
Chillida sau Balthus este genial. În afara acestei reguli generale, obligaţia unui 


tablou este să mă excite (expresie care nu-mi place, dar o folosesc pentru că 


alegoria folclorică „a mă aduce la punctul de fierbere” îmi place şi mai puţin, 
deoarece introduce un element rizibil într-o chestie extrem de serioasă), într- 
adevăr îmi place, dar mă lasă rece, fără ca imaginaţia să-mi fie invadată de 
dorinţe teatral-copulatorii şi de acest gâdilat foşnitor în testicule care precede 
erecţiile adolescentine, fie că este vorba de Mona Lisa, Bărbatul cu mâna pe 
piept, Guernica sau Promenada nocturnă, un tablou fără interes. Astfel, v-ar 
surprinde să aflaţi că de la Goya, alt monstru sacru, îmi plac doar pantofiorii cu 
catarame aurite, toc ascuţit şi ornamente de satin, însoţiţi de ciorapi albi cu 
ochiuri cu care-şi încălţa marchizele din uleiurile sale, şi că la tablourile lui 
Renoir privesc cu bunăvoință (uneori, cu plăcere) doar şezuturile trandafirii ale 
ţărăncilor lui şi evit restul trupurilor, mai ales acele mutriţe de doi bani şi ochi 
de licurici care anticipează vade retrol iepuraşii Playboy. De la Courbet mă 
interesează lesbienele şi acel şezut imens care a făcu ţ-o să roşească pe 
zbârcita împărăteasă Eugenia. 

Obligaţia muzicii faţă de mine este să mă cufunde într-un vertij de 
senzaţii pure, care să mă facă să uit partea cea mai plictisitoare a propriei 
persoane, cea civilă şi municipală, să mă elibereze de preocupări, să mă 
izoleze într-o enclavă fără contact cu sordida realitate înconjurătoare şi, în 
acest fel, să-mi permită să mă gândesc cu claritate la fantezii (în general 
erotice şi mereu cu soţia mea în rolul principal) care-mi fac existenţa 
suportabilă. Ergo, dacă muzica îşi face simțită prezenţa prea tare şi, pentru că 
începe să-mi placă prea mult sau pentru că face prea mult zgomot, mă distrage 
de la propriile gânduri şi îmi reclamă atenţia şi o obţine îi voi invita în cursă pe 
Gardel, Perez Prado, Mahler, toate ritmurile de merengue şi patru cincimi din 
opere este o muzică proastă şi va fi surghiunită din biroul meu. Evident, acest 
principiu mă face să-l iubesc pe Wagner, în ciuda trompetei şi a enervantului 
corn, şi să-l respect pe Schoenberg. 

Sper ca aceste exemple rapide, pe care, bineînţeles, nu mă aştept să le 
împărtăşiţi (şi cu atât mai puţin v-o doresc), să vă lumineze în legătură cu ceea 
ce vreau să spun atunci când afirm că erotismul este un joc privat (în înalta 
accepţiune pe care o dădea marele Johan Huizinga acestui cuvânt) la care doar 
eul, fantasmele şi jucătorii pot participa, şi al cărui succes depinde de 
caracterul său secret, impermeabil curiozităţii publice, pentru că de la aceasta 


din urmă poate deriva doar reglementarea şi manipularea care îl fac nefiresc, 


din partea agenţilor iritaţi de jocul erotic. Deşi îmi repugnă axilele păroase de 
femeie, îl respect pe acel amateur care-şi convinge tovarăşul său tovarăşa să 
le cultive şi să le îndesească pentru a se juca cu ele, cu buze şi dinţi, până când 
ajung la extaz cu urlete îndemajor. Însă, n-o pot face absolut deloc şi nici 
măcar nu-l pot compătimi pe bietul neghiob care perverteşte acest moft al 
fanteziei sale, cumpărând de exemplu, în magazinele de obiecte pornografice 
cu care fosta aviatoare Beate Uhse a împânzit Germania acele tufişuri păroase 
de axile şi pubis artificial (din „păr natural”, se laudă cele mai scumpe) care se 
vând acolo în diferite forme, dimensiuni, arome şi culori. 

Legalizarea şi recunoaşterea publică a erotismului îl municipalizează, îl 
anulează şi-l ticăloşeşte, transformându-l în pornografie, treabă tristă pe care o 
definesc drept erotism pentru săracii cu buzunarul şi cu duhul. Pornografia este 
pasivă şi colectivistă, erotismul este creator şi individual, chiar şi când se 
exercită în doi sau în trei (vă repet că sunt împotriva creşterii numărului de 
participanţi pentru că astfel aceste funcțiuni şi-ar pierde caracterul de petreceri 
individualiste, exerciţii de suveranitate, şi s-ar murdări, căpătând aspect de 
mitinguri, sporturi sau circuri). De aceea, merită chicoteli de hienă argumentele 
poetului beatnâk Allen Ginsberg (vedeţi interviul său cu Allen Young în Consulii 
din Sodoma) care apără acuplările colective în întunericul piscinelor, sub 
pretextul că această promiscuitate este democratică şi face dreptate, pentru 
că, datorită beznei egalitare, permite că urâta şi frumoasă, slabă şi grasă, 
tânăra şi bătrâna, să aibă aceleaşi şanse la plăcere. Ce raţionament absurd, de 
comisar constructivist! Democraţia are de-a face exclusiv cu dimensiunea civilă 
a persoanei, în timp ce iubirea dorinţa şi plăcerea aparţine, la fel ca şi religia, 
mediului privat, în care cel mai mult contează diferenţele, nu coincidenţele cu 
restul. Sexul nu poate fi democratic; este elitist şi aristocratic şi o oarecare 
doză de despotism (reciproc acceptată) pare a-i fi indispensabilă. Împreunările 
colective în băile întunecate pe care poetul beatnik le recomandă ca modele 
erotice se aseamănă prea mult cu concubinajul dintre căi şi iepe pe imaş sau 
cu modul nediscriminatoriu al cocoşilor de a le călca pe găini în crescătoriile 
înghesuite, pentru a le confunda cu această frumoasă creaţie de ficțiuni 
animate, de fantezii carnale, la care participă în egală măsură trupul şi spiritul, 
imaginaţia şi hormonii, sublimul şi abjectul condiţiei umane asta este erotismul 


pentru modestul epicurean şi anarhist ascuns în trupul cetăţenesc al unui 


asigurător de proprietăţi. 

Sexul practicat a la Playboy (revin şi voi reveni asupra acestei teme până 
când moartea mea sau a dumneavoastră mă va împiedica s-o mai fac) elimină 
două ingrediente esenţiale ale Erosului, după cum văd eu lucrurile: riscul şi 
pudoarea. Să ne înţelegem. Bărbătuşul înspăimântat care, în autobuz, 
învingându-şi ruşinea şi teamă, îşi deschide fermoarul şi, preţ de patru 
secunde, îi oferă cumetrei lipsite de scrupule, căreia destinul i-a hărăzit să 
călătorească în faţa lui, spectacolul mădularului său sculat, este un 
necuviincios temerar. Face ceea ce face ştiind foarte bine că preţul capriciului 
său trecător ar putea fi o ciomăgeală, o linşare, temniţa şi un scandal care i-ar 
dezvălui în faţa opiniei publice un secret cu care el ar dori să se ducă în 
mormânt şi l-ar condamna la condiţia de osândit la chinurile iadului, psihopat şi 
pericol social. Însă îşi asumă acest risc pentru că plăcerea pe care i-o produce 
această exhibiţie minimă este inseparabilă de teamă şi de nesocotirea acestei 
pudori. Ce distanţă astrală îl separă exact distanţa dintre erotism şi pornografie 
de directorul impregnat de parfumuri franţuzeşti şi cu încheietura mâinii 
încătuşată de un ceas Rolex (de care altul să fi fost?), care, într-un bar la modă 
agrementat cu muzică blues, deschide ultimul număr din Playboy şi se etalează 
cu el şi se etalează convins că îşi etalează mădularul în faţa întregii lumi, 
dovedindu-se un om de lume, fără prejudecăţi, modern, care ştie să savureze, 
în. Bietul imbecil! Nu bănuieşte că ceea ce etalează este chiar semnul distinctiv 
al sclaviei sale în faţa locului comun, a publicităţii, a modei care 
dezindividualizează, abdicarea lui de la libertate, renunţarea la emanciparea 
sa, prin intermediul fanteziilor personale, de sclavia atavică a serializării. 

De aceea, pe dumneavoastră şi pe revista cu pricina şi pe altele ca ea şi 
pe toţi cei care le citesc sau doar le răsfoiesc şi cu această mizerabilă susţinere 
prefabricată alimentează vreau să spun, ucid libidoul dumneavoastră, vă acuz 
că sunteţi vârful de lance al acestei mari operaţiuni de desacralizare şi de 
banalizare a sexului prin care se manifestă barbaria contemporană. Civilizaţia 
ascunde şi subtilizează sexul pentru a profita mai bine de el, învăluind u-l cu 
ritualuri şi coduri care-l îmbogăţesc până la a atinge limite nebănuite de 
bărbatul şi femeia preerotici, copulatori, născători de odrasle. După ce am 
parcurs un drum extrem de lung, a cărui coloană vertebrală a fost, într-o 


oarecare măsură, progresiva distilare a jocului erotic, printr-o modalitate 


insolită societatea permisivă, cultura tolerantă ne-am întors la punctul de 
plecare ancestral: a face dragoste a ajuns din nou să fie o gimnastică 
trupească şi semipublică, exercitată fără niciun sens, în ritmul stimulilor 
fabricaţi nu de subconştient şi de suflet, ci de analiştii de piaţă, stimuli atât de 
prosteşti precum acel fals vagin de vacă care este plimbat prin grajduri pe la 
nasul taurilor pentru a-i face să ejaculeze şi să le poată colecta, în acest mod, 
sperma care se foloseşte la însămânţarea artificială. 

Haideţi, cumpăraţi-vă şi citiţi ultimul număr din Playboy, sinucigaş viu, şi 
puneţi alt firicel de nisip la crearea acestei lumi de eunuci şi eunuce 
ejaculatoare din care au dispărut imaginaţia şi fanteziile secrete ca stâlpi ai 
amorului. Eu, în ceea ce mă priveşte, mă duc chiar acum să fac dragoste cu 
Regina din Saba şi cu Cleopatra, deodată, într-o reprezentaţie al cărei scenariu 


nu intenţionez să-l împărtăşesc nimănui şi cu atât mai puţin dumneavoastră. 


UN PICIORUŞ 


„Sunt orele patru după-amiază, Lucrecia dragă”, gândi don Rigoberto. Ca 
aproape în fiecare zi, se deşteptase în umiditatea tenebroasă a zorilor de zi 
pentru a executa ritualul pe cui re-l repeta cacofonic de când dona Lucrecia se 
dusese să trăiască în Olivar de Sân Isidro: să viseze cu ochii deschişi, să o 
creeze şi să o recreeze pe soţia lui sub vraja acelor caiete unde-i iernau 
fanteziile. „Şi unde, din ziua în care te-am cunoscut, eşti regină şi stăpână.” 

Totuşi, spre deosebire de alte dimineţi dezolante sau fierbinţi, astăzi nu-i 
ajungea să şi-o imagineze şi s-o dorească, să sporovăiască absenței sale, să o 
iubească cu fantezia şi inima lui, de unde nu plecase niciodată; astăzi avea 
nevoie de un contact mai material, mai sigur, mai tangibil. „Astăzi m-aş putea 
sinucide”, gândi, fără nelinişte. Şi dacă i-ar scrie? Şi dacă ar răspunde în sfârşit 
anonimelor ei picante? Condeiul îi căzu din mână, abia ce-i apucase. Nu va 
putea şi, în orice caz, nu va reuşi să expedieze scrisoarea. 

Din primul caiet pe care-l deschise, sări şi-l muşcă o frază cât se poate de 
oportună: „Trezirile mele feroce în zori de zi au mereu ca imbold o imagine a 
ta, reală sau inventată, care îmi intensifică dorinţa, îmi înnebuneşte nostalgia, 
mă ia pe sus şi mă târăşte în acest birou ca să mă apăr împotriva anihilării, 


protejând u-mă cu antidotul caietelor, gravurilor şi cărţilor mele. Doar asta mă 


vindecă”. Într-adevăr. Dar astăzi leacul nu avea efectul benefic al altor 
dimineţi. Se simţea confuz şi tulburat. Îl deşteptaseră senzaţii amestecate unde 
se confundau o revoltă generoasă, similară celei care, la optsprezece ani, îl 
făcuse să intre în Acţiunea Catolică şi-i umpluse sufletul de impulsuri 
misionare, voia să schimbe lumea, cu arma Evangheliilor, şi nostalgia 
emulsionantă a unui picioruş de femeie asiatică văzut în trecere, peste umărul 
unui pieton oprit alături de el preţ de câteva secunde la lumina roşie a 
semaforului pe o stradă din centru, şi actualizarea în memoria sa a unui scrib 
francez de secol XVIII pe nume Nicolas Edme Restif de la Bretonne, din care 
avea în bibliotecă o singură carte o va căuta şi o va găsi înainte de venirea 
dimineţii -, o primă ediţie cumpărată cu mulţi ani în urmă de la un anticariat 
din Paris, care-l costase o avere. „Halal talmeş-balmeş.” 

În aparenţă, nimic din toate acestea nu păreau să aibă directă legătură 
cu Lucrecia. De ce, atunci, această dorinţă de a discuta cu ea, de a-i vorbi cu 
voce tare, cu detalii minuţioase, despre toată acea efervescenţă a minţii sale? 
„Mint, iubita mea, gândi. Bineînţeles că are legătură cu tine.” Tot ceea ce făcea 
el, inclusiv stupidele operaţiuni directoriale care, de luni până vineri îl ţineau 
opt ore într-o companie de asigurări din centrul Limei, aveau o profundă 
legătură cu Lucrecia şi cu nimeni altcineva. Însă, mai ales, şi într-un mod chiar 
mai subjugant, îi erau dedicate, cu fidelitate cavalerească, nopţile şi exaltările, 
ficţiunile şi pasiunile care le populau. Aici se afla proba, intimă, incontestabilă, 
dureroasă, în fiecare pagină a caietelor pe care le răsfoia acum. 

De ce se gândise la revolte? Ceea ce în urmă cu câteva clipe îl 
provocase, mai degrabă îi spori indignarea, consternarea din dimineaţa când a 
citit în ziar ştirea, pe care trebuie s-o fi citit şi Lucrecia, şi pe care, cu litere de-o 
şchioapă, a transcris-o pe prima pagină albă pe care a găsit-o: 

Wellington (Reuter). O profesoară din Noua Zeelandă, de 24 de ani, a fost 
condamnată la patru ani de închisoare de către un judecător din acest oraş 
pentru viol, după ce s-a dovedit că profesoara întreținea relaţii sexuale cu un 
copil de zece ani, prieten şi coleg de şcoală al fiului ei. Judecătorul a precizat că 
îi dăduse sentinţa maximă pe care ar fi impus-o şi unui bărbat care ar fi violat o 
fetiţă de aceeaşi vârstă.” 

„lubirea mea, draga mea Lucrecia, să nu vezi în asta nici măcar o umbră 


de reproş cu privire la ceea ce s-a întâmplat între noi”, gândi. „Nicio aluzie de 


prost gust, nimic care ar putea părea ranchiună retrospectivă, meschină.” Nu. 
Trebuia să vadă exact contrariul. Pentru că, atunci când puţinele rânduri ale 
acestei depeşe se conturară sub ochii săi, în acea dimineaţă, în timp ce 
începea să soarbă din amara cafea de la micul dejun (nu pentru că o bea fără 
zahăr, ci pentru că Lucrecia nu era alături de el ca să comenteze cu ea ştirile 
din ziar) don Rigoberto nu simţi nelinişte, durere, cu atât mai puţin gratitudine 
şi entuziasm pentru sentinţa judecătorului. Mai degrabă: o solidaritate 
impetuoasă, zvâcnitoare, de adolescent care participă la mitinguri, faţă de 
această profesoară neozeelandeză atât de brutal pedepsită pentru că-l făcuse 
să cunoască deliciile cerului mahomedan (cel mai carnal dintre toate care se 
ofereau pe piaţa religiilor, după ştiinţa sa) pe acest copil norocos. 

„Da, da, mult iubită Lucrecia.” Nu poza, nu minţea, nu exagera. Toată 
ziua îl revoltase aceeaşi indignare a dimineţii pentru prostia acelui judecător, 
eşuat în mecanicismul simetric al anumitor doctrine feministe. Putea fi acelaşi 
lucru ca un bărbat adult să violeze o fetiţă impuberă de zece ani, crimă ce 
merită pedepsită, cu faptul că o doamnă de douăzeci şi patru de ani i-a 
dezvăluit fericirea trupească şi miracolele sexului unui tinerel de zece ani, deja 
capabil să aibă durificări timide şi simple transpiraţii seminale? Dacă în primul 
caz prezumția de violenţă a călăului asupra victimei era reală (chiar dacă acea 
copilă avea suficient discernământ pentru a-şi da consimţământul, tot ar fi 
victima unei agresiuni fizice împotriva himenului ei), în cel de-al doilea caz era 
pur şi simplu de neconceput, deoarece dacă ar fi avut loc un act sexual, acesta 
ar fi fost posibil doar cu asentimentul şi entuziasmul copilului, fără de care 
actul carnal nu s-ar fi consumat. Don Rigoberto puse mâna pe condei şi scrise, 
aprins de furie: „Deşi urăsc utopiile şi ştiu că-s catastrofale pentru viaţa omului, 
o cultiv acum pe aceasta: ca toţi copiii din oraş să fie dezvirginaţi la împlinirea 
vârstei de zece ani de doamne căsătorite de treizeci de ani, de preferinţă 
mătuşi, profesoare şi naşe”. Respiră, oarecum uşurat. 

Toată ziua îl chinuise soarta profesoarei din Wellington, şi a deplâns 
batjocura publică la care se văzuse expusă, umilinţele şi ironiile pe care le 
suporta, în afara faptului că-şi pierduse slujba şi se vedea tratată de acea 
scârnăvie cacografică, electronică şi acum digitală, presa, aşa-numitele media, 
drept corupătoare de minori, degenerată. Nu se minţea, nu comitea o farsă 


masochistă. „Nu, dragă Lucrecia, îţi jur că nu.” În cursul zilei şi al nopţii, figura 


acelei profesoare, încărnată în cea a fostei sale soţii, îi apăruse de mai multe 


ori. Şi acum, acum, simţea nevoia imperioasă să-i mărturisească 


(„să-ţi mărturisesc, iubita mea”) căinţa şi ruşinea sa. Pentru că fusese 
atât de insensibil, atât de obtuz, atât de inuman şi de crud ca acel magistrat 
din Wellington, oraş în care ar călca doar ca să acopere cu trandafiri roşii şi 
parfumaţi picioarele acestei profesoare admirate şi admirabile care îşi plătea 
generozitatea, grandoarea, închisă printre mame ce-şi omorâseră propriii copii, 
hoaţe, escroace şi borfaşe (anglofile şi maori). 

Cum vor fi fiind picioarele acestei profesoare neozeelandeze? „Dacă ar 
pune mâna pe o fotografie a ei nu ar ezita să-i aprindă lumânări şi să-i ardă 
tămâie”, se gândi. Speră şi dori să fie la fel de frumoase şi de delicate ca ale 
donei Lucrecia şi ca cel pe care-l văzuse, în acea după-amiază, pe hârtia 
satinată a unei pagini din revista Time, pe deasupra umărului unui pieton, când 
s-a oprit la un semafor în colţ la La Colmena, în drum spre salonul Miguel Grâu, 
de la Club Nacional, unde îşi dăduse întâlnire cu unul dintre acei imbecili cu 
cravată care îşi dau întâlnire la Club Nacional şi de pe urma cărora trăiesc 
imbecilii care-şi câştigă existenţa vânzând asigurări de bunuri mobile şi 
imobile, aşa ca el. A fost o apariţie de câteva secunde, dar la fel de elocventă şi 
de strălucitoare, la fel de convulsivă şi de frontală, cum trebuie să fi fost, 
pentru acea fată din Galileea, cea a înaripatului Gabriel dându-i vestea ce urma 
să aducă omenirii atâtea nedreptăţi. 

Era doar un picioruş din profil, cu călcâi semicircular şi căpută graţioasă, 
ridicat mândru pe talpa cu contur foarte fin, care se termina cu nişte degetele 
desenate cu gingăşie, un picior de femeie neurâţit de pieliţe, bătături, băşici 
sau monturi oribile, în care nimic nu părea să fie în dezarmonie, nici să limiteze 
perfecțiunea întregului şi a părţii, un picioruş ridicat şi, se pare, surprins de 
fotograful vigilent cu câteva clipe înainte de a se aşeza pe un covor pluşat. De 
ce asiatic? Poate pentru că anunţul pe care-l împodobea era al unei companii 
aeriene din această regiune a lumii Singapure Airlines sau poate pentru că don 
Rigoberto, cu experienţa lui redusă, credea că poate afirma că femeile din Asia 
aveau cele mai frumoase picioare de pe planetă. Se simţi mişcat, amintindu-şi 
dăţile când, sărutându-le, numise „lăbuţe filipineze”, „călcâie malaieziene”, 


„căpute japoneze” extremităţile încântătoare ale iubitei sale. 


Cert este că întreaga zi, împreună cu mânia să pentru nenorocirea 
acestei noi prietene, profesoara din Wellington, picioruşul de femeie din 
reclama din Time îi tulburase conştiinţa, şi, mai târziu, îi frământase somnul, 
dezgropând, din străfundul memoriei sale, nici mai mult nici mai puţin decât 
amintirea Cenuşăresei, o poveste în care, când îi fusese spusă pe vremea când 
era copil, tocmai acel detaliu al pantofiorului emblematic al eroinei, pe care-l 
putea încăiţa doar micuțul ei picior, îi deşteptase primele fantezii erotice 
(„umezeli cu erecţii pe jumătate, dacă trebuie să dau detalii tehnice”, spuse cu 
voce tare, în primul acces de bună dispoziţie din acea dimineaţă). Comentase 
oare vreodată cu Lucrecia teoria lui conform căreia amabila Cenuşăreasă 
contribuise, fără îndoială, mai mult decât tot noianul infect de pornografie 
antierotică de secol XX, la apariţia legiunilor de bărbaţi fetişişti? Nu-şi amintea. 
O lacună în relaţia matrimonială pe care trebuia s-o rezolve, cândva. Starea lui 
se îmbunătăţise destul de mult de când se trezise exasperat şi nostalgic, mort 
de furie, de singurătate şi de păreri de rău. De câteva secunde, chiar îşi 
permisese era modul său de a nu sucomba disperării de fiecare zi anumite 
fantezii care aveau de-a face, astăzi, nu cu ochii, nici cu părul, nici cu sânii, 
coapsele sau şoldurile Lucreciei, ci doar cu picioarele ei. Avea deja alături de el 
îi luase ceva timp s-o găsească în rafturile printre care se pierduse ediţia 
princeps, în trei volumaşe, a acelui roman de Nicolas Edme Restif de la 
Bretonne (notase cu mâna lui într-o fişă: 1734-1806), singura dintre zecile şi 
zecile pe care le cacografiase acest criptograf incontinent: Le pied de 
Franchette ou l'orpheline française. Histoire interesante et morale (Paris, 
Humblot Quillau, 1769,2 parties en 3 volumes, 160-148-192 pâgs.) Gândi: 
„Acum o răsfoiesc. Acum, apari tu, Lucrecia, desculţă sau încălţată, în fiecare 
capitol, pagină, cuvânt”. 

Doar un singur lucru avea acest scriitoraş inflaţionist, Restif de la 
Bretonne, care să-i merite simpatia şi să-l facă să-l asocieze cu Lucrecia, în 
acea dimineaţă cu burniţă, în timp ce alte câteva mii (mă rog, poate ceva mai 
puţine) îl făceau demn de uitare, tranzitoriu şi chiar antipatic. Vorbise oare 
vreodată cu ea despre el? Apăruse oare vreodată numele lui în serbările 
conjugale nocturne? Don Rigoberto nu-şi amintea. „Dar, deşi este târziu, draga 
mea, ţi-l prezint, ţi-l ofer şi ţi-l aşez la picioare (niciodată nu fusese mai bine 


spus).” S-a născut şi a trăit într-o epocă de mari convulsii, secolul al XVIII-lea 


francez, însă era puţin probabil ca bonomul de Nicolas Edme să-şi dea seama 
că întreaga lume se desfăcea şi se reclădea în jurul său din cauza fluctuaţiilor 
revoluţionare, obsedat cum era de propria revoluţie, nu cea a societăţii, 
economică, a regimului politic „cele care, în general, au o presă bună” ci aceea 
care-l preocupa personal: cea a dorinţei carnale. Asta-l făcea simpatic, asta l-a 
făcut să cumpere ediţia princeps a Le pied de Franchette, roman plin de 
coincidenţe stridente şi nedreptăţi comice, intrigi absurde şi dialoguri stupide, 
pe care orice critic literar respectabil sau cititor de bun-gust le-ar fi găsit 
execrabile, dar care, pentru don Rigoberto, aveau marele merit că exaltau 
până la extreme de natură deicidă dreptul fiinţei umane de a se răscula 
împotriva lucrurilor orânduite în virtutea dorințelor lui, de a schimba lumea 
servindu-se de fantezia sa, chiar dacă doar pe parcursul efemer al unei lecturi 
sau al unui vis. 

Citi cu voce tare ceea ce notase în caiet despre Restif, după ce terminase 
Le pied de Franchette: „Nu cred că acest provincial, fiu de ţărani, autodidact 
deşi trecuse pe la un seminar jansenist, care a învăţat singur limbi străine şi 
doctrine, pe toate prost, şi care şi-a câştigat pâinea ca tipograf şi fabricant de 
cărţi (în cele două accepţiuni ale expresiei, deoarece le scria şi le fabrica, deşi 
făcea a doua activitate cu mai multă pricepere decât pe prima) va bănui 
vreodată importanţa transcendentală pe care o vor avea scrierile lui 
(importanţă simbolică şi morală, nu estetică), atunci când, în explorările sale 
neîncetate prin cartierele muncitoreşti şi de meseriaşi din Paris, care-l fascinau, 
sau prin Franţa necioplită şi rurală pe care a studiat-o ca sociolog, reducând din 
timpul pe care-l dedica intrigilor sale amoroase adultere, incestuoase sau 
mercenare, dar mereu ortodoxe, pentru că homosexualitatea îi producea o 
spaimă carmelită pe care le scria pe drum, ghidându-se, oroarea ororilor, după 
inspiraţie, fără să le corecteze, într-o proză ce-i ieşea stufoasă şi vulgară, 
purtătoarea tuturor resturilor limbii franceze, confuză, repetitivă, labirintică, 
convenţională, ruginită, stearpă în idei, insensibilă şi, într-un cuvânt care o 
defineşte mai bine decât oricare altul: subdezvoltată”. 

De ce, atunci, după o sentinţă atât de severă, îşi pierdea zorii de zi 
rememorând o imperfecţiune estetică, gândindu-se la un cacograf ordinar care, 
culmea, ajunsese să exercite oribila ocupaţie de turnător? Caietul abundă în 


date despre el. Produsese circa două sute de cărţi, toate de necitit conform 


preceptelor literare. De ce se încăpăţâna, atunci, să-l asocieze cu dona 
Lucrecia, antipodul lui, perfecțiunea transformată în femeie? Pentru că, şi-a 
răspuns el, nimeni în afara acestui intelectual sălbatic nu ar fi putut înţelege 
emoția lui de la amiază când văzuse în fugă reclama dintr-o revistă, acel 
picioruş înaripat de fetiţă asiatică, ce-i adusese în amintire în această noapte 
dorinţa pentru picioarele reginei Lucrecia. Nu, nimeni, în afară de Restif, 
amator, cunoscător suprem al acestui cult pe care breasla abominabilă de 
psihologi şi psihanalişti preferă să-l numească fetişism, nu l-ar fi putut înţelege, 
însoţi, sfătui, în acest omagiu şi act de mulţumire faţă de acele picioare 
adorate. „Mulţumesc, Lucrecia mea se rugă cu ardoare -, pentru orele de 
plăcere pe care le datorez, din acea zi în care le-am descoperit, pe plaja din 
Pucusana, Şi, sub apă şi valuri, le-am sărutat.” Biruit, don Rigoberto simţi din 
nou degeţelele saline şi fâşneţe care se mişcau în grota gurii sale, şi icniturile 
provocate de apa de mare din care înghiţise. 

Da, aceasta era predilecţia lui don Nicolas Edme Restif de la Bretonne: 
piciorul femeii. Şi, prin extensie şi simpatie, cum ar spune un alchimist, ceea 
ce-i ocroteşte şi-l înfăşoară: 

ciorapul, pantoful, sandaua, cizma. Cu spontaneitatea şi inocenţa pe care 
le întruchipa, ca om de la ţară mutat la oraş, a practicat şi şi-a proclamat 
predilecţia pentru această extremitate delicată şi ambalajele ei fără cea mai 
mică reţinere şi, cu fanatismul convertiţilor, în scrierile sale nesfârşite a 
substituit lumea reală cu una fictivă, la fel de monotonă, previzibilă, haotică şi 
stupidă ca şi cealaltă, doar că, în lumea urzită din proza lui proastă şi din 
singularitatea monotematică, ceea ce strălucea, se evidenția şi declanşa 
pasiuni printre bărbaţi nu erau chipurile graţioase ale doamnelor, cosiţele lor în 
cascade, mijloacele delicate, gâturile de fildeş sau busturile arogante, ci, 
întotdeauna şi exclusiv, frumuseţea picioarelor. (Dacă ar mai trăi, îi trecu prin 
cap, l-ar duce pe prietenul Restif, bineînţeles cu consimţământul Lucreciei, la 
căsuţa ei din Olivar, şi, ascunzându-i restul trupului ei, i-ar arăta picioarele, 
încinse în nişte ghetuţe drăgălaşe ca pentru bunicuţe, ba chiar îi va permite s-o 
descalţe. Cum ar fi reacţionat acel strămoş? Căzând în extaz? Tremurând, 
urlând? Aruncându-se, copoi fericit, cu limba scoasă, nările dilatate, să aspire, 
să lingă mâncarea?) 


Nu era oare o persoană respectabilă, chiar dacă scria atât de prost, 


cineva care făcea un astfel de jurământ de credinţă plăcerii şi-şi apăra fantezia 
cu atâta convingere şi coerenţă? Nu era bunul Restif, în ciuda prozei sale 
indigeste, „unul de-ai noştri”? Sigur că da. De aceea îi apăruse în somn 
noaptea, atras de acel furtiv picioruş birmanez sau singaporez, ca să-l 
însoţească în zorii zilei. O descurajare bruscă îl încolţi pe don Rigoberto. Frigul îi 
străpunse oasele. Cât şi-ar fi dorit, în acea clipă, ca Lucrecia să ştie toată 
remuşcarea şi durerea care-l copleşeau, din cauza prostiei sau a lipsei opace 
de înţelegere care, acum un an, îl împinseseră să se poarte faţă de ea aşa cum 
tocmai o făcuse, în ultramarinul Wellington, acel judecător infam care a 
condamnat-o la patru ani de închisoare pe acea profesoară, pe acea prietenă 
(„încă una de-a noastră”) pentru că o făcuse să întrezărească cerul nu, să-l 
locuiască pe acea fiinţă fericită, pe acel Fonchito neozeelandez. „În loc să sufăr 
şi să ţi-o reproşez, trebuia să-ţi mulţumesc, dădacă adorabilă.” O făcea acum, 
în dimineaţa asta de valuri zgomotoase şi înspumate şi de ploicică invizibilă şi 
corozivă, secundat de amabilul Restif, al cărui roman, cu titlul delicios Le pied 
de Franchette, şi cu subtitlul idiot de ou l'orpheline française. Histoire 
intéressante et morale (până la urmă, chiar avea dreptate s-o numească 
morală) îl ţinea pe genunchi şi-l mângâia cu ambele mâini, ca pe o pereche de 
picioare drăgălaşe. 

Când Keats a scris Beauty îs truth, truth îs beauty (citatul reapărea fără 
încetare în fiecare caiet pe care-l deschidea), se gândea la picioarele donei 
Lucrecia? Da, chiar dacă nefericitul n-o ştia. Şi, când Restif de la Bretonne a 
scris şi imprimat (cu aceeaşi viteză, probabil) Le pied de Franchette, în 1769, la 
vârsta de treizeci şi cinci de ani, fusese la rândul lui inspirat, dinspre viitor, de o 
femeie care va veni pe lume cu circa două veacuri mai târziu, într-un ţinut 
barbar din America numită (pe bune?) Latină. Datorită adnotărilor din caiet, 
don Rigoberto continua să-şi amintească istoria acelui mic roman. Cât se poate 
de convenţional şi previzibil, scris cu picioarele (nu, asta nu trebuia s-o 
gândească sau s-o spună), ca şi cum personajul principal n-ar fi fost frumoasă 
adolescentă orfelină, Franchette Florangis, ci picioruşele tulburătoare ale 
Franchettei Florangis, care o elevau şi o singularizau, dotând-o cu trăiri, cu 
capacitatea persuasivă pe care o are o operă de artă. Tulburările pe care le 
provocau nu puteau fi imaginate, pasiunile pe care le aprindeau de jur-împrejur 


picioruşele sidefii ale tinerei Franchette. Pe babalăcul său tutore, Monsieur 


Apateon, care se desfăta cumpărându-i încălțări măiestre şi profită de fiecare 
pretext pentru a le dezmierda, îl aţâţau în aşa măsură încât a încercat să-şi 
violeze pupilă, fiica unui prieten foarte drag. Din pictorul Dolsans, un tânăr 
cumsecade, care, de cum îi vedea, strecuraţi în nişte pantofiori verzi şi 
împodobiţi cu o floare aurie, rămânea subjugat de ei, făcuseră un nebun 
disperat plin de proiecte criminale care şi-ar fi dat viaţa pentru ei. Norocosul şi 
bogatul tânăr Lussanville, înainte de a o avea în braţele şi gura lui pe frumoasa 
copilă a visurilor sale, se destindea cu unul dintre pantofiorii ei pe care, şi el tot 
un amateur, îi furase. Orice pantaloni în viaţă care-i vedeau de bancheri, 
negustori, rentieri, marchizi sau plebei cădeau pradă farmecului lor, rămâneau 
străpunşi de dragoste carnală şi dispuşi la orice pentru a-i posedă. De aceea, 
povestitorul spunea pe bună dreptate propoziţia pe care don Rigoberto o 
transcrisese: „Le joii pied les rendait tous criminels”. Da, da, acele lăbuţe îi 
transformau pe toţi în criminali. Galoşii, sandalele, ghetuţele, papucii frumoasei 
Franchette, obiecte magice, circulau prin poveste, conferindu-i o lumină 
seminală orbitoare. 

Deşi idioţii vorbeau despre perversiune, el şi, desigur, Lucrecia, îl puteau 
înţelege pe Restif, preamărind faptul că avea îndrăzneala şi impudoarea de a-şi 
expune în faţa celorlalţi dreptul de a fi diferit, de a reface lumea după propria 
imagine şi asemănare. Oare nu asta făcuseră, el şi Lucrecia, în fiecare noapte, 
timp de zece ani? Nu răscoliseră şi rearanjaseră viaţa în funcţie de dorinţele 
lor? O vor mai face din nou, vreodată? Sau va rămâne totul consemnat în 
amintire, cu imaginile pe care le păstrează memoria pentru a nu ceda în faţa 
disperării realului, a ceea ce este cu adevărat? 

În acea noapte-dimineaţă, don Rigoberto se simţea ca unul dintre acei 
bărbaţi înnebuniţi de piciorul Franchettei. Trăia pustiit, înlocuind în fiecare 
noapte, în fiecare zori de zi, absenţa Lucreciei cu fantasme ce nu ajungeau 
pentru a-l consola. Exista vreo soluţie? Era prea târziu pentru a se întoarce şi a 
corecta greşeala? Nu putea oare o Curte Supremă, un Tribunal Constituţional 
din Noua Zeelandă să revizuiască sentinţa magistratului obtuz din Wellington şi 
s-o absolve pe profesoară? Nu putea oare s-o amnistieze un guvernant 
neozeelandez fără prejudecăţi, ba chiar s-o decoreze ca eroină civilă pentru 
abnegaţia dovedită faţă de vârsta copilăriei? N-ar putea oare el să se ducă la 
căsuţa din Olivar de Sân Isidro ca să-i spună Lucreciei că stupida justiţie 


omenească s-a înşelat şi a condamnat-o fără să aibă acest drept, şi să-i redea 
onoarea şi libertatea pentru... pentru? Pentru ce? Ezită, însă merse mai 
departe, aşa cum putu. 

Era această o utopie? O utopie ca acelea pe care le imaginase şifetişistul 
Restif de la Bretonne? Şi totuşi nu, pentru că utopiile lui don Rigoberto, când se 
lăsa uneori purtat de dulceaţa inerentă a divagaţiei şi li se abandona, erau 
utopii private, incapabile să se amestece cu liberul arbitru al celorlalţi. Acele 
utopii nu erau oare licite, nu foarte diferite de cele colective, inamice 
neînduplecate ale libertăţii, care purtau cu sine, mereu, sâmburele unui 
cataclism? 

Acesta fusese punctul slab şi periculos al lui Nicolas Edme, deopotrivă; o 
boală a epocii care l-a înfrânt, ca pe o mare parte dintre contemporanii săi. 
Pentru că apetitul pentru utopii sociale, marele legat al secolului luminilor, 
alături de noi orizonturi şi revendicări îndrăzneţe asupra dreptului la plăcere, a 
adus apocalipse istorice. Don Rigoberto nu-şi amintea nimic din toate acestea; 
în schimb, caietele sale, da. Aici erau datele acuzatoare şi exploziile 
implacabile. 

În delicatul degustător de picioruşe şi încălţăminte de femei care fusese 
Restif „Fie ca Dumnezeu să-l binecuvânteze pentru aceasta, în caz că există” 
se afla şi un gânditor periculos, un mesianic (un cretin, dacă era vorba să-l 
califice cu asprime, sau un om plin de iluzii dacă era de preferat să-i cruţe 
viaţa), un reformator de instituţii, un mântuitor al deficienţelor sociale care, 
între munţii de hârtie pe care i-a mâzgălit, a dedicat câteva masive şi coline 
construirii acelor închisori, utopiilor publice, reglementării prostituţiei, 
impunându-le târfelor să fie fericite (oribilă strădanie apărea într-o carte cu un 
titlu înşelător şi frumos, Le Pornographe), perfecţionării modului de funcţionare 
a teatrelor şi a obiceiurilor actorilor (Le Mimographe), organizării vieţii femeilor, 
alocându-le obligaţii şi fixându-le limite, astfel încât să existe armonie între 
sexe (temerara plăsmuire purta şi un titlu ce părea să asigure plăcerea Leş 
Gynograph.es -, dar în realitate propunea ferecarea în lanţuri a libertăţii). Mult 
mai ambițioasă şi mai amenințătoare a fost, desigur, pretenţia să de a 
reglementa de a sufoca de fapt comportamentele (L'Andrographe) speţei 
umane şi de a introduce o legalitate nepoftită şi perforatoare, agresoare a 
intimităţii, care ar fi pus capăt liberei iniţiative şi libertăţii oamenilor de a 


dispune de dorinţele lor: Le Thermographe. În faţa acestor excese 
intervenţioniste, de Torquemada laic, frenezia regulamentaristă care l-a făcut 
pe Restif să propună o reformă totală a ortografiei ar putea fi considerată o 
năzbâtie infantilă (Glossographe). El reunise aceste utopii într-o carte pe care a 
numit-o Idées singulières (1769) şi, fără îndoială că erau, dar în accepţia 
sinistră şi criminală a noţiunii de singularitate. 

Sentința înscrisă în caiet era fără drept de apel şi Rigoberto o aprobă: 
„Nu există nicio îndoială: dacă acest harnic tipograf, documentarist şi amator 
rafinat al terminaţiilor feminine ar fi ajuns să aibă putere politică, ar fi făcut din 
Franţa, poate chiar din Europa, un lagăr de concentrare foarte bine pus la 
punct, în care o împletitură fină de interdicții şi obligaţii ar fi făcut să se 
volatilizeze până şi ultima fărâmă de libertate. Din fericire, a fost mult prea 
egoist pentru a jindui după putere, concentrat cum era pe operaţiunea de a 
reconstrui în ficțiuni realitatea umană, recompunând-o după bunul său plac, în 
aşa fel încât în ea, la fel ca în Le pied de Franchette, valoarea supremă, cea 
mai înaltă aspirație a bipedului mascul, nu era aceea de a comite acţiuni eroice 
de cucerire militară, nici de a atinge sfinţenia, nici de a descoperi secretele 
materiei şi ale vieţii, ci acel ceva seducător, delicios, savuros precum ambrozia 
ce alimenta zeii din Olimp, picioruşul de femeie”. Ca cel pe care don Rigoberto 
îl văzuse în anunţul din Time şi care-i adusese aminte de picioarele Lucreciei, 
ţintuindu-l aici, surprins de primele lumini ale dimineţii, în timp ce-i trimitea 
iubitei sale această sticlă pe care o va arunca în mare, în căutarea ei, ştiind 
foarte bine că nu-i va ajunge, cum ar fi putut să ajungă ceva ce nu exista, ceva 
care se plăsmuia din penelul trecător al viselor sale? 

Don Rigoberto tocmai îşi pusese această întrebare disperată, cu ochii 
închişi, pe când buzele sale şopteau drăgăstosul vocativ „Ah, Lucrecia!”, braţul 
său drept făcu să cadă pe podea unul dintre caietele sale. Îl ridică şi aruncă o 
privire pe pagina deschisă în cădere. Tresări: hazardul năştea detalii minunate, 
după cum deseori avuseseră ocazia să remaree, el şi soţia sa, în delirurile lor. 
Peste ce dădu? Peste două note, de acum mulţi ani. Prima, o menţiune 
neimportantă a unei gravuri anonime de sfârşit de secol în care Mercur îi 
poruncea nimfei Calipso să-l elibereze pe Ulise de care se îndrăgostise şi pe 
care-l ţinea prizonier pe insulă şi să-i permită să-şi continue călătoria spre 


Penelopa. Şi a doua, iată ce minunâţie, o reflecţie pasională despre: „Fetişismul 


delicat al lui Johannes Vermeer care, în Diana şi însoţitoarele ei, aduce un tribut 
plastic acestui membru disprețuit al trupului feminin, înfăţişând o nimfă 
abandonată misiunii drăgăstoase de a spăla dezmierda, mai degrabă cu un 
burete, piciorul Dianei, în timp ce altă nimfă, într-un dulce abandon, îşi 
dezmiardă propriul picior. Totul este subtil şi carnal, de o delicată senzualitate 
care disimulează perfecțiunea formelor şi ceața incredibil de uşoară ce scaldă 
această scenă, imprimând chipurilor acel atribut imaterial şi magic pe care-l ai 
tu, Lucrecia, în fiecare noapte, în carne şi oase, dar şi năluca ta, când îmi 
vizitezi visele”. Cât de adevărat, cât de actual, cât de valabil. 

Şi dacă ar răspunde anonimelor ei? Şi dacă i-ar scrie cu adevărat? ŞI 
dacă s-ar duce să-i bată la uşă, chiar în seara aceea, odată terminată ultima 
raită în munca sa de sclavie directorală şi de asigurări? Şi dacă, la simpla-i 
vedere, ar cădea în genunchi şi s-ar umili ca să sărute pământul pe care calcă, 
cerându-i iertare, spunându-i, până când o va face să râdă, „Dădaca mea 
iubită”, „Profesoara mea neozeelandeză”, „Franchette a mea”, „Diana mea”? 
Ar râde? S-ar arunca în braţele lui şi, oferindu-i buzele, făcându-l să-i simtă 
trupul, i-ar da de înţeles că totul a rămas în urmă, că ar putea începe din nou 


să construiască, singuri, utopia lor secretă? 


TOCANĂ DE TIGRU 


Cu tine am iubiri hawaiene în care dansezi pentru mine ukelele în nopţile 
cu lună plină, cu discuri sunătoare pe şolduri şi la glezne, imitând-o pe Dorothy 
Lamour. 

Şi iubiri aztece, în care te sacrific unor zei arămii şi lacomi, şerpuitori şi 
cu pene, din înălţimea unei piramide de pietre ruginii, în jurul cărora înfloreşte 
jungla impenetrabilă. 

lubiri eschimose, în igluuri îngheţate, iluminate de torţe cu grăsime de 
balenă, şi norvegiene, în care ne iubim prinşi de schiuri, prăvălindu-ne cu o 
sută de kilometri pe oră la poalele unui munte alb, împânzit de totemuri cu 
înscripţii runice. 

Înfumurarea mea din această noapte, iubito, este modernistă, carnivoră 
şi africană. 


Te vei dezbrăca în faţa oglinzii mari, păstrându-ţi ciorapii negri şi 


jartierele roşii, şi-ţi vei ascunde frumosul cap sub masca unei fiare feroce, de 
preferinţă tigrul în călduri al lui Ruben Dario din Azur... sau o leoaică sudaneză. 

Îţi vei arcui şoldul drept, vei îndoi piciorul stâng, îţi vei sprijini mâna pe 
şoldul opus, într-o poziţie cât mai sălbatică şi mai provocatoare. 

Aşezat pe scaunul meu, legat de spătar, eu te voi privi şi adoră, cu 
supunerea dintotdeauna. 

Fără să mişe o geană, fără să urlu voi sta în timp ce tu îţi înfigi ghearele 
în ochii mei şi caninii tăi albi îmi sfâşie beregata, şi îmi devorezi carnea, şi îţi 
alini setea cu sângele meu îndrăgostit. 


Acum sunt înăuntrul tău, acum sunt chiar tu, iubită tocană din mine. 


IX. Întâlnirea de la Sheraton 


— Ca să îndrăznesc, ca să-mi fac curaj, am băut două pahare de whisky 
sec, spuse doña Lucrecia. Înainte de a începe să mă deghizez, vreau să spun. 

— Cred că v-aţi îmbătat în ultimul hal, comentă Justiniana, distrată. La 
cât de puţin rezistaţi la băutură. 

— Tu erai acolo, neruşinata, o certă doña Lucrecia. Foarte încântată de 
ceea ce s-ar fi putut întâmpla. Servind băuturi, ajutându-mă să mă deghizez şi 
râzând pe săturate în timp ce eu mă transformam într-una din alea. 

— O tipă d-alea, repetă angajată, reîmprospătându-i rujul. 

„Asta este cea mai mare nebunie pe care am făcut-o în viaţa mea, gândi 
doña Lucrecia. Mai mare decât cea cu Fonchito, mai mare decât faptul că m- 
am măritat cu nebunul de Rigoberto. Dacă o fac, o să mă căiesc până la ultima 
suflare.” Dar avea s-o facă. Peruca roşcată îi venea de minune o probase în 
magazinul de unde o comandase şi orografia sa înaltă şi barocă de bucle şi 
şuviţe părea să ardă ca o flacără. Abia se recunoscu în această femeie 
incandescentă cu gene false şi răsucite şi cercei rotunzi şi tropicali, cu buzele 
boite în culoarea cinabrului aprins, duble faţă de conturul lor real, aluniţe şi 
cearcăne albastre de femeie fatală, în stilul filmelor mexicane din anii cincizeci. 

— la te uită, ia te uită, nimeni n-ar spune că sunteţi dumneavoastră, o 
examina uimită Justiniana, acoperindu-şi gura. Nu ştiu cu cine semănaţi, 
doamnă. 


— Păi cu una din alea, declară doña Lucrecia. 


Whisky-ul îşi făcuse efectul. Ezitările de acum câteva clipe se 
evaporaseră şi, intrigată, distrată, îşi observă transformarea în oglinda din 
cameră. Justiniana, cu o uimire progresivă, îi aduse hainele aranjate pe pat: 
fustă scurtă care o strângea atât de tare că se chinuia să respire; ciorapii negri 
terminaţi cu jartiere roşii cu ornamente aurii; bluza fantaisie care-i expunea 
sânii până la vârful sfârcurilor. O ajută să se încalte cu pantofii argintii cu toc 
cui. Depărtându-se, o trecu în revistă de sus în jos, de jos în sus, pentru a 
exclama din nou, stupefiată: 

— Nu sunteţi dumneavoastră, doamnă, este alta, alta! Chiar aşa vreţi să 
ieşiţi? 

— Desigur, încuviinţă doña Lucrecia. Dacă nu apar până mâine, anunţă 
poliţia. 

Şi, nitam-nisam, ceru un taxi la staţia Virgen del Pilar şi îi ordonă 
şoferului, cu autoritate: „La hotelul Sheraton”. Alaltăieri, ieri şi în această 
dimineaţă, în timp ce-şi pregătea îmbrăcămintea, avea îndoieli. Îşi spunea că 
nu va merge, că nu se va preta la o asemenea mascaradă, care era cu 
siguranţă o glumă crudă; dar, deja în taxi, se simţi extrem de sigură şi hotărâtă 
să trăiască aventură până la capăt. Întâmplă-se ce s-o întâmpla. Privi ceasul. 
Instrucţiunile spuneau între unsprezece şi jumătate şi douăsprezece noaptea şi 
era abia unsprezece, o să ajungă mai devreme. Liniştită, detaşată de propria 
persoană datorită alcoolului, în timp ce taxiul înainta spre centru pe Zanjón, pe 
jumătate pustiu, se întrebă ce ar face dacă, la Sheraton, cineva ar recunoaşte-o 
în ciuda deghizării. Va nega evidenţa, cu voce piţigăiată, imprimând intonaţia 
mieroasă şi ţopârlănească a fufelor alea: „Lucrecia? Eu mă numesc Aida. 
Semănăm? Vreo rudă îndepărtată, cine ştie”. Va minţi fără nicio jenă. Teama i 
se evaporase cu totul. „Eşti încântată să faci pe târfa pentru o noapte”, gândi, 
mulţumită de ea însăşi. Observă că şoferul de taxi ridica privirea în fiecare clipă 
pentru a o spiona în oglinda retrovizoare. 

Înainte de a intra la Sheraton, îşi puse ochelarii negri cu montură de 
perle de scoică şi terminati în formă de trident pe care-i cumpărase chiar în 
acea după-amiază dintr-un mic magazin de pe stradă La Paz. Îi alesese pentru 
că erau de un prost gust excesiv şi pentru că, dată fiind dimensiunea lor, 
păreau o mască. Traversă holul cu paşi repezi, direct către bar, temându-se că 


nu cumva vreunul dintre portarii în uniformă, care o priveau ofensator, să nu se 


apropie de ea şi s-o întrebe cine este, ce căuta sau s-o dea afară, fără întrebări, 
din cauza înfăţişării ei stridente. Însă nimeni nu se apropie de ea. Urcă scara 
către bar, fără să se grăbească. Penumbra îi redă siguranţa pe care fusese pe 
punctul s-o piardă în lumina puternică de la intrare, acel salon deasupra căruia 
se ridica oprimantul zgârie-nori rectangular ce întemniţa etajele, zidurile, 
coridoarele, balustradele şi camerele hotelului. În semiîntuneric, printre nori de 
fum, observă că erau puţine mese ocupate. Răzbătea o melodie italiană, a unui 
cântăreţ preistoric Domenico Modugno, care-i aminti de un îndepărtat film cu 
Claudia Cardinale şi Vittorio Gassman. Siluete nedesluşite se conturau la 
tejghea, pe fondul albastru-gălbui al paharelor şi al şirurilor de sticle. De la o 
masă se ridicau voci stridente de beţie incipientă. 

Încă o dată curajoasă, încrezătoare în forţele ei pentru a face faţă oricărui 
eveniment neprevăzut, traversă localul şi se aşeză pe unul dintre scaunele 
înalte de la tejghea. Oglinda pe care o avea în faţă îi arătă o hidoşenie care, în 
loc de silă său râs, îi provocă duioşie. Surpriza ei nu avu limite când auzi că 
barmanul, un metis cu părul lins şi spilcuit, vârât într-o jachetă care dansa pe el 
şi o cravată micuță cu un nod ce părea să-l sugrume, o tutuieşte cu mojicie: 

— Consumă sau pleacă. 

Fu pe punctul să-i facă scandal, dar cumpăni şi îşi spuse, drept răsplată, 
că această insolenţă dovedea succesul deghizării ei. Şi, prezentându-şi nouă 
voce, năzuroasă şi mieroasă, îi ceru: 

— Un whisky cu gheaţă, vă rog. 

Bărbatul o privi suspicios, cântărind dacă vorbise serios. Alese să 
mormăie „Cu gheaţă, am înţeles”, deja îndepărtându-se. Se gândi că 
deghizarea ei ar fi fost completă dacă i-ar fi adăugat şi un portţigaret lung. 
Atunci ar fi cerut ţigări mentolate Kool, extralungi, şi ar fi fumat scoțând 
cerculeţe spre tavanul cu steluțe care-i făceau cu ochiul. 

Barmanul îi aduse whisky-ul cu nota de plată, iar ea nu protestă faţă de 
această dovadă de neîncredere; plăti, fără să-i lase bacşiş. Abia luase prima 
înghiţitură că cineva se şi aşeză alături de ea. Simţi un mic fior. Jocul devenea 
serios. Dar nu, nu era vorba de un bărbat, ci de o femeie, destul de tânără, cu 
pantaloni şi jerseu negru cu guler înalt, fără mâneci. Avea părul desfăcut, lins, 
şi chipul obraznic, de micuță lepădătură, al fetelor lui Egon Schiele. 

— Bună. Vocea subţirică cu accent din Miraflor îi păru familiară. Ne 


cunoaştem, nu-i aşa? 

— Cred că nu, replică dona Lucrecia. 

— Mi s-a părut, mă ierţi, spuse fata. Adevărul este că am o memorie 
îngrozitoare. Vii des aici? 

— Din când în când, ezită dona Lucrecia. O cunoştea? 

— Hotelul Sheraton nu mai este atât de sigur că înainte, se plânse fata. 
Aprinse o ţigară şi scoase nişte rotocoale de fum, ce întârziau să se risipească. 
Mi s-a spus că vineri a fost razie. 

Dona Lucrecia se închipui urcată în ghionturi în duba poliţiei, dusă la 
Prefectură, trecută în evidențe ca prostituată. 

— Consumă sau pleacă, o avertiză barmanul pe vecina ei, ameninţând-o 
cu degetul ridicat. 

— la pleacă tu dracului, corcitură împuţită, îi spuse fata, fără ca măcar să 
se întoarcă să-l privească. 

— Tu tot timpul eşti obraznică, Adelita, surâse barmanul, dezvelind o 
dantură de care dona Lucrecia era convinsă că bătea în verde din cauza 
tartrului. Fă-ţi treaba. Eşti binevenită. Cum eşti febleţea mea, abuzează. 

În acel moment, dona Lucrecia o recunoscu. Adelita, desigur! Fiica 
Esthercitei! la te uită, ia te uită, nici mai mult nici mai puţin decât faţa 
bisericoasei de Esther. 

— Fiica doamnei Esthercita? se tăvăli Justiniana, îndoită de râs. Adelita? 
Copila Adelita? Fata naşei lui Fonchito? 

Agăţând clienţi la Sheraton? Nu înghit aşa ceva, doamnă. Nu înghit aşa 
ceva nici cu Coca-Cola, nici cu şampanie. 

— Era chiar ea şi nu ştii în ce hal, o asigură doña Lucrecia. Cât se poate 
de dezgheţată. Înjurând, mişcându-se ca peştele în apă, acolo, în bar. Ca fufa 
cea mai experimentată din toată Limă. 

— Şi ea nu v-a recunoscut? 

— Nu, din fericire. Dar încă n-ai auzit nimic. Stăteam de vorbă acolo 
când, nu ştiu de unde, clientul a dat peste noi. Adelita îl cunoştea, din câte mi- 
am dat seama. 

Era înalt, puternic, un pic gras, un pic băut, un pic din tot ce este nevoie 
ca să se simtă îndrăzneţ şi autoritar. În costum cu vestă şi cravată lucioasă, cu 


romburi şi zigzaguri, respira ca din foaie. Trebuie să fi avut vreo cincizeci de 


ani. S-a băgat între ele, îmbrăţişându-le şi, ca şi cum ar fi întâlnit două prietene 
pe care le cunoştea de-o viaţă, le spuse în loc de salut: 

— Veniti în suite la mine? Am băuturi fine şi something for the nose. Plus 
o ploaie de dolari pentru fetele care se comportă frumos. 

Doña Lucrecia simţi că ameţeşte. Răsuflarea bărbatului îi venea în faţă. 
Era atât de aproape că, dintr-o mică mişcare, l-ar fi putut săruta. 

— Eşti singurel, vere? îl întrebă fata, cu cochetărie. 

— Nici că mai trebuie altcineva bărbatul îşi linse buzele, atingându-şi 
buzunarul unde avea probabil portofelul. O sută de verzişori pentru fiecare, ok? 
Plătesc înainte. 

— Dacă nu ai dolari în bancnote de zece sau de cincizeci, prefer soles, 
spuse imediat Adelita. Cele de o sută sunt întotdeauna false. 

— Ok, ok, am de cincizeci, promise bărbatul. Să mergem, fetelor. 

— Aştept pe cineva, se scuză doña Lucrecia. Îmi pare rău. 

— Nu mai poate aştepta? se îngrijoră bărbatul. 

— Nu pot, serios. 

— Dacă vrei, urcăm noi amândoi, interveni Adelita, agăţându-se de braţul 
lui. Te voi trata bine, vericule. 

Însă omul o refuză, decepţionat: 

— Doar tu, nu. În noaptea asta mă premiez. Mârţoagele mele au câştigat 
trei curse la rând şi una dublă. Să vă povestesc? Vreau să-mi satisfac un 
capriciu care mă sâcâie de câteva zile. Să vă zic care? Le privi când pe una 
când pe cealaltă, foarte serios, slăbindu-şi gulerul, şi continuă neliniştit, fără să 
aştepte acceptul lor. Să i-o trag uneia în timp ce-o mănânc pe dinăuntru pe 
cealaltă. Să vă văd în oglindă, pipăindu-vă şi sărutându-vă, aşezate pe tron. 
Tronul ăla voi fi eu. 

„Oglinda lui Egon Schiele”, gândi doamna Lucrecia. Se simţea mai puţin 
dezgustată de vulgaritatea bărbatului decât de sclipirea câinoasă a pupilelor lui 
în timp ce-şi descria capriciul. 

— O să dai în gălbinare dacă vezi atâtea lucruri dintr-odată, vere râse 
Adelita, prefăcându-se că-i dă un pumn. 

— Este fantezia mea. Graţie mârţoagelor, în această noapte o voi realiza, 
spuse bărbatul, cu mândrie, în loc de rămas-bun. Păcat că eşti ocupată, paiaţă 


mică, pentru că, în ciuda culorilor tale ţipătoare, îmi plăceai. Vă pupic, verelor. 


Când se pierdu printre mese în bar era mai multă lume decât înainte şi 
fumul se îndesise, multiplicând zumzetul conversaţiilor şi din boxe se auzea 
acum un merengue de Juan Luis Guerra, Adelita se îndreptă spre ea, necăjită: 

— Este adevărată treabă cu întâlnirea? Cu nesuferitul ăsta era o pleaşcă. 
Ceea ce a povestit despre cai e vrăjeală. Tipul este traficant de droguri, toată 
lumea îl cunoaşte. Şi îşi dă drumul pe loc, cu o sută la oră. Ejaculare precoce se 
numeşte asta. Atât de rapid că de multe ori nici nu apucă să înceapă. Era un 
cadou, verişoară. 

Dona Lucrecia încerca să afişeze un surâs pedant, care nu-i ieşi. Cum 
putea făta lui Esther să spună astfel de lucruri? Doamna aceea atât de 
înţepată, atât de bogată, atât de îngâmfată, atât de elegantă, atât de catolică. 
Esthercita, naşa lui Fonchito. Fata îşi continua comentariile neruşinate care o 
lăsaseră cu gura căscată pe dona Lucrecia: 

— O nerozie că am pierdut această ocazie de a câştiga o sută de dolari 
într-o jumătate de oră, în cincisprezece minute, se plângea. Pentru mine, să urc 
cu tine şi să-l lucrăm pe nesuferitul ăsta mi se părea grozav, îţi jur. Ar fi ieşit 
grozav, în doi timpi şi trei mişcări. Nu ştiu pe tine, dar pe mine mă enervează 
perechile. Soţiorul care se uită în timp ce-i încingi nevăstica. Le urăsc, vară! 
Pentru că întotdeauna tâmpită moare de ruşine. Chicotelile, mofturile, trebuie 
să le dai de băut, mângă.ieri. Pfui, mi se face şi greață, îţi zic. Şi, mai ales, când 
încep să-ţi plângă şi se căiesc. Le-aş omori, îţi jur. Pierzi şi câte o jumătate de 
oră cu câte-o dobitoacă d-asta. Vor, nu vor, şi te fac să pierzi o căruţă de bani. 
Eu una îmi pierd răbdarea, vară. Nu ţi s-a întâmplat? 

— Cum nu, se simţi obligată să spună dona Lucrecia, chinuindu-se pentru 
ca fiecare cuvânt să accepte să-i iasă din gură. De câteva ori. 

— Nu mai zic, chiar mai rău, cu doi prieteni la cataramă, pereche de boi, 
fârtaţi, nu-i aşa? suspină Adelita. Vocea i se schimbă şi dona Lucrecia gândi că 
trebuie să i se fi întâmplat ceva îngrozitor, cu sadici, nebuni sau monştri. Ce 
masculi se simt când sunt câte doi! Şi încep să ceară toate neroziile. 
Corneţelul, micuțul sendviş, ochişorul. De ce nu te duci măi bine să i-o ceri 
nevesticii tale, bărbăţelule? Eu nu ştiu la tine, vară, dar în ceea ce mă priveşte, 
în ochişor, nici moartă. Nu-mi place. Mi-e silă. Şi în plus mă doare. Aşa că nu-l 
pun la bătaie nici pentru două sute de dolari. Dar tu? 

— Eu, la fel, articula dona Lucrecia. Silă şi durere, la fel ca şi ţie. Şi, 


ochişorul, nici pentru două sute, nici pentru o mie. 

— Ei, pentru o mie, cine ştie, râse fata. Vezi? Semănăm. Ei bine, uite-l şi 
pe partenerul tău, pare-mi-se. Data viitoare poate îl lucrăm pe capsomanul cu 
mârţoagele. Ciao şi să te distrezi! 

Se dădu într-o parte, cedându-i locul siluetei subţiri care se apropia. În 
lumina mediocră a încăperii, dona Lucrecia văzu că era tânăr, oarecum blond, 
cu trăsături de copil, semăna puţin... cu cine? Cu Fonchito! Un Fonchito cu zece 
ani mai mare, a cărui privire se înăsprise, iar trupul i se înălţase şi deşirase. Era 
îmbrăcat cu un costum albastru elegant din trei piese şi purta o batistuţă 
trandafirie de aceeaşi culoare precum cravata în buzunarul de la haină. 

— Inventatorul cuvântului individualism a fost Alexis de Tocqueville, îi 
spuse, în loc de salut, cu o voce subţirică şi stridentă. Adevărat sau fals? 

— Adevărat. Pe dona Lucrecia o trecură sudori reci: ce urma să se 
întâmple acum? Hotărâtă să meargă până la capăt, adăugă: Eu sunt Aldonza, 
andaluza din Roma. Târfă, cititoare în stele şi codoaşă, la ordinele 
dumneavoastră. 

— Singurul lucru pe care-l înţeleg este târfă, stabili Justiniana, ameţită de 
ceea ce auzea. Eraţi serioasă? Nu vă venea să râdeţi? Mă iertaţi de întrerupere, 
doamnă. 

— Urmează-mă, spuse cel abia sosit, fără urmă de umor. Se mişca 
precum un robot. 

Dona Lucrecia se dădu jos de pe scaunul de la tejghea şi ghici privirea 
rău intenţionată a barmanului văzând-o că pleacă. Îl urmă pe tânărul blond, 
care înainta grăbit printre mesele înţesate, despicând aerul îmbibat de fum, 
către ieşirea din bar. Imediat, traversă holul către ascensoare. Dona Lucrecia 
văzu că apasă pentru etajul 24 şi inima ei tresări cu un gol în stomac din cauza 
vitezei cu care urcau. Abia ieşiţi pe hol, li se deschise o uşă. Se aflau într-un 
suite enorm: prin fereastra imensă de cristal se întindea la picioarele ei o mare 
de lumini cu pete întunecate şi bancuri de ceaţă. 

— Îţi poţi scoate perucă şi hainele în baie. Băiatul îi arătă o cameră, într-o 
parte a micului salon. Dar dona Lucrecia nu reuşi să facă un pas, fascinată de 
acest chip juvenil pe care-l avea în faţă, cu privire de oţel şi păr vâlvoi crezuse 
că-i blond şi era de culoare deschisă, cu reflexe întunecate nuanţat de conul de 


lumină al unei lămpi. Cum era posibil? Părea el, în persoană. 


— Cum adică Egon Schiele? îi scăpă lent Justinianei. Pictorul care l-a 
înnebunit pe Fonchito? Obraznicul care-şi picta modelele în timp ce făceau 
lucruri neruşinate? 

— De ce crezi că am rămas blocată? Chiar el. 

— Ştiu că-i semăn îi explică băiatul, cu acelaşi ton serios, funcţional şi 
dezumanizat cu care i se adresase încă din prima clipă. Din cauza asta eşti atât 
de uimită? Ei bine, da, îi semăn. Şi ce? Sau crezi că-s Egon Schiele redivivus? 
Doar n-oi fi atât de proastă, nu? 

— Asemănarea m-a lăsat fără cuvinte, recunoscu dona Lucrecia, 
examinându-l. Nu este vorba doar de chip. Ci şi de trupul deşirat, rahitic. 
Mâinile atât de mari. Şi felul în care te joci cu degetele, ascunzând degetul 
mare. La fel, identic tuturor fotografiilor cu Egon Schiele. Cum este posibil? 

— Să nu pierdem vremea, spuse băiatul, cu răceală şi un gest de 
plictiseală. Scoate-ţi peruca asta greţoasă şi cerceii şi colierele astea oribile. Te 
aştept în dormitor. Vino goală. 

Chipul lui avea ceva sfidător şi vulnerabil. Părea, gândi dona Lucrecia, un 
băieţel prost crescut şi genial, căruia, cu toate năzbâtiile şi ieşirile lui, 
obrăzniciile şi îndrăznelile, îi lipsea mult mama. Se gândea la Egon Schiele sau 
la Fonchito? Dona Lucrecia fu pe deplin convinsă că băiatul prefigura ceea ce 
va deveni fiul lui Rigoberto în câţiva ani. 

„începând din această clipă, începe ceea ce-i mai greu”, îşi spuse. Avea 
certitudinea că băiatul care semăna cu Fonchito şi cu Egon Schiele încuiase uşa 
şi că, nici dacă ar vrea, nu ar mai putea ieşi din suite. Trebuia să rămână aici 
pentru tot restul nopţii. Odată cu teama ce pusese stăpânire pe ea, o devora 
curiozitatea, şi chiar un început de excitație. Să se dăruiască acestui tânăr cu 
figură rece şi oarecum crudă ar fi ca şi cum ar face dragoste cu un Fonchito- 
tânăr-aproape-bărbat, sau cu un Rigoberto întinerit şi înfrumusețat, un 
Rigoberto-tânăr-aproape-copil. Ideea o făcu să zâmbească. Oglinda din baie îi 
arătă o expresie relaxată, aproape veselă, îi era greu să-şi scoată hainele. Îşi 
simţea mâinile ţepene, ca şi cum le-ar fi ţinut în zăpadă. Fără perucă absurdă, 
scăpată de fustă mini care o strângea, respira. Îşi păstră chiloţelul şi sutienul 
minuscul cu broderie neagră şi, înainte de a ieşi, îşi desfăcu şi îşi aranja părul îl 
prinsese cu o mică plasă -, oprindu-se pentru o clipă în uşă. Din nou, panica. 


„Este posibil să nu ies vie de aici.” Dar nici măcar această temere nu o făcu să 


regrete că venise şi că juca această farsă groaznică pentru a-i face pe plac lui 
(sau lui Fonchito?). leşind în salonaş, îşi dădu seama că băiatul stinsese toate 
luminile din cameră, mai puţin o mică veioză, într-un colţ îndepărtat. Prin 
fereastra enormă, sclipeau acolo jos mii de licurici pe un cer inversat. Limă 
părea deghizată într-un mare oraş; întunericul ştergea zdrenţele, mucegaiul şi 
chiar mirosul său urât. O muzică delicată de harpe, triluri, viori scălda 
penumbra. În timp ce înainta către uşa pe care băiatul i-o arătase, mereu 
temătoare, simţi un nou val de excitare înălţându-i sfârcurile („Ceea ce lui 
Rigoberto îi place atât de mult”). Alunecă în tăcere pe mochetă. Bătu la uşă cu 
nodurile degetelor. Era întredeschisă şi se dădu într-o parte, fără niciun 
scârţâit. 

— Şi erau aici, cei de dinainte? exclamă Justiniana, tot mai 
neîncrezătoare. Păi cum adică? Ce doi de dinainte? Adelita, fiica doamnei 
Esther? 

— Şi tipul cu caii, traficantul de droguri sau ce-o fi fost, confirmă dona 
Lucrecia. Da, acolo. Amândoi. Pe pat. 

— Şi, bineînţeles, goi-puşcă, chicoti Justiniana, ducându-şi o mână la gură 
şi dându-şi ochii peste cap cu neruşinare. Vă aşteptau, doamnă. 

Camera părea mai mare decât o cameră obişnuită de hotel, chiar şi 
pentru un apartament de lux, dar dona Lucrecia nu-şi putu da seama cu 
exactitate ce dimensiune avea, pentru că era aprinsă doar mica veioză de pe 
una dintre noptiere iar cerul luminos, înroşit de marele paravan de culoarea 
scorpionului, lumina cu deplină claritate doar perechea întinsă şi întrepătrunsă 
de pe salteaua bituminoasă, cu pete de culoarea cafenie a arborelui de lucuma, 
ce acoperea patul dublu. Restul încăperii se afla în penumbră. 

— Intră, iubiţico, o salută bărbatul de bun venit, agitând o mână, fără să 
înceteze s-o pupe pe Adelita, peste care eră pe jumătate urcat. Bea ceva. Pe 
masă e şampanie. Şi, în această tabacheră de argint, cocainuţă. 

Surpriza de a-i găsi aici pe Adelita şi pe bărbatul cu caii nu o făcu să uite 
de tânărul subţire cu gură crudă. Dispăruse? Spiona din umbră? 

— Salut, vară chipul ştrengar al Adelitei apăru de sub umărul tipului. Ce 
bine că ai scăpat de întâlnirea ta. Grăbeşte-te, vino. Nu ţi-e frig? Aici este 
călduţ. 


Teama îi dispăruse cu totul. Se duse până la masă şi îşi puse o cupă de 


şampanie dintr-o sticlă băgată într-un castron cu gheaţă. Şi dacă trăgea şi nişte 
cocaină? Pe când bea, cu înghiţituri mici, în penumbră, gândi: „Este magie sau 
vrăjitorie. Miracol nu poate fi”. Bărbatul era mai gras decât păruse când era 
îmbrăcat; trupul lui, alb şi cu aluniţe, avea colăcei pe burtă, nişte fese fără păr 
şi nişte picioare foarte scurte, cu pâlcuri de fire de păr negru. Adelita, în 
schimb, era şi mai slabă decât crezuse; un trup longilin, brunetei, un mijloc 
foarte mic din care îi ieşeau oasele coapselor. Se lăsa sărutată şi îmbrăţişată şi 
la rândul ei îl îmbrăţişa pe traficantul de droguri ecvestru, dar, deşi gesturile ei 
simulau entuziasmul, dona Lucrecia îşi dădu seama că ea nu-l săruta şi că mai 
degrabă îi evită gura. 

— Vino, vino, aproape că nu mai rezist, o rugă brusc bărbatul, cu 
vehemenţă. Capriciul meu, capriciul meu. Acum sau niciodată, fetelor! 

Deşi excitaţia de acum o clipă dispăruse şi simţea mai degrabă un fel de 
greață, imediat ce termină paharul, dona Lucrecia îl ascultă. Mergând către 
pat, văzu din nou, prin fereastra imensă, acolo jos, dar şi sus, pe culmile de la 
care începeau îndepărtaţii Cordilieri, arhipelagul luminilor. Se aşeză pe un colţ 
de pat, fără teamă, dar confuză şi tot mai scârbită. O mână o prinse de braţ, o 
trase şi o obligă să se întindă sub un corp mic şi moale. Se înmuie, se lăsă în 
voia lui, năucită, demoralizată, decepţionată. Îşi repeta mecanic: „N-ai să 
plângi, Lucrecia, n-ai să plângi”. Bărbatul o îmbrăţişa cu braţul stâng pe ea şi 
cu dreptul pe Adelita, iar capul îi pivota de la una la cealaltă, sărutându-le pe 
gât, pe urechi şi căutându-le gura. Dona Lucrecia vedea foarte aproape chipul 
Adelitei, ciufulită, congestionată şi, în ochii ei, un semn de complicitate, ironic 
şi cinic, încurajând-o. Buzele şi dinţii lui îi apăsară pe ai ei, obligând-o să 
deschidă gura. Limba lui intră în ea, ca o aspidă. 

— Ţie vreau să ţi-o trag, îl auzi implorând, în timp ce-i muşca şi-i 
dezmierda sânii. Suie-te, suie-te. Repede, că termin. 

Pentru că ezită, Adelita o ajută să se urce deasupra lui şi se lăsă şi ea pe 
vine, trecându-şi un picior peste bărbat şi aşezându-se astfel că el să ajungă cu 
gura la înălţimea sexului ei depilat, pe care dona Lucrecia abia văzu o liniuţă 
rară de pubis. În acel moment se simţi luată în coarne. Crescuse oare chiar atât 
de mult, din momentul în care intrase în ea, acel lucru micuţ, întărit pe 
jumătate, care cu câteva clipe în urmă se freca de picioarele ei? Acum era un 


pinten, un berbec care o ridică, străpungea şi rănea cu forţa unui cataclism. 


— Sărutaţi-vă, sărutaţi-vă, scâncea tipul cu mârţoagele. Nu vă văd bine, 
fir-ar să fie! N-avem oglindă! 

Udă de transpiraţie din cap până-n picioare, cu dureri, buimacă, fără să 
deschidă ochii, întinse braţele şi căută chipul Adelitei, dar când găsi buzele 
subţirele, fata, deşi le lipise de ale ei, continua să le ţină strânse. Nu se 
deschiseră când ea le apăsă cu limba. Şi, pe când făceau asta, printre gene şi 
printre picăturile de sudoare care-i împânzeau fruntea, îl văzu pe tânărul 
dispărut cu ochi de oţel, acolo sus, aproape de tavan, ţinându-şi echilibrul în 
vârful unei scări. Pe jumătate ascuns în spatele a ceea ce părea a fi un paravan 
lăcuit, cu caligrafie chinezească, urechiuşele pe jumătate ciulite, cu ochii 
aprinşi, gurita crudă ţuguiată, o picta, îi picta, cu furie, cu o bucată lungă de 
cărbune, pe un carton subţire incredibil de alb. De fapt, părea o pasăre de 
pradă, prinsă în vârful scării în foarfecă, observându-i, cântărindu-i, desenându- 
i cu gesturi largi, energice, şi acei ochi feroce, extrem de vii, care săreau de la 
carton la pat, de la pat la carton, fără să bage de seamă altceva, indiferenți la 
luminile Limei împrăştiate la picioarele ferestrei şi la propriul mădular, care îşi 
croise drum în afara pantalonului făcând să sară nasturii şi se întindea şi 
creştea ca un balon umplut cu aer. Zburător ofidian, se balansa acum deasupra 
ei, contemplând-o cu ochiul său imens de ciclop. Nu o miră, nici nu-i păsă. 
Călărită, copleşită, beată, recunoscătoare, înghesuită, cu gândul când la 
Fonchito, când la Rigoberto. 

— De ce te mai bâţâi, nu vezi că am terminat? scânci bărbatul cu caii. În 
semiîntuneric, chipul său părea de cenuşă. Făcea mutre de copil prost crescut. 
A dracului soartă, mereu mi se întâmplă. Când devine delicios, îmi dau drumul. 
Nu mă pot înfrâna. Nu se poate, nu se poate! Am fost la un specialist şi mi-a 
recomandat băi de nămol. Un căcat! Îmi provocau dureri de stomac şi vomă. 
Masaje. Alt căcat. M-am dus la un vraci din Victoria şi m-a băgat într-o cadă cu 
ierburi, care mirosea a caca. La ce mi-a servit? La nimic. Acum termin mai 
repede ca înainte. De ce soarta asta de câine, fir-ar să fie? 

Îi scăpă un geamăt şi un hohot de plâns. 

— Nu plânge, prietene, ţi-ai făcut sau nu capriciul? îl consolă Adelita, 
trecându-şi din nou piciorul peste capul plângăciosului şi prăvălindu-se alături 
de el. 

Din câte îşi dădea seama, niciunul dintre ei nu-l vedea pe Egon Schiele 


sau sosia lui, făcând echilibristică la un metru deasupra lor, în vârful scării şi 
ajutându-se să nu cadă, menținându-și centrul de greutate datorită acelui 
mădular imens care se balansa uşor deasupra patului, arătându-şi în lumina 
slabă pliurile delicate şi rozalii şi vinişoarele vesele ale bucății de carne. Şi, fără 
îndoială, nici nu-l auzeau. Ea da, cât se poate de clar. Repeta printre dinţi, ca o 
mantia, strident şi beligerant: „Sunt cel mai timid dintre timizi. Sunt divin”. 

— Odihneşte-te, vară, ce faci aici, spectacolul s-a terminat îi spuse 
Adelita, cu afecţiune. 

— Nu plecaţi înainte să v-o tragă! Nu le lăsa să plece! Trage-le-o, trage- 
le-o tare amândurora! 

Era Fonchito, evident. Nu, nu pictorul concentrat în munca sa de a-i 
schiţa. Era copilul, fiul ei vitreg, fiul lui Rigoberto. Era şi el aici? Da. Unde? Pe 
undeva pe acolo, despărţit de minunăţii de umbrele camerei. Tăcută, 
intimidată, starea de excitație risipită, îngrozită, acoperindu-şi sânii cu mâinile, 
dona Lucrecia privi în dreapta, căută la stânga. Şi, în sfârşit, îi găsi, reflectaţi 
într-o oglindă imensă unde se văzu şi pe ea, repetată ca un model de Egon 
Schiele. Semiîntunericul nu-i dizolvă; mai degrabă, îi dezvăluia pe tată şi pe fiu, 
aşezaţi unul lângă celălalt primul observându-i cu bunăvoință afectuoasă şi, 
ultimul, supraexcitat, mutriţa de înger congestionată de cât strigase „Tragete- 
o, trage-le-o”într-un fotoliu care părea o lojă cocoţată pe avanscena patului. 

— Adică au apărut şi domnul şi Fonchito? comentă Justiniana, cu un ton 
ursuz Şi sinceră dezamăgire. Asta chiar că n-o crede nimeni. 

— Aşezaţi frumos şi uitându-se la spectacol, încuviinţă dona Lucrecia. 
Rigoberto, foarte formal, înţelegător şi tolerant. Şi copilul, de neoprit, făcând 
drăcoveniile dintotdeauna. 

— Nu ştiu cum stă treaba cu dumneavoastră, doamnă, spuse brusc 
Justiniana, tăindu-i povestea dintr-o lovitură şi ridicându-se. Dar chiar în 
această clipă am nevoie de un duş cu apă foarte rece. Ca să nu mai petreco 
noapte trează şi încinsă. Conversaţiile astea cu dumneavoastră mă încântă. 
Dar mă lasă pe jumătate năucă şi încărcată de electricitate. Dacă nu mă 


credeţi, puneţi mâna aici şi vedeţi ce scuturătură veţi simţi. 


DÂRELE VIERMELUI 


Deşi ştiu prea bine că sunteţi un rău necesar, fără de care viaţa în 
comunitate nu ar putea fi trăită, trebuie să vă spun că dumneavoastră 
reprezentaţi tot ceea ce eu detest, în societate şi în mine însumi. Deoarece, de 
cel puţin un sfert de veac, de luni până vineri şi de la opt dimineaţa până la 
şase seara, cu câteva activităţi de sclav (cocktailuri, seminarii, inaugurări, 
congrese) de la care îmi este imposibil să mă sustrag fără să-mi pun în pericol 
supraviețuirea, sunt şi eu un soi de birocrat, deşi nu lucrez în sectorul public, ci 
în cel privat. Dar, la fel ca dumneavoastră şi din vina dumneavoastră, în aceşti 
douăzeci şi cinci de ani, energia mea, timpul meu şi talentul meu (trebuie să fi 
avut vreunul) au fost consumate în mare parte de formalităţile, demersurile, 
solicitările, cererile, procedurile inventate de dumneavoastră pentru a vă 
justifica salariul pe care-l câştigaţi şi biroul unde vi se îngraşă şezutul, lăsându- 
mi câteva fărâme de libertate pentru a lua iniţiative şi a duce la bun sfârşit o 
activitate care să merite să fie numită creatoare. Ştiu că asigurările (domeniul 
meu profesional) şi creativitatea sunt la fel de depărtate precum planetele 
Saturn şi Pluto în universul sideral, dar această distanţă nu ar fi ameţitoare 
dacă dumneavoastră, hidră normatoare, larvă ce rezolvă formalităţi, rege al 
hârtiei cu antet, nu aţi fi făcut-o abisală. Deoarece, chiar şi în acest deşert arid 
al asigurărilor şi reasigurărilor imaginaţia unei fiinţe umane ar putea să răzbată 
şi să extragă stimulul intelectual sau chiar plăcerea, dacă dumneavoastră, 
întemnițat în acest hăţiş des de norme sufocante destinate să imprime un 
caracter de necesitate birocraţiei obeze pe care aţi pus-o să distrugă serviciile 
administrative publice şi să creeze o pleiadă de alibiuri şi justificări pentru 
şantajele, şperţurile, contrabandă şi hoţiile dumneavoastră nu aţi fi transformat 
activitatea unei companii de asigurări într-o rutină abrutizantă asemănătoare 
acelor maşinării complicate şi vrednice ale lui Jean Tinguely, care, punând în 
mişcare lanţuri, scripeţi, benzi rulante, palete, cupe şi pistoane, ajung să 
producă o mingiuţă de ping-pong. (Dumneavoastră nu ştiţi cine este Tinguely şi 
nici nu vreţi să ştiţi, deşi sunt sigur că dacă soarta v-ar scoate în calea lui, 
dumneavoastră vă veţi fi luat deja toate precauţiile ca să nu înţelegeţi, 
banalizându-le, sarcasmul feroce care ţâşneşte din lucrările acestui sculptor, 
unul dintre puţinii artişti contemporani care mă înţelege.) 

Dacă vă povestesc că eu am intrat în această companie ca proaspăt 


avocat, cu un mic post nesemnificativ la serviciul juridic, şi că în aceste cinci 


cincinaluri am urcat în ierarhie până am ajuns să ocup postul de director, să fiu 
membru al Consiliului director şi proprietarul unui important pachet de acţiuni 
în firmă, dumneavoastră mi-aţi spune că, în aceste condiţii, nu am de ce mă 
plânge şi că păcătuiesc prin ingratitudine. Oare nu trăiesc bine? Nu fac parte 
din microscopicul sector al societăţii peruane care are propria casă, automobil, 
posibilitatea de a călători o dată sau de două ori pe an în Europa sau Statele 
Unite în vacanţă şi de a trăi confortabil şi de a mă bucura de o siguranţă de 
neimaginat şi de nevisat pentru patru cincimi din compatrioţii noştri? Toate 
acestea sunt adevărate. La fel de adevărat este că, datorită acestui succes 
profesional (aşa îi spuneţi dumneavoastră, nu-i aşa?) am putut să-mi umplu 
biroul de cărţi, gravuri şi caiete care mă apără ca nişte ziduri de prostia şi 
grosolănia cârmuitoare (adică de tot ceea ce reprezentaţi dumneavoastră) şi 
să-mi creez o enclavă de libertate şi fantezie unde, în fiecare zi, mai bine zis în 
fiecare noapte, am putut să mă dezintoxic de crustă groasă de 
convenţionalisme abrutizante, rutine mârşave, activităţi cu rol de castrare şi 
adunături gregare pe care le fabricaţi şi din care vă hrăniţi, şi am putut să 
trăiesc, să trăiesc cu adevărat, să fiu eu însumi, deschizând îngerilor şi 
demonilor care mă locuiesc porţile zăbrelite în spatele cărora din vina 
dumneavoastră, a dumneavoastră sunt obligaţi să se ascundă în restul zilei. 
Îmi veţi mai spune: „Dacă urâţi atât de mult orele de birou, scrisorile şi 
poliţele, rapoartele legale şi protocolurile, reclamaţiile, permisele şi pledoariile, 
de ce nu aţi avut curajul să vă scuturaţi de toate acestea şi să trăiţi viaţa 
adevărată, cea a imaginaţiei şi dorințelor dumneavoastră, nu doar în timpul 
nopţilor, ci şi dimineţile, prânzurile şi serile? De ce aţi cedat mai mult de 
jumătate din viaţa dumneavoastră animalului birocratic care, împreună cu 
îngerii şi demonii săi, vă transformă în sclav?”. Întrebarea este pertinentă mi- 
am pus-o de multe ori -, dar şi răspunsul meu este aşa: „Pentru că lumea 
fanteziei, plăcerii, dorințelor în libertate, singura mea patrie iubită, nu ar fi 
supravieţuit neatinsă lipsurilor, strâmtorării, neliniştilor economice, poverii 
datoriilor şi sărăciei. Visele şi dorinţele nu sunt comestibile. Existenţa mea ar fi 
sărăcit, transformată într-o caricatură de sine”. Nu sunt un erou, nu sunt un 
mare artist, îmi lipseşte geniul, astfel că nu m-aş fi putut consola cu speranţa 
unei „opere” care eventual să-mi supravieţuiască. Aspiraţiile şi aptitudinile 


mele nu merg mai departe de faptul de a şti să fac diferenţa din acest punct de 


vedere sunt superior persoanei dumneavoastră, al cărei simţ de diferenţiere 
etică şi estetică a fost diminuat până la dispariţie din cauza necultivării lui -, 
prin hăţişul de posibilităţi care mă înconjoară, între ceea ce iubesc şi ceea ce 
detest, ceea ce îmi înfrumuseţează viaţa şi ceea ce mi-o urâţeşte şi mi-o 
întinează cu prostie, ceea ce mă înflăcărează şi ceea ce mă deprimă, ceea ce- 
mi produce desfătare şi ceea ce mă face să sufăr. Pentru simplul fapt de a fi 
mereu în situaţia de a discerne constant între aceste opţiuni contradictorii am 
nevoie de liniştea economică pe care mi-o oferă această activitate profesională 
maculată de cultura procedurală, de această miasmă otrăvitoare pe care o 
generati precum viermele dâra lui băloasă şi care a devenit aerul pe care-l 
respiră întreaga lume. Pentru a se manifesta, fanteziile şi dorinţele cel puţin ale 
mele presupun un minimum de linişte şi de securitate. Altfel, s-ar împuţina şi ar 
muri. Dacă din acest lucru ţineţi să deduceţi că îngerii şi demonii mei sunt cât 
se poate de burghezi, acesta este strictul adevăr. 

Am menţionat mai devreme cuvântul parazit şi poate că vă veţi fi 
întrebat dacă eu, fiind un avocat care, aplicând timp de douăzeci şi cinci de ani 
ştiinţa juridică cel mai hrănitor aliment al birocraţiei şi întâia născătoare de 
birocraţi la specialitatea asigurărilor, am dreptul să-l folosesc în sens peiorativ 
la adresa cuiva. Da, îl am, dar numai pentru că mi-l aplic şi mie, jumătăţii mele 
birocratice. De fapt, şi ca o culme a relelor, parazitismul juridic a fost prima 
mea specializare, cheia care mi-a deschis uşile companiei La Perricholi da, 
acesta este numele ridicol pe care l-a împământenit şi mi-a adus primele 
promovări. Cum să nu fi fost eu cel mai ingenios încâlcitor şi descâlcitor de 
argumente juridice, când am descoperit de la primul curs de drept că aşa-zisa 
legalitate este, în mare măsură, o junglă întortocheată unde specialiştii în 
încâlceli, intrigi, formalisme, chestiuni cazuistice vor face mereu afaceri bune? 
Că această profesie nu are nimic de-a face cu adevărul şi dreptatea, ci cu 
exclusiva fabricare de aparenţe incontestabile, cu sofisme şi încurcături 
imposibil de destrămat. Este adevărat, vorbim despre o activitate esenţial 
parazitară, pe care am desfăşurat-o cu destulă pricepere pentru a ajunge până- 
n vârf, dar, fără să mă amăgesc vreodată, conştient că sunt un furuncul care se 
hrăneşte cu lipsa de apărare, vulnerabilitatea şi impotenţa celorlalţi. Spre 
deosebire de dumneavoastră, eu nu pretind că sunt „un stâlp al societăţii” 


(este inutil să fac trimitere la tabloul cu acelaşi titlu al lui Georges Grosz: 


dumneavoastră nu aţi auzit de acest pictor sau, mai rău, îl ştiţi doar pentru 
splendidele şezuturi expresioniste pe care le-a pictat, şi nu pentru caricaturile 
ucigătoare făcute colegilor dumneavoastră din Germania Republicii de la 
Weimar): eu ştiu ce sunt şi ce fac şi dispreţuiesc această parte din mine la fel 
de mult sau chiar mai mult decât o dispreţuiesc la dumneavoastră. Succesul 
meu ca jurist a derivat din această constatare potrivit căreia dreptul este o 
tehnică amorală aflată în serviciul cinicului care o stăpâneşte cel mai bine şi 
din descoperirea mea, deopotrivă precoce, că în ţara noastră (în toate ţările?) 
sistemul legal este un păienjeniş de contradicții în care fiecărei legi sau decret 
cu putere de lege i se poate opune alta care-o modifică şi o anulează. De 
aceea, iată-ne mereu pe toţi aici căutând punctul vulnerabil al unei legi şi 
comiţând vreun delict împotriva ordinii (în realitate a haosului) legale. Graţie 
acestui labirint dumneavoastră vă subdivizaţi, multiplicaţi, reproduceţi şi 
regeneraţi vertiginos. Şi, datorită acestui fapt, trăim noi, avocaţii, şi unii mea 
culpa prosperăm. 

Totuşi, în ciuda faptului că viaţa mea a fost un chin al lui Tantal, o luptă 
zilnică şi morală între povara birocratică a existenţei mele şi îngerii şi demonii 
secreţi ai fiinţei mele, dumneavoastră nu m-aţi învins. Am reuşit întotdeauna 
să-mi menţin faţă de ceea ce făceam de luni până vineri, de la opt la şase 
seara o ironie suficientă pentru a dispreţui această activitate şi a mă dispreţui 
pentru că o făceam, astfel încât orele rămase să mă poată despăgubi şi 
mântui, să mă echilibreze şi să mă umanizeze (ceea ce, în cazul meu, 
înseamnă întotdeauna să mă separ de cireada sau de turmă). Îmi imaginez 
mâncărimea pe care o simţiţi, această curiozitate nervoasă cu care vă 
întrebaţi: „Şi ce-o face oare în acele nopţi care-l imunizează în faţa mea, care-l 
salvează de la a fi ceea ce sunt eu?” Vreţi să ştiţi? Acum că sunt singur separat 
de soţia mea, vreau să spun citesc, îmi admir gravurile, revizuiesc şi-mi 
alimentez caietele cu scrisori precum aceasta, dar, mai ales, dau frâu liber 
fanteziei, visez, construiesc o realitate mai bună, curățată de toate aceste 
scursuri şi excrescenţe dumneavoastră şi dâra dumneavoastră care fac că 
realitatea existentă să fie atât de sinistră şi de sordidă încât ne determină să 
ne dorim o alta diferită. (Vorbesc la plural şi mă căiesc; nu se va mai repeta.) în 
această altă realitate, dumneavoastră nu existaţi. Există doar femeia pe care o 


iubesc şi o voi iubi mereu absenta Lucrecia fiul meu Alfonso şi câţiva figuranti 


mobili şi tranzitorii care apar precum luminile rătăcitoare în mlaştini, atunci 
când vine timpul să-mi fie utili. Numai când mă aflu în această lume, în această 
tovărăşie, exist, pentru că mă bucur şi sunt fericit. 

Din nou, aceste crâmpeie de fericire nu ar fi posibile fără frustrarea 
imensă, plictiseala aridă şi rutina împovărătoare a vieţii mele reale. Cu alte 
cuvinte, fără o viaţă dezumanizată de către dumneavoastră şi de ceea ce 
dumneavoastră faceţi şi desfaceţi împotriva mea din toate angrenajele puterii 
pe care o deţineţi pe nedrept. Înţelegeţi, acum, de ce v-am numit la început un 
rău necesar? Dumneavoastră, stăpân al stereotipului şi al locului comun, v-aţi 
imaginat că v-am calificat astfel pentru că eram de părere că o societate 
trebuie să funcţioneze, să dispună de o ordine, o legalitate, nişte servicii, o 
autoritate, pentru a nu naufragia în harababură. Şi credeati că acest nomotet, 
acest nod gordian, acest mecanism salvator şi organizator al muşuroiului eraţi 
dumneavoastră, cel necesar. Nu, oribil prieten. Fără dumneavoastră societatea 
ar funcţiona mult mai bine decât funcţionează acum. Dar, fără dumneavoastră 
aici, prostituând, otrăvind şi limitând libertatea umană, ea nu ar mai fi atât de 
prețioasă, imaginaţia mea n-ar mai zbura atât de sus, dorinţele mele nu ar mai 
fi atât de viguroase, deoarece toate acestea se nasc ca rebeliune împotriva 
dumneavoastră, ca reacţie a unei fiinţe libere şi sensibile împotriva cuiva care 
personifică negarea sensibilităţii şi a bunului plac. Prin urmare, pricepeţi în ce 
mod şi prin ce coclauri, rezultă că fără dumneavoastră eu aş fi mai puţin liber şi 
sensibil, dorinţele mele mai comune şi viaţa mai goală. 

Ştiu că nici asta nu veţi înţelege, dar ce contează, dacă pe această 
scrisoare nu se vor aşterne niciodată ochii dumneavoastră puhavi de batracian. 


Vă blestem şi vă mulţumesc, domnule birocrat. 


VISUL E VIAŢĂ 


Scăldat în sudoare, fără a părăsi cu totul acea frontieră subţire în care 
somnul şi veghea se amestecau, don Rigoberto continuă s-o vadă pe Rosaura, 
îmbrăcată cu sacou şi cravată, îndeplinindu-i instrucţiunile: se apropia de 
tejghea şi se apleca peste spatele gol al mulatrei frapante care îi făcuse 
avansuri de când îi văzuse intrând în acea boate de agăţat. 


Erau la Ciudad de Mexico, nu-i aşa? Da, după o săptămână la Acapulco, 


făcând o escală înainte de întoarcerea la Limă, la sfârşitul acestei scurte 
vacanțe. Don Rigoberto ţinuse s-o deghizeze pe doña Lucrecia în bărbat şi să 
meargă cu ea îmbrăcată astfel la un cabaret cu femei uşoare. Rosaura-Lucrecia 
îi şopti ceva printre surâsuri don Rigoberto văzu cum strângea cu autoritate 
braţul gol al mulatrei, care o privea cu nişte ochi ageri şi perverşi şi în cele din 
urmă o luă la dans. Cântau un mambo de Perez Prado, desigur El ruletero -, iar 
pe ringul de dans îngust, plin de fum, înghesuit, unde umbrele erau violate de 
rafalele unui reflector în culori, don Rigoberto consimţi: Rosaura-Lucrecia îşi 
interpreta rolul destul de bine. Nu părea nenaturală în acele haine bărbătești, 
nici diferită cu acea tunsoare a la gargon, nici incomodă conducându-şi 
perechea în momentele în care, obosite să mai execute figuri de dans, se 
înlănţuiau. Într-o dispoziţie tot mai febrilă, don Rigoberto, plin de admiraţie şi 
recunoştinţă faţă de soţia sa, trebuia să sfideze torticolisul ca să nu le piardă 
din vedere printre atâtea capete şi umeri străini. Când mica orchestră 
dezacordată dar temătoare trecu de la mambo la bolero Dos almaş, care-i 
aminti de Leo Marini simţi că zeii erau de partea lui. Interpretându-i dorinţa 
secretă, văzu că Rosaura o strângea imediat pe mulatră, trecându-i braţele pe 
după mijloc şi obligând-o să şi le treacă pe ale ei pe după umeri. Deşi în 
semiîntuneric nu putea să stabilească astfel de detalii, fu sigur că nevestica lui 
adorată, falsul bărbat, începuse să sărute şi să muşte încetişor gâtul mulatrei, 
de al cărei pântece şi sâni se freca precum un adevărat cavaler îmboldit de 
excitație. 

Se deşteptase deja, fără cea mai mică îndoială, dar, în duda faptului că 
toate simţurile îi erau treze, mulatra şi Lucrecia-Rosaura erau încă acolo, alipite 
în mijlocul acelei mulţimi nocturne de bordel, în acel local strident şi truculent 
cu femei fardate ca nişte prostituate, coapse tropicale şi o clientelă masculină 
formată din tipi durdulii cu mustăţi întinse, cu priviri încărcate de marihuana, 
pregătiţi să scoată pistoalele şi să se omoare între ei la cea mai mică scăpare? 
„De dragul acestei incursiuni în străfundurile nopţii mexicane, Rosaura şi cu 
mine ne putem pierde viaţa”, gândi, pradă unui frison fericit. Şi anticipă titlurile 
din presa abjectă: „Crimă dublă: om de afaceri şi soţia sa travestită cu 
beregata tăiată într-o casă de rendez-vous mexicană”, „Momeala a fost o 
mulatră”, „Viciul le-a adus pierzania”, „Cuplu din societatea Limei cu gâtul tăiat 
în putregaiul Mexicului”, „Plaga albă: plătesc cu sânge excesele”. Regurgita un 


mic hohot de râs, ca pe o eructaţie: „Dacă ne-au omorât, de ce le-ar mai păsa 
de scandal viermilor noştri?”. 

Reveni la localul cu pricina şi acolo continuau să danseze mulatra şi 
Rosaura, falsul bărbat. Acum, spre fericirea lui, se pipăiau fără jenă şi se 
sărutau pe gură. Dar cum: nu se codeau oare profesionistele să-şi ofere buzele 
clienţilor? Da, dar oare exista obstacol pe care Rosaura-Lucrecia să nu-l poată 
dobori? Cum reuşise s-o facă pe mulatra corpolentă să-şi deschidă ditamai gura 
cu buze groase şi roşii ca să primească vizita subtilă a limbii ei şerpuitoare? îi 
oferise bani? O stârnise? Nu conta cum, important era că acea limbă dulce şi 
moale, aproape lichidă, era acolo, în gura mulatrei, umplând-o de salivă şi 
absorbindu-i salivă pe care şi-o imagină densă şi mirositoare acestei femei cu 
forme pline. 

Şi atunci îi distrase atenţia întrebarea: de ce Rosaura? Rosaura era tot 
nume de femeie. Dacă era vorba s-o deghizeze cu totul, aşa cum o făcuse cu 
trupul ei acoperindu-l cu haine bărbăteşti, ar fi fost de preferat să-i spună 
Carlos, Juan, Pedro, Nicanor. De ce Rosaura? Aproape inconştient se ridicase 
din pat, îşi pusese halatul şi papucii şi se mutase în birou. Nu avea nevoie să se 
uite la ceas ca să ştie că din tenebre, ca ieşind din mare, se vor ivi imediat 
luminiţele zorilor de zi. Cunoştea el vreo Rosaura în carne şi oase? se gândi şi 
fu categoric: niciuna. Era deci o Rosaura imaginară, venită în somnul lui să 
pună stăpânire pe Lucrecia şi să se topească în ea, în această noapte, din 
pagina uitată a vreunui roman sau din cine ştie ce desen, ulei, gravură de care 
nu-şi amintea. În orice caz, numele fals rămânea acolo, aderent la Lucrecia, ca 
şi acest costum bărbătesc pe care-l cumpăraseră chiar în aceeaşi după-amiază 
dintr-un magazin din zona roşie, printre chicoteli şi şuşoteli, odată ce el a 
întrebat-o pe Lucrecia dacă este de acord să-i materializeze fantezia, şi ea „ca 
de fiecare dată, ca de fiecare dată” a spus da. Acum, Rosaura era un nume la 
fel de real ca acest mic cuplu care, ţinându-se de braţ mulatra şi Lucrecia 
aveau cam aceeaşi înălţime - încetase să mai danseze şi se apropia de masă. 
Se ridică pentru a le întâmpina şi, politicos, îi întinse mâna mulatrei. 

— Bună, bună, îmi pare bine, ia loc. 

— Mor de sete, spuse mulatra, făcându-şi vânt cu ambele mâini. Luăm 
ceva? 

— Ce vrei tu, iubitei, îi spuse Rosaura-Lucrecia, pe loc, dezmierdându-i 


bărbia şi chemând un chelner. Cere, cere tu. 

— O sticlă de şampanie, comandă mulatra cu un zâmbet triumfător. E 
adevărat că te numeşti Rigoberto? Sau este numele tău de luptă? 

— Aşa mă numesc. Un nume un picuţ cam rar, nu? 

— Foarte rar, încuviinţă mulatra, privindu-l ca şi cum în loc de ochi ar fi 
avut doi tăciuni arzători pe faţa rotundă. Mă rog, măcar este original. Şi tu eşti 
destul de original, serios. Vrei să ştii ceva? Niciodată n-am mai văzut nişte 
urechi şi un nas ca ale tale. Cât sunt de mari, măiculiţă! Mă laşi să le ating? Îmi 
permiţi? 

Pe don Rigoberto rugămintea mulatrei înaltă, şerpuitoare, ochi 
incandescenţi, gât lung, umeri puternici şi o piele de culoare închisă pe care o 
scotea în evidenţă rochia galben canar cu decolteu adânc îl lăsă mut, nici 
măcar nu avu chef să răspundă cu o glumă la ceea ce părea o cerere foarte 
serioasă. Lucrecia-Rosaura îi sări în ajutor: 

— Încă nu, iubitei, îi spuse mulatrei, ciupind-o de ureche. Când vom fi 
singuri, în cameră, îi vei atinge tot ce vrei tu. 

— Vom fi singuri toţi trei într-o cameră? râse mulatra, întorcându-şi ochii 
cu gene false mătăsoase. Mulţam că m-aţi pus la curent. Şi ce voi face eu 
singură cu voi doi, îngeraşilor? Nu-mi plac numerele impare. Îmi pare rău. Pot 
chema o prietenă şi aşa vom fi două perechi. Eu singură cu voi doi, nici moartă. 

Însă când chelnerul aduse sticla cu ceea ce el numea şampanie şi care 
era de fapt un vin spumant dulceag cu urme de terebentină şi camfor, mulatră 
(spusese că se numeşte Estrella) păru să se însufleţească la ideea de a petrece 
restul nopţii cu perechea disproporţionată şi făcu glume, lansă hohote de râs şi 
distribui pipăieli amabile între don Rigoberto şi Rosaura-Lucrecia. Din când în 
când, ca un refren, se amuza din nou pe seama „urechilor şi nasului 
cavalerului”, pe care le privea cu o fascinaţie impregnată de o cupiditate 
misterioasă. 

— Cu aşa urechi, trebuie că un om aude mai mult decât persoanele 
normale. Şi, cu un astfel de nas, adulmecă ceea ce nu miros majoritatea 
oamenilor. 

„Probabil”, gândi don Rigoberto. Şi dacă era adevărat? Dacă, datorită 
generozităţii celor două organe, vedea mai mult şi mirosea mai bine decât 


confrații săi? Nu-i plăcea turnura comică pe care o lua povestea dorinţa lui, 


intensă cu o clipă-n urmă, scădea, şi nu reuşea s-o trezească din nou, 
deoarece, din cauza glumelor Estrellei, atenţia lui se îndepărta de Lucrecia- 
Rosaura şi de mulatră pentru a se concentra asupra instrumentelor sale 
disproporţionate, auditiv şi olfactiv. Încercă să ardă etape, sărind de la 
negocierile cu Estrella care durară cât ţinu sticla de aşa-zisă şampanie, la 
formalităţile necesare pentru ca mulatra să poată ieşi din boite trebui să 
schimbe un jeton cu o bancnotă de cincizeci de dolari -, la taxiul zgomotos 
chinuit de zgâlţâieli de febră şi de înregistrarea la hotelul împuţit Cielito lindo 
spunea reclama luminoasă în roşu şi albastru de la intrare şi la negocierea cu 
recepţionerul care se scobea în nas, ca să-i lase să ocupe o singură cameră. 
Să-i calmeze temerile în caz că poliţia ar face o razie şi ar amenda 
stabilimentul pentru că a închiriat camera pentru un trio îl costă pe don 
Rigoberto alţi cincizeci de dolari. 

Exact în momentul în care trecură pragul camerei şi sub lumina firavă a 
aceluiaşi bec, apăru patul dublu acoperit cu o pătură albăstruie lângă care se 
aflau o chiuvetă, o cană cu apă, un prosop, un sul de hârtie igienică şi un 
lighenaş ciobit saşiul tocmai plecase, dându-le cheile şi închizând uşa după el, 
don Rigoberto îşi aminti: Desigur! Rosaura! Estrella! Se lovi peste frunte, 
uşurat. Normal! aceste nume îi veneau de la acea reprezentaţie madrilenă cu 
La vida es sueño”, de Calderón de la Barcă. Şi încă o dată simţi izvorând din 
străfundul inimii sale, ca o pompă de apă limpede, un sentiment duios de 
gratitudine faţă de aceste profunzimi ale memoriei din care ţâşneau 
inepuizabile surprize, imagini, fantezii, sugestii, pentru a oferi consistenţă, loc 
de manifestare şi caracter anecdotic viselor cu care se apăra de singurătate, 
de lipsa Lucreciei. 

— Să ne dezbrăcăm, Estrella, spunea Rosaura, ridicându-se, aşezându- 
se. Vei avea surpriza vieţii tale, aşa că pregăteşte-te. 

— Nu-mi scot hainele dacă nu-i ating nasul şi urechile prietenului tău, 
răspunse Estrella, de data asta foarte serioasă. Nu ştiu de ce, dar cheful de a le 
atinge mă mănâncă de vie. 

De data asta, în loc să se enerveze, don Rigoberto se simţi măgulit. 

Fusese un spectacol pe care dona Lucrecia şi el îl văzuseră la un teatru 


din Madrid, în prima lor călătorie în Europa la câteva luni după căsătorie, o 


29 Viaţa e vis. 


reprezentaţie atât de veche a piesei La vida es sueño că, în timpul piesei, se 
auziră chiar şi râsete în întunericul sălii. Actorul subţire şi deşirat care-l încărna 
pe principele Segismundo era atât de prost, vocea lui atât de înfundată şi 
părea atât de împovărat de rol, că spectatorul „în fine, acest spectator”, 
nuanţă don Rigoberto se simţea înclinat să fie binevoitor cu crudul şi 
superstiţiosul tată, regele Basilio, pentru că-l ţinuse în lanţuri toată copilăria şi 
tinereţea, ca pe o fiară feroce, în acel turn solitar, temându-se că dacă fiul său 
va ajunge pe tron, se vor împlini nenorocirile pe care astrele şi ştiinţa lui 
matematică le preziseseră. Totul fusese anapoda, înspăimântător şi greoi în 
acea reprezentaţie. Şi totuşi, don Rigoberto îşi aminti cu mare claritate că 
apariţia tinerei Rosaura, îmbrăcată în straie bărbăteşti, în prima scenă şi, mai 
târziu, cu spada la cingătoare, gata să intre în luptă, îi ajunsese la inimă. Acum 
da, era sigur că de atunci fusese vizitat, de câteva ori, de tentaţia de a o vedea 
cândva pe Lucrecia gătită cu cizme, pălărie cu pană, tunică de luptător în 
ceasul amorului. La vida es sueño! Deşi acel spectacol fusese înspăimântător, 
regizorul execrabil, actorii proşti, nu doar acea starletă îi rămăsese în memorie 
şi îi trezise de multe ori simţurile. În plus, ceva în piesă îl intrigase, pentru că 
amintirea era neechivocă îl determină s-o citească, la ceva timp după aceea. 
Trebuie să fi rămas nişte note de lectură. În patru labe pe covorul din birou, 
don Rigoberto cercetă şi dădu deoparte caiet după caiet. Ăsta nu, nici asta. 
Acesta trebuia să fie. Acesta era anul. 

— M-am dezbrăcat deja, tăticule, spuse mulatra Estrella. Lasă-mă odată 
să te apuc de urechi şi de nas. Nu te lăsa rugat. Nu mă face să sufăr, nu mă 
pedepsi. Nu vezi că mor de dorinţă? Fă-mi pe plac, iubiţelule, şi te voi face 
fericit. 

Avea trupul plin şi abundent, bine format, deşi puţin flasc la pântece, 
nişte sâni splendizi uşor căzuţi şi, pe şolduri, colăcei renascentişti. Nici măcar 
nu părea să bage de seamă că Rosaura-Lucrecia, care tocmai se dezbrăcase şi 
ea şi se întinsese pe pat, nu era bărbat, ci o femeie frumoasă cu forme bine 
marcate. Mulatră avea ochi doar pentru el, sau mai degrabă, pentru urechile şi 
nasul lui, pe care acum don Rigoberto se aşezase pe marginea patului pentru 
a-i uşura misiunea le mângâia cu lăcomie, cu furie. Degetele ei arzătoare 
frământau, strângeau şi ciupeau cu disperare, mai întâi urechile şi apoi nasul. 


El închise ochii, neliniştit, pentru că ghici că în scurt timp aceste degete pe 


naşul său îi vor provoca unul dintre acele accese de alergie care nu se opreau 
înainte de număr desfrânat şaizeci şi nouă de strănuturi. Acea aventură 
mexicană, inspirată de Calderon de la Barca, se va termina într-o sesiune 
grotescă de siluire nazală. 

Da, aici era don Rigoberto apropie caietul de lumina veiozei: o mică 
pagină de citate şi adnotări, făcute pe măsură ce citea, sub titlul: La vida es 
sueno (1638). 

Primele două citate, scoase din tiradele lui Segismundo, avură efectul a 
două lovituri de bici: „Nada me parece justo / en siendo contra mi gusto”%. 

Şi cealaltă: „Y se que soy / un compuesto de hombre y fiera „^t. 

Exista o relaţie cauză-efect între cele două citate pe care le transcrisese 
atunci? Era un amestec de om şi de fiară pentru că tot ce nu era pe gustul său i 
se părea nedrept? Poate. Dar când citise acea piesă, imediat după călătorie, nu 
era bărbatul în care se transformase acum, bătrân, obosit, singur şi abătut, 
care căuta disperat un refugiu în fantezii pentru a nu înnebuni sau a se 
sinucide; era un bărbat fericit de cincizeci de ani, plin de viaţă, care în braţele 
celei de-a două soţii strălucitoare descoperea că există fericire, că este posibil 
să construieşti, alături de fiinţa iubită, o citadelă unică, dotată cu ziduri 
împotriva prostiei, a urâţeniei, mediocrităţii şi rutinei din acea cetate în care-şi 
petrecea restul zilei. De ce simţise nevoia să ia acele notițe când citise o piesă 
care, pe atunci, nu semăna deloc cu circumstanţele sale personale? Sau poate 
că da? 

— Eu, cu un bărbat înarmat cu aşa urechi şi aşa nas, mi-aş pierde capul 
şi m-aş transforma în sclava lui, exclamă mulatra, luând o pauză. l-aş îndeplini 
toate capriciile. Aş şterge podeaua cu limba pentru el. 

Stătea aşezată pe călcâie şi avea chipul congestionat, plin de sudoare, ca 
şi cum ar fi stat aplecată deasupra unei supe care fierbea. Părea să vibreze 
toată. Vorbea în timp ce-şi trecea pofticioasă limba peste acele buze umede cu 
care tocmai pupase, molfăise şi linsese interminabil organele auditive şi 
olfactive ale lui don Rigoberto. Acesta, profitând de momentul de respiro, 
respiră şi, scoţându-şi batista, îşi şterse urechile. Imediat, cu mult zgomot, îşi 
suflă nasul. 

— Acest bărbat îmi aparţine şi ţi l-am împrumutat doar pentru noaptea 


30 Nimic nu mi se pare drept/ fiind împotriva voinţei mele. 
31 Şi ştiu că sunt/ Un amestec de om şi fiară. 


asta, spuse Rosaura-Lucrecia, cu fermitate. 

— Dar tu eşti proprietarul acestor minuni? întrebă Estrella, fără să dea 
nici cea mai mică importanţă dialogului. Mâinile ei puseră stăpânire pe faţa 
deja alarmată a lui don Rigoberto şi buzele ei groase avansară din nou, 
hotărâte, către prăzile sale. 

— Nici măcar nu ţi-ai dat seama? Nu sunt bărbat, sunt femeie, protestă, 
exasperată, Rosaura-Lucrecia. Măcar priveşte-mă. 

Dar mulatra, cu o uşoară mişcare de umeri, o sfida şi îşi continuă 
înfierbântată misiunea. Înăuntrul gurii ei imense şi fierbiţi avea urechea stângă 
a lui Rigoberto care, incapabil să se abţină, izbucni într-un hohot de râs isteric. 
Era foarte nervos, într-adevăr. Presimţea că, în orice moment, Estrella va trece 
de la dragoste la ură şi îi va smulge urechea dintr-o muşcătură. „Fără urechi, 
Lucrecia nu mă va mai iubi”, se întrista el. Scoase un suspin profund, cavernos, 
sumbru, asemănător celor care, în turnul său secret, bărbos şi înlănţuit, le 
lansa prinţul Segismundo în timp ce se întreba, cu urlete nestăpânite, ce crimă 
comisese împotriva voastră, născându-mă. 

„întrebarea asta este prostească”, îşi zise don Rigoberto. Mereu 
dispreţuise compătimirea de sine ca sport snd-american şi, din acest punct de 
vedere, prinţul smiorcăit al lui Calderon de la Barcă (iezuit, altminteri), care se 
prezenţa publicului gemând „Vai, sărman de mine, vai, neferice” nu avea nimic 
nici ca să-l atragă, nici ca să se identifice cu el. De ce, atunci, în visul său, 
fanteziile structuraseră această poveste, împrumutându-i numele Rosaura şi 
Estrella şi deghizarea masculină a acelui personaj din La vida es sueno? Poate 
că pentru că viaţa lui devenise vis pur de la plecarea Lucreciei. Trăia oare în 
aceste ore sumbre şi opace pe care le petrecea la birou discutând balante, 
poliţe, reasigurări, procese, investiţii? Singurul colţişor de viaţă i-l oferea 
noaptea, când adormea şi în conştiinţă i se deschidea poarta viselor, cum 
trebuie să i se fi întâmplat lui Segismundo în turnul dezolant de piatră, în acea 
pădure răzleaţă. Şi el descoperise acolo viaţa adevărată, bogată, splendida 
viaţă care se plia şi se modela în funcţie de capriciile sale, era viaţa 
minciunilor, cea pe care o secretau mintea şi dorinţele lui treaz sau adormit -, 
pentru a-l scoate din celula sa şi a scăpa de monotonia asfixiantă a captivităţii. 
În fond şi la urma urmei, visul neaşteptat nu era gratuit: exista o rudenie, o 


afinitate între cei doi visători nefericiţi. 


Don Rigoberto îşi aminti o glumă cu diminutive care, de o prostie crasă, îi 
făcuse pe el şi pe Lucrecia să râdă ca doi copii: „Un elefănţel se apropie să bea 
apă la marginea unui lăcuşor şi un crocodiluţ îl muşcă şi îi smulse trompita. 
Smiorcăindu-se, elefănţelul cu năsucul ciuntit protestă: „Haioşel de căcăţel”. 

— Lasă-mi nasul şi îţi voi da tot ce vrei, imploră, îngrozit, cu voce 
fonfăită, abţiguită, pentru că dinţişorii carnasieri ai Estrellei îl împiedicau să 
respire. Câţi bani vrei. Dă-mi drumul, te rog! 

— Taci, îmi dau drumul, bolborosi mulatra, lăsând pentru o clipă şi 
capturând din nou nasul lui don Rigoberto cu şiragul dublu de dinţi carnasieri. 

Hipogrif violent, ea chiar că îşi dădea drumul odată cu vântul, 
cutremurându-se toată, în timp ce don Rigoberto, afundat în panică, vedea cu 
coada ochiului că Rosaura-Lucrecia, întristată, deconcertată, ridicată pe 
jumătate în picioare, în pat, o prinsese pe mulatră de mijloc şi încerca s-o 
îndepărteze, cu delicateţe, fără bruscări, temându-se cu siguranţă că dacă o 
bruscă, Estrella, drept răzbunare, va pleca cu nasul soţului ei în dinţi. Statură 
astfel o bună bucată de timp, docili, agăţaţi, în timp ce mulatra se cabră şi 
gemea, lipăind necontrolată instrumentul nazal al lui don Rigoberto, iar acesta, 
într-o negură temătoare, îşi amintea de monstrul lui Bacon, Cap de bărbat, ulei 
cutremurător care-l obsedase multă vreme, acum ştia de ce: aşa aveau să-l 
lase fălcile Estrellei, după muşcătură. Nu chipul său mutilat era cel care-l 
înspăimânta, ci o întrebare: va continua Lucrecia să iubească un soţ fără urechi 
şi nas? L-ar părăsi? 

Don Rigoberto citi în caietul său acest fragment: 

¿qué pudo ser esto que a mi fantasía sucedió mientras dormía que aquí 
me he llegado a ver??? 

Segismundo îl recitase la deşteptarea din acel vis artificial în care (cu un 
amestec de opiu, mac şi măselariţă) îl cufundau regele Basilio şi bătrânul 
Clotaldo, şi îi făceau acea farsă mârşavă, transportându-l din turnul-închisoare 
la curte, pentru a-l lăsa să domnească pentru puţină vreme, făcându-l să 
creadă că această schimbare tot un vis era. „Ceea ce i s-a întâmplat fanteziei 
tale pe când dormeai, biet prinţ, gândi, este că te-au adormit cu droguri şi te- 
au ucis. Te-au făcut să revii pentru o clipă la adevărata ta condiţie, lăsându-te 


să crezi că visezi. Atunci ţi-ai permis libertăţi pe care cineva şi le permite doar 


32 Ce ar putea fi aceasta, care s-a întâmplat fanteziei mele, în timp ce dormeam 


când se bucură de imunitatea viselor. Ai dat frâu liber dorințelor tale, ai aruncat 
de la balcon un bărbat, aproape că l-ai omorât pe bătrânul Clotaldo şi chiar pe 
regele Basilio. Astfel, au avut pretextul necesar erai violent, erai irascibil, erai 
nedemn ca să te arunce din nou în lanţurile şi singurătatea închisorii tale.” 
Chiar şi aşa, îl invidie pe Segismundo. Şi el, asemenea nefericitului prinţ 
condamnat de matematică şi de astre să trăiască visând, ca să nu moară de 
izolare şi singurătate, era ceea ce notase în caiet: „un schelet viu”, „un mort 
însufleţit”. Dar, spre deosebire de acel prinţ, niciun rege Basilio, niciun nobil 
Clotaldo nu veneau să-l smulgă din abandon şi singurătate, pentru ca, imediat 
după ce-i adormeau cu opiu, mac şi măselarniţă, să-l trezească în braţele 
Lucreciei. „Lucrecia, Lucrecia mea”, suspină, dându-şi seama că plângea. Ce 
smiorcăit devenise în ultimul an! 

Estrella lăcrima şi ea, dar de veselie şi fericire. După spasmul final, în 
timpul căruia don Rigoberto simţi o cutremură tură simultană în toate 
terminaţiile nervoase ale trupului său, deschise gura, dădu drumul nasului şi se 
lăsă să cadă pe spate în patul acoperit de pătura albastră, cu o exclamaţie 
dezarmantă şi evlavioasă: „Cât de bine mi-am dat drumul, Sfântă Fecioară!”. 
Şi, recunoscătoare, se închină, fără cea mai mică intenţie de sacrilegiu. 

— Foarte bine pentru tine, dar pe mine aproape că m-ai lăsat fără nas şi 
fără urechi, pungaşo, se plânse don Rigoberto. 

Era sigur că dezmierdările Estrellei făcixseră ca faţa lui să semene cu a 
acelui personaj vegetal al lui Arcimboldo care avea un morcov tuberculat pe 
post de nas. Cu o senzaţie crescândă de umilire, zări, printre degetele mâinii cu 
care îşi frecă nasul stâlcit, că Rosaura-Lucrecia, fără urmă de compasiune sau 
de îngrijorare pentru el, o privea pe mulatră (întinzându-se, liniştită, pe pat) cu 
curiozitate, iar pe chip îi flutura un surâs satisfăcut. 

— Asta este ceea ce-ţi place la bărbaţi, Estrella? o întrebă. Mulatră 
încuviinţă. 

— Singurul lucru care-mi place, preciza, gâfâind şi lăsând o răsuflare 
densă, vegetală. Restul, să şi-l bage acolo unde nu-i vede soarele. În general, 
mă controlez şi mă feresc, de teamă de ce-ar putea să spună. Dar în noaptea 
asta mi-am dat frâu liber. Pentru că niciodată nu am mai văzut nişte urechi şi 
un nas ca cele ale bărbatului tău. M-aţi făcut să am încredere, mămiţă. 


O examina de sus în jos pe Lucrecia cu o privire de expertă şi păru s-o 


accepte. Întinse o mână şi-i puse degetul arătător pe sfârcul stâng don 
Rigoberto crezu că vede cum năsturelul cafeniu al soţiei sale se ridica, apoi 
spuse, râzând: 

— Am descoperit că eşti femeie când dansăm, în boite. Ti-am simţit 
țâţişoarele şi mi-am dat seama că nu ştii să-ţi conduci perechea. Te conduceam 
eu pe tine, nu tu pe mine. 

— Te-ai prefăcut foarte bine, am crezut că te-am păcălit, o felicită dona 
Lucrecia. 

Frecându-şi în continuare nasul dezmierdat şi urechile ranchiunoase, don 
Rigoberto simţi un nou val de admiraţie pentru soţia sa. Ce versatilă şi 
adaptabilă putea să fie! Era pentru prima oară în viaţa ei când Lucrecia făcea 
astfel de lucruri se îmbrăca precum un bărbat, mergea la un mic cabaret de 
femei uşoare într-o ţară străină, se ducea într-un hotel de mâna a treia cu o 
târfă -, şi totuşi nu dădea niciun semn de neplăcere, fâstâceală sau supărare. 
Aici era, tutuind-o pe mulatra otorinolaringolog, ca şi cum ar fi fost la fel ca şi 
ea, din acelaşi mediu şi de aceeaşi profesie. Păreau două prietene bune, făcând 
schimb de experienţă într-un moment de pauză al unei zile de lucru sâcâitoare. 
Şi ce frumoasă, ce atrăgătoare o vedea! Ca să savureze acest spectacol cu 
soţia sa dezbrăcată alături de Estrella, în acel pat mizerabil şi ordinar cu 
cuvertură albăstruie, în penumbra uleioasă, don Rigoberto închise ochii. Stătea 
pe-o parte, cu faţa sprijinită în mâna stângă, într-un abandon ce-i evidenția 
spontaneitatea delicioasă a poziţiei. Pielea ei părea mult mai albă în lumina 
slabă şi părul scurt mai negru, iar tufa de păr a pubisului părea de abanos. În 
timp ce, drăgăstos, urmărea meandrele delicate ale coapselor şi spatelui ei, îi 
escalada fesele, sânii şi umerii, don Rigoberto uită de urechile sale îndurerate, 
de nasul maltratat, dar şi de Estrella şi de hotelul de mâna a treia în care se 
refugiaseră, şi de Ciudad de Mexico: trupul Lucreciei îi coloniza conştiinţa, 
dezghiocând, eliminând orice altă imagine, consideraţie, preocupare. 

Nici Rosaura-Lucrecia, nici Estrella nu păreau să observe sau poate că 
nu-i dădeau importanţă că el, pe negândite, îşi scosese cravata, sacoul, 
cămaşa, pantofii, şosetele, pantalonul şi chilotul, care fură aruncate pe 
podeaua stricată cu linoleum verzui. Şi nu-i acordară atenţie nici măcar atunci 
când, în genunchi la piciorul patului, începu să mângâie şi să sărute respectuos 


picioarele soţiei sale. Continuară absorbite în confidenţele şi bârfele lor, 


indiferente, ca şi cum nu-l vedeau, ca şi cum el era fantasma. 

„Chiar sunt”, gândi, deschizând ochii. Excitaţia era mereu prezentă, 
lovindu-l în picioare, deja fără prea multă convingere, ca o limbă ruginită ce 
loveşte vechiul clopot dezacordat de trecerea timpului şi de rutină, din mica 
biserică fără enoriaşi, fără cea mai mică bucurie şi hotărâre. 

Şi atunci, amintirea îi redă neplăcerea profundă un gust rău în gură, într- 
adevăr pe care i-l lăsase finalul curtean, abject de servil principiului autorităţii 
şi raţiunii imorale de stat, al acelei piese al lui Calderon de la Barca, când, pe 
soldatul care a declanşat revoltă împotriva regelui Basilio datorită căreia prinţul 
Segismundo ajunge să ocupe tronul Poloniei, proaspătul Rege ingrat şi ticălos ÎI 
condamnă să putrezească toată viaţa în turnul în care suferise chiar el, cu 
argumentul caietul său reproducea versurile înfricoşătoare: „trădătorul de folos 
nu e / odată trădarea-neheiată”. 

„Oribilă filosofie, respingătoare morală”, cugetă, uitând temporar de 
frumoasă-i soţie dezbrăcată pe care totuşi continua să o dezmierde mecanic. 
„Prinţul îi iartă pe Basilio şi Clotaldo, opresorii şi torţionarii săi, şi-l pedepseşte 
pe bravul soldat anonim care a ridicat trupele împotriva regelui nedrept şi l-a 
scos pe Segismundo din peştera lui şi l-a pus monarh, pentru că trebuia să 
apere, mai presus de orice, obedienţa în faţa autorităţii constituite, să 
condamne principiul şi chiar ideea unei revolte împotriva Regelui. Ce porcărie!” 

Merita oare o piesă înveninată cu această doctrină inumană şi duşmană 
a libertăţii să-i ocupe şi să-i alimenteze visele, să-i mobileze dorinţele? Şi totuşi, 
trebuia să existe vreun motiv pentru care, în acea noapte, fantasmele au pus 
stăpânire atât de clar şi de exclusiv pe visul său. Studie din nou caietele, în 
căutarea unei explicaţii. 

Bătrânul Clotaldo numea pistolul „aspidă de metal” şi Rosaura deghizată 
se întreba „de privirea nu mă-nşeală / ce caută fantezia, / în lumină încă 
înspăimântătoare a zilei”. Don Rigoberto privi spre mare. Acolo, în depărtare, la 
linia orizontului, o lumină înspăimântătoare anunţa o nouă zi, această lumină 
ce distrugea violent, în fiecare dimineaţă, mica lui lume de vise şi umbre în 
care era fericit (fericit? Nu, în care era mai puţin nefericit) şi îl întorcea la rutina 
de închisoare preţ de cinci zile pe săptămână (duş, mic dejun, birou, prânz, 
birou, cină) în care abia dacă-i rămânea o portiţă pentru a-şi filtra invențiile. 


Erau câteva versuri notate cu un semn pe margine unde scria „Lucrecia” şi o 


mică săgeată evidenţiindu-le: „... amestecând/intre podoabele scumpe ale 
Dianei, armura /lui Palas”. Vânătoreasa şi războinica, confundându-se în iubita 
sa Lucrecia. De ce nu? Dar evident, nu aceasta încrustase povestea prinţului 
Segismundo în străfundul subconştientului său, nici ceea ce actualizase în 
fanteziile sale din acea noapte. Şi atunci ce? 

„Nu e posibil să încapă / într-un vis atâtea lucruri”, se minuna prinţul. 
„Eşti un idiot”, îi răspunse don Rigoberto. Într-un singur vis încape întreaga 
viaţă. ÎI emoţiona că Segismundo, pe când era mutat, sub efectul narcoticelor, 
din închisoarea sa la palat, răspunsese, atunci când îl întrebaseră ce-i 
impresionase cel mai mult la revenirea în lume: „Nimic nu m-a uluit, / prevenit 
eram de toate; de-arfi ceva s-admir pe lume / aceasta-i frumuseţea femeii”. „Şi 
asta în condiţiile în care n-ai văzut-o niciodată pe Lucrecia”, gândi. El o vedea 
acum, splendidă, supranaturală, întinsă pe acea cuvertură albastră, torcând 
delicat sub gâdilăturile pe care buzele soţului ei drăgăstos le produceau atunci 
când îi săruta subsuorile. Amabila Estrella se ridicase în picioare, cedându-i lui 
don Rigoberto locul pe care-l ocupase în pat lângă Rosaura-Lucrecia, şi se 
dusese să se aşeze în colţul pe care-l ocupase înainte don Rigoberto, pe când 
ea se lupta cu urechile şi nasul lui. Rămânea discretă şi nemişcată, ne vrând să 
le distragă atenţia sau să-i întrerupă, şi îi observă cu o curiozitate empatică, în 
timp ce se sărutau, întrepătrundeau şi începeau să se iubească. 

Ce este viaţa? O frenezie. 

Ce este viaţa? O iluzie, o umbră, o închipuire, şi binele cel mai mare este 
mic; căci întreaga viaţă-i vis, şi visele, vise rămân. 

„Minciună”, spuse cu voce tare, lovind masa din birou. Viaţa nu era un 
vis, visele erau o minciună firavă, o amăgire fugară care servea doar pentru o 
evadare trecătoare din frustrări şi singurătate, şi pentru a aprecia mai bine, cu 
amărăciune şi mai dureroasă, viaţa adevărată cu frumuseţea şi 
substanţialitatea ei, cea care se mânca, se atingea şi se bea, superioară şi atât 
de plină în comparaţie cu simulacrul pe care-l mimau, invocate, dorinţele şi 
fantezia. Împovărat de zbucium se făcuse deja ziuă, lumina zorilor dezvelea 
falezele cenuşii, marea plumburie, norii pântecoşi, zidul năruit de cărămizi şi 
caldarâmul lepros -, se agăţă cu disperare de trupul gol al Lucreciei-Rosaura, 
pentru a profita de ultimele secunde, în căutarea unei plăceri imposibile, cu 


presentimentul grotesc că în orice moment, chiar şi în cel al extazului, va simţi 


aterizând pe urechile lui mâinile impulsive ale mulatrei. 


NĂPÂRCA ŞI LAMPRETAS 

Cu gândul la tine, am citit Soaţa perfectă, a părintelui Luis de León, şi am 
înţeles de ce, dată fiind ideea căsătoriei pe care o predică, l-a preferat pe acel 
poet fin, patului nupţial, abstinenţei şi obiceiurilor augustine. Totuşi, în aceste 
pagini de proză bună şi exces de umor involuntar, am găsit acest citat al 
preafericitului Sfânt Vasile care vine ca o mănuşă, ghiceşti pe ce mână ivorie 
de femeie excepţională, soţie model şi amantă minunată? 

Năpârca, animal foarte rău printre şerpi, stăruie să se cunune cu 
lampreta marină; ridicată, sălbatică, dând parcă de-nţeles că este acolo, pentru 
a o atrage din mare ca să se împreuneze conjugal cu ea. Se supune lampreta, 
împreunându-se fără teamă cu fiara veninoasă. Ce vreau să spun cu asta? Ce? 
Că soţul, oricât de aspru şi de feroce ar fi, trebuie ca soaţa să-l suporte şi să nu 
accepte vreodată ca pacea să se strice. O! E zbir? Dar este soţul tău! E 
beţivan? Dar legământul matrimonial v-a unit. Un colţos, un nesuferit'. Dar 
parte din tine, şi partea cea mai importantă. 

Şi că soţul să audă doar ce-i este pe plac: atunci vipera, având respect 
faţă de unirea ce-o făcu, veninul şi-l scoase, iar tu nu ai lăsa năprăsnicia 


inumană a firii tale, întru cinstea căsătoriei? Asta spune Vasile. 


Părintele Luis de León, Soaţa perfectă, cap. III 


Înlănţuie-te conjugal cu această năpârcă, lampretă iubită. 
O familie fericită 


— În fond, picnicul nu a fost chiar un dezastru, spuse don Rigoberto, cu 
un surâs larg. Ne-a servit drept lecţie: în casă un om se simte mai bine ca 
oriunde altundeva. Şi, mai ales, mai bine decât la ţară. 

Dona Lucrecia şi Fonchito se amuzau de cele întâmplate, şi chiar 
Justiniana, care în acel moment aducea sendvişurile de pui şi de avocado cu ou 
şi roşii la care fusese redusă masa de prânz din cauza picnicului eşuat, începu 
să râdă. 


33 Peşte de mare cu formă cilindrică şi alungită, cu carnea gustoasă. 


— Acum ştiu ce înseamnă să gândeşti pozitiv, bărbatele, îl felicită dona 
Lucrecia. Şi să ai o atitudine constructivă în faţa adversităţii. 

— A face haz de necaz, punctă Fonchito. Bravo, tată! 

— Astăzi nimic nu-mi poate umbri fericirea, recunoscu don Rigoberto, 
examinând sendvişurile. Cu atât mai puţin un picnic nenorocit. Nicio bombă 
atomică nu m-ar impresiona, în fine, noroc! 

Bău o duşcă de bere rece, vizibil satisfăcut, şi muşcă din sendvişul de 
pui. Soarele de Chaclacayo îi pârlise fruntea, faţa şi braţele, înroşite de 
insolaţie. Părea foarte mulţumit, de fapt, savurând prânzul improvizat. Cu o 
noapte în urmă, îi venise ideea unui picnic la Chaclacayo, pentru această 
duminică, voia să fugă de ceața şi umezeala din Limă şi să profite de vremea 
bună în natură, la malul râului şi în familie. Dona Lucrecia se mirase peste 
măsură de această propunere, deoarece îşi amintea sfânta oroare pe care lui i- 
o inspira mereu tot ceea ce însemna ieşire la iarbă verde, dar acceptă cu mare 
plăcere. Nu aveau o a doua lună de miere? Vor avea şi noi obiceiuri. Plecară în 
această dimineaţă la ora stabilită la nouă -, echipați cu provizii serioase de 
băuturi şi un prânz complet, pregătit de bucătăreasă, care includea prăjitură cu 
migdale, desertul favorit al lui don Rigoberto. 

Primul lucru care a ieşit prost a fost drumul din centru, atât de aglomerat 
încât înaintarea era îngrozitor de lentă, avansau printre camioane, autobuze şi 
tot soiul de vehicule în dezordine care, în afara faptului că blocau şoseaua şi 
paralizau traficul, scoteau din ţevile de eşapament un fum negricios şi o 
putoare ameţitoare de benzină arsă. Ajunseseră la Chaclacayo după miezul 
zilei, epuizați şi congestionaţi. 

Găsirea unui loc bun, lângă râu, se dovedi mai anevoioasă decât îşi 
imaginau. Înainte s-o ia pe scurtătura care-i apropia de malul Rimacului spre 
deosebire de cum era în Limă, la această altitudine, părea un râu adevărat, lat, 
plin de apă, ornat cu spumă şi mici valuri jucăuşe pe porțiunile în care curgea 
peste pietre şi zone cu stânci -, fură nevoiţi să tot ocolească, revenind mereu la 
nenorocita de şosea. Când, cu ajutorul unui localnic milostiv, descoperiră o 
deviere care-i apropie de mal, în loc să se îmbunătăţească, lucrurile se 
înrăutăţiră. Acolo, Rimacul servea drept groapă de gunoi (şi latrină), era plin cu 
toate d eseurile imaginabile de la hârtii, cutii de conserve şi flacoane goale, 


până la resturi de mâncare, excremente şi animale moarte -, astfel că, dincolo 


de priveliştea deprimantă, mânjea locul cu o putoare insuportabilă. Nori de 
muşte agresive îi obligară să-şi astupe gurile cu mâinile. Nimic din toate 
acestea nu părea să se potrivească expediției pastorale imaginate de don 
Rigoberto. Însă, înarmat cu o răbdare nelimitată şi un optimism de cruciat care- 
i umpleau de uimire soţia şi fiul, îşi convinse familia să nu se lase 
înspăimântată de circumstanţele potrivnice. Continuară să caute. 

Când, după o bună bucată de vreme, li se păruse că ajunseseră într-un 
loc mai ospitalier adică fără putori mefitice şi gunoaie acesta era deja ocupat 
de nenumărate grupuri de familii care, ascunse sub pălăriuţe de plajă, mâncau 
tăiţei tăvăliţi prin sosuri roşietice şi ascultau muzică tropicală, cu volumul dat la 
maximum, la radiouri şi casetofoane portabile. Greşeala pe care o comiseră 
atunci a fost responsabilitatea exclusivă a lui don Rigoberto, deşi inspirată de 
cea mai legitimă dintre dorinţele sale: căutarea unui minimum de intimitate, 
îndepărtarea într-o oarecare măsură de mulţimea de consumatori de paşte, 
pentru care, din câte se vedea, era de neconceput să părăsească oraşul pentru 
câteva ore fără a lua cu ei zgomotul, acest produs al urbanului prin 
antonomază. Don Rigoberto crezu că a găsit soluţia. Asemenea unui boy scout, 
propuse ca, descălţându-se şi suflecându-şi pantalonii, să treacă printr-o 
porţiune a albiei spre ceea ce părea a fi o insuliţă minusculă de nisip, pietricele 
şi simulacre de bălării, care, în mod miraculos, nu era ocupată de numeroasă 
colectivitate duminicală. Aşa făcură. Sau, mai bine spus, începură s-o facă, 
transportând sacoşele de mâncare şi băutură pregătite de bucătăreasă pentru 
matineul la iarbă verde. La numai câţiva metri de insuliţa idilică, don Rigoberto 
apa îi ajungea doar până la genunchi şi până acolo drumul fusese fără 
incidente alunecă pe o suprafaţă cartilaginoasă. Căzu în fund în apele 
răcoroase ale râului Râmac, ceea ce, în sine, nu ar fi avut importanţă, dată fiind 
căldura de afară şi la cât era de transpirat, dacă împreună cu trupul său 
mătăhălos n-ar fi naufragiat şi coşul pentru picnic, care, pentru a adăuga 
accidentului o notă de sarcasm, înainte de a-şi găsi odihnă pe fundul râului, se 
vărsă tot, împrăştiind în dreapta şi-n stânga apelor învolburate, ce le purta deja 
către Limă şi Oceanul Pacific, cebiche% picant, orez cu rață şi prăjitura cu 
migdale, dar şi delicată faţă de masă şi şerveţelele cu pătrăţele roşii şi albe pe 
care dona Lucrecia le alesese pentru picnic. 


34 preparat din peşte, crustacee sau fructe de mare, marinat în suc de citrice şi servit crud 


— Haideţi, râdeţi, nu vă abţineţi, nu mă supăr, le spunea don Rigoberto 
soţiei şi fiului său, care, ajutându-l să se ridice, făceau grimase groteşti şi 
încercau să-şi stăpânească hohotele de râs. Râdeau şi oamenii de pe mal, 
văzându-l murat din cap până-n picioare. 

Dispus la eroisme (pentru prima dată în viaţă), don Rigoberto propuse să 
persevereze şi să rămână, susţinând că soarele din Chaclacayo îl va usca în doi 
timpi şi trei mişcări. Dona Lucrecia fu categorică. Asta în niciun caz, ar putea 
face pneumonie, se întorceau la Limă. O făcură, înfrânți, dar fără să cedeze în 
faţa disperării. Şi, râzând cu afecţiune de bietul don Rigoberto, care-şi scosese 
pantalonii şi conducea în chiloţi, ajunseră la casa din Barranco spre ora cinci 
după-amiază. În timp ce don Rigoberto făcea duş şi-şi schimbă hainele, dona 
Lucrecia, ajutată de Justiniana, care tocmai îşi încheiase ziua liberă de la sfârşit 
de săptămână majordomul şi bucătăreasa veneau abia spre seară pregătiră 
sendvişurile de pui şi avocado cu roşii şi ouă pentru acel prânz târziu şi 
neprevăzut. 

— De când te-ai împăcat cu mamă ai devenit de treabă, tată. 

Don Rigoberto îşi îndepărtă gura de sendvişul mâncat pe jumătate. 
Cumpăni. 

— Vorbeşti serios? 

— Foarte serios, răspunse copilul, întorcându-se spre dona Lucrecia. Nu-i 
aşa, mamă vitregă? Sunt deja două zile de când nu mai vorbeşte urât şi nu se 
mai plânge de nimic, este bine dispus şi spune tot timpul lucruri frumoase. Nu 
asta înseamnă a fi de treabă? 

— Ne-am împăcat doar de două zile, râse dona Lucrecia. Dar, devenind 
serioasă şi privindu-şi soţul cu duioşie, adăugă: în realitate, a fost mereu foarte 
de treabă. Ţi-a trebuit ceva vreme ca să-ţi dai seama, Fonchito. 

— Nu ştiu dacă-mi place să mi se spună că sunt de treabă reacţiona în 
cele din urmă don Rigoberto, adoptând o expresie îngândurată. Toate 
persoanele de treabă pe care le-am cunoscut erau niţel neghioabe. Ca şi cum 
ar fi fost de treabă din lipsă de imaginaţie şi pofte. Sper că, pentru că mă simt 
mulţumit, n-am să devin mai neghiob decât sunt. 

— Nu-i niciun pericol. Doamna Lucrecia îşi apropie chipul de al soţului ei 
şi-l sărută pe frunte. Eşti orice altceva, numai asta nu. 


Era foarte frumoasă, cu obrajii aprinşi de soarele din Chaclacayo, umerii 


şi braţele în aer, în acea rochie subţire şi înflorată de percal care-i dădea un aer 
proaspăt şi sănătos. „Ce frumoasă, ce întinerită!”, gândi don Rigoberto, 
desfătându-se cu gâtul lung al soţiei sale şi curba graţioasă a uneia dintre 
urechile ei, pe care se răsucea o şuviţă rebelă din părul strâns la ceafă cu o 
panglică galbenă de aceeaşi culoare ca şi sandalele de la picnic. Trecuseră 
unsprezece ani şi era mai tânără şi mai atrăgătoare decât în ziua în care o 
cunoscuse. Şi unde se reflectau mai bine această stare de sănătate şi 
frumuseţea fizică ce sfidau cronologia? „În ochi”, îşi răspunse. Aceşti ochi care- 
şi schimbau culoarea, dintr-un brun deschis într-un verde închis, către un negru 
dulce. Acum, păreau foarte deschişi pe sub lungile gene negre şi animați de o 
lumină veselă, aproape scânteietoare. Fără să-şi dea seama că era obiect de 
contemplare, soţia lui dădea gata cu poftă cel de-al doilea sendviş cu avocado, 
roşii şi ou, şi lua, din când în când, mici înghiţituri de bere rece care-i lăsau 
buzele umede. Era fericire această senzaţie care-l cuprindea? Această 
admiraţie, recunoştinţă şi dorinţă pe care le simţea faţă de Lucrecia? Da. Don 
Rigoberto îşi dori din tot sufletul să zboare orele care mai rămăseseră până să 
se înnopteze, încă o dată vor fi singuri şi o va avea în braţe pe nevestica lui 
adorabilă, în sfârşit, aici, în carne şi oase. 

— Singurul motiv pentru care uneori nu mă simt chiar atât de 
asemănător cu Egon Schiele este că lui îi plăcea mult la ţară, iar mie deloc, 
spuse Fonchito, continuând cu voce tare un gând început în tăcere cu puţin 
timp înainte. La asta semăn cu tine, tată. Nu-mi place nici să văd arbori şi vaci. 

— De-aia picnicul ne-a ieşit pe dos, filosofă don Rigoberto. O răzbunare a 
Naturii împotriva a doi duşmani. Ce spuneai de Egon Schiele? 

— Că singurul lucru în care nu îi semăn are legătură cu mersul la ţară, lui 
îi plăcea, iar mie nu, explică Fonchito. A plătit scump această dragoste pentru 
Natură. L-au arestat şi l-au ţinut o lună într-o puşcărie unde aproape că a 
înnebunit. Dacă rămânea la Viena, nu i s-ar fi întâmplat niciodată aşa ceva. 

— Ce bine informat eşti tu despre viaţa lui Egon Schiele, Fonchito, spuse 
cu surprindere don Rigoberto. 

— Nici nu-ţi închipui până la ce extreme, îl întrerupse dona Lucrecia. Ştie 
pe de rost tot ce a făcut, spus, scris şi ce i s-a întâmplat în cei douăzeci şi opt 
de ani de viaţă. Îi cunoaşte pe dinafară toate tablourile, desenele şi gravurile, 
cu titluri şi date. Şi chiar crede că este Egon Schiele reîncarnat. Pe mine mă 


sperie, îţi jur. 

Don Rigoberto nu râse. Încuviinţă, ca şi cum ar fi cumpănit această 
informaţie cu cea mai mare grijă, dar în realitate, ascundea brusca apariţie a 
unui viermişor în conştiinţa sa, o curiozitate prostească, această sursă a tuturor 
viciilor. De unde aflase Lucrecia că Fonchito ştie atâtea lucruri despre Egon 
Schiele? „Schiele! gândi. Versiune perversă a expresionismului pe care Oskar 
Kokoschka îl numea, cu toată îndreptăţirea, un pornograf.” Descoperi că este 
posedat de o ură viscerală, acidă, biliară, faţă de Egon Schiele. Binecuvântată 
fie gripa spaniolă care l-a luat cu ea! De unde ştia Lucrecia că Fonchito credea 
că este acest mâzgălitor avortat de ultimele scâncete ale imperiului austro- 
ungar de care, din nou slavă Domnului, se alesese praful şi pulberea? Cel mai 
rău era că, inconştientă că se scufunda în apele fetide ale autodelaţiunii, dona 
Lucrecia continua să-l tortureze: 

— Mă bucur că am ajuns la acest subiect, Rigoberto. E ceva vreme de 
când vreau să-ţi vorbesc despre asta, chiar m-am gândit să-ţi scriu. Mă 
îngrijorează foarte tare obsesia copilului faţă de acest pictor. Da, Fonchito. De 
ce să nu discutăm, între noi trei? Cine te-ar putea sfătui mai bine dacă nu tatăl 
tău? Ti-am spus-o de mai multe ori. Nu că mi s-ar părea un lucru rău această 
pasiune a ta faţă de Egon Schiele. Dar devii obsedat. Nu te deranjează să 
schimbăm idei între noi trei, nu-i aşa? 

— Cred că tata nu se simte bine, mamă vitregă, se limită să spună 
Fonchito, cu o candoare pe care don Rigoberto o luă ca pe un afront 
suplimentar. 

— Dumnezeule, ce palid eşti! Vezi? Ţi-am spus eu, înmuiatul în râu ţi-a 
făcut rău. 

— N-am nimic, n-am nimic, îşi linişti soţia don Rigoberto, cu o voce 
difuză. Am înghiţit un dumicat prea mare şi m-am înecat. Un osişor, cred. Gata, 
mi-a trecut. Sunt bine, nu-ţi face griji. 

— Dar uite cum tremuri, se alarmă dona Lucrecia, atingându-i fruntea. Ai 
răcit, bineînţeles. Chiar acum îţi aduc o infuzie fierbinte de lămâiţă şi două 
aspirine. Mă duc s-o pregătesc. Şi în pat, lasă gluma. 

Nici măcar cuvântul pat nu-l entuziasma pe don Rigoberto, care, în 
câteva minute, trecuse de la o veselie şi un entuziasm debordind de viaţă la o 


demoralizare confuză. Văzu că dona Lucrecia se îndepărtează grăbită către 


bucătărie. Cum privirea transparentă a lui Fonchito îi producea stinghereală, 
spuse, pentru a rupe tăcerea: 

— Schiele a fost arestat pentru că s-a dus la ţară? 

— Nu pentru că s-a dus la ţară, de unde ţi-a venit, lansă un hohot de râs 
fiul său. L-au acuzat de imoralitate şi seducere, într-un sătuc care se numeşte 
Neulengbach. Nu i s-ar fi întâmplat niciodată asta dacă rămânea la Viena. 

— A, da? Povesteşte-mi, îl invită don Rigoberto, conştient că încerca să 
câştige timp, doar că nu ştia pentru ce. În locul splendorii glorioase şi însorite 
din aceste două zile, starea lui de spirit din acest moment era o catastrofă cu 
ploi torențiale, trăsnete şi tunete. Apelând la un truc care-l ajutase cu alte 
ocazii, încercă să se calmeze enumerând în minte figuri mitologice. Ciclopi, 
sirene, letrigoni, lotofagi, circe, calipso. Se opri aici. 

Se întâmplase în primăvara lui 1912; în luna aprilie, mai exact, explică 
băiatul cu chef de vorbă. Egon şi amanta lui, Wally (o poreclă, se numea 
Valeria Neuzii), erau la ţară, într-o căsuţă închiriată, la marginea acestui sat cu 
nume greu de pronunţat. Neulengbach. Egon obişnuia să picteze în aer liber, 
profitând de vremea frumoasă. Şi, într-o după-amiază, apăru o fată care a 
intrat în vorbă cu el. Discutară şi nu se întâmplă nimic. Fata se întoarse de mai 
multe ori. Până când, într-o noapte cu furtună, veni udă până la piele şi îi 
anunţă pe Wally şi pe Egon că fugise din casa părinţilor săi. Încercară s-o 
convingă, ai greşit, întoarce-te acasă, dar ea, nu, nu, lăsaţi-mă măcar să stau 
peste noapte cu voi. Acceptară. Fata dormi cu Wally; Egon Schiele, într-o 
cameră separată. Ziua următoare... dar întoarcerea donei Lucrecia, cu o infuzie 
aburindă de lămâiţă şi două aspirine întrerupse povestirea lui Fonchito, pe 
care, de-altminteri, don Rigoberto abia îl asculta. 

— Bea-o toată, aşa, cât mai fierbinte, îl răsfaţă dona Lucrecia. Cu cele 
două aspirine. Şi după aceea, în pat, să faci nani. Nu vreau să-mi răceşti, 
moşulică. 

Don Rigoberto simţi nările lui enorme aspirau parfumul de grădină al 
lămâiţei că buzele soţiei lui se aşază preţ de câteva secunde pe părul rar al 
craniului său. 

— Îi povesteam detenţia lui Egon, mamă vitregă, o lămuri Fonchito. Ţi-am 
povestit-o de atâtea ori că te-ai plictisi s-o auzi din nou. 

— Nu, nu, lasă, continuă, îl încuraja ea. Deşi ai dreptate, o ştiu deja pe 


dinafară. 

— Când i-ai povestit toate astea mamei tale vitrege? îi scăpă printre dinţi 
lui don Rigoberto, în timp ce suflă în infuzia de lămâiţă. Abia au trecut două zile 
de când a venit acasă, şi eu am monopolizat-o zi şi noapte. 

— Când mă duceam s-o vizitez la căsuţa ei din Olivar, răspunse copilul, 
cu obişnuita lui francheţe cristalină. Nu ţi-a spus? 

Don Rigoberto simţi că aerul din sufragerie se electrizează. Pentru a nu 
trebui să vorbească, nici să-şi privească soţia, luă o înghiţitură eroică din 
lămâiţă fierbinte care-i fripse gâtul şi esofagul. Infernul i se instală în 
măruntaie. 

— Nu am avut timp, o auzi şoptind pe dona Lucrecia. O privi şi vai, vai! 
era lividă. Însă evident că urma să-i povestesc. Era oare ceva rău în vizitele 
acestea? 

— Ce să fie rău? spuse don Rigoberto, luând altă înghiţitură din infernul 
lichid şi aromat. Mi se pare foarte potrivit că ai fost s-o vezi pe mama vitregă 
să-i duci veşti de la mine. Şi această poveste a lui Schiele şi a amantei sale? Ai 
rămas la jumătate şi vreau să ştiu cum se termină. 

— Pot să continui? se bucură Fonchito. 

Don Rigoberto îşi simţea gâtlejul ca o rană deschisă şi ghicea că soţiei 
sale, mută şi pietrificată alături de el, îi sărise inima din piept. Şi lui la fel. 

Ei bine, deci... În ziua următoare, Egon şi Wally o duseră pe fată cu trenul 
la Viena, unde trăia bunica ei. Le promisese că va rămâne cu această doamnă. 
Dar, în oraş, se răzgândi şi preferă să-şi petreacă noaptea cu Wally, într-un 
hotel. Dimineaţa următoare, Egon şi amanta lui se întoarseră cu faţa la 
Neulengbach, unde aceasta rămase cu ei încă două zile. În a treia zi, apăru 
tatăl ei. Discută cu Egon afară, unde picta. Foarte supărat, îl avertiză că-l 
denunţase la poliţie, acuzându-l de seducere, de vreme ce faţa lui era minoră. 
În timp ce Schiele încerca să-l calmeze, explicându-i că nu se întâmplase nimic, 
în casă, fata, descoperindu-şi tatăl, puse mâna pe nişte foarfece şi încercă să-şi 
taie venele. Dar, în timp ce Wally, Egon şi tatăl ei au oprit-o şi au ajutat-o, ea şi 
acel domn s-au lămurit şi s-au împăcat. Au plecat împreună şi Wally şi Egon au 
crezut că totul se rezolvase. Desigur că n-a fost aşa. La câteva zile după aceea, 
a sosit poliţia să-l aresteze. 

Ascultau povestea lui? În aparenţă da, de vreme ce atât don Rigoberto, 


cât şi dona Lucrecia stăteau nemişcaţi şi parcă uitaseră nu doar să se mişte, ci 
să şi respire. Aveau ochii fixaţi asupra copilului şi pe parcursul povestirii sale, 
recitată fără ezitări, cu pauze şi accentuări de bun povestitor, niciunul nu clipi. 
Dar paloarea lor? Şi acele priviri concentrate şi absorbite? îi mişca într-atât o 
poveste veche, despre un pictor îndepărtat? Acestea erau întrebările pe care 
don Rigoberto credea că le citeşte în ochii mari şi vii ai lui Fonchito, care, 
acum, îi examina când pe unul, când pe celălalt cu calm, ca şi cum ar fi 
aşteptat un comentariu. Râdea de ei? Râdea de el? Don Rigoberto îşi fixă 
privirea în ochii deschişi şi transparenţi ai fiului său, căutând o sclipire 
răutăcioasă, acea scăpărare sau inflexiune de luminozitate care să-i trădeze 
machiavelismul, strategia, duplicitatea. Nu descoperi nimic: doar privirea 
sănătoasă, clară şi limpede a conştiinţei lui curate. 

— Continui sau deja te-ai plictisit, tată? 

Negă din cap şi făcând un mare efort gâtul îi era uscat şi aspru ca un 
şmirghel -, murmură: „Şi ce i s-a întâmplat în închisoare?”. 

L-au ţinut douăzeci şi patru de zile după gratii, acuzat de imoralitate şi 
seducere. Seducere, din cauza episodului cu fata, şi imoralitate, pentru câteva 
tablouri şi desene de nuduri pe care le găsise poliţia în casa sa. Pentru că s-a 
dovedit că nu se atinsese de fată, a fost absolvit de prima acuzaţie, însă nu şi 
de imoralitate. Judecătorul a considerat că, dat fiind că locuinţa lor era vizitată 
de minori care ar fi putut să vadă nudurile, Schiele merita o pedeapsă. Care? 
Arderea celui mai imoral dintre desenele sale. 

În închisoare, suferi cum nu se poate mai tare. În autoportretele pe care 
le-a pictat în carceră, apărea extrem de slab, cu barbă, cu ochii înfundaţi, 
expresie cadaverică. Scrisese un jurnal în care notase („Aşteaptă, aşteaptă, 
ştiu frază din memorie”): „Eu, care sunt din fire una dintre fiinţele cele mai 
libere, mă găsesc legat de o lege care nu este cea a maselor”. Picta 
treisprezece acuarele şi asta-l salvă de la nebunie sau sinucidere: patul 
mizerabil, uşa, fereastra şi un măr luminos, unul dintre cele pe care i le aducea 
Wally în fiecare zi. Ea se aşeza în fiecare dimineaţă într-o zonă strategică în 
apropiere de închisoare, iar Egon o putea vedea printre gratiile groase ale 
temniţei. Pentru că Wally îl iubea foarte tare şi se purtase minunat cu el, în 
acea lună teribilă, oferindu-i întregul sprijin. În schimb, trebuie că el n-o iubea 


la fel de mult. O picta, da; o folosea ca model, da; dar nu doar pe ea, ci şi pe 


multe alte fete, mai ales acele fetiţe pe care le culegea de pe stradă şi le ţinea 
acolo, pe jumătate dezbrăcate, în timp ce le picta în toate posturile imaginabile 
suit pe scară. Fetiţele şi băieţeii erau obsesia lui. 

Murea de dragul lor şi, mă rog, părea că nu doar pentru a-i picta, ci îi 
plăceau cu adevărat, în sensul bun şi în sensul rău al cuvântului. Asta spuneau 
biografii săi. Că, dincolo de faptul că era un artist, era şi puţin pervers, pentru 
că avea predilecție către băieţei şi fetiţe... 

— Bine, bine, cred că am răcit niţel, de fapt, îl întrerupse don Rigoberto, 
ridicându-se în picioare atât de brusc încât şervetul pe care-l avea pe genunchi 
căzu pe podea. Mai bine îţi urmez sfatul, Lucrecia, şi mă culc. Să nu mă aleg cu 
o răceală dintr-acelea care mă dau gata. 

Vorbi fără să-şi privească soţia, ci doar fiul, care, când îl văzu în picioare, 
tăcu şi adoptă o expresie alarmată, ca şi cum dorea să-i întindă o mână de 
ajutor. Don Rigoberto n-o privi pe Lucrecia nici când trecu pe lângă ea în drum 
către scară, cu toate că murea de curiozitate să afle dacă era încă lividă sau 
mai degrabă roşie de indignare, de surpriză, de nesiguranţă, de supărare, 
întrebându-se ca şi el dacă ceea ce copilul spusese, făcuse, era parte dintr-o 
maşinaţiune sau era opera hazardului intrigant, rocambolesc, frustrant şi 
meschin, duşman al fericirii. Îşi dădu seama că-şi târa picioarele ca un bătrân 
rahitic şi se îndreptă de spate. Urcă scările într-un ritm alert, ca pentru a 
demonstra (cui?) că încă era un bărbat energic şi în plină formă. 

Scoţându-şi doar pantofii, se aruncă pe spate în pat şi închise ochii. 
Trupul lui ardea de febră. Văzu o simfonie de puncte albastre în întunericul 
pleoapelor sale şi i se păru că aude bâzâitul beligerant al viespilor pe care-l 
ascultase în acea dimineaţă, în timpul picnicului ratat. La scurt timp după 
aceea, ca sub efectul unui somnifer puternic, căzu adormit. Sau leşinat? Visa că 
avea oreion şi că Fonchito, copil cu voce îmbătrânită de timpuriu şi aere de 
specialist, îl avertiză: „Ai grijă, tată! Este vorba de un virus filtrant şi dacă 
ajunge până la testicule, ţi le face ca pe nişte mingi de tenis şi vor trebui să ţi 
le scoată. Ca pe măselele de minte!”. Se trezi respirând greu, scăldat în 
sudoare dona Lucrecia aruncase peste el o pătură şi văzu că se lăsase noaptea. 
Era întuneric, cerul nu avea stele, ceața stingea luminiţele falezei din 
Miraflores. Uşa băii se deschise şi, în mijlocul şuvoiului de lumină care intră în 


cameră în penumbră, apăru dona Lucrecia, în halat, gata de culcare. 


— Este un monstru? o întrebă don Rigoberto, neliniştit, îşi dă seama de 
ceea ce face, de ceea ce spune? Face ceea ce face ştiind şi cumpănind 
consecinţele? Sau se poate să nu fie aşa? Să fie, pur şi simplu, un copil 
năzdrăvan, ale cărui năzdrăvănii se dovedesc monstruoase, fără ca el să vrea 
acest lucru? 

Soţia lui se lăsă să cadă la picioarele patului. 

— Mă întreb în fiecare zi, de multe ori pe zi, spuse, foarte abătută, 
suspinând. Cred că nici el nu ştie. Te simţi mai bine? Ai dormit vreo două ore. 
Ţi-am pregătit o limonadă foarte fierbinte, aici în termos. Îţi pun într-un 
păhărel? Că tot veni vorba, ştii, niciodată n-am intenţionat să-ţi ascund că 
Fonchito venea să mă viziteze la Olivar. Mi-a ieşit din cap, în aceste două zile 
atât de aglomerate. 

— Desigur, se agită don Rigoberto, dând din mână. Să nu vorbim despre 
asta, te rog. 

Se ridică în picioare şi, murmurând „Este pentru prima oară când dorm 
peste zi”, se duse la dulapul său. Se dezbrăcă; în halat şi papuci, se închise în 
baie să-şi facă abluţiunile minuţioase de dinainte de culcare. Se simţea 
îngândurat, confuz, cu un zumzăit în cap care părea să anunţe o gripă 
puternică. Se apucă să umple cada cu apă călduţă şi vărsă în ea jumătate de 
borcan de săruri. În timp ce aceasta se umplea, îşi curăţă dinţii cu aţă dentară, 
apoi îi perie şi cu o pensetă subţire îşi curăţă urechile de perişorii recenți. Cât 
trecuse de când îşi abandonase obiceiul de a dedica o zi a săptămânii, în afara 
băii cotidiene, igienei specializate pe fiecare dintre organele sale? De la 
despărţirea de Lucrecia. Un an, mai mult sau mai puţin. Va restabili acea rutină 
săptămânală salutară: luni, urechi; marţi, nas; miercuri, picioare; joi, mâini; 
vineri, gură şi dinţi. Et caetera. Cufundat în cadă, se simţi mai puţin 
demoralizat. Încercă să ghicească dacă Lucrecia se băgase deja sub 
cearceafuri, ce cămaşă îşi pusese o fi goală? 

— Şi reuşi ca pentru câteva clipe să îndepărteze din mintea sa prezenţa 
de rău augur: căsuţa din Olivar de Sân Isidro, o mutriţă infantilă în picioare în 
faţa uşii, un degeţel apăsând pe sonerie. Trebuia să ia odată pentru totdeauna 
o decizie în ceea ce-i priveşte pe copil. Dar care? Toate păreau nepotrivite şi 
imposibile. După ce ieşi din cadă şi se şterse, îşi făcu o frecţie cu apă de 
colonie de la magazinul Floris, din Londra, de la care un coleg şi un prieten de 


la Lloyd's îi trimitea periodic săpunuri, creme de ras, deodorante, pudre de talc 
şi parfumuri. Îşi puse pijamaua curată de mătase şi îşi lăsă halatul agăţat în 
vestiar. 

Dona Lucrecia era deja în pat. Stinsese luminile din cameră, cu excepţia 
celei de pe noptiera ei. Afară, marea se izbea cu forţă de falezele din Barranco 
şi vântul lansa lamentări lugubre. Îşi simţea inima bătându-i cu putere în timp 
ce se strecura sub cearceafuri, alături de soţia sa. Un parfum fin mirosind a 
ierburi proaspete, a flori umezite de rouă, a primăvară pătrunse prin nările sale 
şi îi ajunse la creier. În stare de semilevitaţie din cauza tensiunii pe care o 
resimțea, putea percepe la milimetri de piciorul său stâng coapsa soţiei sale. În 
lumina slabă, indirectă văzu că purta o cămaşă de mătase roşie, prinsă pe 
umeri cu două bretele subţiri, cu o platcă din dantelă prin care i se întrezăreau 
sânii. Suspină, transformat. Dorinţa, impetuoasă, eliberatoare, îi cuprindea 
acum trupul, se revărsa prin porii săi. Se simţea ametit şi îmbătat de parfumul 
soţiei sale. 

Şi, ghicind acest lucru, Lucrecia întinse mâna, stinse lumina veiozei şi din 
aceeaşi mişcare se întoarse către el şi-l îmbrăţişa. Îi scăpă un geamăt simțind 
trupul donei Lucrecia, pe care îl îmbrăţişa cu nerăbdare, îl strânse, agăţându-şi 
de el braţele, picioarele. În acelaşi timp, o săruta pe gât, pe păr, şoptindu-i 
cuvinte de dragoste. Dar, când începuse să se dezbrace şi să-şi elibereze soţia 
de cămaşa de noapte, dona Lucrecia strecură în urechile sale o frază ce avu 
efectul unui duş rece: 

— A venit să mă vadă acum şase luni. A apărut într-o după-amiază, din 
senin, în căsuţa din Olivar. Şi, de atunci, m-a vizitat fără încetare, la terminarea 
orelor, chiulind de la academia de pictură. De câte trei şi chiar de câte patru ori 
pe săptămână. Bea ceaiul cu mine, rămânea o oră, două. Nu ştiu de ce nu ti- 
am povestit ieri, alaltăieri. Aveam de gând s-o fac. Îţi jur că aveam de gând s-o 
fac. 

— Te implor, Lucrecia, o rugă don Rigoberto. Nu trebuie să-mi povesteşti 
nimic. Te rog din suflet. Eu te iubesc. 

— Vreau să-ţi povestesc. Acum, acum. 

Rămăsese prinsă de el şi, când soţul ei îi căută gura, o deschise şi-l 
sărută la rândul ei, cu lăcomie. Îl ajută să-şi scoată pijamaua şi-şi scoase 


cămaşa. Dar, brusc, pe când el o mângâia cu mâinile, trecându-i buzele peste 


păr, urechi, obraji şi gât, ea continuă să vorbească: 

— Nu m-am culcat cu el. 

— Nu vreau să ştiu nimic, iubito. Trebuie să vorbim despre asta acum? 

— Da, acum. Nu m-am culcat cu el, însă aşteaptă. Nu datorită mie, ci din 
vina lui. Dacă mi-ar fi cerut-o, dacă mi-ar fi făcut cea mai mică aluzie, m-aş fi 
culcat cu el. Fără nicio ezitare, Rigoberto. În multe după-amieze mi-a fost rău 
pentru că n-am făcut-o. N-ai să mă urăşti? Trebuie să-ţi spun adevărul. 

— Eu n-am să te urăsc niciodată. Eu te iubesc. Viaţa mea, nevestica mea. 

Însă ea îl întrerupse din nou, cu altă mărturisire: 

— Şi adevărul este că, dacă nu părăseşte casa asta, dacă va continua să 
locuiască împreună cu noi, se va întâmpla din nou. Îmi pare rău, Rigoberto. 
Este mai bine să ştii. Nu am cum să mă apăr împotriva acestui copil. Nu vreau 
să se întâmple, nu vreau să te fac să suferi că data trecută. Ştiu că ai suferit, 
iubirea mea. Dar la ce bun să te mint? Are puteri, are ceva, nu ştiu ce. Dacă şi- 
o pune în cap încă o dată, o voi face. Nu voi putea s-o împiedic. Chiar dacă ar 
distruge căsnicia, de data asta pentru totdeauna. Îmi pare rău, îmi pare rău, 
dar ăsta-i adevărul, Rigoberto. Crudul adevăr. 

Soţia lui începuse să plângă. Îi dispărură şi ultimele urme de excitație 
care-i mai rămăseseră. O îmbrăţişa, consternat. 

— Tot ce-mi spui ştiu prea bine, murmură, mângâind-o. Ce pot să fac? Nu 
este fiul meu? Unde să-l trimit? La cine? Este încă foarte mic. Crezi că nu m-am 
gândit de multe ori la asta? Când va mai creşte, desigur. Cel puţin să termine 
liceul. Nu spune că vrea să fie pictor? Foarte bine, atunci. Să se ducă să 
studieze Artele Frumoase. În Statele Unite, în Europa. Să se ducă la Viena. Nu-i 
place lui atât de mult expresionismul? Să se ducă la academia la care a studiat 
Schiele, în oraşul unde a trăit şi murit Schiele. Dar cum să-l dau afară din casă 
acum, la vârsta lui? 

Dona Lucrecia se ghemui lângă el, îşi întrepătrunse picioarele cu ale lui, 
căută să-şi sprijine picioarele de cele ale soţului său. 

— Nu vreau să-l dai afară din casă, şopti. Îmi dau seama prea bine că 
este un copil. Niciodată nu am reuşit să ghicesc dacă ştie cât este de periculos, 
câte catastrofe poate să provoace cu frumuseţea lui, cu această inteligenţă 
abilă, pe jumătate îngrozitoare. Ţi-o spun doar pentru că... pentru că este 


adevărat. Cu el, vom trăi mereu în pericol, Rigoberto. Dacă vrei să nu se 


întâmple din nou, păzeşte-mă, ascunde-mă, urmăreşte-mă. Nu vreau să mă 
mai culc vreodată cu altcineva, doar cu tine, bărbăţel iubit. Te iubesc atât de 
mult, Rigoberto. Habar n-ai cât mi-ai lipsit, cât ţi-am dus dorul. 

— Ba ştiu, ştiu, iubita mea. 

Don Rigoberto o făcu să se întoarcă într-o parte, să se aşeze pe spate şi 
se aşeză peste ea. Şi pe dona Lucrecia părea s-o fi biruit dorinţa deja nu mai 
avea lacrimi pe obraji, trupul îi era înfierbântat, respiraţia agitată şi, abia ce-i 
simţi deasupra ei, îşi desfăcu picioarele şi se lăsă pătrunsă. Don Rigoberto o 
sărută îndelung şi profund, cu ochii închişi, cufundat într-o dăruire totală, fericit 
din nou. Perfect îmbucaţi unul într-altul, atingându-se şi frecându-se din cap 
până-n picioare, contagiindu-se de sudoare, se mişcau lent, în acelaşi ritm, 
prelungindu-şi plăcerea. 

— De fapt, te-ai culcat cu multe persoane de-a lungul acestui an, spuse 
el. 

— A, da? toarse ea, ca şi cum ar fi vorbit cu pântecele, din vreo glandă 
secretă. Câte? Cine? Unde? 

— Un amant zoologic, care te făcea să te culci cu pisici „ce scârbos, ce 
scârbos”, protestă soţia sa, fără convingere. O iubire din tinereţe, un om de 
ştiinţă care te-a dus la Paris şi Veneţia şi care termina cântând... 

— Detalii suspină adânc dona Lucrecia, vorbind cu greutate. Toate, chiar 
şi cele mai mărunţele. Ce-am făcut, ce-am mâncat, ce mi-au făcut. 

— Neghiobul de Fito Cebolla a fost pe punctul să te violeze, dar şi pe 
Justiniana. Tu ai salvat-o de furia lui desfrânată. Şi ai ajuns să faci dragoste cu 
ea, chiar în patul ăsta. 

— Cu Justiniana? Chiar în patul ăsta? râse dona Lucrecia. Cum sunt şi 
lucrurile astea! Păi, din cauza lui Fonchito aproape că am făcut dragoste cu 
Justiniana, într-o seară, în Olivar. Singura dată când trupul meu te-a înşelat, 
Rigoberto. În schimb, imaginaţia a făcut-o de nenumărate ori. La fel ca şi la 
tine. 

— Imaginaţia mea nu te-a înşelat niciodată. Dar povesteşte-mi, 
povesteşte-mi acceleră soţul balansul, legănatul. 

— Eu după, tu primul. Cu mai cine? Cum, unde? 

— Cu un frate geamăn pe care l-am inventat, un frate corsican, într-o 


orgie. Cu un motociclist castrat. Ai fost profesoară de drept, în Virginia, şi ai 


corupt un jurist sfânt. Ai făcut dragoste cu ambasadoarea Algeriei, într-o baie 
de aburi. Picioarele tale au înnebunit un fetişist francez din secolul al XVIII-lea. 
Chiar în ajunul împăcării noastre, am fost într-un bordel din Mexic unde o 
mulatră mi-a smuls o ureche dintr-o muşcătură. 

— Nu mă face să râd, nerodule, nu acum, protestă dona Lucrecia. Te 
omor, te omor dacă mă întrerupi. 

— Şi eu sunt pe punctul de a termina. Să terminăm împreună, te iubesc. 

Momente după, deja domoliţi, el pe spate, ea ghemuită lângă el şi cu 
capul pe umărul lui, reluară discuţia. Afară, împreună cu zgomotul mării, 
mieunaturi de pisici certându-se sau în călduri şi, în depărtare, claxoane şi 
urlete de motoare spărgeau noaptea. 

— Sunt bărbatul cel mai fericit din lume, spuse don Rigoberto. 

Ea se frecă de el, ruşinată. 

— Va dura? O vom face să dureze, fericirea? 

— Nu poate dura, spuse el, cu blândeţe. Orice fericire-i trecătoare. O 
excepţie, un contrast. Dar trebuie s-o reaprindem, din când în când, să nu 
permitem să se stingă. Suflând, suflând în mica flacără. 

— Încep să-mi antrenez plămânii chiar de acum exclamă dona Lucrecia. Îi 
voi face ca foalele. lar când începe să se stingă, voi lansa o rafală care o 
aprinde, o umilă. Fffffuuu! Fffffuuu! 

Rămaseră în tăcere, îmbrăţişaţi. Din tihna soţiei sale, don Rigoberto 
crezu că adormise. Dar avea ochii deschişi. 

— Întotdeauna am ştiut că ne vom împăca, îi spuse, la ureche. O doream, 
o căutam, de luni de zile. Dar nu ştiam cum să încep. Şi atunci au început să-mi 
sosească scrisorile tale. Mi-ai ghicit gândurile, iubirea mea. Eşti mai bună decât 
mine. 

Trupul soţiei sale împietri. Dar imediat, se relaxa din nou. 

— O idee genială, cea cu scrisorile, continuă el. Anonimele, vreau să 
spun. Un carambol baroc, o strategie sclipitoare. Să inventezi cum că eu îţi 
trimiteam anonime ca să ai un pretext şi aşa să-mi poţi scrie. Mereu mă vei 
surprinde, Lucrecia. Credeam că te cunosc, dar nu. Niciodată nu mi-aş fi 
imaginat căpşorul tău punând la cale asemenea ştrengării, asemenea intrigi. 
Ce bun rezultat au avut, nu? Într-un ceas bun pentru mine. 


Urmă altă tăcere prelungită, în care don Rigoberto numără bătăile de 


inimă ale soţiei sale, care făceau contrapunct şi uneori se confundau cu ale 
sale. 

— Mi-ar plăcea să mergem într-o călătorie, divaga, puţin după aceea, 
simțind că începe să-l ia somnul. Într-un loc îndepărtat, complet exotic. Unde să 
nu cunoaştem pe nimeni şi unde nimeni să nu ne cunoască. Islanda de 
exemplu. Poate la sfârşitul anului. Pot să-mi iau o săptămână, zece zile. Ţi-ar 
plăcea? 

— Mi-ar plăcea mai degrabă la Viena, zise ea, cu limbă puţin împleticită 
de somn? de lenea în care o lăsa mereu amorul? Să văd operele lui Egon 
Schiele, să vizitez locurile în care a lucrat. În aceste luni nu am făcut altceva 
decât să aud vorbindu-se despre viaţa, tablourile şi desenele lui. În cele din 
urmă am devenit curioasă. Nu te surprinde fascinația lui Fonchito pentru acest 
pictor? Ţie Schiele nu ţi-a plăcut niciodată prea mult, din câte ştiu eu. Atunci de 
unde i-a căşunat? 

Ridică din umeri. Nu avea nici cea mai mică idee de unde-i venise 
această pasiune. 

— Ei bine, atunci în decembrie mergem la Viena, spuse. Să vedem 
operele lui Schiele şi să ascultăm Mozart. Niciodată nu mi-a plăcut, este 
adevărat; dar, cine ştie, acum poate va începe să-mi placă. Dacă îţi place ţie, şi 
mie îmi va plăcea. Nu ştiu de unde a apărut acest entuziasm al lui Fonchito. 
Dormi? Şi eu nu te las, te ţin de vorbă. Noapte bună, iubito. 

Ea şopti „noapte bună”. Se întoarse şi îşi lipi spatele de pieptul soţului ei, 
care se întorsese şi el într-o parte cu picioarele îndoite, pentru ca ea să stea ca 
şi cum ar fi fost aşezată pe genunchii lui. Aşa dormiseră timp de zece ani 
înainte de separare. Şi aşa o făceau şi acum, de alaltăieri. Don Rigoberto îşi 
trecu un braţ pe sub umărul Lucreciei, îşi lăsă o mână să odihnească pe unul 
dintre sâni, iar pe cealaltă o aşeză pe mijlocul ei. 

Pisicile încetaseră să se certe sau să se iubească în apropiere. Ultimul 
claxon sau duduit de motoare se stinsese de ceva vreme. Încălzit şi domolit de 
apropierea acestor forme iubite lipite de el, don Rigoberto avea senzaţia că 
navighează, că alunecă, mişcat de o inerentă afabilă, pe ape liniştite şi uşoare 
sau, poate, în spaţiul astral, depopulat, în direcţia stelelor îngheţate. Câte zile, 
ore va mai dura până să se dezintegreze această senzaţie de plenitudine, de 


calm armonios, de sintonie cu viaţa? Că răspunzând întrebării sale mute, o auzi 


pe dona Lucrecia: 

— Câte anonime ai primit de |. I mini’, Klgolx itci 

— Zece, răspunse el, tresărind. Credeam că ni „l... iii 

De ce mă întrebi? 

— Şi eu am primit zece anonime din partea la, relsmu se ea, fără să se 
mişte. Asta se numeşte iubire prin simetrie, presupun. 

Acum fu rândul lui să devină rigid. 

— Zece anonime de la mine? Eu nu ţi-am scris niciodată, nici măcar una. 
Nici anonime, nici scrisori semnate. 

— Ştiu, spuse ea, suspinând profund. Tu eşti cel care nu ştie. Tu eşti cel 
cu capul în nori. Începi să înţelegi? Nici eu nu ţi-am trimis anonime. Doar o 
singură scrisoare. Dar pariez că pe aceasta, singura autentică, nu ai primit-o. 

Trecură două, trei, cinci secunde, fără să vorbească şi fără să se mişte. 
Deşi se auzea doar vacarmul mării, lui don Rigoberto i se părea că noaptea s-a 
umplut de motani înfuriaţi şi pisici în căduri. 

— Nu glumeşti, nu? murmură în cele din urmă, ştiind foarte bine că dona 
Lucrecia îi vorbise foarte serios. 

Ea nu răspunse. Rămase la fel de liniştită şi de tăcută ca şi el, încă o 
bună bucată de vreme. Ce puţin durase, ce scurtă această fericire uimitoare! 
Era acolo, din nou, crudă şi dură, Rigoberto, viaţa adevărată. 

— Dacă ţi-a trecut somnul, ca şi mie propuse, în cele din urmă -, poate 
că, aşa cum alţii numără oile pentru a putea adormi, am putea încerca să 
lămurim lucrurile. Mai bine acum, pentru totdeauna. Dacă vrei, dacă îţi 
convine. Pentru că, dacă preferi să uităm, uităm. Nu vom mai vorbi niciodată 
despre aceste anonime. 

— Ştii prea bine că nu vom putea uita niciodată de ele, Rigoberto, afirmă 
soţia sa, cu un gest de oboseală. Să facem acum ceea ce amândoi ştim că vom 
termina prin a face. 

— Hai, atunci, spuse el, ridicându-se. Hai să le citim. 

Se făcuse frig şi, înainte de a intra în birou, îşi puseră halatele. Dona 
Lucrecia luă cu ea termosul cu limonada pentru presupusa răceală a soţului ei. 
Înainte de a-şi arăta scrisorile, luară nişte înghiţituri de limonada călduţă, din 
acelaşi pahar. Don Rigoberto îşi păstrase anonimele în ultimul caiet, cu pagini 


ce încă nu erau adnotate, nici însemnate; ale donei Lucrecia erau într-un 


portofel, legate cu o panglică vineţie. Observară că plicurile erau identice, la fel 
şi hârtia; plicuri şi coli din acelea care se vând pentru ceva mărunţiş în 
magazinaşele chinezilor. Dar scrisul era diferit. Şi, desigur, scrisoarea donei 
Lucrecia, singura adevărată, nu era printre celelalte. 

— Este scrisul meu, murmură don Rigoberto, depăşind ceea ce credea că 
este limita capacităţii sale de a se uimi şi mirându-se şi mai mult. Studiase 
prima scrisoare cu multă grijă, aproape fără să fie atent la ceea ce spunea, 
concentrându-se doar pe caligrafie. Ei bine, este adevărat, scrisul meu este 
dintre cele mai convenţionale. Oricine l-ar putea imita. 

— Mai ales un tinerel înnebunit după pictură, un copil artist, trase 
concluzia dona Lucrecia, vânturând anonimele scrise vezi, Doamne! de ea, pe 
care tocmai le răsfoise. Ăsta, în schimb, nu-i scrisul meu. De aceea nu ţi-a dat 
singura scrisoare pe care ţi-am scris-o. Ca să nu le compari şi să descoperi 
înşelăciunea. 

— Seamănă oarecum, o corectă don Rigoberto; luase o lupă şi o 
examină, aşa cum face un filatelist cu un timbru rar. În orice caz, este un scris 
rotund, bine conturat. Un scris de femeie care a studiat la liceul de călugăriţe, 
probabil Sophianum. 

— Şi tu nu ştiai scrisul meu? 

— Nu, nu-l ştiam, recunoscu eu. Era cea de-a treia surpriză în această 
noapte de mari surprize. Acum îmi dau seama că nu. Din câte îmi amintesc, nu 
mi-ai mai scris niciodată o scrisoare. 

— Nici pe acestea nu ţi le-am scris eu. 

Apoi, preţ de jumătate de oră, rămaseră în tăcere, citindu-şi fiecare 
scrisorile, sau, mai bine spus, fiecare citea cealaltă jumătate necunoscută a 
acelei corespondențe. Se aşezaseră aproape unul de celălalt, pe marea sofa de 
piele, cu perne, sub acea veioză cu picior al cărei abajur avea desene ale unui 
trib australian. Cercul larg de lumină ajungea la amândoi. Uneori, luau mici 
înghiţituri din limonada călduţă. Alteori, unuia dintre ei îi scăpa un chicot, iar 
celălalt nu întreba nimic: uneori, unuia i se schimba expresia feţei, din cauza 
uimirii, a furiei sau a unei slăbiciuni sentimentale, duioşie, îngăduinţă, vagă 
tristeţe. Terminară de citit în acelaşi timp. Se priveau pieziş, epuizați, perplecşi, 
nehotărâţi. De unde să înceapă? 

— S-a băgat aici, spuse, în cele din urmă, don Rigoberto, arătând biroul, 


rafturile. A căutat, a citit printre lucrurile mele. Ceea ce am eu mai sfânt, mai 
secret, aceste caiete. Pe care nici măcar tu nu le ştii. Presupusele mele scrisori 
către tine sunt în realitate ale mele. Deşi nu le-aş scrie eu. Pentru că, sunt 
sigur, toate frazele le-a transcris din caietele mele. Făcând o salată rusă. 
Amestecând gânduri, citate, glume, jocuri, cugetări proprii şi străine. 

— Din cauza asta jocurile, ordinele îmi păreau că vin de la tine, spuse 
dona Lucrecia. În schimb, nu ştiu cum ai putut crede că aceste scrisori mi-ar 
aparţine. 

— Eram înnebunit să ştiu de tine, să primesc vreun semn de la tine, se 
scuză Rigoberto. Naufragiaţii se agaţă de orice le iese în cale, fără să facă 
mofturi. 

— Dar porcăriile astea? Chestiile astea de prost gust? Nu-ţi par mai 
degrabă ale lui Corin Tellado? 

— Sunt ale lui Corin Tellado, unele, spuse don Rigoberto, amintindu-şi, 
făcând asocieri. Acum câteva săptămâni au început să-i apară romanele prin 
casă. Am crezut că erau ale feţei, ale bucătăresei. Acum ştiu ale cui erau şi la 
ce foloseau. 

— Pe copilul ăsta eu îl omor, exclamă dona Lucrecia. Corin Tellado! Îţi jur 
că-l omor. 

— Râzi? se miră el. Ţi se pare amuzant? Ar trebui să-l sărbătorim, să-l 
premiem? 

Ea râdea acum cu adevărat, mai îndelungat, cu mai multă sinceritate că 
înainte. 

— Adevărul este că nu ştiu ce să cred, Rigoberto. Cu siguranţă nu-i de 
râs. E de plâns? E motiv de supărare? Ei bine, să ne supărăm, dacă asta trebuie 
să facem. Asta îi vei face mâine? îl vei certa? îi vei pedepsi? 

Don Rigoberto ridică din umeri. Şi el avea chef să râdă. Şi se simţea ca 
un neghiob. 

— Nu l-am pedepsit niciodată şi cu atât mai puţin l-am atins, nici n-aş şti 
cum s-o fac, mărturisi, cu o oarecare ruşine. Poate că de-asta este aşa cum 
este. Adevărul este că nu ştiu ce să fac cu el. Am bănuiala că, orice aş face, 
mereu va câştiga. 

— Ei bine, în acest caz, şi noi am câştigat ceva. Dona Lucrecia se sprijini 


de soţul ei, care-i trecu braţul pe după umeri. Ne-am împăcat, nu? Tu niciodată 


n-ai fi îndrăznit să-mi telefonezi, să mă inviţi să bem un ceai la Tiendecita 
Blanca, fără aceste anonime. Nu-i aşa? lar eu nu aş fi mers la întâlnire fără 
aceste anonime. Cu siguranţă că nu. Ele au pregătit drumul. Nu putem să ne 
plângem; ne-a ajutat, ne-a împăcat. Nu-ţi pare rău că ne-am împăcat, nu, 
Rigoberto? 

La rândul lui, şi el termină prin a râde. Îşi frecă nasul de capul soţiei, 
simțind că părul ei îl gâdila pe pleoape. 

— Nu, de acest lucru nu mă voi căi niciodată, spuse. În sfârşit, după 
atâtea emoţii, ne-am câştigat dreptul la vis. Toate acestea sunt foarte bune, 
însă mâine trebuie să merg la birou, nevastă. 

Se întoarseră pe întuneric în dormitor, ţinându-se de mână. Ea îndrăzni 
să facă o glumă: 

— ÎI luăm şi pe Fonchito la Viena în decembrie? 

Era, într-adevăr, o glumă? Don Rigoberto îndepărtă imediat gândurile 
rele, proclamând cu voce tare: 


— În pofida a tot ce-a fost, suntem o familie fericită, nu-i aşa, Lucrecia? 


